
Forord 


Det forekommer mig at synet på forbrydelse og straf er under for- 
vandling i vores del af verden i disse år. At der er ved at etablere sig 
et nyt grundsyn, nye strategier og nye praksisser på området. 
Straffesystemet udvikler sig ikke efter hvad der nytter. Målet for 
dets kvalitet er ikke lavere recidivprocenter. Ej heller er udviklingen 
udtryk for en stadig stigende grad af humanitet. Udviklingen i straffe- 
systemet reflekterer og indvirker på bredere sociale processer. 
1960'erne og 70'erne var præget af ideer om resocialisering og en 
vis behandlingsoptimisme i straffepolitikken. Disse år bød på fore- 
stillinger og forslag om , alternativer til fængself i humanismens 
navn. Noget, som i den udstrækning det overhovedet blev til noget, 
imidlertid ikke reelt var alternativer til fængslet men, som især Stan- 
ley Cohen (1997) har fremstillet det, i realiteten blev til en udvidelse 
af det ,,fængselsagtige" ud i samfundet. Et træk som også Foucault i 
afslutningen af sin bog ,,Overvågning og straf" (1994a) gør opmærk- 
som på. Første halvdel af 80'erne, var præget af skuffede forventnin- 
ger, nihilisme og stilstand. Fra midten af 80'erne og fremefter 
begyndte synet på forbrydelse og straf atter at udvikle sig. Hvordan 
man skal beskrive de nye tendenser er der uenighed om. De er ble- 
vet beskrevet som nyklassisistiske, fordi de indeholder træk fra 1700- 
tallets tankegods. Andre betegner ændringerne som radikalt moder- 
ne, mens andre igen mener forandringerne sprænger modernitetens 
ramme og betegner dem som postmoderne. Der er således bred enig- 
hed om at noget nyt er under udvikling, men uenighed om karakte- 
ren af og årsagerne til dette skifte. Den norske sociolog Nils Christie 
(1995) har fremstillet 90'ernes fængsel som ,,bevidst påførelse af 
pine" og, ikke mindst ved at se på USA, påvist hvordan kriminali- 
tetskontrol i stigende grad antager privatkapitalistisk og industriel 
karakter. Herunder den fængselsform, hvor den dømte i elektroniske 
fodlænker afsoner i eget hjem. En afsoningsform, som måske også er 


på vej til Danmark (via Sverige). Et eksempel på hvordan det fæng- 
selsagtige er sluppet uden for muren, snarere end et ,,humanistisk 
alternativ", der vil mindske antallet af fanger i fængslerne. 

Ideen med denne bog er via et casestudie af Vridsløselille Stats- 
fængsel at dekonstruere fængslets praksisser — skille dem ad i kon- 
krete lokale strategier og teknikker — for at undersøge hvad der 
egentlig foregår og for at forstå og forklare de tilsyneladende mod- 
sigelser. Derefter søger jeg at rekonstruere feltet, fremanalysere en 
begrebsramme for ændringerne i fængselspolitikken. Målet for en 
sådan begrebsliggørelse er at afdække træk ved det nuværende straf- 
fesystem, som ikke er synlige hvis man blot betragter de enkelte kon- 
krete ændringer isoleret. Ved en sådan de- og rekonstruktion af 
fængslet mener jeg det er muligt at skabe ny indsigt i forandringerne 
i strategier og praksisser vedrørende straffepolitikken. 

Bogen skildrer livet i fængslet fra januar 1992 til september 95. 
Dens interview med fangerne er lavet i løbet af sommeren 1995. 
Perioden dækker således konflikten omkring en specialafdeling for 
Hells Angels, men det var før konflikten mellem Hells Angels og 
Banditos brød ud. Det er imidlertid ikke mit indtryk at dette afgøren- 
de har forandret livet i fængslet i de seneste år. 

Mange har bidraget til bogens tilblivelse. Først og fremmest de 
medfanger, som har ladet sig interviewe og de fanger som jeg har 
diskuteret fængselslivet med. Det gælder ikke mindst Niels Jørgensen 
med hvem jeg desuden gennemførte interviewene. Jeg skylder min 
kone Lisa Lauesen tak for hjælp med at udskrive de mange sider 
interview. Grundlaget for bogen er en specialeafhandling indgivet til 
Institut for Statskundskab. Jeg fik mange nyttige kommentarer fra 
min vejleder Bolette M. Christensen, og fra medstuderende, som tog 
sig tid til at lese mine udkast. Endelig en tak til forlagsredaktør Ben- 
ny Lihme og Ole Gammeltoft for råd i forbindelse med omformnin- 
gen af specialet til en bog. 


København, december 1997 

1. Indledning 


I forbindelse med den såkaldte ,,Blekingegadesag" har jeg været 
fængslet 6 år og 8 måneder i forskellige arresthuse og fængsler. Først 
1 år og 2 måneder i isolation, dernæst yderligere 1 år og 7 måneder 
i almindeligt varetægtsfængsel, for derefter at blive overført til afso- 
ning. I perioden januar 1992 til september 1995 var jeg således pla- 
ceret i Vridsløselille Statsfængsel. I den forbindelse fik jeg nogle erfa- 
ringer og materiale om fængselslivet, jeg gerne vil udnytte og give 
videre. Ikke fordi jeg er bitter eller skal af med noget galde, men for- 
di samfundsvidenskabelige beskrivelser af fængslet set fra fangeper- 
spektivet er sjældne. 

I løbet af mit fængselsophold har jeg mere og mere bevidst iagtta- 
get hvad der foregik i fængslet, læst om fængsler og samlet materiale 
om livet i Vridsløse. Jeg var talsmand for min afdeling og havde i den 
forbindelse ofte kontakt med medfanger, betjente og fængslets ledel- 
se vedrørende problemer, konflikter og livet i fængslet i det hele 
taget. Inden jeg forlod fængslet lavede jeg, sammen med en medfan- 
ge, en serie kvalitative interview med fanger med henblik på at 
beskrive fængselslivet set indefra og nedefra. 

Jeg vil gerne prøve at forstå hvad der foregår i fængslet og hvorfor 
det foregår på den måde, det gør. På den ene side svarede eksiste- 
rende traditionelle kriminologiske beskrivelser og forståelser af 
fængslet på mange felter ikke til mine erfaringer. På den anden side 
gav Michel Foucaults beskrivelse i bogen ,, Overvågning og straf" 
(Foucault 1994a) af det franske fængselssystem i begyndelsen af sid- 
ste århundrede mig mange aha-oplevelser. Jeg læste tilfældigt bogen i 
1989 mens jeg sad isoleret, uden at vide noget om Foucault. Lige så 
svært forståelig og anderledes hans magtopfattelse forekommer mig 
på det teoretiske plan, lige så enkel og rigtig forekom den mig på det 
konkrete plan. Hans iagttagelser var simpelthen på mange punkter i 
overensstemmelse med mine egne umiddelbare oplevelser af fæng- 

selslivet. Min bog er derfor også et forsøg på en konkret beskrivelse 
af magt og modmagtsrelationer, i foucaultsk betydning, i et nutidigt 
dansk fængsel. 

Den centrale magtrelation i fængslet er mellem fange og vogter. 
Det er det fængslet drejer sig om: indespærring af fangen, som kræver 
overvågning, disciplm og kontrol, der udøves af vogteren. Det er 
denne relation jeg fokuserer på. Jeg vil kun i begrænset omfang 
behandle magtrelationer mellem fangerne indbyrdes, vogterne ind- 
byrdes samt relationer mellem vogterne og fængslets ledelse. 

Mit sigte er desuden at se på konsekvenserne af dels magtudøvel- 
sen, dels modmagtsstrategierne for at kunne anbefale de strategier, 
som giver fangen de bedste muligheder for at komme gennem et 
fængselsophold med de mindste skader. I en bredere sammenhæng er 
det selve analysen af institutioner og samfundet i et mikroperspektiv 
og som magt/modmagts-relation, der interesserer mig. Det magtteo- 
retiske makroperspektiv har ofte en totåliserende og determinerende 
tendens. Én tendens til at anskue samfundet som én logik, én orga- 
nisme. Mikroperspektivet skiller samfundet ad og ser det som en 
lang række lokale teknikker og strategier for produktion, for salg og 
køb, for måder at indrette og styre samfundet på. "Teknikker og stra- 
tegier, der observerer, overvåger, former og kontrollerer individers 
adfærd, og som dermed er bestemmende for hvordan vi opfatter os 
selv og hinanden som individer. Det er strategier og teknikker 
udtænkt og udøvet af en mangfoldighed af personer i en mangfol- 
dighed af roller. Det er teknikker og strategier, som til stadighed er 
under forandring bl.a. som resultat af den modstand de møder. Via 
casestudier i magtens mikrofysik kan man således dekonstruere insti- 
tutionerne, identificere deres konkrete teknikker og strategier, for at 
rekonstruere den med ny indsigt. 

Det traditionelle makroperspektiv har desuden en tendens til at 
marginalisere og usynliggøre modmagten. Den beskriver ofte en 
magt, der breder sig, som trænger ind alle vegne, som er hegemo- 
nisk, som omfatter hele samfundet. Der er intet uden for denne 
magt. Fænomener, der er i modstrid med den bliver usynlig, margi- 
naliseret, unormale og urealistiske. 

Den måde økonomisk og politisk magt ofte beskrives på i disse år 
har medvirket til at gøre det vanskeligt at se og forestille sig teknik- 
ker og strategier, som kan hamle op med den. Kapitalismen er blevet 

er ii... 


den ultimative container vi alle lever i og som ikke har nogen mod- 
sætning og ikke noget ,,udenfor". 

Ved at studere magten i detaljen, som en mangfoldighed af rela- 
tioner, er det muligt at se modstanden. Magten udøves, først og frem- 
mest. Det er millioner af enkelthandlinger, teknikker og lokale stra- 
tegier. Relationer, der hele tiden må gentages og fornyes. Muligheden 
for modstand, for forandring eksisterer derfor hele tiden i disse rela- 
tioner, såvel mellem enkeltpersoner som på et samfundsmæssigt plan. 

Mikroperspektivet på magtrelationerne i form af casestudier kan 
blotlægge konkrete teknikker og strategier i detaljen og dermed ska- 
be bedre forudsætning for at se og udvikle modmagtsteknikker og 
-strategier. I stedet for at fremtræde som et stort glat, uindtageligt 
monster bliver magten fyldt med fremspring, huller, løse dele, der er 
til at gribe fat i, rokke ved og rive løs. 

Jeg mener således at mikroperspektivet er i stand til at fortælle 
noget nyt og andet om magten, men det er især en frugtbar metode 
til at identificere modmagten, der ofte usynliggøres eller marginalise- 
res i makroperspektivet. 

Målet med det følgende er således at undersøge, hvordan magten 
udøves i Vridsløselille Statsfængsel. Hvordan påvirker magtudøvel- 
sen fangerne? Hvilke modmagtsstrategier udvikler de? Ud fra dette 
casestudie af hvad der foregår i fængslet, sigter jeg i det afsluttende 
kapitel på at sige noget om spørgsmålet: Hvilken rolle har fængslet i 
dagens samfund? Hvorfor er denne fiasko, ud fra et kriminalitets- 
hæmmende synspunkt, så populær i det politiske system og i befolk- 
ningen? Hvorfor er fængslet en institution i vækst og fremgang i det 
meste af verden? 


De fleste undersøgelser af fængslet har til formål at få det til at fun- 
gere bedre. Det være sig ud fra et kontrolsynspunkt: Hvordan opret- 
holdes orden og sikkerhed bedst? Eller ud fra synspunktet: Hvor- 
ledes kan fangen resocialiseres? Det er ikke mit ærinde at komme med 
forslag til forbedringer eller alternativer til fængslet. Fængslet er en 
institution, som er dybt indlejret i kulturelle og sociale normer. Det 
afspejler samfundets værdier og dets politiske kampe. Fængselspoli- 
tikken spiller en rolle som ideologisk kampplads, langt ud over hvad 
feltets betydning i sig selv berettiger til. Fængselsvæsnet er ikke en 
tilfældig serviceorganisation, der fungerer ud fra et eller andet nyttig- 

hedskriterium. Det er en dybt politiseret institution, som derfor ikke 
er særlig modtagelig over for gode råd. Spørgsmålet om straf spræn- 
ger kriminalforsorgens rammer. Men jeg vil som sagt gerne sige 
noget om, hvad fangen selv kan gøre for at påvirke sin situation. 

Dispositionen for det følgende er: I kapitel 2 redegør jeg for mit 
videnskabsteoretiske grundsyn, min undersøgelses perspektiv og 
metoder. Kapitel 3 er et teoriafsnit, hvor jeg med udgangspunkt i 
Max Weber og Foucault indkredser en magtopfattelse. Hvis man 
ikke er interesseret i metodiske spørgsmål og teorier om magt kan 
disse kapitler springes over. Kapitel 4 er et kort rids af Vridsløselille 
Statsfængsels historie og dets nuværende udseende. På baggrund af 
mine observationer og interview med medfanger beskriver jeg i de 
følgende kapitler livet i fængslet. I kapitel 5 ses fængslet i forhold til 
weberske idealtyper for magt og bureaukrati og med vægt på hvem 
har magten? I kapitel 6 beskrives fængslet i en foucaultsk forståelses- 
ramme, med vægt på hvordan magten udøves. I kapitel 7 følger en 
beskrivelse af konsekvenser af fængslets magt på fangerne. I kapitel 
8 beskrives modmagtens udgangspunkt: fangesamfundet. I kapitel 9 
beskrives modmagten: dens teknikker, strategier og konsekvenser. 
Kapitel 10 er en perspektivering, hvor jeg med baggrund i min case 
søger at indkredse fængslets rolle i samfundet. Bagerst i bogen findes 
et appendiks om fængselssproget med en ordliste over fag- og slang- 
udtryk. Ord i denne liste er, første gang de forekommer i teksten, 
forsynet med en asterix("). 

2. Perspektiv og metode 


Mennesker og de samfund de udgør, opfører sig — og handler — ikke 
efter almengyldige lovmæssigheder af naturvidenskabelig karakter. 
Mennesker griber aktivt ind i og påvirker udviklingens gang. Men- 
nesker laver selv deres regler, som de følger eller bryder. Menneske- 
lige handlinger har intentioner og mål. De handler ud fra den sub- 
jektive mening de tildeler verden omkring dem (Denzin 1978), en 
mening skabt af deres historie og de omstændigheder de lever under. 
En udforskning af menneskelige handlinger — og dermed af sam- 
fundsudviklingen — forudsætter hermed en forståelse af menneskets 
selvforståelse — deres subjektivitet. 

Denne forståelse vil aldrig blive objektiv eller endegyldig, fordi 
fortolkning af det samfundsmæssige altid er en fortolkning i forhold 
til tid og sted. Efter ideologikritikken af positivismen har aflivet 
drømmen - eller mareridtet — om den absolutte videnskabelige 
objektivitet, kommer samfundsforskeren ikke uden om at inddrage 
det erkendende subjekts betingethed af det omgivende samfund og 
dettes historicitet, samt subjektets egen syn på dette samfund. Men 
»afsløreren" er selv subjekt, og i den forstand fortsætter problemet, 
som et spejlbillede i et spejl. Afsløringen løser således ikke problemet, 
men blotlægger det, og giver læseren mulighed for at tage bestik der- 
af. 


Samfundsforskning er magtudøvelse. Forskeren gør sime medmen- 
nesker til objekter for beskrivelse og forklaring. Videnskaben for- 
tolker og skaber mening og danner dermed baggrund for handling 
- magtudøvelse (Foucault 1994a, s. 30). Et hovedaspekt ved Fou- 
caults forfatterskab er at beskrive hvordan vi organiserer og bruger 
vores viden. Han fremhæver, at det, som på et givent tidspunkt 
fremstår som videnskabelige sandheder, altid er forbundet med 
historiske betingelser. Sandheden er foranderlig og kan kun forstås 

ud fra en given historisk konstellation af viden og magt. Et syns- 
punkt, der ligner det marxistiske: ,,En tids herskende idéer har altid 
kun været den herskende klasses idéer.” (Marx & Engels 1971, B.I, s. 
45). Men Foucault radikaliserer dette. Magten er ikke blot noget 
som påvirker videnskaben udefra, magt og viden infiltrerer hinan- 
den. For ham er viden tæt forbundet med social praksis og organi- 
sationer. Han søger at gøre magten synlig ved at påvise det politiske 
i den måde ethvert samfund producerer og forvalter viden. Fou- 
caults problem var således ikke blot, at videnskaben påstår den 
besidder en objektiv sandhed, den ikke har, men at videnskaben 
medvirker til at skabe konkrete realiteter. Den skaber ikke bare teo- 
rier på universiteterne, men via alliancer med magtapparater bidra- 
ger den til at skabe sandheder som f.eks. fængslet. Kriminologien og 
magtteknikkerne: overvågning, kontrol og disciplin sammen med 
statsmagten, var grundlaget for etableringen af det moderne fæng- 
selsvæsen omkring 1800-tallet. 

Videnskaben refererer ikke bare til et kundskabsindhold. Den 
autoriserer, legitimerer, differentierer og dominerer. Den skaber et 
værdisystem, der samtidig definerer anden viden som usand. Der 
gives ikke viden som er uafhængig af magtrelationer. Viden under- 
støtter magtrelationerne og vice versa. Videnskaber er produceret af 
og instrument for magtrelationer. Magtkampe drejer sig om at defi- 
nere, hvad der er sand viden. 

Foucault søger således at fremkalde en krise i vores forestilling om 
»objektivitet" og videnskab" (Beronius 1986, s. 12). Han vil under- 
grave og delegitimere vores forestillinger om os selv og samtiden. 
Ikke fordi han vil lære os noget nyt, men for at få os til at se, det vi 
ved, på en ny måde. Mats Beronius (1986, s. 34) kalder det guerilla- 
krig mod den store videnskabelige viden. 


Mit perspektiv 


Næsten al fængselsforskning er foretaget af forskere tilknyttet krimi- 
nalistiske eller sociologiske institutter eller direkte til administratio- 
nen af fængselsvæsner. Deres perspektiv er udefra og oppefra. Mit 
perspektiv som fange er indefra og nedefra. For fængselsbetjenten 
eller Direktoratet for Kriminalforsorgen er min fremstilling ikke 

objektiv - de ser ikke fængslet som fangen, ligesom fangen ikke ser 
fængslet som de gør. Det er mit mål at beskrive hvordan fangerne 
selv oplever og forklarer deres virkelighed. Denne virkelighed er 
meget anderledes end den, der sædvanligvis præsenteres af fængslet. 
Noget vil sikkert forekomme overraskende. Det skyldes ført og 
fremmest, at perspektivet er anderledes og sjældent gengivet. Lad 
mig uddybe det. I et fængsel har fangevogterne stærke magtmidler 
til rådighed, eller i hvert fald i baghånden. Alligevel forbavses man- 
ge mennesker — også forskere (Sykes 1958, s. 42) over, at fængslet 
slet ikke fungerer overensstemmende med vogternes intentioner og 
ønsker: der smugles narko ind, der strejkes, ,,stærke fanger domine- 
rer" fængslet osv. Vogterne føler sig engageret i en stadig kamp for 
at opretholde orden. Sådan ser det ikke ud i fangens perspektiv. 
Han føler sig underlagt vogterens magt. Følger han ikke enhver 
anvisning straffes han. 

Magtens udfoldelse i fængslet maskeres delvist ved at blive set 
udefra og oppefra. Jo fjernere vi faktisk eller psykologisk står eller 
stiller os fra magtens udfoldelse og især fra dem, der udfoldes magt 
over for, desto lettere har vi ved at se bort fra denne magtudøvelse 
og forvandle den til magtesløshed eller ikke-magt. Det er gennem 
nærhed til udøvelsen, at vi ser magten, for gennem nærhed ser vi 
betydningen af dens genstand (Mathiesen 1982, s. 41-42). 

For en udenforstående kan det synes som ubetydelige forhold, 
der får fangerne til af reagere. Om de har en eller to timers gårdtur, 
om de kan besøge medfanger på en anden afdeling eller ej, om de 
sidder i en straffecelle eller deres egen celle. Men dels er deres råde- 
rum begrænset til ubetydelige forhold, der dermed bliver betydelige, 
og dels bliver de udefra sete små ,,detaljer" forstørret når de ses inde- 
fra. 

Det jeg søger er således at opnå en viden om fangernes subjektive 
syn på deres virkelighed i dens mangfoldighed. Jeg søger en fælles 
forståelse, der går ud over min personlige erfaring. Jeg søger en 
balance mellem nærhed og analytisk distance. 

Jeg har brugt kvalitative metoder fordi de egner sig til mit formål: 
at beskrive fængslet som det opleves og forklares af fangerne. Via 
kvalitative metoder får min forskningsgenstand - fangerne — identi- 
tet og stemme, der kan give en forståelse og begrebsliggørelse base- 
ret på deres erfaringer i dagligdagen i fængslet. For at opnå dette har 

jeg benyttet mig af tre typer kilder: egne observationer, interviews 
med fanger og forskellige former for dokumenter. 


Observationer 


Som fange delte jeg fangernes vilkår, lærte deres normer og sprog, 
drømte om frihed og fandt min plads i det i sociale system som fan- 
gesamfundet udgør. Men til forskel fra de fleste fanger studerede jeg 
også fængselslivet. Dette lange ,,feltstudief som ,,participant obser- 
ver" har bevæget sig fra umiddelbare oplevelser og erfaringer til 
mere og mere bevidste iagttagelser. Jeg har ikke skrevet systematiske 
feltnoter, men ofte diskuteret fængselslivet med medfanger, vogtere 
og ledelsen som talsmand og lavet spredte notater. I det sidste halve 
år i Vridsløse reflekterede jeg bevidst over oplevelser i fængslet, 
mens jeg foretog en gennemgang af litteraturen om fængsler og fan- 
ger. 

Feltarbejde baserer sig på forskerens subjektive forståelse og for- 
tolkning. Feltarbejderen medbringer sin egen historie, personlighed, 
status og erfaring. I fangesamfundet havde jeg min plads. Direktora- 
tet betegnede mig som ,stærk" fange (Hauberg 1992, s. 286). Min 
kriminalitet — røveri — var respekteret blandt fanger, om end det poli- 
tiske formål for de fleste syntes tåbeligt. Jeg havde flere ressourcer 
end den gennemsnitlige fange: vidensmæssig, i form af støtte fra 
familie og venner og en dygtig advokat. Jeg var afdelingstalsmand. 
Jeg var ikke narkoman og kunne få min hverdag til at fungere. Mit 
perspektiv er således både beriget og begrænset af mine erfaringer. 
Mit analytiske perspektiv er indefra og nedefra, men rent personligt 
befandt jeg mig i fangesamfundets øvre lag. 

Feltarbejderen prøver at blive en del af den verden, der skal 
undersøges med det formål at beskrive den i detaljer. Det gøres ved 
at involvere sig med de mennesker som studeres — og personligt erfa- 
re deres livsvilkår (Bailey 1996, s. 4.). Ved deltagende observation 
søger man at se verden som de mennesker, man studerer, ser den 
(Spradley 1980). Deltagende observation repræsenterer et konti- 
nuum fra observation fra ,,sidelinien" til fuldstændig deltagelse i den 
sociale sammenhæng der studeres: ,,… nogle feltforskere har indtaget 
en rolle som fuldstændige deltagere, idet de søger at holde deres 

undersøgelser hemmelige og gør deres bedste for at opføre sig som 
de øvrige deltagere" (Schutt 1996, s. 320). 

Mit feltarbejde var fuldstændig deltagelse, men til forskel fra den 
udefrakommende ,,participant observer" behøvede jeg ikke at spille 
en rolle. Jeg søgte heller ikke at skjule, at jeg syslede med et projekt, 
der skulle beskrive livet i fængslet. Det var ikke mit indtryk, at det 
påvirkede mine medfangers forhold til mig det mindste. De vidste, at 
jeg ikke var der for sjov, at jeg ikke gik hjem klokken fire. Jeg var en 
fange der studerede, ikke en studerende der spillede fange. Jeg har 
haft de ideelle betingelser for feltarbejdet, hvad angår nærhed. Etno- 
logerne kalder det: ,,to go native" eller ,;become the phenomenon" 
(Adler & Adler 1987). I mit tilfælde har det dog været påtvunget. 'Tra- 
ditionelt har dette været betragtet som en fare. Ved at identificere sig 
med gruppens mål og værdier mister forskeren den analytiske distan- 
ce. Den analytiske distance er dog ikke som dyden — én gang mistet 
altid tabt. Ashworth (1996, s. 27) citerer Kleinman & Copp (1993) 
for at nævne en række undersøgelser hvor forskere: 


»… fuldt ud indlevede sig følelsesmæssigt i gruppen de studerede, i et sådant 
omfang, at de rent faktisk blev medlemmer eller fortalere for gruppen. En sådan 
fuldstændig indlevelse i en gruppes følelsesmæssige forhold og motiver er ikke 
nødvendigvis et problem, for så vidt det danner grundlag for senere og yderlige- 
re refleksion og analyse." 


Det faktum, at jeg ikke længere er fange samt den tidsmæssige distan- 
ce på et år mellem mine observationer og interview og selve analy- 
sen af dem, har gjort det lettere at opretholde den analytiske distan- 
ce til materialet. Indsamlingen af materialet er således foretaget med 
optimal nærhed. Analysen med en vis distance. 


Interview 


I juli og august 1995, kort tid inden jeg forlod Vridsløse, foretog jeg 
og en medfange — Niels Jørgensen — som læser psykologi, 12 bånd- 
interviews med medfanger, som i udskrevet stand fylder ca. 350 A4- 
sider. Formålet med interviewene var at opnå en forståelse af fæng- 
selslivet via de personlige erfaringer fangerne kunne videregive til os. 
Vi havde ikke lejlighed til at gennemføre interview med personalet, 

men jeg har i en vis udstrækning benyttet mig af andres interview 
med disse. 

Vi udarbejdede en interviewguide opdelt i de temaer vi ønskede 
belyst, og formulerede en række spørgsmål til hvert tema." Guiden 
blev ikke fulgt slavisk. Hvis informanten selv kom ind på temaet 
kunne spørgsmål undlades, ligesom spørgsmålene blev tilpasset den 
enkelte interviewsituation, der til tider fik karakter af samtale og 
diskussion. 

Til udvælgelse af informanter havde vi et godt udgangspunkt. Vi 
kendte i større eller mindre grad personligt de godt 200 fanger i 
fængslet. Ved udvælgelser af informanter søgte vi efter personer, der 
var så forskellige som muligt med hensyn til alle de kvaliteter, som vi 
regner med at støde på ud fra vores egne erfaringer samt gennem- 
gangen af litteraturen om fængselslivet. Vi søgte at dække hele spek- 
tret af fangetyper (Stauss 1987). 

Samtidig var vi inspireret af Enderuds (1979) informationsoriente- 
rede respondentudvælgelse. Her drejer det sig om at maksimere infor- 
mationsindholdet hos informanterne, dvs. en udvælgelse, der priori- 
terer ,,elite-respondenter" (Enderud, 1987), som ligger inde med de 
rigtige informationer, og er gode til at formulere sig. 


Udvælgelse a la Enderud: 


1. Personer i nøglepositioner. Dvs. personer, der deltager i tals- 
mandsarbejde eller har stor indflydelse ad anden vej. 

2. Nykomlinger, der kan se med friske øjne. Dvs. nyindsatte som er 
førstegangsstraffet. 

3. Personer, som har været meget rundt i ,,systemet" og/eller været 
der længe. Dvs. personer, som har været i mange forskellige fængs- 
ler eller i lang tid i fængsel og dermed har et bredt grundlag for at 
perspektivere og sammenligne. 

4. Personer i overgangssituationer. Dvs. står over for orlovsforløb, 
løsladelse eller overflytning. 

5. 'Tænkere og filosoffer. Dvs. personer, vi mener, særligt har reflek- 
teret over deres fængselssituation. 


1. Interviewguide og andre metodebilag findes i specialeafhandlingen, der er tilgængelig på 
Institut for Statskundskab ved Københavns Universitets bibliotek. 


20 


— 


6. Afvigere/marginalpersoner. F.eks. informanter, der kommer fra et 
atypisk miljø, har speciel adfærd i fængslet, klarer sig særlig godt 
eller dårligt. 

(Ovenstående med inspiration fra Christensen 1991). Alle disse kate- 

gorier er dækket ind af vores informanter. 


Udvælgelse a la Strauss: 


For at opnå den størst mulige variation opstillede vi en række mod- 
sætningspar, som vi søgte at dække ind ved udvælgelsen af infor- 
manter: 

. Tilhører klike/subkultur — ene og forladt 

Narkoman — ikke misbruger 

Narkoman - pusher 

Kalkuleret-kriminel — affekt-kriminel 

Ung - gammel 

. Sporty — stueplante 

. Langtidsfange — korttidsfange 

. Førstegangsfange — genganger 

. Oprøreren — mønsterfangen 

. Stor omverdenskontakt — ingen omverdenskontakt 

. Tænker fremtid, perspektiv — lever i nuet, lille horisont 

12. Stor vennekreds — lille eller ingen vennekreds 

13. Fællesskabsorienteret — egotripper 

14. Udgang — sur afsoning 

15. Kværulanten — den konstruktive. 


Seed wee 


i 
— 


Disse kategorier er stereotyper, som naturligvis ikke er dækkende for 
den enkelte informant, men det er træk og tendenser, som vi har søgt 
at dække ind ved udvælgelsen. Det er stort set lykkedes. Informan- 
terne har i hvert fald ofte meget forskellige synspunkter på fængsels- 
livet. Prioriteringen af velinformerede og velformulerede informan- 
ter, førte til en overvægt af relativt velfungerende langtidsfanger i 
forhold til sammensætningen af fangebefolkningen. De ressourcesva- 
ge er dog repræsenteret. Én mangel set i bakspejlet er udenlandske 
fanger. De blev bevidst udeladt for at deres anderledes kulturbag- 
grund ikke skulle ,, forstyrre billedet". Det var en fejl. Deres anderle- 
deshed ville måske tværtimod have kunnet klargøre visse ting, f.eks. 

hvilke fangereaktioner, der er alment kulturelt betingede og hvilke, 
der specifikt skyldes fængslets magtudøvelse. 

Indefra/nedefra perspektivet har sine særlige fordele og ulemper i 
interviewsituationen. I og med vi selv var fanger, havde vi et godt 
kendskab til vores population. Vi kendte informanterne personligt. 
Det giver nogle fordele. Fanger føler sig ofte manipulerede og ner- 
vøse for, at deres oplysninger bliver misbrugt, men p.g.a. deres kend- 
skab til os og vores status som fanger havde de en fortrolighed. Kun 
en af de fanger vi på forhånd havde udvalgt sagde nej til at deltage. 
Vores informanter ville også have vanskeligt ved at binde os histori- 
er på ærmet. Vi kender selv de forhold, fenomener, personer osv. de 
omtaler. Yderligere mener vi at vores egen fangeposition giver nogle 
muligheder for at forstå fangernes situation bedre. Men der er også 
nogle ulemper. Informanterne kender vores holdninger og nogle 
snakker os måske efter munden. I og med at både interviewer og 
informant er fanger kan interviewet bliver for indforstået. Det at se 
fængslet fra en anden vinkel end den sædvanlige forskning giver 
mulighed for at se nye ting, men måske også en blindhed for andet: 
det indlysende, det almindelige i fængslets hverdag. Og endelig kan 
det være ubehageligt at gøre sine venner og bekendte til objekter for 
undersøgelse, man kan vige uden om spørgsmål og undlader måske 
at være kritisk. 

Mit supplerende materiale har dels bestået af andres interview fra 
aviser, blade og bøger med fanger og ansatte fra Vridsløselille Stats- 
fængsel i den periode jeg sad i fængslet. Dels af fangers egne artikler 
og skriverier i aviser og fangebladet ,,Brasen”f. 

Endvidere har jeg benyttet mig af dokumenter som love, regel- 
samlinger, betænkninger og rapporter, Kriminalforsorgens og Fæng- 
selsforbundets publikationer, mødereferater fra anstaltsmøder” og 
talsmandsmøder”, avisartikler om fængslet og lignende til at doku- 
mentere hændelser, beslutninger, tidspunkter osv.” 


2 Disse papirer findes som bilag til specialeafhandlingen, som er tilgængelig på Institut for 
Statskundskab ved Københavns Universitets bibliotek. 

Bearbejdelse af materialet 


Til bearbejdelse af interviewene har jeg benyttet mig af datapro- 
grammet M91 (Christensen 1994). Via dette kan man markere — 
kode — tekstafsnit. Efter kodningen er man i stand til at udtrække 
citater med samme kode til videre analyse. 

Jeg har anvendt en kombination af deduktiv og induktiv metode 
på interviewene. Deduktiv fordi jeg arbejdede med en forholdsvis 
præcis problemstilling og begrebsramme formuleret forud for inter- 
viewene på baggrund af egne erfaringer, diskussioner med medfan- 
ger og litteraturgennemgang. Jeg havde desuden en overordnet meto- 
disk ambition, nemlig at afprøve og udvikle en analysemetode, hvor 
magt/modmagtsperspektiv er det centrale. På den baggrund opstille- 
de jeg en foreløbig kodeliste opdelt i temaer: fangens relationer, 
magtteknikker, ,,pain of imprisonment", virkningerne af magtteknik- 
ker, modmagtsstrategier, modmagtsteknikker, konflikter og diverse. 
Hver af disse temaer var opdelt i underkategorier. 

Men samtidig søgte jeg bevidst at være åben over for nye begreber 
og problemstillinger, for via en induktiv tilgang at kunne justere og 
tilføje nye dimensioner til min forståelse af fængslet. Nye kategorier 
kom således til under gennemlæsningen og kodningen af interviewe- 
ne, således at der i alt er fremkommet 85 kategorier på kodelisten. 

Jeg lavede derefter et udtræk af kodede citater for hver fange op- 
telt i temaer, og et for hvert tema. Inden for temaet har jeg ordnet de 
enkelte underkategorier efter hvor væsentlige, fremtrædende eller 
komplekse de forekom mig. Derefter kikkede jeg på citaterne i den 
enkelte kategori, søgte at dimensionere dem, kommentere, beskrive 
og forklare dem, samt at sætte dem over for den eksisterende littera- 
tur. Et udvalg af citaterne er gengivet i bogen. 


Studiets generaliserbarhed 


Min case er Vridsløse Statsfængsel januar 1992 til september 1995. 
På nogle punkter adskiller livet i Vridsløse sig fra andre danske luk- 
kede fængsler. Det er mit indtryk fra samtaler med fanger, der har 
siddet i Nyborg og Horsens, at f.eks. repressionen er mindre hård og 
at talsmandsarbejdet står stærkere i Vridsløse. Min case er også tids- 

afhængig. Den er præget af BIIT"-konflikten og indførelse af AUF- 
systemet”, 

Når jeg i min perspektivering søger svar på hvilken rolle fængslet 
spiller i dag, eller rettere en forklaring på hvorfor Vridsløse ser ud og 
fungerer som det gør i en bredere samfundsmæssig sammenhæng, er 
der således ikke tale om en statistisk generalisering, men om en ana- 
lytisk generalisering baseret på de begreber og fænomener jeg er 
stødt på i min case (Yin 1989, s. 38). 

Validitet er spørgsmålet om, hvorvidt jeg har været i stand til at få 
indsigt i den verden af mening og handling jeg beskriver og begrebs- 
liggør (Adler & Adler 1987). På dette punkt har jeg haft gode mulig- 
heder. Desuden har jeg søgt at validere mine egne observationer gen- 
nem andre kilder: interview og dokumenter, ligesom medfanger har 
haft udkast af specialet til gennemsyn for kritik og kommentarer. Jeg 
har søgt at beskrive og fremlægge mine metoder og procedurer med 
deres fordele, begrænsninger og ulemper således at læseren selv kan 
vurdere troværdigheden. 

Reliabilitet refererer i gængs forstand til i hvilken grad en genta- 
gelse af en undersøgelse vil bringe samme resultat. Reliabiliteten af 
kvalitative undersøgelser er generelt lav. Kvalitative undersøgelser er 
ikke præget af standardiserede spørgsmål og rutiner, men netop tek- 
nikker og spørgsmål tilpasset den enkelte situation. Min undersøgel- 
se kan ikke gentages af andre, fordi den bygger på personlige iagtta- 
gelser og fortolkninger. 

Når jeg har sammenlignet mine interview med interview og 
beskrivelser i litteraturen har det imidlertid slået mig, hvor ens fan- 
gernes reaktioner er på fængslet i tid og rum. Beskrivelser af fange- 
samfundets holdninger i 1950'ernes fængsler i USA minder på man- 
ge punkter om fangers i Vridsløse i 90'erne. Det antyder en vis reli- 
abilitet. 

Jeg har fortalt de medfanger, jeg havde omgang med i det daglige, 
at jeg syslede med en beskrivelse af fængselslivet i forbindelse med 
mit studie. Jeg holdt det ikke hemmeligt, men orienterede heller ikke 
fængslet om mit projekt eller interview. Jeg redegjorde dybere for 
projektet til mine informanter før interviewet. Jeg har fjernet alle nav- 
ne fra interviewcitater. Ligesom bilaget med de fulde interviewtekster 
ikke vil være offentlig tilgængelig. 

3. Om magtbegrebet 


De fleste mennesker har en intuitiv opfattelse af magt. Man associe- 
rer til styrke, autoritet, lederskab, indflydelse, kontrol osv. Man for- 
binder det med individuelle eller kollektive aktører: præsidenten, 
ministeren, eliterne, den herskende klasse. Man taler om magtstruk- 
turer: det økonomiske system, statsmagten og den ideologiske magt. 
Der er imidlertid ikke nogen entydig og dækkende definition af 
magtbegrebet. 

Samfundsvidenskaben har altid haft som projekt at ordne virke- 
ligheden så den kan forstås. 'Téorier om magt kan betragtes som pro- 
cesser, hvor noget ubekendt gøres bekendt ved at kombinere ord og 
begreber så de tilsammen danner en enhed — et nyt begreb — som 
giver en fortolkning og forståelse af virkeligheden. Forskellige magt- 
teorier trækker forskellige grænser for, hvad magt er. Grænser, som 
former vores forestillinger om magt. 

Magtbegrebet har som så mange andre samfundsvidenskabelige 
begreber været under konstant udvikling. Det er til stadighed blevet 
udbygget med flere og flere dimensioner: direkte magt, indirekte 
magt, bevidsthedskontrollerende og strukturel magt osv. (Christen- 
sen & Daugaard Jensen 1986). De forskellige teorier tillader analyser 
af visse magtformer og udelukker andre. Forsøgene på defini- 
tionsmæssigt at fastfryse magtbegrebet medfører, at jo skarpere ét af 
magtens mange aspekter tegnes jo mere utydelig bliver de andre. 
Selv om jeg i en empirisk undersøgelse som denne tvinges til at op- 
rationalisere en række begreber under navnet magt, behøver det ikke 
at være reducerende, man kan godt holde analysen åben for hele fel- 
tet af magtformer: økonomiske, politiske, ideologiske, disciplinære 
Osv. 

Jeg ser det således ikke som noget mål at nå frem til én entydig og 
stram definition. Hovedproblemet med sådanne snævre og ,,dogma- 
tiske" definitioner er, at man næsten på forhånd har fastlagt, hvilke 

fænomener man vil observere og beskrive. Skarpe og snævre defini- 
tioner kan maskere for magtformer som falder uden for definitionen 
(Mathiesen 1981, s. 30). Man lukker dermed sin analyse for den 
udvikling og revision som empirien kan skabe. Som Philip Selznick 
(1969, s. 4) skriver: ,,Socialvidenskaben er bedst tjent med definitio- 
ner, som er svage og begreber som er stærke.” 

I stedet for at søge at finpudse et begreb i håbet om at konstruere 
en teori om magt, bruger jeg teorierne som værktøjer” til at analyse- 
re forskellige former for magt (Beronius 1986, s. 48). Alt efter hvilket 
aspekt ved magten jeg fokuserer på, inddrager jeg forskellige teoreti- 
ske tilgange efter deres brugbarhed i det konkrete studie af magt- 
relationer i fængslet. 

Jeg vil bruge Weber som udgangspunkt til at beskrive fængslet 
som legal, legitim, statslig bureaukratisk institution med fokus på 
hvem, der har magten. Jeg vil med Foucault som udgangspunkt 
beskrive hvordan magt og modmagt udøves i fængslet. Og i perspek- 
tiveringen vil jeg med afsæt i Marx" historiske materialisme søge at 
forstå: hvorfor fængslet? Hvad er dets rolle i samfundet? 


Webers magtbegreb: Hvem har magten? 


Hvem har magten i Vridsløse Statsfængsel? Et svar er: Den legale 
konstitutionelle statsmagt via sit hierarkisk opbyggede statsapparat. 
Fængselspolitikken og praksis bestemmes centralt af Direktoratet for 
Kriminalforsorgen under Justitsministeriet. Det styrer fængslet gen- 
nem et system af love og cirkulærer. Magten udøves i fængslet af et 
hierarki bestående af inspektøren, to viceinspektører, ledende over- 
vagtmestre, overvagtmestre, vagtmestre, overbetjente og betjente (fig. 
1). Fængslets orden udgøres af de regler med hvilke institutionens 
medlemmer ordnes eller organiseres i bestemte sociale relationer. 
Institutionen defineres af nærværet af en kontrolinstans (personale- 
staben), som overvåger og sørger for at den sociale relations orden 
og regler overholdes. Det er en magtforståelse, som svarer til den 
tyske sociolog Max Webers. Hans klassiske magtdefinition lyder: 


3. Foucault kalder, i et interview i Le Monde 21.2. 1975, sine bøger for værktøjskasser, hvor- 
fra man kan hente det man kan bruge (Foucault 1976, s.53). 

»Ved makt vil vi her alment forstå et eller flere menneskers sjanse til å sette gjen- 
nom sin egen vilje i det sosiale samkvem, og det selv om andre deltakere i det 
kollektive liv skulle gjøre modstand (Weber 1971, s. 53) 


Det er en magtdefinition, som er knyttet til en aktørs intention, og 
som forstår magt som en social relation, der om nødvendigt gen- 
nemtvinges fysisk med magt. Det er imidlertid en ren funktionel defi- 
nition, og Weber må derfor dels redegøre for hvordan magten forde- 
les mellem aktørerne i samfundet, og dels hvad der bestemmer deres 
»Chance" for at sætte den igennem. 

Weber skelner mellem tre idealtyper” for fordeling af magt: klas- 
ser, statusgrupper og partier. Hans klassebegreb er forskellig fra 
Marx', som udelukkende knytter sig til positionen i produktionen: 
lønarbejder, kapitalist osv. For Weber er klassebegrebet knyttet til 
økonomiske livsbetingelser bredt defineret, dvs. menneskers mulig- 
hed for at nyde materielle goder. Status knytter sig til den sociale 
(modsat økonomiske) bestemmelse af livsbetingelserne. Det relaterer 
till begreber som prestige og ære. Det er en afvisning af, at økonomi 
alene bestemmer menneskers handlinger. Status kan basere sig på 
religion som i kastesystemet. Grundlaget kan også være f.eks. alder, 
stand, race, køn, osv. Partier adskiller sig fra klasse og status ved at 
være grupper af mennesker, som er rationelt organiseret for at forføl- 
ge bestemte mål, det være sig økonomiske, politiske eller moralske. 
De søger ofte at influere staten. Ikke mindst fordi spørgsmålet om 
magt i sidste instans drejer sig om fysisk magt og staten er den poli- 
tiske struktur som: ,,… succesfuldt opretholder kravet om monopol 
på legitim brug af fysisk magt til gennemtvingelsen af dens orden” 
(Weber 1968, s. 65). Weber var af den opfattelse, at vi i det tyvende 
århundrede ville blive vidne til en reduktion af al politisk aktivitet til 
et spørgsmål om kontrol med og af staten. 

For Weber er magt svag og ustabil, hvis den kun hviler på fysisk 
tvang, det er nødvendigt at opnå herredømme dvs.: ,,… sandsynlighe- 


4. Webers idealtype er ikke et ideal i nogen etisk betydning. Idealtypen er heller ikke en empi- 
risk beskrivelse af virkeligheden. Det er et analytisk hjælpemiddel, som skal gøre egenar- 
ten hos det, der undersøges forståelig. I idealtypen skæres det tilfældige bort og det væ- 
sentlige betones. Idealtypen er en standard, man kan måle det objekt man undersøger op 
imod. Ved f.eks. at holde den bureaukratiske idealtype op mod den organisation man 
undersøger, kan man undersøge graden af bureaukratisering. 

den for, at en ordre med et givent specifikt indhold, vil blive adlydt 
af en given gruppe mennesker." ( Weber 1968, s. 53). 

Sandsynligheden for, at en ordre vil blive adlydt af en given grup- 
pe personer afhænger ifølge Weber af, om de betragter herredømmet 
som en legitim autoritet. Idealtypen ,,det legitime herredømme" er | 
således udtryk for ,,et ovenfra perspektiv". Det centrale spørgsmål er : 
hvorledes herredømmet legitimeres og administreres, hvordan stabi- | 
liteten opretholdes. | 

Weber skelner mellem tre idealtyper af autoritet: traditionel auto- ] 
ritet, hvor lydigheden bunder i respekten for det etablerede og tradi- | 
tionelle, f.eks. ældreråd, patriarkatet eller feudalisme. Karismatisk | 
autoritet, som bygger på en tro på særlige kvaliteter, der tillægges et | 
individ, eksempelvis: Hitler, Gandhi eller Mao. Sidst, men ikke | 
mindst: rationel-legal autoritet, som bygger på at den person, der | 
giver en ordre handler efter foreskrevne love og regler. Rationel-legal | 
autoritet beskriver forbindelsen mellem et lovgivende organ, rege- 
ringsbureaukratiet med dets embedsmænd samt de borgere som 
bureaukratiet har jurisdiktion over. Rationaliteten hviler på kalkuler- 
bare former for udøvelsen af herredømme, at borgerne kan forudbe- | 
regne bureaukratiets handling. Den rationelle-legale autoritet søger | 
sin legitimering i nøje overholdelse af de love og regler, som af- 
grænser herredømmeforholdet. De love, som kræver lydighed af alle | 
samfundets medlemmer. Det er loven og dens administration, som | 
skaber det kalkulerbare element i den rationale-legale autoritet. | 
Loven administreres af et hierarki af personer med defineret autori- | 
tet, som selv er underkastet loven. Dette bureaukrati skal varetage 
statens interesse inden for lovens grænser. Weber mente, at kapitalis- | 
mens fremkomst — det moderne — ville medføre en udbredelse af den | 
rationelle-legale autoritet. 

Webers pointe er, at det legitime og legale herredømme er sam- 
menfaldende (Schmidt 1981, s. 202-3). Det er den bureaukratiske 
idealtype. Legitimiteten kommer til udtryk ved borgernes føjelighed 
for eller samtykke med herredømmet. Bevæggrundene til dette deler 
Weber i tre (Weber 1983, s. 218-23): Sædvane: underkastelsen skyl- 
des traditionen, man er vant til den. Konventionen: underkastelsen er 
resultat af omgivelsernes pres, deres bifald af visse handlinger og 
afsky for andre. Denne form for social kontrol indebærer elementer 
af tvang og sanktion. Den tredje bevæggrund er retsordenen: herre- 


29 


dømmet opretholdes med trussel om fysiske eller psykiske tvangs- 
midler udøvet af særlige institutioner, f.eks. fængslet. De tre 
bevæggrunde flyder sammen, understøtter og supplerer hinanden. 
Hos Weber er der således et sammenfald mellem det legitime og 
legale herredømme via konstitutionen, konventionen og traditionen. 

Webers magtbegreb er således knyttet til aktører organiseret i 
institutioner. Magten har form af besiddelse, suverænitet og kontrol. 
Disse forhold er ikke uvæsentlige i en undersøgelse af magt og mod- 
magt i et fængsel. Med Weber kan jeg beskrive hvem der har magten 
og hvordan den er organiseret. Men Webers magtbegreb er ikke 
særligt frugtbart til at undersøge spørgsmål som: hvad er magt, hvor- 
dan udøves den og hvilke reaktioner udløser den? Her synes Fou- 
caults forståelse af magt som en social relation,” som udøvelse af so- 
ciale teknikker og som strategi mere lovende. 


Foucaults magtopfattelse: Hvordan udøves magten? 


Foucault er ikke meget for at fremlægge en egentlig teori om magt. 
Hans magtopfattelse er mere et analyseredskab end en teori. Han 
undersøger hvilke former for magt som er på spil i de sociale sam- 
menhænge han analyserer. Foucaults bøger er konkrete analyser af 
magt.' Det eneste sted han giver en samlet generel fremstilling af sin 


magtopfattelse, eller rettere den magtopfattelse han søger at undgå, 
er på nogle få sider i ,,Viljen til viden" (Foucault 1994b, s. 97-104): 


»Med magt mener jeg ikke "Magten" forstået som mængden af institutioner og 
apparater, som tilsikrer borgernes underkastelse under en given stat, ved magt 
forstår jeg heller ikke en underkastelsesmåde, som i modsætning til volden skul- 
le have reglens form” (Foucault 1994b, s. 98) 


5. Jeg ser en parallel til Foucaults opfattelse af magt som en relation mellem mennesker og 
ikke som en materiel og lokaliserbar ressource, i Marx" analyse af værdi som en social rela- 
tion. Varens værdi fremkommer ved et samspil af talrige sociale relationer. Værdien er ikke 
nogen absolut og materiel substans iboende varen. 

6. ,Sigtet med de følgende undersøgelser er at arbejde sig frem, ikke så meget til en magtens 
'teori' som til en magtens ”analytik': det vil sige hen imod afgrænsningen af det specifikke 
område, som magtforholdene udgør, og bestemmelsen af hvilke redskaber, der muliggør 
analysen af det” (Foucault 1994b, s. 88). 

Hos Foucault er magt ikke lokaliseret, hverken til bestemte personer, 
grupper eller klasser, eller til bestemte institutioner eller organisatio- 
ner, som kan tvinge mennesker til at følge deres vilje. Det er ikke 
bureaukratiet som hos Weber. Foucault skriver videre: 


»Endelig sigter jeg ikke til et generelt system af herredømme, som et element 
eller en gruppe udøver over for andre, og hvis virkninger gennem successive 
afledninger skulle gennemstrømme hele samfundslegemet. Den analyse, der 
foretages ud fra magtbegreber, bør ikke forudsætte oprindeligt givne størrelser 
som statens suverænitet, lovens form eller et herredømmes globale enhed; disse 
former er snarere blot magtens endepunkter.” (Foucault 1994b, s. 98) 


Magten er således ikke afgrænset til økonomiske, politiske og sociale 
strukturer. Det er ikke et klasseherredømme som hos Marx. Magten 
strømmer ikke ovenfra og nedefter. Foucault søger ikke at finde ud af 
hvem der har magten, men en forståelse af hvad magt er. Mere præcist 
undersøger han konkrete magtrelationer' i deres mangfoldighed og 
som processer: 


»Ved magt forekommer det mig, at man først og fremmest må forstå den mang- 
foldighed af styrkeforhold, som er immanente i det område, hvor de udøves, og 
hvis organisation de konstituerer; spillet som gennem kampe og sammenstød 
omformer, styrker og omstiller dem; den støtte som disse styrkeforhold yder hin- 
anden, så at de kommer til at udgøre kæder eller systemer … og endelig strategi- 
erne i hvilke de virker og hvis generelle mønstre eller institutionelle krystallisering 
legemliggøres af statsapparater, af lovformuleringer, af sociale hegemonier … 
Magt er ikke en institution og det er ikke en struktur, det er heller ikke en bestemt 
kraft, som visse udvalgte skulle være begavet med: det er det navn, man giver en 
kompliceret strategisk situation i et givet samfund." (Foucault 1994b, s. 98-99) 


Det er en opadstigende magtanalyse, der tager udgangspunkt i ana- 
lysen af konkrete relationer mellem mennesker i deres mangfoldig- 
hed. Magten har en relationel karakter, som angiver et komplekst 
samspil mellem ulige og stadig vekslende styrkeforhold, hvor nogle 
handlinger og praksisser modificerer og strukturerer andre handlin- 
ger og praksisser. Magten er derfor decentral, den danner et finma- 
sket, uopløseligt net. Den er uundgåelig. 


7. Iet interview fra 1984 siger Foucault: , Jeg bruger næsten aldrig ordet magt, og hvis jeg gør 
det er det altid som en forkortelse af udtrykket: magtrelationer" (Bernauer 1987, s. 11). 

På de følgende sider i , Viljen til viden" uddyber Foucault sin 
magtforståelse i en række punkter. Magt er ikke noget man har — det 
er noget man udøver. Når vi siger: ,,magten udøves", forfører spro- 
get os. Det antyder, at der er noget bag udøvelsen, som udgør den 
egentlige magt. Foucault vender sig mod en sådan substantiering af 
magten (Beronius 1986. s. 22). 

Magten er ikke lokaliseret til de enkelte individer. "Tværtimod er 
det magtteknikkerne, som skaber subjektet. Vi befinder os altid ien 
konfiguration af sociale praksisser, som former og omformer os. 
Individet er et resultat af et socialt magtfelt. ,Jeg'et" er ikke en kon- 
stant. ,Jeg" var en anden for 20 år siden. Vi defineres, kategoriseres, 
klassificeres og formes, vi udøver modmagtsteknikker som modsæt- 
ter sig disse konstituerings-praksisser. Derved skabes og omformes 
»jeg'et" til stadighed. Man kan ikke analysere menneskets selv, men 
derimod de kræfter som skaber og former mennesket. Der er ikke 
noget essentielt ,jeg", men et konstrueret ,jegt. 

Dette er ikke en benægtelse af at subjekter udøver magt, men en 
understregning af at de selv er mål for magtteknikker. Vist udøver 
fangevogtere magt, men som alle andre subjekter er også deres iden- 
titet og normer konstruerede af magtrelationer. 


»… magten er ikke noget som erhverves, tilranes eller fordeles, noget man opbe- 
varer eller som man fortaber; magt udøves fra utallige udgangspunkter og i et 
spil mellem utallige forhold; ..£ (Foucault 1994b, s. 99) 


Når magten gøres til en ting eller et objekt, medfører det en forsk- 
ningsstrategi, som søger det sted eller den kilde, hvor magten strøm- 
mer fra. Men hos Foucault er magt ikke en funktion af andre forhold 
f.eks. økonomiske relationer: 


»… magtforholdene er ikke rent ydre med hensyn til andre typer forhold (øko- 
nomiske processer, erkendelsesforhold, seksuelle relationer), men immanente 
heri; de er umiddelbare virkninger af opdeling af ligevægt og uligevægt, som ska- 
bes i disse forhold ..” (Foucault 1994b s. 99) 


Foruden at ,hvem" byttes ud med ,,hvordan" skifter analyseområdet 
også fra magtudøvelsens iøjefaldende instanser til de mere ydmyge 
sfærer. Fra direktions- og ministerkontorer til dagligdagens relationer 
mellem mennesker. Magtudøvelsen opererer i detaljen. I det moder- 

ne samfund er det ikke den centrale udøvende magt, som har den 
store betydning for mennesker. Det som har betydning, det som 
umyndiggør, former og omformer, tilpasser og normaliserer menne- 
sker i de mest individuelle og intime detaljer er den mikromagt, som 
udøves i små portioner overalt i samfundet. 

Mikromagtrelationerne er decentrale og danner et kapillærnet, 
som gennemvæver samfundet: 


»…magten kommer nedefra; det vil sige, at der ikke som princip for magtrelatio- 
ner … findes en binær og global modsætning mellem de herskende og de beher- 
skede, i en tohed som sætter sig igennem ovenfra og nedefter …. man må snarere 
formode at de mangfoldige styrkeforhold som udformes og udøves i produk- 
tionsapparaterne, familierne, smågrupperne og institutionerne, støtter de store 
spaltninger, som gennemløber hele samfundslegemet” (Foucault 1994b, s. 100) 


Dette er traditionel marxistisk magtteori vendt på hovedet. Et fou- 
caultsk hegemoni er således et resultat af mikromagt-relationer, som 
understøtter og supplerer hinanden, ikke et klasseherredømme der 
kun udøves ovenfra. 

Magt har intention men ikke subjekt: 


»… magtforholdene er på en gang intentionelle og ikke subjektive … ingen magt 
udøves uden en række hensigter og mål. Men det vil ikke sige, at magten er 
resultat af et individuelt subjekts valg eller beslutning; vi vil ikke lede efter en 
generalstab, som sidder inde med magtens rationalitet, hverken hos den kaste, 
der regerer, eller de grupper, der kontrollerer statsapparaterne, og heller ikke de, 
der tager de vigtigste økonomiske beslutninger, styrer det samlede net af magt, 
der fungerer i samfund (og får det til at fungere); magtens rationalitet ligger i de 
taktikker, som ofte er helt åbenlyse på det begrænsede felt, hvor de sætter ind - 
magtens lokale kynisme — … her er logikken endnu fuldstændig klar, målsætnin- 
gerne dechifrerbare — trods dette forekommer det, at ingen mere synes at have 
fremsat dem, og at kun få formulerer dem ..” (Foucault 1994b, s. 100-1) 


Jeg fortolker dette umiddelbart paradoksale standpunkt således, at 
der i udøvelsen af de enkelte magtteknikker er både intention og sub- 
jekt — en lokal strategi. Ingen magt udøves uden hensigt og mål på 
det lokale niveau. Men det betyder ikke at hele det net af praksisser, 
der opbygges og fungerer i samfundet, er udtryk for en samlet 
bevidst forud udtænkt strategi. Der er intet subjekt som sammen- 
i væver teknikkerne til strategier og systemer, og som ,,;magtens herre" 

udfører en ,masterplan". De lokale aktørers samlede effekt kan af 
subjekter formuleres og til en vis grad koordineres som én strategi. 
Men der en ingen strateg, som kan styre det samfundsmæssige felt 


ovenfra. 


Modmagt 


Men hvad så med modstanden mod magten — modmagten? Den er i 
Foucaults forståelse en del af magtrelationen. Magtrelationer er syste- 
mer af uligheder. Uligheden, som kommer til udtryk gennem love, tra- 
ditioner, klasser, organisationer, kultur, viden osv. Spørgsmålet om 
magt hænger derfor uløselig sammen med spørgsmålet om modstand. 


»… hvor der er magt er der modstand, og dog, eller snarere derfor, står denne 
modstand aldrig i en ekstern relation til magten … (magtforholdene) eksisterer 
kun i kraft af en mangfoldighed af modstandspunkter: disse spiller, i magtfor- 
holdene, rolle som modstand, skydeskive, støttepunkter og affyringsramper. Dis- 
se modstandspunkter er til stede overalt i magtens netværk. I forhold til magten 
er der således ikke en plads til den store vægring — oprørets sjæl, alle opstandes 
brændpunkt, den revolutionæres rene lov. Men der er nogle modstandsformer 
som nærmest er arter: mulige, nødvendige, usandsynlige, spontane, vilde, enkelt- 
stående, organiserede, snigende, voldsomme, uforenelige, kompromisberedte, 
interesserede eller offervillige; de kan pr. definition kun eksistere på magtforhol- 
denes strategiske felt … De er den anden side af magtforholdene, deres irreduk- 
tible modstykke … Er der tale om massive todelinger, om radikale brud? Som- 
metider: Men som oftest har man mobile og forbigående modstandsmekanismer 
for sig, … ligesom magtrelationernes netværk slutter med at forme et tæt væv, 
som løber på tværs af apparaterne og institutionerne uden at lokalisere sig 
præcist i dem, således foregår også udsåningen af modstandspunkterne på tværs 
af de sociale stratifikationer og de individuelle enheder. Og det er uden tvivl den 
strategiske indkodning af disse modstandspunkter, som muliggør en revolution, 
på sin vis i lighed med at staten hviler på den institutionelle integration af magt- 
forholdene ..” (Foucault 1994b, s. 101-2) 


Ligesom magten har modmagten mange former og strategier. Én 
væsentlig form for magtudøvelse er netop at forhindre modstandens 
talrige former i gensidigt at supplere og støtte hinanden. Foucaults 
politiske radikalisme kommer til udtryk i hans opfordring til at lytte 
til den marginaliserede modstands stemme. 

I ,Overvågning og straf" beskæftiger Foucault sig udelukkende 
med modernitetens nye magtteknologier. Han beskriver i detaljer 
panopticonsystemets" kontrol over individet. Men Foucault beskri- 
ver ikke hvorledes fangerne reagerer mod de nye magtteknologier. 
Man efterlades med en: ,,No way out' følelse. I artiklen ,;The Subject 
and Power" (1982) har Foucault imidlertid beskæftiget sig med mod- 
magten på det abstrakte plan. Han understreger her, at historien ikke 
kun må indeholde beskrivelsen af indtrængen af magt/viden i vores 
liv, men også den modstand dette skaber: 


»Jeg kunne tænke mig at foreslå en anden vej for at komme videre med udforsk- 
ning af magtrelationerne. En vej, som er mere empirisk, mere direkte forbundet 
til den situation vi er i, og som i højere grad inddrager forholdet mellem teori og 
praksis. Den består i at tage udgangspunkt i modstandsformerne mod forskellige 
magtformer. For at bruge en anden metafor, så består den i at bruge modstanden 
som en kemisk katalysator til at kaste lys over magtrelationerne, lokalisere deres 
position, deres anvendelsesområde og hvilke metoder de bruger. I stedet for at 
analysere magt ud fra dens egen indre rationalitet, så kan man analysere magt- 


relationerne via strategiernes antagonisme." (Foucault 1982, s. 210-11) 


I samme artikel skriver Foucault desuden, at magt kun har status af 
magt, hvis den retter sig mod individer, som har et eller andet hand- 
lingsspillerum. At man ikke kan undslippe magtrelationer betyder 
ikke at man er magtesløs. Magten fjerner ikke individernes mulighed 
| for at handle; den forudsætter denne mulighed. Der er altid punkter 
| af ulydighed, hvor det ganske vist ikke er muligt at undgå magten 
| »per se”, men at undslippe den særlige strategi, som magtrelationen 
søger at påtvinge ens handlinger. Derfor er magten aldrig endelig 
fastlagt, der kan altid ske bevægelse. Der er ingen magt uden den 
potentielle mulighed for nægtelse og oprør (Foucault 1982, s. 221). 
Magtrelationer er derfor heller ikke statiske, men en dymanisk pro- 
ces af magt og modmagt — en stadig konfrontation, hvis udfald aldrig 
er endeligt givet. Magtrelationer er strategiske spil (metaforen anty- 
der ikke noget ,,lethed", men bruges i modsætning til noget determi- 
neret), hvor den ene side forsøger at bestemme den anden sides 
opførsel, og hvor den anden side forsøger ikke at lade sig dirigere på 
denne måde, eller måske selv søger at påvirke modpartens ageren. 
Afhængig af en mængde variable kan den ene part blive domineren- 
de, men aldrig helt. Selv et herredømmeforhold har en historisk 

karakter og sine specifikke eksistensvilkår. Der vil altid være kræfter, 
som finder veje til at unddrage sig dominansen eller som gør mod- 
stand. Der er altid nogen, som ikke accepterer det »definitive, urør- 
lige, det selvindlysende og sande" og derfor negerer det. 

Foucaults magt er derfor ikke en central instans uden for vores 
rækkevidde, men derimod en række decentrale teknikker/procedurer 
som er i stand til at forme ,,sandheden” om vores liv. Modmagt 
udøves derfor ikke blot mod staten, institutionerne, i de økonomiske 
relationer, men overalt hvor der er menneskelige relationer. Den pro- 
blematiserer den herskende ordens sandheder. Modmagt er således 
anti-disciplinær. Det er at handle på tværs af disciplinen i alle dens 
former, uden at det er sanktioneret af de fastlagte regler. Modmagten 
er aldrig sikret af institutioner eller love. Modmagt er ligesom magt 
en praksis der udøves. En praksis, der begrænser eller modificerer 
magten. Filosofisk kritik af magten kan ikke begrænse dens excesser, 
det kan praktisk kritik i form af modstand. 


Foucault taler på den ene side om, at magt kræver intention og magt 
gennemtvinges om nødvendigt, men på den anden side siger han, at 
magten ikke er resultat af et individuelt subjekts valg eller beslutning. 
Foucault undgår som bekendt referencer til subjektet i sime analyser. 
Jeg tror imidlertid det er nødvendigt, i et vist omfang, at referere til 
subjektet, hvis man skal beskrive det disciplinære system og dets 
virkninger. Uden et subjekt er det vanskeligt at forklare modstanden. 
Kan man tale om modstand uden at den foretages af subjekter mod 
andre subjekter? Hvis der ikke er nogen, der har magten — ingen at 
angribe — kan man så modsætte sig magten? 

Thomas Mathiesen har i sit forord til 1994-udgaven af ,,Overvåg- 
ning og straf" en kommentar til Foucaults magtbegreb (Foucault 
1994a, s. XIX). Mathiesen mener på den ene side, at det kan virke 
politisk negativt. Foucaults »diffuse" magt kan ikke konfronteres 
med modmagt. Hvor og mod hvem skal man sætte ind? Er det ikke 
statsmagten og dens embedsmænd, som er ansvarlige for udførelsen 
af teknikkerne? Men på den anden side forhindrer Foucaults magt- 
forståelse den illusion, at man kan frigøre sig fra magten ved at ero- 
bre staten og skifte embedsmændene ud. Magtrelationer er altid til 
stede. 

Mathiesen anskuer magt på to måder: såvel foucaultsk magt- 

udøvelse som weberske viljeshandlinger udført af konkrete aktører | 
organiseret i institutioner. Bag institutionerne og organisationerne er | 
det foucaultske net af magtrelationer, som må blotlægges. Modmagt | 
samler sig nødvendigvis mod ansvarlige viljesudøvere. Men man må | 
ifølge Mathiesen stadig søge at veksle mellem de to perspektiver. | 
Søge at forene Foucaults forståelse af magt som relationer, som en | 
produktiv og altid tilstedeværende proces, med en forståelse af magt 

udøvet af konkrete aktører på baggrund af magtbaser. Men altså | 
magtbaser, som defineres som relationer af magt og modmagt, og | 
som er under konstant forandring. | 

Det vil sige, at modmagten retter sig mod konkrete viljesudøvere, | 
men med en forståelse af, at magten ikke er deres, men netop en rela- | 
tion mellem dem og os — og mellem os. På denne måde må mod- | 
magtens fokus og karakter bestandigt skifte mellem to forståelses- | 
rammer i en stadig proces. 

Man kan ikke forandre verden ved at erobre institutionerne, men 
ved at institutionalisere nye magtrelationer. Institutionerne er ikke 
magten og har ikke magten. Magt har et komplekst grundlag. Den 
har mange teknikker til rådighed. Den har mange steder — herunder 
dér hvor vi er. Den har mange udøvere — heriblandt os selv. Men det | 
betyder også, at modstanden har et komplekst grundlag, at mod- 
standen har mange teknikker til sim rådighed, har mange angrebs- | 
punkter - herunder dér hvor vi er, og har mange udøvere — her- | 
iblandt os selv (Christensen, B.M. 1996). | 

] 
' 

Foucaults magt/modmagtsanalyse 


Det er disse relationer af magt og modmagt på mikroplan, man iføl- i 
ge Foucault må analysere i konkrete sammenhænge for at komme ud 
over den traditionelle statscentrerede magtopfattelse. Magtcentralise- 
ringen er altid kun en virkning, aldrig det rent faktiske magtforhold. 
Den juridiske-suveræne magtopfattelse er ifølge Foucault alt for 
snæver, magtformerne i det moderne samfund er så mangfoldige, 
skjulte og diskrete, at de ikke kan reduceres til et spørgsmål om lov | 
og forfatning: | 

,… den (juridiske-suveræne magtopfattelse) er fuldstændig fremmed over for 
magtens nye metoder, som ikke fungerer ved hjælp af retten, men ved hjælp af 
teknikken — ikke ved hjælp af loven, men ved hjælp af normalisationen, ikke ved 
hjælp af afstraffelsen men ved hjælp af kontrollen — og som udøves på niveauer 
og i former, som overskrider staten og dens apparater.” (Foucault 1994b, s. 95- 
96) 


Foucault afviser således Webers opfattelse af magtens grundlag som 
lov og suverænitet, dvs. som et regelsæt, der sætter grænser og for- 
bud, administreret af en centralmagt oppefra og nedefter, som for- 
holdet mellem statsmagten og det lydige subjekt: 


»Denne (magten) er defineret på mærkværdig indsnævret vis … fordi det er en 
magt, som næsten kun vil have nej-ets kraft; ude af stand til at frembringe noget 
som helst, kun egnet til at trække grænser, måtte den efter sit væsen være anti- 
energi, (Foucault 1994b, s. 91) 


For Foucault er magten ikke kun negativ, den er også produktiv. 
Den producerer sjæle med normer, ideer og viden og den producerer 
legemer, der agerer i overensstemmelse med disse sjæle. Magt er ikke 
nødvendigvis noget ondt, dårligt eller dominerende. Magt er også 
magt til, magt over, ,,empowerment' — en skabende og produktiv magt. 
Det forhold at mennesker altid befinder sig i et netværk af magtrela- 
tioner, betyder ikke at de er dømt til at være passive og kuede. 

Magtkampe drejer sig om at definere hvad der er sandheden. 
Magtteknikkerne retter sig mod formningen af individets selvopfat- 
telse og handlingsmønstre og dermed også mod hele samfundets 
normgrundlag. Det moderne individ er både objekt for kundskab og 
subjekt med kundskab. 

I Foucaults magtforståelse står magtteknikkerne ikke alene, men 
altid i relation til modmagtsteknikker. I et givet øjeblik danner 
magt/modmagten et bestemt styrkeforhold. Men det er en konstella- 
tion kendetegnet ved instabillitet, fordi striden aldrig ophører. Magt- 
teknikkernes udvikling har deres egen dynamik bestående af de 
rekyler de udløser og de forandringer de gennemgår ved sammen- 
stød med modmagtsteknikker og tilgrænsende magtrelationer. 

Magten har relationel karakter, som angiver et komplekst samspil 
mellem ulige og stadig vekslende styrkeforhold. Magt- og mod- 
magtsteknikkernes styrkeforhold afhænger blandt andet af deres 

evne til at organisere omverdenen, mobilisere ressourcer, innovere 
teknologier og ikke mindst deres evne til at understøtte og supplere 
hinanden på kryds og tværs af samfundslegemet. 

Uligheden kommer til udtryk gennem love, traditioner, klasser, 
organisationer, kultur, viden osv. Spørgsmålet om magt hænger der- 
for uløseligt sammen med spørgsmålet om modstand. Ligesom mag- 
ten har modmagten mange former og strategier. En væsentlig form 
for magtudøvelse er netop at forhindre modstandens talrige former i 
gensidigt at supplere og støtte hinanden. Foucaults politiske radika- 
lisme kommer til udtryk i hans opfordring til at lytte tl den margi- 
naliserede modstands stemme. Foucaults mål er at isolere, identifice- 
re og analysere nettet af ulige magtrelationer skabt af de magttekno- 
logier, der underlægger sig og gennemskærer den teoretiske lighed, 
som fremstilles af ,,loven" og de politiske ideologier. 

Magten må forstås i sin materialitet, som den viser sig i udøvelsen 
af mikropraksisserne i dagligdagen. Det betyder ikke, at Foucault 
benægter, at magtforhold til tider udkrystalliserer sig i magtkampe 
mellem grupper og klasser, og at der findes konkret undertrykkende 
magtudøvelse. Det beskriver han i ,, Overvågning og straf". Men 
Foucault mener tydeligvis, at forsøg på at lokalisere magten til insti- 
tutionerne og individerne — til øvrigheden — tilslører en virkelig for- 
ståelse af magtens mange former og forgreninger — og dermed hin- 
drer udsigten til den reelle magt, som er skjult og spredt. 


Foucault vil ikke så meget forklare og fortolke magten som han vil 
beskrive den. Hans projekt er netop politisk anatomi, at beskrive: 


…… en helhet av det materiell og de metoder som tjener som våpen, forsterkere, 
kommunikationsnett og underlag for de makt- og kunskapsforhold som omslut- 
ter menneskekroppene og underkuer dem ved at gjøre dem til gjenstand for 
kunskap … Avstraffelsen i praksis skal ikke her først og fremst betraktes som en 
følge av rettsteorier, men som et kapitel av den politiske anatomi.” (Foucault 
1994a s. 30) 


Foucaults institutionskritik går ud på via den politiske anatomi at dis- 
sekere de makroskopiske totaliteter i en række detaljerede magtrela- 
tioner. Ved at blotlægge dem og ved at lade dem tale for sig selv, 
saboteres myter, selvindlysende sandheder, og rationaliteten relative- 
res. 

Foucault vil undgå totaliserende begreber og standpunkter. Han 
undersøger separate problemstillinger i detaljer uden nødvendigvis at 
sætte dem ind i en bredere sammenhæng. Nogle elementer kan ind- 
passes i en marxistisk historisk-materialistisk ramme, andre passer 
ikke ind, og nogle står stadig for mig som uløselige paradokser. Det 
gælder Foucaults anti-subjektivisme, som skiller sig ud fra såvel libe- 
ral som marxistisk samfundstænkning. Det knager alvorligt i ens 
vante tankebaner. Trods dette forekommer hans magtforståelse mig 
særdeles frugtbar til en analyse af magt og modmagt i fængslet. Den 
traditionelle magtopfattelse ser ofte kun den formelle magtstruktur. 
Den ser ikke eller fejlfortolker de reelle magtrelationer. Den histori- 
ske materialisme har en tendens til på forhånd at fastlægge magtrela- 
tionen oppefra, som empirien så bare skal tilpasses. Foucaults magt- 
opfattelse derimod tager direkte udgangspunkt i den konkrete magt- 
udøvelse. Den lader empirien komme til orde. Ved at tegne et billede 
af den konkrete magtudøvelse kan man trænge dybere ind i magtre- 
lationerne end den formelle overflade, og derved afdække sider af 
fængslets funktion og virkemåde, som traditionel og marxistisk ana- 
lyse overser. 

Foucaults magtforståelse indeholder således elementer som kan 
bidrage til udvikling af kritisk teori. Foucaults analyser har imidlertid 
også karakter af ufærdige projekter. De fremstiller en række pro- 
blemstillinger, som han kun indkredser og påbegynder en under- 
søgelse af. Det gælder f.eks. sammenhængen mellem produktionsfor- 
hold og magtforhold, forbindelsen mellem mikromagt og makro- 
magt samt subjektets rolle i hans magtopfattelse. 

I min beskrivelse af Vridsløselille Statsfængsel og dets rolle i sam- 
fundet vil jeg således bruge magtopfattelser fra såvel Weber, Foucault 
som Marx til at beskrive magtens mange sider: dens institutioner, 
dens udøvere, dens teknikker, dens grundlag og rolle. Jeg vil beskri 
ve fængselslivet i et magt/modmagtsperspektiv. Men først må jeg sæt- 
te scenen: Vridsløselille Statsfængsel. 

4. Fængslet på Vridsløselille mark 


Rids af frihedsstraffens historie i Danmark 


Det danske fængselssystems udvikling minder slående om den 
beskrivelse af det franske fængselssystems udvikling som Foucault 
giver i ,,Overvågning og straf" (1994a). Frihedsstraffen i Danmark er 
en relativt ny foreteelse. Helt frem til 1600-tallet forekom friheds- 
straffen næsten ikke. I Skånske-, Sjællandske- og Jyske Lov findes 
fængselsstraffen ikke. I stedet er der et system af fysisk afstraffelse og 
bøder. 

Først i løbet af det 16. og 17. århundrede vandt fængselsstraffen 
indpas. I midten af 1600-tallet befalede kongen, at stærke og ledige 
lovovertrædere skulle tvangsudskrives til arbejde på Holmen. Formå- 
let var at udnytte løsgængerne til egentlig organiseret fremstillings- 
virksomhed. Denne fængsling fandt sted uden dom for et ulovligt 
forhold, selve løsgængeriet var tilstrækkelig for indespærring i tugt- 
hus. Frihedsstraffen havde karakter af statslig økonomisk vinding 
samtidig med at man forsøgte at løse problemerne med det løsgæn- 
geri som feudalismens opløsning medførte. Lænket sammen to og to 
måtte fangerne udføre arbejde ved flådens skibe og ved befæstnings- 
arbejder på landjorden. 

I anden halvdel af 1700-tallet skete der en mildning af de fysiske 
straffe samtidig med, at fængselsstraffen blev almindelig. Kagstryg- 
ning" og dødsstraf blev i en vis udstrækning afløst af frihedsstraffe. 
Kagstrygning blev i 1751 ændret til 6-8 års tugthus. Formålet med 
fængslerne var at beskytte samfundet mod ,de farlige klasser" og 
samtidig at udnytte den arbejdskraft, som fangen besad. 

I slutningen af 1700-tallet ændrede opfattelsen af fængslets opgave 
sig. Formålet var nu ikke alene at beskytte samfundet mod forbryde- 
re og skaffe arbejdskraft, men også at forbedre disse til atter at blive 
gode og nyttige samfundsborgere. Ved Tyveriforordningen af 20.2. 

1789 bestemmes det, at strafudmålingen skulle gradueres efter for- 
bryderens alder og opdragelse. Desuden anføres det, at hensigten 
med straffen for tyveri er forbryderens forbedring. Mottoet for straf- 
fen er ikke alene afskrækkelsen, men også et håb om forbedring via 
straffen. 

Årsagen til ændringerne i straffesystemet kan med Foucault ses 
som en dybtgående strukturændring af lovbruddene (Foucault 1994a 
s. 83). Denne strukturændring hænger sammen med kapitalismens 
gennembrud: 


»Med de nye former for kapitalakkumulasjon, produksjonsforhold og juridiske 
eiendomsforhold skifter synet på folkets stilferdige, tolererte og dagligdagse, eller 
tvertom voldelige krenkelser av andres rettigheter. De omdefineres som forgri- 
pelser på annen manns eiendom. Tyveriet tenderer mot å bli en hovedform for 
lovovertredelse, når et samfunn med juridisk og politisk begrunnete avgifter for- 
vandles til et samfunn grunnet på tilegnelse av midler og arbeidsprodukter. Eller 
sagt på en annen måte: Lovbruddets økonomi ble omstrukturert med utvikling 
av det kapitalistiske samfunnet” (Foucault 1994a, s. 81) 


Samtidig med ændringerne i lovbruddene sker der en forvandling af 
straffemetoderne. I stedet for tidligere tiders tortur og legemsstraffe 
indføres fængselsstraffen. Ifølge straffereformatorerne skulle fængslet 
påvirke forbryderens sjæl. Lovovertræderen skulle resocialiseres såle- 
des, at vedkommende kunne genindtræde i samfundet. Ændringen 
af straffemetoderne blev præsenteret som en ,,;humanisering" af straf- 
fesystemet — som mindre grusom. Foucaults påstand er, at det drejer 
sig om en ,,humanisering" i en anden betydning. Hvor man i det 
gamle straffesystem havde fokuseret på selve ugerningen og krop- 
pen, fokuserede man nu på individet og dets sjæl. Det der egentligt 
er tale om, er et skift og en effektivisering af magtens teknologi. 
Mellem det 16. og 19. århundrede blev der udviklet en række tek- 
nikker med henblik på at indramme, kontrollere, måle og afrette 
individerne. At disciplinere dem, dvs. bearbejde, dressere og mani- 
pulere kroppen for at frembringe en tvungen forbindelse mellem 
øget færdighed og skærpet underkuelse, gøre dem føjelige og nyttige 
på én gang. Overvågning, eksercits, optegnelser, rapportering, ind- 
deling, undersøgelse og registrering udviklede sig som teknikker til 
at beherske og manipulere mennesker med. Disciplinen udvikles 
først og tydeligst i forskellige institutioner: i galehuset, hospitalet, 


42 


ns 


militæret, skolen, fabrikken og fængslet, men det er Foucaults 
påstand, at de breder sig ud i samfundet og forvandler det til ,,det 
disciplinære samfund" (Foucault 1994b, s. 270). Det er i den forstand 
Foucault opfatter magt som produktiv. Den sigter mod at maksimere 
menneskers færdigheder, udholdenhed, punktlighed, samtidig med 
at den sigter mod at minimere menneskers egenvilje og selvbestem- 
melse. Målet med disciplin er produktiv lydighed. 


I Danmark blev der i begyndelsen af 1800-tallet nedsat en række 
kommissioner, der skulle omsætte de nye tanker om straf til hand- 
ling. Det var først og fremmest nationaløkonomen C.N. David, der 
var drivkraften i denne proces. Han skrev en lang række artikler, 
foretog studierejser og deltog i kommissionsarbejde. Der blev udar- 
bejdet planer om en ny fængselsstruktur, men på grund af landets 
dårlige økonomi, krig og de omvæltninger den ,,borgerlige revolu- 
tion" medførte i statsapparatet, gik der adskillige år før disse planer 
blev til virkelighed. 

Der var to opfattelser af hvordan det nye fængselssystem burde 
indrettes i den betænkning fængselskommissionen afgav i 1842. C.N. 
David var tilhænger af Philadelfia-modellen: et cellefængsel med total 
isolation af fangen både nat og dag. Dette havde til formål at bevæge 
de straffede, dels gennem udelukkelse fra menneskelig samkvem, og 
dels ved hjælp af selvransagelse og anger til at forbedre sig og ind- 
stille sig på en ny livsform. En anden holdning repræsenteret ved M. 
Lange foretrak den såkaldte Auburn-modelf. Dette system holdt fan- 
gerne isolerede om natten, mens dagen tilbragtes på fælles arbejdssa- 
le, hvor tavshed dog var strengt påbudt. 

Kongens resolution faldt den 25. juni 1842 og forenede de stri- 
dende opfattelser ved at inkorporere begge systemer som led i en 
nyordning af det danske fængselssystem. For lange straffe skulle 
Auburn-modellen tages i anvendelse, det såkaldte tugthus. For korte- 
re straffe kunne isolationsfængslet efter den philadelfiske model 
benyttes, det såkaldte forbedringshus. C.N. David blev 27. november 
1848 udnævnt til overinspektør for fængselsvæsnet. I praksis betød 


8. Philadelfia-modellen blev udviklet af kvækere i Philadelfia i staten Pennsylvania USA i 
begyndelsen af 1800-tallet. Auburn-modellen stammer fra fængslet Auburn bygget i 1817 i 
New York. 

dette opførelsen af tugthuset i Horsens i 1853 og forbedringshuset på 
Vridsløselille mark, som stod færdigt i 1859. 


Arkitekturen 


Bygningsmæssigt fremstår Vridsløselille Statsfængsel i det ydre stort 
set som i 1859. Ved ibrugtagningen af fængslet i 1859 var der indlagt 
vand, gas til belysning samt vandskyllende toilet i hver celle. Kedler 
i kælderen sørgede via varmerør, som gik gennem samtlige celler, for 
opvarmningen. Endvidere var der i hver celle særskilt frisklufttilfør- 
sel og udsugningsrør. Disse tekniske finesser var dengang nye og 
næsten ukendte her i landet (Kildemoes 1959, s. 12). Udefra ligner 
fængslet en ridderborg med ringmuren, tårne, spir og den mægtige 
port (fig. 2). Fængslets første overlærer, digteren H.V. Kaalund skrev 
i 1862: 


»Det nye cellefængsel på Vridsløselille mark har vistnok et gyldigt krav på at 
anses for vort lands mønsterfængsel. Enhver, som kender lidt til dets indretning, 
som har kastet et blik ind i disse lyse, kirkelignende fløje, hvori man til alle sider 
kan overse hundrede af celledøre, indenfor hvilke der fra morgen til aften her- 
sker en nyttig virksomhed, vil uden tvivl have modtaget et velgørende indtryk 
af, at dette fængsel, så intelligent i sit hele præg, så skikket til at indgyde ærefrygt 
for loven, har grumme lidt tilfælles med de ældre såkaldte forbedringshuse, over 
hvis porte man passende kunne have anbragt den samme indskrift, som Dante 
fandt over indgangen til helvede: Lad håbet blive udenfor! … Cellefængslet på 
Vridsløselille mark fortjener, som foran bemærket, i særlig grad at være genstand 
for den offentlige opmærksomhed; … Det er ikke blot en straffeanstalt, det er til- 
lige i ordets sande betydning et forbedringshus, et slags moralsk hospital .… (Kil- 
demoes 1959, s. 3-4) 


Datidens fængsler var prestigebyggeri, modsat nutidens der ofte lig- 
ner lagerbygninger og søges gemt diskret væk. Foucault skriver: 


»Måske skammer vi os i dag over vore fængsler. Det 19. århundrede var der- 
imod stolt af de fæstninger det skabte i byernes udkant eller i deres midte. Det 
var henrykt over den nye mildhed, der erstattede skafotterne. Det roste sig af 
ikke længere at straffe menneskenes legemer for fremover at afrette deres sjæle. 
Projektet for disse mure, disse låse og disse celler var social ortopædi” (Foucault 
1975, smudsomslaget) 

Fig. 3. Plan over ,,First Western Penitentiary" i Pittsburgh, Pennsylvania åbnet i 1826 
(Ditchfield 1990). 

Fig. 4. En fange i sin celle, vendt imod det centrale overvågningstårn, ber en bøn 
(N. Harou-Romain: Projet de pénitencier, 1840). 


46 


” we ZLYE  - j 


Fig. 5. Interiør fra Stateville fængslet i USA (Gengivet fra Foucault 1975). 


Forbedringshuset i Vridsløselille blev tegnet af tyske og belgiske arki- 
tekter med inspiration i amerikansk fængselsarkitektur. Det gjaldt 
bl.a. princippet om ,,Panopticon" (Foucault 1994, s. 180). Ordet er 
sammensat af pan”, der på græsk betyder ,,alle" og ,,opticon”, som 
betyder ,,se”. Begrebet stammer fra englænderen Jeremy Bentham 
(1748-1832) der foreslog at bygge fængsler som panoptikoner, dvs. 
med en arkitektur og en organisering, der muliggjorde at få vogtere 
kunne overvåge mange fanger. Benthams oprindelige Panopticon var 
tænkt med celler i flere etager organiseret i en cirkel med kun gitter- 
døre mod midten, således at alle fanger kunne overvåges samtidig fra 
et tårn midt i cirklen. (Fig. 3). Benthams princip er, at magten skal 
være synlig og ukontrollerbar. Synlig: uden ophold skal fangen have 
foran sine øjne centraltårnets høje silhuet, hvorfra han udspejdes (fig. 
4 & 5). Ukontrollerbar: fangen skal aldrig vide om han virkelig bli- 
ver iagttaget. Der blev imidlertid kun bygget to fængsler efter Bent- 
hams oprindelige model. I praksis fungerede de ikke som Bentham 
havde antaget. Fangerne kunne se vagten i det centrale tårn bedre 
end han kunne se fangerne, bl.a kunne fangerne se når vagten vend- 
te ryggen til. Desuden kunne fangerne følge med i alt hvad der fore- 

gik i hele fængslet, hvilket brød med isolationsprincippet. Endelig var 
de store kuppelformede konstruktioner komplicerede og kostbare at 
opføre (Ditchfield 1990 s. 81). Vridsløse blev således heller ikke byg- 
get som et panoptikonfængsel i Benthams klassiske forstand, men 
panoptikon-ideen spillede en rolle.” Vridsløse Statsfængsels forbillede 
blev ligesom så mange andre europæiske fængsler Eastern State Peni- 
tentiary i Philadelphia, Pennsylvania bygget i 1829 (fig. 6). 


»Efter de bedste udenlandske forbilleder … blev anstalten anlagt som en femtak- 
ket stjerne, således at en kortere mod nord vendende fløj rummede kirke og kon- 
torlokaler, men dens øvrige 4 fløje rummede ca. 100 celler hver. Fløjene er tre 
etager høje, og de fire cellefløje er åbne ind mod en centralhal i midten, hvorfra 
alle celledøre kan overses, idet cellefløjene ikke har nogen etageadskillelse, hvor- 
for al færdsel i de 2 øverste etager foregår på gallerier … såvel for enden af hver 
fløj som i mellemrummene mellem fløjene i forbindelse med vægtergangen var 
der indrettet observatorier med såkaldte strålegårde til brug for fangernes gård- 
ture." (Kildemoes 1959 s. 78) 


Kirken og skolen var indrettet med små aflukker i amfiteatralsk sti- 
gende kredse med prædikestol og kateder som centrum, således at 
fangerne ikke kunne se eller kontakte hinanden. Det bærende princip 
var isolation af fangerne og en arkitektur der rationaliserede betje- 
ning og overvågning. 

Den 20/12 1859 blev de første fanger overført til Forbedringshu- 
set på Vridsløselille mark. De var isoleret døgnet rundt, såvel i 
arbejdstiden som i den sparsomme ,,fritidf, Kun vogteren og præsten 
måtte fangen tale med. Formålet var, at fangen skulle have tid og 
mulighed for at angre sin synd og forlige sig med sin Gud. Isolatio- 
nen af fangerne betød, at det var relativt let af opretholde ro og 
orden i fængslet, men fremkaldte til gengæld sindssyge og selv- 
mord." Isolationsprincippet blev gradvist lempet efter århundrede- 
skiftet, men først ved Kgl. anordning af 10/5 1947, angående fuld- 
byrdelse af fængselsstraf, bortfaldt afsondringsprincippet helt. I stedet 


9 Præsten Johan Paludan havde allerede i 1804 i en begejstret artikel om Benthams projekt 
slået til lyd for panoptikonfængslet i Danmark (Paludan 1804). 
10 Socialdemokraten Povl Geleff, der sad i Vridsløse sammen med Pio og Brix fra 15.8. 1873 
til 8.4. 1875 i afd. CI, har i sin lille bog: ,,Under laas og lukke" (1876) beskrevet livet i 
fængslet. 

Fig. 6. Fængslet på Vridsløselille mark. Plan af Iste etage 1859 (Kildemoes 1959). 

Fig. 7. Cellegang i Vridsløselille Statsfængsel 1959 (Kildemoes 1959). 


fastsattes fællesskabsbehandling som hovedregel for Statsfængslets 
fanger (Andersen 1984, s. 9). 

Indførelse af fællesskabsprincippet, i et arkitektonisk set panopti- 
konfængsel, svækkede mulighederne for overvågning og forøgede 
»disciplinproblemer" i fængslet. Virkningen af det udvidede fælles- 
skab og anstaltsledelsens bekymring over manglende muligheder for 
en differentiering af fangerne førte til indstilling af 12/12 1958, ti 
Direktoratet for Fængselsvæsnet om adskillelse og opdeling af fløjene 
i mindre og dermed lettere kontrollerbare afdelinger (fig. 7). Fra 
1962 og frem til 1982 blev fløj efter fløj opdelt via etageadskillelser 
og aflukning i forhold til centralhallen. Således at fængslet i dag frem- 
står med fire separate cellefløje: A, B, C, D, som hver er opdelt i tre 
adskilte etager: I, II, III, i alt 12 afdelinger (fig. 8). 

Fig. 8. Vridsløselille Statsfængsel set fra oven. 1. Kirken. 2. Gårdtursarealet. 3. Værksteder. 
4. B-3 gårdturarealet 5. Isolationsgård. 6. Administration, besøgsafd. og skole. 7. Indgang. 
A, B, C, D cellefløje (Lund 1991). 


I Foucaults panoptikonfængsel kan man få det indtryk, at alle fan- | 
ger bliver behandlet ens. Fængslet har imidlertid altid opdelt fanger i 
kategorier, som bliver behandlet forskelligt. Mænd/kvinder, ung/gam- 
mel, førstegangsfange/recidivist, rolig/ballademager, misbruger/ikke 
misbruger, stærk fange/svag fange. Forskelle i fangernes karakteristika 
medfører forskelle i de magtteknologier, som bliver anvendt. 

Op gennem årene har principperne for differentieringen mellem 
fangerne vekslet. I 1962 placeredes førstegangsstraffede i en særafd. 
AII. og langtidsfanger i afd. AIII. Samtidig oprettes en straffeafdeling 
AL. I 1973 placerede man særlig ,,;fredelige" fanger på afd. BI og 
særlig ,vanskelige" fanger på BII. I 1980 indrettedes en særafdeling 
for fanger med narkomisbrug på BIII. I 1981 oprettes en isolations- 
afdeling for ,,fanger der ikke kunne begå sig i fællesskab" i DI. I 1992 
oprettedes en særafdeling for Hells Angels og sympatisører, der blev 
anset for at dominere fængslet. I 1994 oprettes en særlig modtagel- 

sesafdeling DI. Fællesskabsprincippet har således til stadighed været 
brudt af opdelinger af fangerne efter skiftende kriterier (Andersen 
1984, s. 10-20). 

I midten af 1970'erne begyndte man at tv-overvåge porte, gård- 
tursarealet, ringmuren og bygninger. I dag er der ca. 30 videokame- 
raer, som overvåger fængslet døgnet rundt. I sammenhæng med ind- 
førsel af tv-overvågning af terrænet indførtes microbølgealarmer på 
det indvendige gårdtursareal og langs ringmuren. Anlægget virker i 
sammenhæng med tv-overvågningen. Indvendigt er cellefløjene over- 
våget af bevægelsesalarmer, når fangerne er lukket inde i cellerne. 
Desuden er der patruljevirksomhed omkring fængslet. Personalet er 
udstyret med personlige overfaldsalarmer og bærbare radioer. Pan- 
optikonprincippet eksisterer således i bedste velgående, blot er obser- 
vationstårnet afløst af en central kommandostation med tv-monito- 
rer, radiobase osv. kaldet: ,;Ieknikken". 

5. Vridsløselille Statsfængsels regime 


Webers fængsel 


Vridsløselille Statsfængsel er et lukket fængsel karakteriseret af den 
6-8 m høje ringmur, tremmer eller panserglas for vinduerne, relativ 
stor personaletæthed samt den ovenfor omtalte teknik. Goffman 
(1961, s. 17) betegnede fængslet som en ,,total institution". Hermed 
mente han for det første, at alle livets aspekter udspillede sig på sam- 
me sted og under samme autoritet. For det andet, at fangens daglige 
rutiner udføres i tæt kontakt med et antal andre fanger, der alle er 
underlagt de samme ydre betingelser. For det tredje, at alle dagens 
aktiviteter er nøje fastlagt i tid og rum, styret af et formelt regelsæt og 
et korps af autoritetspersoner. Endelig er alle disse tvangsmæssige 
aktiviteter samlet i en rationel plan designet til at opfylde institutio- 
nens målsætning. 

Fængslets samlede kapacitet var i 1994 på 229 fanger. Udeluk- 
kende mænd. Gennemsnitsalderen var omkring de 30 år. Kun ca. "4 
af fangerne er dømt for almindelig berigelseskriminalitet som hoved- 
forbrydelse. Relativt mange er dømt for røveri og for overtrædelse af 
narkotikalovgivningen. En tredje hovedgruppe udgøres af manddrab 
og andre grovere voldsforbrydelser. Kun få er dømt for sædeligheds- 
kriminalitet. Mere end halvdelen af fangerne er idømt fængselsstraffe 
på 5 år eller mere. Ca. Y3 er idømt fængsel i 8 år eller mere. I 1994 
var 3 idømt fængsel på livstid og 2 forvaring. Mindst halvdelen af 
fangerne er præget af mange års misbrug af alkohol og narko. Ca. 
30% af fangerne er udenlandske statsborgere (Statsfængslet i Vrids- 
løselille 1994, s. 3-4). 

Man kan karakterisere regimet" i Vridsløse som en ,;Webersk" 
bureaukratisk-cirkulæremodel, hvilende på en rationel-legal autoritet. 
Fængselspolitikken og praksis bestemmes centralt af Direktoratet for 
Kriminalforsorgen under Justitsministeriet. Det styrer fængslet gen- 

nem et omfattende system af cirkulærer og regler, som det selv udfær- 
diger, administrerer og tager sig af klager over. I et sådant system er 
inspektørens rolle begrænset i forhold til tidligere tiders mere enevæl- 
dige status. Fængselsinspektøren er bundet af reglerne og er i højere 
grad blevet administrator. Men der er stadigvæk rum for forskelle i 
administration og kulturen i det enkelte fængsel.” Det kommer f.eks. 
til udtryk i forskellen mellem Vridsløse og Horsens Statsfængsel. Hor- 
sens bliver af fanger betragtet som et langt mere repressivt fængsel, 
hvad der også kommer til udtryk i Direktoratets statistikker for 
anvendelse af isolation og fysisk magtanvendelse, hvor Horsens Stats- 
fængsel ligger højere (Direktoratet for Kriminalforsorgen, 1992-94). 

Vridsløse er til forskel fra Nyborg og Horsens ikke opdelt i en ræk- 
ke separate afdelinger uden mulighed for kontakt. Godt nok er 
Vridsløse delt op i 12 afdelinger, hvoraf 2-3 er lukkede, men mellem 
de fleste afdelinger er der mulighed for samkvem mellem fangerne, 
dels i arbejdstiden, dels på gårdtur og endelig er der en intern besøgs- 
ordning, således at hver afdeling kan modtage besøg af op til 3 fan- 
ger fra andre afdelinger mellem klokken 18:00 og 21:00. En ordning, 
der bliver fuldt udnyttet. 

Enhedsfængslet bliver af fangerne betragtet som et plus. Små luk- 
kede enheder er ikke et ønske fra fangerne. I stedet for at være be- 
grænset til en afdelings 15-20 fanger, kan fangerne i Vridsløse vælge 
deres omgangskreds mellem 180 medfanger. Ligesom det at kunne 
besøge andre afdelinger bryder den klaustrofobiske fornemmelse af 
at være indespæret på én afdeling. Endelig har enhedsfængslets kom- 
munikationsmuligheder også betydning for talsmandsarbejdet, styr- 
kelsen af fangefællesskabet og dermed fangernes mulighed for ind- 
flydelse i fængslet. 

Set fra fængslets synsvinkel kan det betyde kontrolproblemer 
f.eks. ved kollektive aktioner. Men på den anden side forhindrer 
enhedsfængslet rygtedannelse om hvad der foregår andre steder i 
fængslet, og fjerner en del af de aggressioner, som fremkaldes af, at få 
mennesker skal være sammen på en lille og lukket afdeling. 

Fangerne har ihærdigt forsvaret enhedsfængslet når det har været 
truet. I forbindelse med BIIl-konflikten suspenderede fængslet en 


11 Det gælder også arresthuse. Under min varetægtsfængsling blev jeg flyttet rundt mellem 6 
forskellige sjællandske arresthuse. Det var forskelligt, hvor restriktivt regimet var, stemnin- 
gen og kulturen varierede. 


54 


overgang den interne besøgsordning som en kollektiv straf fordi cen- 
tralhallen var blevet overkastet med maling. Det optrappede øjeblik- 
kelig konflikten og forstærkede opbakning bag den. Stort set samtlige 
fanger var imod en plan om opdeling af Vridsløse i to afdelinger, en 
for såkaldt stærke og en for såkaldt svage (,,Brasenf nr. 4, 1994 s. 5). 


Min tid i Vridsløse var karakteriseret af en bevægelse i straffeideolo- 
gien bort fra tanker om resocialisering. Fængslet anses i mindre grad 
som en behandlingsinstitution, men mere som opbevaring, afskræk- 
kelse og dekapacitation” (Blumstein 1989, s. 16). En udvikling, der 
begyndte i USA, men siden har bredt sig også til Skandinavien 
(Mathiesen m.fl. 1993, s. 25; Bondeson 1989, s. 3). Konkret faldt 
fangetallet i 70'erne for igen at stige i det følgende årti. Mens begyn- 
delsen af 70'erne var karakteriseret af en række reformer og liberali- | 
seringer af fængselsvæsnet”, har 80'erne og 90'erne været præget af 
stramninger af regimet. Det gælder f.eks. reglerne for prøveløsladel- 
se, orlov og udgang fra fængslet.” Antallet af afslag på prøveløsladel- 
se har været stigende op gennem 90'erne. I 1996 bevilgede Krimi- 
nalforsorgen det laveste antal udgange for fanger i de sidste 10 år 
(Direktoratet for Kriminalforsorgen 1997). Kriminalforsorgen forkla- 
rer den skærpede kurs med, at fængslernes klientel i højere grad be- 
står af rockere på den ene side og misbrugere og psykisk syge på den 
anden side (Politiken 25.9.97, s. 2). Det er nærliggende at se denne 
bevægelse som del af den politiske højredrejning i bred forstand. 
Resocialiseringstanken er blevet presset i baggrunden. De fleste 
arbejdspladser i fængslet fungerede ikke som arbejdspladser, men som 
ren opbevaring, og muligheder for fritidsaktiviteter var nedprioritere- 
de af ledelse og betjente. Der var ingen behandlingstilbud til narko- 
maner i min tid i fængslet, ud over den metadon 30-35 af fangerne fik 
udleveret. Den ene socialpædagog, der var blevet ansat til at tage sig 
af de fanger, som havde sværest ved at klare dagligdagen, blev fyret i 
sommeren 92 og ingen blev nyansat (,,Brasen" 92/93 s. 19). 
Derudover var Vridsløse præget af indførelsen af AUF-struktu- 


12 Lov nr 320 af 13.6. 1973 ophævede tidsubestemte straffe og en række særlige fængselsfor- 
mer. Næsten symbolsk skifter fængselsvæsnet navn til Direktoratet for Kriminalforsorgen 
1.4.1973. 

13 Vejledninger om løsladelse på prøve og udgang for afsonere, Kriminalforsorgens cirku- 
læresamling afsnit J, gruppe 9. Ib.nr. 2-3. 

ren”, en omstrukturering af betjentenes arbejdsopgaver til både at 
omfatte sikkerhed, sagsbehandling og fritidsaktiviteter. De skulle ikke 
længere blot være nøglesvingere”, men også socialrådgivere og fritids- 
pædagoger, kaldet enhedsfunktionærer”. På fangesiden betød AUF 
indførsel af selvforplejning, hvilket af mange fanger blev betragtet 
som et stort fremskridt. Men AUF-strukturen betød også konflikt. 


AUF-konflikten 

Den 1.4. 1993 påbegyndte Vridsløselille Statsfængsel indførelsen af AUF- 
strukturen. Dette mødte modstand i fangebefolkningen. Mange fanger er 
ikke interesseret i at samarbejde med en betjent, der det ene øjeblik kontrol- 
lerer og visiterer dem, og det næste øjeblik skal fungere som personlig rådgi- 
ver eller kreativ igangsætter. 

Talsmandsgruppen forsøgte ihærdigt at få indflydelse på den praktiske 
gennemførelse af reformen men forgæves. Det blev kun til et par proforma- 
møder med ledelsen på et tidspunkt, hvor alt var fastlagt. 

Udmøntningen af AUF-systemet i Vridsløse i 1993 førte til mange kon- 
flikter. Det betød en reduktion af fængselsbetjentene med 27 stillinger, samt 
afskedigelse af en del af det civile personale. Det medførte faglige aktioner 
fra betjentgruppen, som især gik ud over fangernes muligheder i fritiden, og 
dermed skabte en dårlig stemning mellem fanger og betjente. 

Reduktionen af betjentene medførte en lukning af celleafdelingerne i 
arbejdstiden, hvilket betød en sammenstuvning af fangerne på arbejdsplad- 
serne. Tidligere var det praksis, at arbejdspladserne, når der ikke var arbej- 
de, sendte fangerne tilbage til deres afdelinger, hvor de så kunne udnytte 
deres tid. De blev nu parkeret rundt omkring i små og dårligt indrettede 
lokaler uden mulighed for at foretage sig noget fornuftigt. AUF-strukturen 
tydeliggjorde, at arbejdspladserne ikke fungerede, men i stor udstrækning er 
meningsløs parkering. Dette førte til en række punktstrejker og aktioner. 

Lukningen af afdelingerne i arbejdstiden medførte også, at man ikke læn- 
gere kunne ligge syg i sin celle, men fik en seng på sygeafdelingen. Uden 
mulighed for at have sine private ting omkring sig. 

AUF-strukturen betød, at hver fange fik tildelt en kontaktbetjent, som 
skulle stå for den enkelte fanges sagsbehandling. Ud over at det kunne være 
vanskeligt at komme i kontakt med vedkommende betjent, fordi denne var 


placeret på en arbejdsplads eller afdeling, hvor fangen ikke selv var, var der 
utilfredshed med at blive afhængig af en enkelt betjent, som sagsbehandler, 
specielt hvis denne var en upopulær betjent. Kontaktpersonen tildeles nemlig 
tilfældigt, og fangen har ikke ret til at skifte kontaktperson. 

Den daværende direktør for Kriminalforsorgen Anders Troldborg 
siger om udviklingen: 


»Det jeg oplever som det vigtigste, Kriminalforsorgen i dag laver, er AUF-refor- 
mens gennemførelse. Jeg tror den bliver vellykket, fordi reformen bringer en vis 
balance mellem den gamle, indtil 1973 gældende behandlingsfilosofi, og den der- 
efter gældende straffefilosofi. (...) 

Derfor er det vigtigt at fastholde, at folk ikke kommer i fængsel for at blive 
behandlet, men fordi samfundet vil slå fast, at deres handlinger er uacceptable, 
og at der nu følger en negativ reaktion. Lige så vigtigt er det at slå fast, at når de 
nu er i fængsel, kan det også nytte at gøre noget for at forbedre deres situation, 
sætte noget i gang, så de har lettere ved at klare sig når de kommer ud. 

Det er min faste overbevisning, at behandler vi folk negativt eller ligegyldigt, 
vil de få sværere ved at klare sig efter løsladelsen. (...) 

Vi skal dog snart til at evaluere AUF de steder den er indført, og der vil vi 
også tale med de indsatte om det. Men jeg tror altid, de indsatte vil opleve fængs- 
let som noget negativt. I hvert fald mener jeg, de indsattes indtryk af udviklin- 
gen, dels er forkert, dels ikke er noget de mener for alvor.” (Hauberg 1992, s. 
273-74) 


Endelig satte etableringen og den deraf følgende konflikt omkring 
særafdelingen BIIT' for medlemmer af Hells Angels (H.A.) og de fan- 
ger fængslet anså for at stå dem nær, sit præg på livet i fængslet. 


BIII-konflikten 

Den 11. maj 92 modtog 16 fanger på forskellige afdelinger besked om, at 
man af hensyn til de øvrige indsattes trivsel i fængslet, ville flytte dem til 
afdeling BIII, hvor de fremover ikke ville have kontakt med de øvrige fan- 


ger. 
Den 12. maj aflleveredes en underskriftsindsamling blandt fangerne, der 


krævede BIII nedlagt. Samme dag blev der udøvet omfattende hærværk 
rundt om i fængslet mod køkkener, toiletter, elinstallationer, kloaksystem, 
ligesom centralhallen blev oversprøjtet med maling. Om natten blev der i 
ugevis afholdt tremmekoncert", der blev smidt store mængder papiraffald og 
inventar ud af vinduerne. Fængselsarealet lignede efterhånden en losseplads. 
Fængselsledelsen svarede igen med at enerumsanbringe alle fanger (Politiken 
15.5., 17.5. 1992). Enkelte fanger blev flyttet til andre anstalter. Fangerne 
nægtede at rydde op på arealerne. Den 27.7. 92 lukke ledelsen gymnastiksa- 
len, kondilokalet, tre afdelingers køkkener og opholdsstuer. Det udløste en 
tre ugers strejke med enerumsanbringelse. På denne måde fortsatte uroen 
året ud med konflikter omkring skraldudsmidning og oprydning på terrænet. 

Samtlige fanger blev enerumsanbragt 8.12. til 22.12. 92 fordi de nægtede at 
rydde op på terrænet. Den 22.12. gav fangerne sig og ryddede op, to dage 
senere var terrænet lige så svinet som før. De BIIl-anbragte fanger nægtede 
ethvert samarbejde og var derfor i lange perioder enten enkeltvis i strafcelle 
eller kollektivt enerumsanbragt f.eks. fra 22.9.92 til 8.11.92 (,,Brasen" 
1992/93 s. 29-31). 

Efter at BIII-konflikten havde kørt et års tid, og talsmandsgruppen kun- 
ne fornemme en vis træthed blandt fangerne, afholdes en hemmelig afstem- 
ning om hvorvidt aktioner mod BIII skulle fortsætte. Resultatet gav tals- 
mandsgruppen stor opbakning til fortsat modstand. 

Talsmandsgruppen nåede ret hurtigt den opfattelse at BIII-konflikten 
ikke kunne vindes, forstået således, at afdelingen blev nedlagt. Men det 
betød ikke, at der ikke blev aktioneret. Dels af solidaritet med BIIT'erne. 
Dels af hensynet til de daværende videre planer med todelingen af fængslet i 
en afdeling for såkaldt svage og en for stærke fanger. Ved at opretholde mod- 
standen mod BIII søgte talsmandsgruppen at modarbejde nye tiltag med 
særafdelinger. 

Der var meget få nye anbringelser på BIII efter dens oprettelse, så efter- 
hånden som fangerne blev løsladt og overflyttet til andre institutioner, blev 
der færre og færre fanger på afdelingen. I sommeren 1994 var der kun 3-4 
stykker, dvs. 18 celler stod tomme på afdelingen. I november 1994 var der 
kun en BIII'er, hvorefter anstalten nedlagde den ressourcekrævende afde- 
ling. 

I en udtalelse 13.6.96 til Direktoratets rapporter om stærke og svage fan- 
ger, opsummerer Vridsløselille Statsfængsel erfaringerne med BIII. 
Personalet mener: 

»I Statsfængslet i Vridsløse er der en udbredt modstand mod, at der oprettes 
en særafdeling … Der er gjort dårlige erfaringer i den periode, og der er et 
ønske om, at der ikke sker nogen gentagelse” 

Ledelsesgruppen siger: 

»… oprettelsen af en sådan afdeling p.g.a. de fysiske rammer vil indebære en 
forringelse af afsoningsvilkårene for samtlige fanger” 

Talsmændene: 

»har tilkendegivet modstand over for tanken om en særafdeling” 

Endvidere skriver inspektøren om erfaringerne i notatet: 

»Der er blandt indsatte en vågnende fornemmelse for spørgsmålet om lighed 
og ulighed i behandlingen af de indsatte i samme institution. Forskelsbe- 
handling accepteres ikke … Hertil kommer, at det kan forventes at blive van- 
skeligt at udpege de indsatte, der som »stærke" skal anbringes i afdelingen” 

Konflikten omkring BIII har sat sig spor i Vridsløse. De praktiske erfa- 
ringer med en særafdeling for stærke fanger har været negative såvel for 


ledelse, betjente som for fanger. 


— Hee. å 


Vogterne 


I 1993 var personalenormeringen på ca. 300 årsværk, dvs. mere end 
et årsværk pr. fange. Normativet til overvågning og kontrol var 191 
årsværk. Ca. 50 var fagligt uddannede værkmestre, som tager sig af 
arbejdsdriften. Af det øvrige personale var der 8 socialrådgivere, 9 
lærere, en præst, en tandlæge, en læge, 4 sygeplejersker samt en psy- 
kiater og psykolog på deltid. Resten er ansat i ledelsesfunktioner og 
administration i øvrigt (Statsfængslet i Vridsløselille 1994, s. 3-4). 
Inspektionen består af en inspektør — i min tid Ole Hansen — og to | 
viceinspektører, alle jurister.” Ledelsen går ligesom vogterne i uni- | 
formstøj, måske for at signalere demokratisk ledelsesstil og sam- 


hørighed. Uniformen består af lyseblå skjorte og mørkeblå bukser. I 
bæltet har de et stort bundt nøgler, som rasler når de går, en elektro- 
nisk overfaldsalarm og evt. walkie-talkie. Nogle vogtere går med 
slips, blankpudsede sko og har bæltet fyldt af læderhylstre med fløjte 
og kniv osv. Andre har åbenstående skjorte og opsmøgede ærmer. | 
Det er frivilligt at bære knippel, hvilket kun ganske få gør til hverdag. 
Præsten, lærere, socialrådgivere, læger osv. går ikke i uniform. 

Hvad enten man kalder dem fangevogtere eller enhedsfunktio- 
nærer, er deres funktion før som nu primært overvågning og kontrol. 
De repræsenterer fængslets krav direkte over for fangerne. De er | 
fængslets traditionsbærere. De er ofte længere i fængslet end inspek- 
tørerne eller de fleste fanger. En del af dem bor i en lille bebyggelse 
lige uden for ringmuren tilhørende fængslet. Jeg mødte flere betjente, 
hvis far også havde været fængselsbetjent. 

På samme måde som den weberske bureaukratisering begrænsede 
inspektørens råderum har den også begrænset fangevogterens. Deres i 
muligheder for at kontrollere fangerne med uformel straf og beløn- 
ning er blevet svækket. Vogteren er bundet op på regler og cirku- 
lærer. Disciplinærsystemet har antaget en semi-juridisk karakter. | 
Direktoratet, socialrådgiveren og andet civilt personale er blevet kon- | 
kurrerende autoriteter. Betjentene føler de har mistet magt. Kent 
Ahrends, den daværende formand for Dansk fængselsforbunds afde- 
ling i Vridsløselille, siger i et interview til Dagbladet Politiken 20.7.94. 


14 Man kan undre sig over hvorfor alle er jurister. Fængslet er ikke kun juridiske problemer, 
det er i høj grad også sociale, sociologiske og psykologiske problemstillinger. 

»Det er ikke længere retsplejeloven, men jungleloven der hersker. Vi er nødt til at 


have forhold, hvor det er personalet, der styrer dagligdagen, ikke de indsatte” 


Overbetjent Kim Rasmussen siger i samme artikel: 


»Hvis de indsatte ikke havde frit spil ude i samfundet, så har de fået det i fængs- 
let. Vi er handlingslammede og visiterer på må og få." 


Vogterne tillægger ofte sig selv lidt eller ubetydelig magt, eller end- 
og magtesløshed. Mens fangen føler vogterens magt er stor. Årsagen 
til denne forskel i opfattelse skyldes forskellige perspektiver. Vogte- 
ren lægger vægt på andre aspekter end fangen gør, f.eks. indsmug- 
ling af narko. Fangen og vogteren knytter forskellig betydning til de 
forskellige forhold som viljeudøvelsen drejer sig om, og dermed 
kommer de til forskellige opfattelser om graden af magt i forholdet. 

Magten følt nedenfra maskeres således, når den anskues oppefra 
— fra magthavernes position. Der er tale om en delvis maskering af 
magten, når vogterne føler sig nærmest magtesløse, fordi de ikke får 
gennemført deres vilje på alle de felter, som er vigtige for dem, når 
de samtidig får gennemført deres vilje på de felter som er vigtige, set 
fra fangernes synsvinkel. Når man betoner den overordnedes per- 
spektiv som afgørende for, hvorvidt magt udøves, fordrejer man 
den faktiske magtudøvelse. Man vælger" stiltiende, den »vilje i det 
sociale samkvem" som den overordnede anser for betydningsfuld 
(Mathiesen 1982, s. 53-54). 

Betjentene synes ligefrem at fængslets ledelse holder med fanger- 
ne. I en artikel i Jyllands-Posten 3.9.95 siger formanden for betjente- 
ne: ,Systemet gør alt for at stille fangerne tilfreds. Vores ledelse er 
bange for at fornærme dem." 

Som kompensation for det magttab den individuelle vogter har 
haft i det bureaukratiske fængsel har betjentenes fagforening, Dansk 
Fængselsforbund, udviklet sig til en magtfaktor. Dels i forhold ti 
fængslets ledelse og Kriminalforsorgen. Forbundet har i de senere år 
stået bag flere faglige aktioner. Dels i forhold til offentligheden og det 
politiske system, hvor fagforeningen meget aktivt har skildret forhol- 
dene i fængslerne ud fra vogternes synspunkt. Forbundet er dermed 
også blevet en magtfaktor i forhold til fangerne. 

Man kunne umiddelbart tro, at personalestrukturen i et fængsel 

lignede det militære organisationsprincip med kommandoveje og 
officerernes klare autoritet. Sådan er det imidlertid ikke. Inspektio- 
nens autoritet i forhold til de menige betjente er begrænset. Fælles- 
talsmanden for fangerne siger om betjentenes interesser i forhold til 
ledelsens og fangernes: 


»De har jo deres interesseområder og ledelsen har deres og vi har vores, det er 
ligesom en trepartskrig, der bliver ført herinde ikke. Jeg har oplevet at fanger og 
ledelse har haft samme syn på nogen sager, og nogen gange ledelse og betjent- 
gruppen og af og til fanger og betjente. Men helt klart, betjentgruppen har langt 
større magt end fangegruppen.”" 


»Hvordan så betjentgruppen i forhold til inspektionen? Er betjentgruppen bare instru- 
menter eller fører de deres egen politik?" 

»Mange gange oplever man jo, at det er den menige betjent, som ikke overhol- 
der de regler som ledelsen har stukket ud. F.eks. ikke at holde kondirummet 


eller gymnastiksalen åben når der er langtidsfest", selv om ledelsen har sagt at 
der skal være disse ting, så blokerer betjentene det. Det foregår også på andre 
områder, hvor de ikke følger ledelsens udstukne regler” 


»Inspektøren, er hans magt begrænset af et mellemlag af folk?” 


»Ja, han udstikker nogle regler og så er det op til betjentene om de vil følge dem, 
ikke. Til visse grænser” 


»Er det så grelt at inspektøren kun får gennemført de ting betjentforeningen går med 
til?” 

»Ikke helt, ikke helt vel, men han skal nogen gange slå meget hårdt i bordet for at 
få betjentgruppen til at overholde disse regler, han er jo trods alt deres arbejdsgi- 
ver, så de bliver jo nødt til, på en eller anden måde, at lytte efter ham i sidste ende” 


»Inspektøren er jo helt tydeligt Direktoratets mand.” 
»Ja, ja, han er leder af fængslet som skal rette sig efter det der bliver udstukket af 
DfK=, og udmønte det videre ud.” 


»Jeg tænker bare på, altså betjentgruppen kan jo tydeligvis ikke gøre noget mod at 

Direktoratet vil indføre A.U.F., de har kunnet forhale det i mange år, men …” 

»Ja, de har kunnet forhale det og de har kunnet sige; 0.k., vi kan ikke stoppe det, 

men så lad os få det på vores måde ikke, såsom fangefri-afdelinger" eller ting lige- 

som det. Jo, de har forhalet det, men de må jo acceptere det på en eller anden 

måde alligevel, fordi det er fra allerøverste myndighed, og så har de så prøvet at 

få det bedste ud af det, til fordel for dem selv, og til endnu mere gene for os” | 

Betjentenes faglige organisation Dansk Fængselsforbund er en magt- 
fuld organisation i fængslet. Fangerne er udmærket klar over, at 
Direktoratets intentioner eller inspektionens ønsker ikke nødvendig- 
vis bliver fulgt, hvis det strider mod betjentforeningens interesser. 
Betjentforeningens faglige kamp for at hindre nedskæringer på antal- 
let af betjente i Vridsløse — og om muligt få en opnormering — har 
forstærket modsætningsforholdet til fangerne. Betjentforeningen ved 
godt, hvad der skal til af argumenter over for politikerne og offent- 
ligheden, for at fremme deres mål: historier i medierne om vold, 
stærke fanger og narko i fængslerne og krav om mere kontrol og 
overvågning. Historier som fangerne har svært ved at genkende, og 
tiltag, der gør hverdagen dårligere for fangerne. En tidligere fælles- 
talsmand for fangerne siger: 


»Personalet jamrer over bemandingen, ren fagforeningspolitik. De sidder på 
afdelingerne og spiller kort, leser og har masser af tid, og så fremstiller de for 
sagens skyld os som de rene vilddyr — og behandler os derefter.” 


Man kan betragte Vridsløselille Statsfængsel som en rationel-legal 
organisation i Webers forstand, styret af et bureaukratisk hierarki 
oppefra og nedefter af nøje fastlagte og detaljerede retningslinier: 
straffeloven, omfattende cirkulærer og lokale forordninger, der regu- 
lerer livet i fængslet fra længden af straffen, det interne straffesystem, 
regler for magtanvendelse osv., og ned til de mindste detaljer om cel- 
lens indretning: gulvtæppets størrelse, hvor mange liter vand akvari- 
et må have, en frimærkesamlings omfang osv. Fængslet er set udefra 
en rationel-legal organisation. Fra fangens synspunkt er det ofte 
noget andet. En fange betegnede det som at leve i en blanding af 
DDR og en bananrepublik. Når fangen accepterer fængslets autoritet 
skyldes det mere de fysiske magtmidler end dets legitimitet. Fæng- 
selsbetjentes autoritet er nært forbundet med trussel om fysisk magt- 
anvendelse. Fangen ved godt, at vogteren har loven og reglerne på 
sin side, men oplever ikke altid, at reglerne er rimelige og admini- 
streres fair. Fangen føler sig derfor ikke altid forpligtiget ti at over- 
holde reglerne. Ofte oplever fangen ikke fængslet som en rationel 
legal autoritet, men som en blanding af meningsløs parkering og 
uretfærdig administration. 

Betjentene har den legitime magt. Det er dem, der har nøglen. 

Om nødvendigt kan de gennemtvinge deres vilje med fysiske magt- 
midler. Et forhold fangerne i stort omfang må acceptere, hvis de ikke 


skal ligge i en permanent konflikt de ikke har en chance for at vinde. 


»Mener du de ansatte har magt over dig?" 


»De har en juridisk magt over mig ja, det accepterer jeg og ved at de har, de har 
magten til at låse mig inde om natten, og hvis jeg bliver genstridig har de den 
både fysiske og alt mulig anden magt til at gøre, i hvert fald mere eller mindre, 
som lovgivningen siger, og i visse tilfælde lidt mere end som så, men, nej, jeg føler 
ikke deres magt i mental forstand. Jeg ignorerer dem, de er nogle personer, et 
onde jeg skal leve med et stykke tid. De har mulighed for at behandle mig bedre 
eller dårligere, det påvirker selvfølgelig også min måde at behandle dem på." 


Nogle fanger betragter imidlertid blot betjentene som et instrument 
for en bagvedliggende bureaukratisk magt. 


»Mener du de ansatte har magt over dig og i hvilken grad?" 

»Nej, det synes jeg ikke de har, de har nogle regler og nogle cirkulærer de skal 
holde sig til, men personlig magt synes jeg ikke de har over mig, jeg synes heller 
ikke de overskrider deres beføjelser.” 


»Hvem bestemmer i fængslet og hvad bestemmer de?" 
»Dem der bestemmer er jo dem, der har udarbejdet cirkulærerne, de andre er jo 
bare funktionærer der er sat til at udføre det.” 


Det betyder ikke, at den pågældende fange ikke er irriteret over, at han 
fra klokken 7:45-15:15 parkeres i kælderen uden meningsfyldt beskæf- 
tigelse, eller at betjentene helt efter reglerne nægter ham at få bøger ind 
i fængslet eller skaffe en limstift til en opgave han arbejder med. Han | 
opfatter det ikke som betjentenes skyld, sådan er systemet bare. | 

Der er tale om en maskering af magten som bureaukrati. Fængsels- 


betjenten udfører bestemte handlinger over for fangen, låser ham 
inde på cellen, låser ham ud af cellen, på baggrund af ordre ovenfra 
om at udøve disse handlinger, eller på baggrund af generelle regler, 
som er defineret ovenfra af Direktoratet for Kriminalforsorgen. Men 
både fængselsbetjenten og fængselsinspektøren træffer beslutninger; i 
betydningen valg mellem alternative handlingsmåder. Det at tage 
andre, eller modsatte beslutninger, end hvad de formelle og uformel- | 

le regler siger, kan indebære, at fængselsbetjentens eller inspektørens 
egne interesser modarbejdes; ved kollegaers vrede eller måske tab af 
stilling. Men der er stadig tale om valgmuligheder og dermed om 
magtudøvelse. Bureaukratiet er ikke kun regler, det er også de ansat- 
tes vilje til udøvelse af reglerne. Handlinger udføres af aktører, som 
gennem disse, kan siges blot at udføre de ,,krav" som bureaukratiet 
pålægger dem. Men disse krav kan ikke skilles fra, og kan ikke tæn- 
kes uden, de følgende handlinger, som er nødvendige led i udførel- 
sen af kravene (Mathiesen 1982 s. 59-61). 

Det er personalet fra inspektøren til vogteren, der udøver magten 
i fængslet. De holder fangen indespærret og selv den stærkeste fange 
må affinde sig med at blive visiteret, isoleret eller flyttet til anden 
anstalt. 


— at 


6. Magtteknikkerne og deres strategi 


Foucaults fængsel 


Hvad går dagen med i fængslet? Det er næppe den soning som | 
kvækerne i Philiadelfia tilstræbte med deres regime. Naturligvis er 
der eftertanke og fortrydelse, men det opfylder ikke dagen. Der fore- 
går heller ikke nogen egentlig behandling — resocialisering — som 
mange udenforstående måske tror. Langt den overvejende del af 
tvangsarbejdet er passiv parkering eller i bedste fald meget triviel 
rutinearbejde. Kun et begrænset antal pladser, nemlig ca. 25 i sko- 
len” og måske 10-15 af øvrige arbejdspladser bliver af fangerne 
betragtet som meningsfuld aktivitet. Hovedparten af betjentenes tid 
går med at holde fangerne indespærret samt at opretholde ro og 
orden via udøvelse af overvågnings-, kontrol- og disciplineringstek- 
nikker. 'Téknikker forstået som handlinger og praksisser, der modifi- 
cerer, former og strukturerer fangernes handlinger og praksisser. 

Fangerne er indespærret i en panoptisk institution, der via obser- 
vation og disciplineringsteknikker søger at fastholde og administrere 
dem. Det har nogle konsekvenser for fangerne og fremkalder nogle 
reaktioner. Det er det, dagen går med. Udøvelse af magt — og mod- 
magtsteknikker. Jeg oplevede fængslet som en arena for stadig kamp 
mellem fængslets forsøg på at kontrollere og diciplinere fangerne og 
disses forsøg på at forsvare deres handlemuligheder og råderum. Det | 
er dette perspektiv — fængslet set som et net af magtrelationer — jeg 
vil anlægge i de følgende kapitler. 


15 Selv om undervisning bliver betragtet som den mest effektive resocialiserende foranstalt- 
ning i fængslet, og søgningen til skolen er større end det antal pladser, der er til rådighed, 
er der ingen planer om at udvide skolen. Betjentforeningen og værkmestrene er af fagfor- 
eningsmæssige grunde mod en udvidelse af skolen, fordi det betyder flere lærere og færre 
betjente.Talsmandsgruppen bragte spørgsmålet op flere gange, men det var end ikke til 
diskussion. 

Når Foucault analyserer ændringerne i straffeteorier og -former 
omkring fængselssystemets fødsel, er det ændringerne i magtteknolo- 
gier beskrevet i detaljer, han fremlægger. Det er straffen — fængslet — 
som magtteknik, der interesserer ham. I fængslet findes magtteknik- 
kerne koncentrerede og klare. Murene, tremmerne, låsene, celler, 
videokameraer, bevægelsesalarmer, detektorer, arkitekturen, opslag, 
regler, kartotekskort, journaler, personalet med deres viden og viden- 
skab; intet af denne materialitet er i sig selv magten. Men omvendt er 
der så at sige ikke den materialitetsform, som magten ikke kan tileg- 
ne sig og gøre til instrument i sine teknikker. Overvågningen, kon- 
trollen og disciplineringen effektiviseres, når de invaderer institutio- 
nerne, udnytter deres arkitektur, bureaukrati, deres mekanik og elek- 
tronik. Magtteknikker organiserer materien, mobiliserer ressourcer, 
deres evne til at gøre det er medbestemmende for deres styrke i 
magt/modmagtsrelationen. 


Overvågning 


Under varetægtsfængslingen er fangen objekt for undersøgelse. Der 
indsamles personlige informationer om fangen. Ikke blot dem, der er 
umiddelbart relevante for den politimæssige efterforskning; der 
udfærdiges som regel også en såkaldt ,,personundersøgelse" med 
oplysninger om opvækstforhold, familiemæssige oplysninger, uddan- 
nelse, erhverv, boligforhold, misbrugsvaner osv. Disse praksisser 
medfører en ,,fordobling" af individet i subjekt og objekt. Det som 
hos subjektet gøres til objekt for observation og viden, bliver samti- 
dig noget i modsætning til subjektet, noget som andre organiserer, 
klassificerer og kontrollerer. En ubehagelig proces, hvor ens privatliv 
blotlægges totalt. Man skaber det dokumenterede individ. En fange 
siger: 


»De har garanteret sat sig ind i alt muligt, her tænker jeg også på de politimæs- 
sige undersøgelser i min sag, der har de jo besøgt min familie og min tidligere 
familie. Endevendt alle mine ting og fotokopieret mine papirer, gennemgravet 
det, der skulle gennemgraves, revet panelerne ned, og det giver et meget godt bil- 
lede af en mand, så har de fulgt efter mig i 3 år ude i trafikken og lavet fotocol- 
lager, men det er nu ikke fordi jeg tror, det er de store psykologer, der betragter 
mig her." 


Ved drab, grov vold, ildspåsættelse og visse sædelighedsforbrydelser 
udføres for det meste en større mentalundersøgelse under medvirken 
af retspsykiatere og psykologer. Når fangen ankommer til Vridsløse 
er han således allerede kategoriseret på en række punkter. Bl.a. er 
han så flugttruet", at han skal i lukket fængsel, han er over 23 år og 
betegnet som ikke-psykisk behandlingskrævende. Overvågningen i 
Vridsløse er således først og fremmest rettet mod opretholdelse af 
orden og sikkerhed. Foucault skriver om overvågning: 


»Fangen bør være under stadig opsyn, og alle de iakttagelser man har kunnet 
notere, bør kunne registreres og regnskab føres. Panopticons tema — bevoktning 
og observasjon, individualisering og totalisering, isolering og gjennomsiktighet — 
lar seg lettest realisere i fengslet. … systemet med "moralsk bokholderi' blev obli- 
gatorisk: I alle fengsler skal den enkelte fange ha et rulleblad hvor direktøren 
eller vaktsjefen, fengselspresten eller læreren skal påføre sine obsevationer. … 
direktøren kan ikke tape noen fange av syne, for uansett hvilken avdeling fangen 
befinner sig i — om han går dit inn eller derfra eller er i ro — skal direktøren kun- 
ne begrunne hvorfor fangen er i den eller den klassen eller er på vei over i en 
anden klasse.” (Foucault 1994a, s. 221-223) 


Fangen kan ses, men ser ikke selv. Han er objekt for information, 
men aldrig subjekt i kommunikation. Der er bestemt ikke tale om en 
kommunikativ dialog, men om systemverdenens kolonisering af fan- 
gens livsverden, for at udtrykke det i habermaske termer (Haber- 
mas 1984). Nogle fanger føler et ubehag ved at statsmagten på den 
måde trænger ind i deres privatsfære. 


»Jeg har sådan en ide om at systemet, de ved hvad jeg spiser til aftensmad, de 
ved hvornår jeg går i bad, de ved hvilke sange jeg synger i telefonen for min 
dreng, de ved hvilke … ja men jeg har en ide om at de ved alt. ,,Big brother wat- 
ching you". Til at starte med var man paranoid bare man kikkede i et spejl, er 
der et kamera, sådan tror jeg alle fanger har det i starten, for der er så meget, … 
de render og visiterer på ens celle hele tiden, og hvis man skal til visitation efter 
besøg og man skal til visitation her og man skal til prøvekontrol der og, og hvor- 
for skulle man så ikke også hvis man er i fritiden, altså selvfølgelig holder de da 
øje med folk det er da klart, det er ikke for sjov skyld, der er kamera oppe alle 
vegne, vel. Så, jo, de kender mig." 

(En anden fange fortæller): 

»Jeg har engang været så heldig at få øje på et af de stykker papir de har omkring 
hvad man foretager sig herinde, og det var meget grundigt, det var chokerende 
grundigt. De opsummerede alt. Jeg stod og forventede de havde noteret toiletbe- 


søg, for de havde mange oplysninger med/ 


Konsekvensen af panoptikonprincippet er ifølge Foucault: 


Et 


»Myndighetens effektivitet, dens tvingende makt er undersåttenes eget verk. 
Den som befinder seg i et synsfelt, og vet det, tar innover seg øvrighetens tvang. 
Han lar den spontant innvirke på seg, dvs. internaliserer herskeforholdet, og gør 
seg til kilden for sin egen underkuelse. Dermed kan øvrigheten kvitte seg sin tun- 
ge rustning … Det er en stadig seier som unngår enhver fysisk konfrontasjon og 
som alltid er vunnet på forhånd. (Foucault 1994a, s. 182) 


forhold jeg også stødte på i mine interviews. Der er fanger der 


bevidst søger at undgå konfrontation, bøjer af og lader sig discipline- 


TE 

og udøver selvdisciplin. 


» Generelt føler du dig så overvåget i fængslet?" 

»Ja, det gør jeg da, for jeg ser kameraer alle vegne og jeg føler, der bliver holdt 
øje med mig. Jeg kan selv styre det til en vis grad ved at gøre mig meget synlig. 
Man kan undgå situationer, der virker mistænkelige og på den måde undgå at til- 


trække sig opmærksomhed./ 


(Fangen siger videre om forholdet til betjentene): 

»Og der ved man, man bliver nødt til hele tiden at være den, der skal være tål- 
modig, og hele tiden skal være overbærende, fordi hvis man træder den mindste 
smule ved siden af, så er de over én som en ørn. Og det er dig det går ud over 
som indsat, ikke også, og det er lige meget i hvilken situation, så vil det være dig, 
der er taberen i sidste ende, for det er dem der har en magt, og en uindskrænket 


magt over dig, ikke også?” 


»Og det er du dig meget bevidst, når du henvender dig til en betjent. Du har discipli- 
neringssystemet i baghovedet — du kender betingelserne, hvis du ophidser dig osv. ?" 
»Ja, min opførsel er enormt præget af det. Fordi jeg har gjort mig mine erfarin- 
ger og jeg gider sgu ikke sidde i hullet hver andet øjeblik, jeg gider ikke have al 
det, der følger med ved at skulle sige min åbne mening og ved at komme med 
mine aggressionsudbrud her og nu. Jeg vil hellere vente et par minutter og så gå 
ned på pinden og lukke min dør og så gå helt amok, mens jeg er mig selv. For 


jeg får ikke noget ud af det andet. Det får jeg kun mere lort ud af. 


Til trods for at fangerne er overvåget af vogterne og elektronik, gene- 
rer det de færreste, når det drejer sig om gårdtursarealet og arbejds- 
pladserne. Det har en vis mening — at forebygge flugt — og opfattes 
derfor som rimeligt. Det er en accepteret del af det at sidde i fængsel. 
Men fangerne søger at skaffe sig frirum uden overvågning. Den over- 
vågning, de accepterer på gårdtursarealet og på arbejdspladsen, 
accepteres ikke på afdelingen. Her er der en ,,kamp" om afdelinger- 
nes gangareal. Den enkelte afdeling består af en bred gang med cel- 
ler på begge sider (fig. 9). For enden af gangen, ved døren ud mod 
centralhallen, ligger betjentenes kontor. Fangerne søger at inddrage 
gangen som en del af deres fælles privatsfære. Med småborde, stole, 
planter, akvarier, reoler osv. søger at skabe et opholdsrum — en fælles 
stue. Vogterne søger at opretholde arealet som ,gang". Fangerne 
accepterer kun vogterne på gangen i tjenstligt medfør, dvs. hvis de 
skal i kontakt med en fange af en eller anden årsag. Fangen ønsker 
ikke at have socialt samkvem med vogterne, fordi der ikke er tale om 
et ligeværdigt socialt samvær. Fangen føler vogteren har en anden 
dagsorden end socialt samkvem — nemlig overvågning. Hvis en 
betjent bevæger sig ud på gangen høres advarslen: ,,betjent på gan- 
gen!" Snak og hygge forstummer indtil betjenten går tilbage til sit 
kontor. 

I forbindelse med en flugt krævede Betjentforeningen opsat kame- 
raer til overvågning af gangene, hvilket hidsede fangerne meget op, 
det ville ikke blive accepteret. For at øge sikkerheden og som led i 
AUF-strukturen pålagde fængslet en overgang betjentene at bevæge 
sig ud af kontoret og være mere til stede på afdelingen, for at vide 
hvad der foregår. Et tiltag der ikke lykkedes p.g.a. af modstand fra 
såvel fanger som betjente. En fængselsinspektør skriver: 


»Fængslernes nye personalestruktur — AUF — må således ud fra ideen om dyna- 
misk sikkerhed” antages at kunne bidrage til en betydelig kvalitativ forbedring 
af den defensive sikkerhed i fængslerne, idet den netop går ud på at involvere 
opsynspersonalet aktivt i både beskæftigelses-, fritids- og sagsbehandling. (Eng- 
bo 1996, s. 260) 


Set fra fangens synspunkt betyder den øgede kontakt med betjenten 


16 Statisk sikkerked er ringmuren, tremmerne osv., dymanisk sikkerhed er betjentenes viden 
om hvad der foregår i fængslet. 

Fig. 9. Plan over afdeling i fængslet. 

en udvidelse af kontrol og overvågning. At den trænger sig ind alle 
vegne i fængselslivet. Selv under et spil bordtennis eller når man 
drikker en kop kaffe. Set fra et fangeperspektiv er det meget ubeha- 
geligt at vogterne trænger ind i de få frirum og fritider, hvor fangen 
ikke er under overvågning og kontrol. Ikke fordi man nødvendigvis 
vil foretage sig ulovlige ting, men fordi man søger at opretholde en 
rest af privatliv. 

Det forhold at betjentene udøver kontrol, overvågning og discipli- 
nering om nødvendigt under anvendelse af fysisk magt gør det van- 
skeligt for fangerne at acceptere dem som sagsbehandlere og som fri- 
tidspædagoger for ikke at tale om almindeligt socialt samvær.” En 
fange siger om forholdet til sin kontaktperson”: 


»Jo, men det var meget overfladisk og kort: dav, jeg hedder øb bøb og er din 
kontaktperson. Og ellers intet. Jeg kan ikke lide ham. Uden at virke paranoid, 
altså jeg syntes han er strid, han er efter folk, selv for bagateller. Han pisker en 
stemning op, nej, han konfiskerede 7 elastikker på min pind”, altså det var lige 
dråben syntes jeg, så render han med et skulende blik hele dagen. Ham bryder 
jeg mig ikke om.f 


Det er simpelt hen svært at hygge sig med det samme menneske som 
låser dig inde, skriver notater om dig, og om fornødent lægger dig i 
håndjern og placerer dig i straffecelle. Fængslets inspektør Ole Han- 
sen siger om problemet: 


»Det ligner forholdet til vores børn: dem skal vi også sørge for at få op om mor- 
genen og straffe, hvis de kommer for sent hjem om aftenen, og samtidig være 
deres rådgiver og fortrolige, denne kombination er ikke væsentlig anderledes i et 
fængsel." (Hauberg 1992, s. 267) 


Men dels er forholdet mellem vogter og fange ikke det samme som 
mellem forældre og børn. Fangen har sjældent noget kærlighedsfor- 
hold til statsmagtens repræsentanter og vice versa. Dels ønsker fan- 
gen ikke at blive betragtet og behandlet som et barn. Det eneste, der 
ligner forældre-barn forholdet, er uligheden i magtrelationen. 
Lærerne og de få civile instruktører til forskellige fritidsaktiviteter, 


17 Det er muligt det er lettere at gennemføre i et åbent fængsel, hvor repressionen ikke er så 
tydelig. 

der kommer ind i fængslet udefra, og som ikke i samme grad har 
kontrol- og disciplineringsopgaver, har et langt bedre forhold til fan- 
gerne end det faste personale har. AUF-strukturens intentioner om 
en øget forbindelse mellem fanger og betjente bliver af fangerne 
mødt med modstand fordi det opleves som en intensivering af over- 
vågning og kontrol, der føles meningsløs. 


»Hvilken regel så du helst afskaffet?" 

»Det er et svært spørgsmål, der er mange regler jeg gerne så afskaffet, men en af 
de nye er den der patruljeringsregel, hvor betjente skal patruljere et x antal gan- 
ge op og ned ad gangen pr. dag. "Totalt meningsløst, ikke? 


»Og ubehagelig?” 

»Ja, bedst som man står og hyggesnakker, så står der en betjent og smuglytter. 
Han er faktisk inde i mit hjem, ikke. For gangarealet, opholdsstuen og spisestu- 
en er også mit hjem, og jeg er vant til, at det har jeg i fred, men det har jeg altså 


ikke mere.” 


»Der vader de også rundt?" 

»Ja, de vader simpelthen rundt alle steder, og jeg kan ikke se formålet med det, 
fordi de kan stå oppe på kontoret og kaste et blik ud over det hele, og så har de 
overblikket, og de kan se hvad der foregår.” 


»Man kan med andre ord sige, at når overvågning og kontrolsystemet bliver meget 
åbenlyst, så er det meget generende. Det med at de skriver ned om dig, det ved du godt, 
men det er ikke noget du lægger mærke til hverdag?" 

»Og kameraovervågningen på gårdtur, den generer mig heller ikke vel, og jeg 
ved de kikker på mig, men der er ikke den der fysiske kontakt.” 


Opdeling af tid og rum som kontrol 


Disciplineringen organiseres ved en minutiøs planlægning af fangens 
bevægelser i tid og rum. Kontrol over tid og rum medfører kontrol 
over individer. Fangerne låses ud af cellerne klokken 7:00. Klokken 
7:45 skal fangen forlade afdelingen og begive sig til sin arbejdsplads. 
Hvis det ikke sker, anbringes han i straffecelle (fig. 10). Hvis han er 
syg skal han fremstille sig i sygeafdelingen, der så kan indlægge ham 
i en sygecelle eller søge at sende ham på arbejde. Klokken 15:45 

ARBEJDSVÆGRING 


Arbejdsvægring forekommer i de situationer, hvor den indsatte nægter at arbejde ef- | 
ter anstaltens bestemmelser. 


Arbejdsvægring forekommer tillige i de situationer, hvor han - trods personalets på- 
bud - ikke har forladt afdelingen for at gå på arbejde inden kl. 08.00 (13.00). 


For indsatte i skolen indtræder reglerne for arbejdsvægring, når den indsatte - trods 
personalets påbud - ikke har forladt afdelingen for at gå i skole, inden for 10 minut- 


| 
! 
| 
ter efter den skemalagte undervisning er påbegyndt. | 
| 
| 


Ved arbejdsvægring inden for en periode af 14 dage reageres som følger: 


FORSEELSE REAKTION 


Arbejdsvægring 1. dag Hensættes på A-I i arbejdstiden minus løn + bøde. Bø- 
den ikendes af lederen af det pågældende arbejdsområde. 


Arbejdsvægring 2. dag | Hensættes på A-I i arbejdstiden minus løn + bøde. Bø- 
den ikendes af lederen af det pågældende arbejdsområde, 
som samtidig gør indsatte bekendt med efterfølgende 
sanktioner. 


Arbejdsvægring 3. dag | Hensættes på A-I i foreløbigt enrum. Bortfald af tillæg. 
Der skrives gul rapport til disciplinærovervagtmesteren 
med henblik på at anbringe den indsatte i enrum i hen- 
hold til enrumscirkulærets bestemmelser. 
Isolationsafdelingens personale anviser arbejde i sam- 
arbejde med enheden. 


Fig. 10. Side fra fængselsregelsamlingen. Afsnit B Lb nr: 10. 

returnerer fangerne fra arbejde til deres afdeling. Klokken 16:00 — 
17:00 er der mulighed for gårdtur. (Om sommeren noget længere). 
Fangen låses inde i cellen igen klokken 21:25. Fangerne kan købe ind 
bestemte dage på bestemte tidspunkter. Besøgstiderne er bestemte, 
Dagen er opdelt i tid og rum. Alting i fængslet foregår på forudbe- 
stemte tider og steder, i en bestemt rytme. Hvert individ har sin 
bestemte geografiske plads på et bestemt tidspunkt med regler for 
hvad vedkommende må foretage sig i dette rum, på denne tid. Fan- 
gen gør ikke ting, når han har lyst, men når han skal og kan. Dette 
system rationaliserer overvågningen, effektiviserer bureaukratiet og 
grunder sig vel også på historiske rester af tiltro til disciplinens 
opdragende funktion. En fange siger om forholdet: 


»De har da frygtelig meget magt over mig fordi jeg har et dagligt program, jeg 
ligesom skal rette mig efter, hvor der er nogle tidspunkter, hvor jeg bl.a. skal være 
på min arbejdsplads, og hvor jeg må være på afdelingen, og så er der nogle tids- 
punkter på gårdtur og nogle tidspunkter hvor jeg kan gå på besøg på andre afde- 
linger. Der kan jeg komme i alle mulige situationer med at en kort forglemmelse 
kan betyde, at jeg bliver udelukket fra nogle ting 


Enhver bevægelse fra et lokale til et andet overvåges og noteres i pro- 
tokol. Fangen har nr. og identitetskort, der skal medbringes, når han 
bevæger sig rundt i fængslet (fig. 11). Der føres stamrulle” over fan- 
gen. Der skrives notater om opførsel, vaner og hvem man omgås. 
Der er nøje regler for hvad fangen må besidde og hvordan cellen må 
indrettes.” Dette kontrolleres ved hyppig visitation. Modsat over- 
vågningen føles kontrollen af placeringen i tid og rum ubehagelig. 
Den er meget indgribende i fangens liv og den udstiller magtesløshe- 
den. En fange siger: 


»De har 100% magt over mig, de kan fra det ene minut til det andet, uden at jeg 
kan gøre noget, fjerne mig fra anstalten. Sende mig hvor som helst hen. De kan 
til enhver tid postulere et eller andet og sende mig i hullet, tæve mig og jeg vil stå 
hjælpeløs, så helt klart de har magt, men indtil nu har jeg kun haft en til to nega- 


18 F.eks. må man ikke have mere end 1.200 kr., et vist antal gram guld- og sølvsmykker. Man 
må f.eks. heller ikke have en saks, video-afspiller, computer, sin egen dyne osv. Celleind- 
retningen er tit genstand for disputter, idet fangen via personlig celleindretning forsvarer en 
rest af privatliv og personlig identitet, medens anstalten søger at reducere fangens ejendele 
og standardisere indretning af cellen for at lette visitationen. 

Fig. 11. ID-kort for fanger. 


tive oplevelser af den type magt. De kom og påstod at jeg havde smidt noget ud 


af vinduet, jeg ikke havde, og at jeg kunne få en straf der var 10 dage væk fra 
anstalten, og der mærker man magten. Og magten består også i: at nu skal du i 
seng, og så bliver man nødt til at gøre det, fordi man ved der er repressalier hvis 
man ikke gør det.” 


Mange af fængslets regler forekommer fangerne meningsløse og der- 
med urimelige. En fange fortæller: 


»Der er jo nogle helt absurde ting. F.eks. ville jeg prøve at få noget papir ind at 
skrive på, det kunne jeg ikke, og så er der nogle folk der har sendt pakker til mig 
med bøger, så sker der det at bøgerne bare forsvinder over på depotet, jeg får 
ikke engang besked om at bøgerne ankommer, hvorefter folk så skriver, meget 
deprimeret, hvorfor jeg ikke svarer på deres henvendelse, og så er det fordi jeg 
ikke har fået det. Det irriterer mig utroligt meget. Det er en form for nedværdi- 
gende behandling. Man har ikke engang gidet give mig besked om at der var 
ankommet en pakke. Du tager fuldstændig muligheden væk fra folk. Det var 
bøger. Jeg skulle virkelig bruge dem. Også til at gøre opholdet meningsfuldt og 
så tager man dem alligevel væk. Altså sådan noget irriterer mig ad helvede til.” 


(Fangen nævner et andet eksempel): 

»F.eks. havde jeg siddet og skrevet nogle manuskripter, hvor jeg skulle bruge 
saks og limstift til at bytte om på nogle afsnit, men det kunne ikke lade sig gøre. 
Det er pisseirriterende. Jeg sidder og aktiverer mig selv og så har de sanktioner 

mod den slags. Jeg havde ikke noget hvidt papir at skrive på og kunne ikke få 
det ind, for de havde cirkulærer mod den slags, det er ikke reelt, de forholder sig 
ikke til virkeligheden, men til cirkulærer. Hvor er vi henne, er det Sibirien 1946 
eller hvad fanden er det?” 


Man kan ikke få tilsendt bøger og blade fra private, fordi vogterne 
ikke vil afse tid til at visitere dem, ligesom fængslet ikke ønsker, at 
fangerne har for mange effekter i cellen, da det besværliggør cellevi- 
sitation. Disse forhold er et eksempel på hvordan ,,hensynet til orden 
og sikkerhed" 1 fængslet indsnævrer den formelle regel at: ,,De ind- 
satte har adgang til at udøve deres almindelige borgerlige rettigheder 
i det omfang frihedsberøvelsen ikke i sig selv afskærer dem herfra” 
(Justitsministeriet (1973) KC E-2-1 paragraf 19. Stk. 1). Fangen ori- 
enteres ofte end ikke om at tilsendte effekter er lagt på depot. 

Fængslet er fuldt af regler som for fangen virker meningsløse og 
passiviserende. Du må ikke besidde en saks, det er et våben. Men i 
og med der er selvforplejning, er køkkenet fyldt med knive. Du kan 
ikke købe kontorartikler i fængslet. Man kan ikke få indleveret det 
udefra p.g.a. indsmuglingsfaren. Man må ikke have en videomaski- 
ne, nogen egentlig begrundelse er der ikke. Man må ikke have en 
computer, fordi man kan skrive noget, der ikke umiddelbart kan 
læses, osv. 


Visitation 


Visitation er en gennemgående kontrolfunktion i fængslet. Personvi- 
sitation foretages rutinemæssig efter udgang fra fængslet og efter 
besøg. Den består af total afklædning og visitation af tøj. Ved konkret 
mistanke kan der gennemføres visitation af ,,legemets hulheder" 
under medvirken af en læge. Personvisitation udføres ligeledes stik- 
prøvevis inde i selve fængslet. Fællestalsmanden, der bevæger sig 
rundt mellen fængslets afdelinger, er ofte udsat for flere visitationer 
dagligt. Hvis en fange mistænkes for narkotikamisbrug indkaldes 
han med mellemrum til urinprøve. Er den positiv, vanker der straf- 
celle, og fangen klassificeres som værende i en risikogruppe i forhold 
til udgang, åbent fængsel og prøveløsladelse. Hvis fangen er i udgang 
tildeles han såkaldte narkovilkår". Der bl.a. indbefatter urinprøve 
efter udgang. Er den positiv, er det slut med udgang. 

Al post og effekter, der indleveres til fængslet, underkastes visita- 
tion. Celle- og gangvisitation udføres rutinemæssigt af afdelingsperso- 
nalet. Desuden er der de såkaldte ,,storvisitationer", hvor hele afde- 
lingen og dens fanger visiteres ved et ,,overraskelsesangreb". Storvi- 
sitationer finder som regel sted om morgenen. Hver fange på afde- 
lingen vækkes så stille som muligt af to betjente, så støjen ikke af- 
slører hvad der er på vej. Fangen klæder sig af, det tøj fangen tager 
på, visiteres. Fangerne føres til besøgsafdelingen, hvorefter hele afde- 
lingen endevendes og gennemsnuses af hunde. 

De fleste er ikke generet af kropsvisitationen efter besøg. Måske 
bliver det en vanesag, det generede i hvert fald mig den første snes 
gange. Måske fortrænges ubehaget. Eller det opleves som rimeligt og 
derfor som en accepteret del af det at sidde i fængsel. Til spørgsmå- 
let: Generer visitation efter besøg dig? Siger en fange: 


»Nej det gør det faktisk ikke, jeg kan godt forstå vi skal visiteres efter besøg, men 
det generede mig at blive visiteret 8-10 gange om dagen, da jeg var fællestals- 
mand. Men ikke efter besøg, jeg kan godt forstå vi skal visiteres efter besøg." 


»Jo, men det er ikke bare et spørgsmål om du kan forstå det, derfor kan det jo godt 
genere dig?" 
»Ja, selvfølgelig er det irriterende, men vi er i fængsel.” 


»Men det er mere det rent praktiske end det er det at du skal stå splitternøgen med bar 
røv?” 
»Ja, men jeg er sådan indrettet at hvis der er en plan med det, og det er der jo i 


det tilfælde, så kan jeg godt leve med det” 


(Selv om den forekommer nogle meningsløs, accepteres den) 

» Generer visitation efter besøg dig?" 

»Nej det gør den ikke, men det er absurd, for det der skal ind, det kommer ind. 
Det man primært skal bekæmpe det er hårde stoffer og det fylder så lidt så det 
kan du bare stikke op i endetarmen, og den bliver sjældent visiteret. Men alle de 
sunde ting: frugt og grønt og hjemmebag, dem kan du ikke få ind 


Andre generes dog af kropsvisitationen efter besøg dels fordi de skal 
have noget med ind i fængslet eller fordi den forekommer dem 
meningsløs og ydmygende. 'Til spørgsmålet om visitation efter besøg 
virker generende siger en fange: 

»Ja det gør det, for det er også med til at påvirke mig psykisk. Det minder mig 
om den undertrykkelse jeg er udsat for i denne her situation. Samtidig med det 
så har det ingen som helst effekt på narkobekæmpelsesområdet. Der bliver fore- 


taget dagligt herinde i snit omkring 100 visitationer om dagen.” 


»Der tager du visitationer efter besøg, visitation af celler og det hele med?" 

»Ja, men vi kan også bare tage de ca. 50 fanger der går til besøg hver dag og bli- 
ver kropsvisiteret i den forbindelse. Der er i de sidste 3 år måske blevet fundet 
en lille klump hash. Det var en der havde glemt, at det lå i lommen. Dermed 
mener jeg ikke den har nogen berettigelse. Der bliver henvist til sikkerhedsfare, 
men da de der skal besøge en fange går igennem en metaldetektor, så kan jeg 
ikke se den sikkerhedsfare og du har knive i køkkenet på din afdeling” 


(En anden fange nævner, at visitationen ødelægger hans besøg): 

»… og når man så går derfra så skal man ind til nøgenvisitation, det er en ret 
slukkende affære. Det ødelægger hele det besøg. Nogle gange tænker jeg at jeg 
hellere vil undvære besøg. Jeg sidder mange gange til besøg og tænker, nu er der 
kun en halv time til jeg skal ind til visitation” 


»Hvad er det der er så slemt ved at blive visiteret?" 

»Jamen, det er ikke specielt slemt at blive visiteret, der er mere … jamen man kan 
vel ikke sige princippet i det, for selvfølgelig skal man visiteres, så man ikke tager 
noget ulovligt med ind i fængslet, det er klart, men jeg synes bare det er en 
underlig fornemmelse, man kommer lige fra et hyggeligt besøg med sin far og 
mor f.eks. og så skal man ind og strippe bagefter, altså det bryder jeg mig bare 
ikke om 


Cellen er fangens rest af privatsfære. Især for langtidsfanger er cellen 
vigtig. Den indrettes ofte omhyggeligt. Her er et frirum fra institutio- 
nen. Det generer derfor fangen, at vogterne har uhindret adgang til 
cellen og kan visitere den dagligt, uden fangen blot kan overvære 
visitationen. En fange siger om cellevisitation: 

»Ja, det er jo irriterende at komme hjem og se sine ting gennemrodet og sine 
papirer gennemlæst, man føler de har gennemlæst de personlige breve, der er 
kikket på billeder. 

Så ligger der også det i det, at når de visiterer, så finder de altid alle mulige irre- 
levant ting og kalder dem ulovlige, en saks, en skrue, to stk. håndsæbe, det er 
som om de bare vil finde et eller andet når de går ind på ens pind, og de skal nok 
finde noget.” 


(En anden fange siger): 

»Det irriterer mig utroligt, for de behandler cellen meget meget dårligt fordi de 
aldrig finder noget, så sviner de den til og har hundene oppe i sengetøjet, det ligner 
… Ja jeg havde engang pæn orden i mine bøger og papirer, men jeg har fuldstændig 
opgivet efter visitation. Det er meget nedværdigende, at de ikke gider rydde op efter 
sig, og hvis man nævner det over for dem, så bliver de endnu mere sure” 


Visitationen krænker fangens privatliv, men det er også det rent 

raktiske, der irriterer — rodet efter visitationen. Så er der naturligvis 
også dem der har noget at skjule. De finder ofte visitationen rimelig. 
Over for dem har den jo et formål. De mener systemet er i sin gode 
ret til at visitere, det er legitimt, men de føler sig ikke forpligtet til at 
følge de legitime regler. Om cellevisitation siger en fange: 


»Den irriterer mig da, men det er jeg forberedt på efterhånden, her i Vridsløse 
har jeg nok haft visitation 50 gange vil jeg tro, både hvor jeg ved det og hvor jeg 
ikke ved det, og de har på nuværende tidspunkt aldrig fundet noget jeg ikke må 
ha'. Jo, måske en skruetrækker eller en møtrik, men ellers ikke og man indretter 
sig efter det og selvfølgelig er det et irritationsmoment, men jeg sørger for hver 
morgen at have lavet foranstaltninger i min celle så jeg kan se om der har været 


nogen.” 


»Det irriterer dig altså?" 


»Ja men jeg kan leve med det." 


»Jeg synes du har lidt den holdning at det er spillets regler.” 
»Ja det er spillets regler at de må visitere os og jeg må så bare gøre hvad jeg kan 
for, at de ikke fanger mig 


»Det er også spillet, det er et spil mellem dig og dem og du accepterer de regler?" 
»Ja, jeg har jo ligesom selv sat mig i situationen” 


De situationer, hvor visitationen forekommer nogle fanger menings- 
fuld, f.eks. efter besøg og udgang, accepteres den, selv af fanger, der 
bryder reglerne. Mens cellevisitationen og visitationer, som forekom- 
mer fangerne meningsløse opleves som krænkende. 


Disciplinærsystemet 


En af sociologiens fædre Émile Durkheim (1858-1917) betragtede 
disciplin som normaliserende former for praksis, der regulerer menne- 
skers adfærd. Ligesom hos Foucault skal disciplinen ikke kun ses som 
forbud, men også som en produktiv faktor (Durkheim 1973, s. 73). 
Livet i fængslet reguleres af et omfattende regelsystem. Ud over regler- 
ne for dagens forløb i tid og rum er der regler for personlig opførsel og 
sprogbrug, regler for indretning af celle, størrelse af gulvtæppe og møb- 
ler.” Disciplinens formål er dels at sikre ro, orden og punktlighed, dels 
at minimere fangernes egenvilje og selvbestemmelse. 

Det er sjældent vogterne bruger fysisk magt over for fangerne.” 
Overvågning og kontrol hindrer fangen i uantastet at bryde reglerne, 
og fangen er bevidst om konsekvenserne ved regelbrud. En diskus- 
sion, der fører til ,,;upassende sprogbrug" kan medføre anbringelse i 
strafcelle. Følger man ikke frivillig med ned i Al, bruges ,,den for- 
nødne magt". Fortsætter man modstanden ender man med at ligge 
afklædt og fikseret. Bevidstheden om denne kæde ligger i baghovedet 
på de fleste fanger. Magtudøvelse behøver ikke at være direkte fysisk 
magtanvendelse. Selve magtrelationen kan være tilstrækkelig til at 
give subjektet for magten motiver til sin handlen, dvs. udøve selv- 
disciplin. En fange siger: 


»Man skal ikke tage fejl af, at selv om det ser meget rart og hyggeligt ud på over- 
fladen og vi går sammen med betjentene til daglig, så har de stadigvæk hele 
apparaturet klar. De har knipler, de har håndjern og tåregas og en direkte linie 
ud til Glostrup politi og de bruger det! Er der optræk til optøjer eller mytteri, så 
bliver vi banket på plads. Der skal ikke andet end en smule højrøstet tale til, så 
bliver der trykket på alarmen, og 15 sekunder efter står der 20 betjente på gan- 
gen. Det lægger en vis dæmper på situationen. Alligevel er det sjældent, at det bli- 
ver brugt, og det er så fordi vi har oparbejdet en vis selvdisciplin, selvjustits. Hid- 


ser hinanden ned. Vi har ingen interesse i at optrappe situationen 


Under en protestaktion i foråret 94 nægtede fangerne at gå ind fra 
gårdtur. Fællestalsmanden meddelte at man ville blive ude til midnat. 


19 F.eks. må et tæppe maksimalt måle 140 X 200 cm og et akvarium maksimalt rumme 60 
liter. 

20 I 1993 var der f.eks. 16 anbringelser i sikringscelle, heraf 6 med fiksering i Vridsløse (Kri- 
minalforsorgen 1993, s. 95). 

Fængslet var øjensynlig forberedt på aktionen for i løbet af en halv 
time var der forsamlet ca. hundrede betjente i gården, som langsomt 
pressede fangerne sammen i et hjørne. Uden for muren var politiet 
klar hvis situationen skulle udvikle sig. Det lykkes imidlertid fælles- 
talsmanden at få fangerne hidset ned og gå fredeligt og frivilligt ind. 
Samme forløb havde en serie aktioner, hvor fangerne nægtede at gå 
ind i cellerne om aftenen. 

I den tid jeg opholdt mig i fængslet kom det ikke til større volde- 
lige kollektive sammenstød mellem fanger og vogtere. Men ikke alle 
fanger lader sig disciplinere og udsættes derfor individuelt for magt- 
anvendelse, som ofte forekommer dem uretfærdig. En fange giver et 
eksempel: 


»… når vi står og handler og vores … fællestalsmand spørger mig pænt om jeg vil 
hjælpe ham med at bære en kasse sodavand ind på hans celle (han bor på en 
anden afd.) det siger jeg ja til, og så går han, og jeg tager kassen og går med hen 
til døren ved afdelingen. Døren står åben og betjenten står i døren, og jeg går 
igennem, fordi jeg regner med at fællestalsmanden har sagt at jeg er på vej med 
en kasse sodavand. Betjenten siger heller intet til mig da jeg går igennem, men 
da jeg så har sat kassen i cellen, så står han der og spørger hvad jeg laver der. Jeg 
forklarer at jeg har hjulpet med at bære en kasse sodavand op. Så begynder han 
at skælde ud og sige at jeg intet har at gøre her, intet og han sviner mig til, så svi- 


ner jeg ham til, og så mener de jeg har truet ham." 


»Og hvad mener du selv?" 

»Altså han begyndte og sige, jeg ikke havde noget at gøre på afdelingen og jeg 
sagde så: nå, ja, men hør her, jeg er kommet ind med en kasse sodavand, jeg har 
hjulpet en af mine medindsatte. Så begyndte han så at sige til mig: jeg skulle bare 
pisse ud af afdelingen, med en tone hvor jeg blev lidt sur, hvor jeg så måske har 
sagt til ham at han skulle knytte sylten, og så var den diskussion startet ikke, og 
hvor vi så begyndte at køre helt op/f 


»Hvad blev resultatet af den?" 
»Jeg får 10 dage i hullet, for trusler mod en betjent. 
Det syntes jeg er magt, at de kan gøre hvad de har lyst til.” 


De mange regler gør hverdagen besværlig og forekommer ofte fan- 
gerne urimelige. Det virker som en straf, ud over den idømte fri- 
hedsstraf, at skulle leve under fængslets regime. 

»Synes du der er for mange regler her?" 

»Ja det synes jeg, det synes jeg, for det er jo lige meget hvad man beskæftiger sig 
med så altså, jeg kommer gerne med en morsomhed, som er tættere på sandhe- 
den end jeg bryder mig om at tænke på, det er; hvis du går hen og spør” en 
betjent hvad klokken er, så vil han sige: et øjeblik. Og slå op i regelsamlingen for 
at se om jeg har krav på at få den oplysning. Generelt er der en regel for næsten 


alt hvad du foretager dig 


»Og det er for meget?" 
»Det er for meget simpelthen, der er regler for hvornår vi skal i seng, hvornår vi 
skal op, hvordan vi skal registrere det, hvis vi kommer op for sent, alt simpelt- 


(73 


hen. 


»Man kan sige, det er lidt som at blive behandlet som et barn?" 
»Ja, de ville sgu nok ikke behandle et barn så strengt, he, he. Jo sammenlignin- 
gen er der selvfølgelig, men jeg vil faktisk sige det er mere grelt end som så, der 


er flere regler for os end der ville være for et barn. For et barn har man en lille 


"gg smule tillid til, der har man sgu ikke til en indsat.” 
c 
lå (En anden fange siger): 


»Ja, ja, der er for mange meningsløse regler. Helt klart, der skal være nogle reg- 
ler, men der er mange regler, der kun er til for at der skal sidde nogen og lave 
dem og nogle til at udmønte dem og nogle til at kontrollere dem. Regler der ikke 
har noget med frihedsberøvelsen at gøres 


»Kan du nævne en regel som du synes er helt …" 

»F.eks. læsestofreglen (man må ikke få bøger, blade, aviser osv. udefra, kun som 
direkte abonnement), visitationsreglerne, inventarreglerne (regler omkring indret- 
'Øj ning af celle og hvad man må have af ting), arbejdsreglerne (arbejdspligten), fri- 
Ih tidsreglerne (de mange begrænsninger i fritidsmuligheder) osv. (Mine parenteser). 


Ligesom i spørgsmålet om visitation er det ikke disciplinærmidlerne 
i sig selv, som generer fangerne. Hvis de forekommer rimelige, vil 
fangen godt indordne sig. Men hvis de føles meningsløse, urimelige 
og uretfærdige, mister fangerne respekten for systemet. 


Disciplinærstraffesystemet 


Ved overtrædelse af regler træder et internt straffesystem i værk be- 
stående af advarsel, bøde, strafcelle, udelukkelse fra fællesskab, for- 

flyttelse til anden anstalt. I 1993 var der 184 individuelle anbringel- 
ser i strafcelle i Vridsløse og der blev uddelt 940 bøder (Kriminalfor- 
sorgens Årsberetning 1993, s. 91). Ordenen opretholdes om nød- 
vendigt med fysisk tvang. Ved optræk til uro i fængslet, f.eks. hvis 
der er begået hærværk eller der strejkes, isoleres samtlige fanger i 
deres celle, med henvisning til opretholdelse af orden og sikkerhed. 
Under BIII-konflikten var det flere gange i ugevis. Det opleves af de 
fleste som kollektiv straf. Disciplinærstraffe eller isolation med hen- 
visning til opretholdelse af ro og orden er således noget der rammer 
alle fanger. Om sine disciplinære straffe siger en fange: 


»Ja, jeg har haft konfiskation af penge, jeg har haft bøde og straffecelle for besid- 
delse af meget små mængder hash. Jeg har haft politianmeldelse på hash, og så 
har jeg så prøvet de kollektive straffe og i en af de kollektive straffe, der blev jeg 
idømt ekstra straffecelle for noget, jeg ikke havde gjort. Så jeg har prøvet lidt af 


hvert." 


»Hvilken disciplinærstraf frygter du mest?” 

»Overflytning til det mørke Jylland, det vil jeg opleve som meget negativt og en 
meget stor hindring for mig. Men det der irriterer mig, det er de der små mæng- 
der hash, hvor man får bøde eller hvad der sker, fordi jeg mener, det er jo frede- 
ligt at ryge hash." 


»Ligger det så i baghovedet og sætter en grænse for tingene, f.eks. i dit virke som tals- 
mand?" 

»Ja det sætter en lille demper på mig, men ikke sådan i det daglige, at jeg går og 
frygter det” 


At blive flyttet til en anden anstalt er en meget ubehagelig discipli- 
nærstraf. Man mister de bekendtskaber man har etableret i fængslet 
og kommer måske langt væk fra familie og venner udenfor og får 
derfor sjældent besøg. Man skal lære at gebærde sig under nye regler 
og vogtere, der er på nakken af en, fordi man er blevet flyttet af disci- 
plinære årsager. ,,Besværlige" fanger cirkulerer således ofte rundt 
mellem de forskellige fængsler. 


21 I første halvdel af 90'erne er der sket en stigning i brugen af disciplinærstraffe i hele fæng- 
selsvæsnet fra 8670 i 1990 til 9458 i 1995. 

ut 


»Hvor startede du egentlig henne?" 

»Jeg startede i varetægt i Nykøbing Sjælland arrest, der blev jeg overført til Her- 
stedvester, … hvor jeg så blev løsladt, så derefter røg jeg så ind igen og så røg jeg 
så på Ringe og fra Ringe røg jeg på Nyborg, og så blev jeg løsladt fra Nyborg og 
kom igen på Nyborg og så på Vridsløse og så på Horsens og så på Vridsløse 


igen” 


»Hvorfor er du blevet flyttet så meget rundt?" 
»Det har været på grund af trusler over for ansatte eller hærværk på fængslets 
ting, hvor de mener det har været mig, der har lavet det, og så er jeg blevet sendt 


væk” 


»Har du nogen sinde klasket til personalet?" 
»Jeg har 3 eller 4 domme for at slå på betjente.” 


»Hvordan er de situationer opstået?” 

»De har villet hive mig i isolation på et eller andet grundlag, hvor jeg mener det 
har været latterligt eller helt ude i skoven, og så er der kommet lidt bokseri ud af 
dets 


I forbindelse med tildeling af disciplinære straffe udfærdiges en rap- 
port over forseelsen. Fangen afhøres af en såkaldt disciplinærvagtme- 
ster og kan komme med sin forklaring. Denne afgør så sagen. Der er 
ikke de samme krav til beviser som ved en normal retssag. Fangen 
oplever ikke, at disciplinærvagtmesteren er neutral. Det sker, at en 
fange straffes for noget han ikke har gjort, især under konflikter, hvor 
det er vigtigt for regimet at statuere eksempler. Jeg oplevede selv, at 
blive vækket klokken 2 om natten, hevet ud af sengen, visiteret og 
smidt i strafcellen i ti dage fordi jeg angiveligt skulle have kastet 
affald ud af mit cellevindue. Og jeg har været forsøgt afhentet til straf- 
celle et par gange for samme forseelse, men hvor jeg slet ikke var i 
min celle, men i gymnastiksalen eller på sygeafdelingen og derfor 
rent fysisk ikke kunne have smidt affald ud. Der er ikke meget 
respekt for det interne straffesystem blandt fangerne. Fællestalsman- 
den siger: 


»Det er totalt hen i vejret. Det hedder sig, at man skal til afhøring og at man kan 
komme med udtalelser og så bliver der truffet en afgørelse, men det virker som 
afgørelsen er givet på forhånd, og man sidder nede på det kontor til ingen ver- 
dens nytte. De lytter ikke til hvad man siger og tager det ikke til efterretning 

,Så konkluderende kan man sige m.h.t. disciplinærstraffesystemet at du ikke synes, 
du har din retsgaranti, de dømmer dig bare som det passer dem?” 

»Ja, totalt og aldeles, jeg har oplevet det i forbindelse med en kollektiv straf, jeg 
blev hængt ud for at have smidt papir ud ad vinduet, jeg var ikke engang til 
afhøring, jeg blev bare kørt til Vestre fængsel til en straffecelle. Der var ingen 
beviser, og det var faktisk fysisk umuligt for mig at have gjort hvad de beskyld- 
te mig for, men der var ikke noget at gøre og DfK gav dem medhold. 


(En anden fange siger): 

»Hvordan synes du disciplinærstraffesystemet fungerer?" 

»Det fungerer som hævn fra systemets side og det fungerer på en diktatorisk 
måde fordi du ikke har reel mulighed for at forsvare dig. Du bliver bare dømt. 
Din argumentation bliver ikke taget for gode varer. Den ene gang jeg har fået 
medhold i et eller andet så sidder disciplinærvagtmesteren og fortæller mig at han 
tror godt nok ikke på mig og han ved jeg er fyldt med løgn, men nu får jeg lov 
til at slippe for denne gangs skyld … Og det er så skadeligt fordi … at jeg kan sgu 
ikke lade være med at betragte mig selv som … overlegen i mange situationer, 
fordi jeg føler de er så dumme. Fordi mange af de ting de foretager sig er så 
meningsløse og det er et spørgsmål om tid, før det giver bagslag. Noget af det jeg 
går og frygter i dagligdagen, det er sgu at jeg kommer til at true en betjent. Altså 
for jeg kan mærke på mig selv at min lunte bliver kortere og kortere og jeg kan 
mærke at nogle af de overgreb jeg bliver udsat for, dem er jeg simpelthen så 
rasende over. Fordi det er noget der hører til et diktatur og det hører ikke hjem- 
me i Danmark. Jeg kan ikke se noget godt eller positivt ved det” 


Disciplinærstraffesystemet mister også fangernes respekt p.g.a. de 
mange petitesser som straffes. En fange på min afdeling fik strafcelle 
for at tage et lille stykke plastic på sin arbejdsplads for at bruge det 
til låg på foderhullet i afdelingens akvarium. En anden fange har 
denne kommentar: 


»Nogle ting er jo fuldstændig latterlige, de kan hidse sig op over at en mand har 
to tommestokke på sin pind, når han kun må ha” en. Hvor mange bagateller skal 
vi gå ned i? Jeg har nogle visitationssedler derinde, man ville korse sig over. Et 
askebæger har jeg fået inddraget, de mente jeg havde stjålet det ude i centralen, 


men det var en overbetjent, der havde foræret mig askebægret.” 
(En anden fange svare på spørgsmålet): 


»Hvordan synes du disciplinærstraffesystemet fungerer?” 
»Dybt tåbeligt.” 

»Hvorfor?” 

»F.eks. hvis jeg skulle ind og låne en telefon og jeg så får et dumt svar. Så er en 
almindelig menneskelig reaktion at sige: Jamen hvorfor, ikke? Altså få et ordent- 
lig svar — ikke. Og så starter diskussionen automatisk, og så er det da meget 
naturligt at man siger: du er da for dum mand! Og det er som regel nok, ikke, 
hvis han lige har en dårlig dag, eller hun, hvem der nu er på arbejde. Altså så 
kan man ryge i isolation for sådan en replik, det syntes jeg er dybt tåbeligt.” 


»Hvis du nu kunne vende det om og se det fra systemets side, synes du så rent faktisk 
det straffesystem vi har her i fængslet virker?” 


»Det er helt godnat efter min mening. 


»Ja efter din mening , men for sysemet, synes du det fungerer for dig, holder det dig 
nogenlunde inden for grænserne eller hvad?" 

»Nej, tværtimod, man bliver pisket op til at sige, nu synes jeg edermame vi skal 
lave noget vildt, for at ærgre dem, jeg synes sådan er der mange der tænker hver 
dag, tænker nu skal vi edermame ærgre de der betjente der, for det er ligesom om 
der går helt sport i det, hvis de skal være på nakken af os, så bliver vi nødt til at 
gøre en vis modstand. Vi er mennesker for fanden, vi finder os ikke i alt muligt, 


vel. Så jeg tror det gør mere skade end gavn. 


Hvis disciplinærsystemets hensigt er at lære fangen respekt for regler 
synes det nærmest som om det virker mod hensigten. Der er ikke 


noget nyt i, at fangen reagerer således, allerede F. Bigot Préameneu 
skriver i ,,Rapport au conseil général de la société des prisons" i 
1819: 

»Fengslet fabrikkerer også forbrytere ved å utsette fangerne for voldelig tvang. 
Fengslets opgave er nok å håndheve lovene, og lære de innsatte respekt for loven, 
men hele dets funksjonmåte beror på maktmisbruk. Fengslets ledelse skalter og 
valter: ,,Den følelse av urett som den innsatte kjenner, kan gjøre ham mer ure- 
gjerlig. Når han opplever å bliv uttsat for lidelse som loven hverken har fastsatt 
eller forutsett, kommer han i en tilstand av kronisk raseri mot omgivelserne. 
Han ser ikke annet enn bødler i alle øvrighetens representanter. Han anser seg 
ikke lengere for skyldig: Han anklager rettsvesnet selv.” (Her citeret fra Foucault 
1994a s. 237) 


Isolation 


Isolation af fangen i en celle er mest kendt fra varetægtsfængslet, hvor 
det begrundes med hensynet til opklaringen af forbrydelsen, men det 
er også et udbredt disciplineringsmiddel i fængslet. For det første som 
disciplinærstraf for brud mod regler”, Isolationen foregår i særlig 
spartansk indrettede straffeceller i afdeling AI (fig. 12). Gårdturen 
afvikles i et lille bur på 8 X 5Y%2 m.” Hvis staffen er for arbejds- 
vægring fjernes madrassen i arbejdstiden så fangen ikke kan ligge og 
hvile sig. Straffecelle kan idømmes administrativt i et vist antal dage 
eller ,ind til videre" (itv”), dvs. på ubestemt tid. I gennemsnit ophol- 
der ca. 10 fanger sig i straffecelle i Vridsløse, der er ofte kø for at 
komme i straffecelle. Fællestalsmanden fortæller om brug af isolation: 


»I øjeblikket har vi en mand siddende nede i hullet ,,ind til videre" som er psy- 
kisk syg og har brug for behandling, og de fylder ham med medicin og lader 
ham sidde dernede og rådne op. Personer som rask væk har siddet øh. der er 
lige en der har siddet 9 mdr. itv altså, ,,uegnet til fællesskab", ikke, for en grov 
forseelse, men repressalier … et halvt års indespærring bag 4 lukkede vægge, det 
mener jeg har en meget negativ psykisk skadelig effekt ikke, og der føler man sig 
lidt magtesløs, for systemet har truffet de afgørelser og mener, at det er de rigti- 
ge, måske for at beskytte deres betjente, men de tænker ikke over konsekvensen 
for ham menneskeligt.f 


»Og det at fængslet skal melde til DØK hver uge når en mand sidder i isolation, det 
mener du ikke er garanti for noget som helst?” 

»Det første halve år er der faktisk ikke nogen problemer for fængslet i at få ret, 
efter et halvt år skal der nogle gode argumenter til, ved jeg, der bliver det straks 
mere problematisk, men de har jo den der, orden og sikkerhed, betjente i fare, 
som opvejer alt andet. Så de får altid deres vilje, og der ville jeg ligesom godt ha” 
en tredje instans kom ind og kikkede på det." 


22 I 1996 bestemte kriminalforsorgen i mere end tusind tilfælde at enrumsanbringe en fange 
mod vedkommendes vilje. Det er en vækst på mere ned 30% i forhold til 1995 (Direkto- 
ratet for Kriminalforsorgen 1997). 

23 Folketingets Ombudsmand skriver i sin beretning for 1992: ,,De to gårde gjorde et mørkt 
og knugende indtryk. Jeg finder at gårdene er klart utilfredsstillende" (Folketingets 
Ombudsmand 1993, s.116). Så vidt jeg ved er der intet sket. 

Fig. 12. Straffecelle i afdeling AI (foto: forfatteren). 

For det andet bruges isolation til at opretholde ro og orden i fængs- 
let. Det kaldes enrumsanbringelse. Det kan være af enkelte fanger, 
der erklæres ,,uegnede til fællesskab”, eller vurderes som særligt 
»flugttruede I 1993 havde man i Vridsløse 47 sådanne anbringel- 
ser. (Kriminalforsorgens årsberetning 1993, s. 93). Fanger, der har 
benyttet vold under flugt, kan placeres i såkaldt supercelle”, som er 
en særlig restriktiv form for isolation. Enrumsanbringelse benyttes 
også kollektivt, hvor en afdeling eller hele fængslets fanger enrum- 
sanbringes. I 1992 var samtlige fanger ,,enrumsanbragt" med 
begrundelse i opretholdelse af ,,orden og sikkerhed" i ca. 60 dage, i 
forbindelse med konflikter omkring BIII og AUF. De følgende år 
var der ca. 25 dage om året, hvor samtlige fanger var enrumsan- 
bragt.”” Sådanne enrumsanbringelser bliver af fængselssystemet ikke 
anset som straf, men for fangen er der naturligvis ingen forskel på 
isolation som straf eller begrundet i opretholdelse af ro og orden. 

For det tredje kan fanger anbringes i en særlig sikringscelle for ,,at 
afværge truende vold, betvinge voldsom modstand eller forhindre 
selvmord eller anden legemsbeskadigelse" (Direktoratet for Krimi- 
nalforsorgens cirkulæresamling, KC E-2-1, $ 32). I 1993 var der i 
Vridsløse 16 anbringelser i sikringscelle heraf 6 med fiksering (Kri- 
minalforsorgens årsberetning 1993, s. 95). Fiksering er noget de fle- 
ste fanger frygter. Det er den ultimative ydmygelse og magtesløshed. 

Der er desuden en særafdeling for ,, frivilligt" isolerede, dvs. fan- 
ger, som frivilligt lader sig isolere for at undgå fællesskab. Årsagen 
kan være at fangen ikke vil/kan betale gæld, uvenskab, at fangen ikke 
kan administrere sine kostpenge og derfor går i isolation, hvor 
maden serveres. At fangen ikke magter at stå op om morgenen, gå på 
arbejde, købe ind og lave mad — kort sagt ikke magter fængselslivet, 
eller at fangen vil undgå at lade sig friste af narko. Antallet 1 frivillig 
isolation svingede i min tid mellem 17 og 24 fanger (Referat fra tals- 
mandsmøde 7.9.95). 

Isolationen i sig selv er ikke noget, der vejer tungt, når der disku- 
teres kollektive aktioner. Bortset fra BIII-konflikten er disse isola- 


24 Disse masse-enrumsanbringelser registrerer Direktoratet for Kriminalforsorgen af uvisse 
grunde ikke. De registrerer kun individuelle enrumsanbringelser. Således viser årsberet- 
ningen for 1992 (Justitsministeriet 1992) kun 41 enrumsanbringelser, det reelle tal var mel- 
lem 500-600. Omregnet til enrumsdage gav de 41 anbringelser i Direktoratets årsrapport 
ca. 480 dage, det reelle tal var mere end 10.000 enrumsdage. 

tionsstraffe også relativt korte. Det er mere tabet af arbejdsdusør og 
bøderne, som er et problem. Man bliver betegnet som pibet, hvis 
man ikke kan tåle at blive isoleret. Som der står på en graffiti i fængs- 
let: ,,Iso er vand for en rigtig mand". 

På afdelingsmøder” var det ofte de udenlandske fanger, der var 
betænkelige ved udsigten til at blive isoleret. Måske fordi de i forve- 
jen er sprogligt delvist isolerede, måske fordi de kulturelt er uvant 
med at være alene. For narkomaner og folk med et stort hashforbrug 
er isolation også et problem fordi den gør det vanskeligere at få fat i 
stoffer. Det kan dog løses med sindrige hejsesystemer mellem celler- 
nes vinduer. 


Arbejdspligten 


'Ivangsarbejdet har altid været en vigtig del af regimet i Vridsløse, 
ikke primært for produktionens eller fortjenestens skyld, men fordi 
man betragtede det som moralsk opbyggende. Arbejdet var en del 
af det disciplinære system. Foucault skriver i ,, Overvågning og 
straf": 


»Straffearbeidet er et prinsipp for orden og regelmessighet … Straffearbeidet … 
utelukker uro og adspredhet, gjør gjeldende et hieraki og en bevoktning som så 
meget lettere godtas, og så meget dypere påvirker de domfeltes atferd .…. (Fou- 
cault 1994a, s. 215). 


Der er efter $ 35 i straffeloven arbejdspligt i danske fængsler. 
Arbejdspligten kan erstattes af undervisning efter fængslets anvis- 
ning. Der er ca. 175 fanger arbejdsplaceret og ca. 25 tilknyttet fæng- 
selsskolen. Fanger, der uden for fængslet har status af folkepensioni- 
ster eller førtidspensionister har såkaldt ,,aktivitetspligt" dvs. de skal 
deltage i ,,;skemalagt beskæftigelse", der kan have karakter af hobby- 
arbejde. 

Arbejdspladserne består af træindustri, børstenbinderi, smedje, 
rutinemæssigt monteringsarbejde, rengøring og diverse service- og 
vedligeholdelsesarbejde. Fangerne får en såkaldt arbejdsdusør på ca. 
325 kr. pr. uge. Arbejdet er ikke økonomisk rentabelt. I 1995 var 
underskuddet på arbejdsdriften i Vridsløse to millioner kroner. De 

fleste arbejdspladser i Vridsløse fungerer dårligt.” Der bliver udført 
meget lidt reelt arbejde. Måske en eller to time pr. fange pr. dag. Dels 
har fængslet svært ved at skaffe ordrer, og større vedligeholdelsesar- 
bejder er for udgiftskrævende. Dels er fangerne ikke interesseret i at 
bestille noget, når der er tale om ensformigt rutinearbejde uden 
større økonomisk incitament. Mange har desuden aldrig haft arbejde 
udenfor, de er nedslidte og præget af alkohol og narkomisbrug. 


Der er relativt velfungerende arbejdspladser: rengøringen, tømrer- 


værkstedet og skolen, og det er også eftertragtede arbejdspladser. 
Men de fleste arbejdspladser har karakter af parkering. En fange 
som er sikkerhedsrepræsentant og dermed kender arbejdspladserne 


fortæller: 


25 


»Altså det er en institution hvor der er arbejdspligt. Det er noget, der står på et 
stykke papir, at man nu engang skal arbejde. Der er jo meget få herinde der reelt 
arbejder. 

… det er helt åndssvagt. Du kan få 10 mand eller 14 mand, oplevede jeg da jeg 
snakkede med smedene her sidst, som bliver sendt i smedjen, og de har alle sam- 
men arbejdspligt, og så kommer man derover og kikker på en hverdag, og det 
der reelt sker er, at der sidder 14 mand i pauserummet. Og der sidder de i en 
time, i to, 1 tre og så er der en der rejser sig og tænker nu vil jeg sgu lave et styk- 
ke arbejde og så går han ind og arbejder 20 minutter på noget, der har hans 
interesse og så stopper han. Det er lalleri. Det er rent formelt der er arbejdspligt. 
Det er et spørgsmål om forskellige opholdssteder. Hvis man reelt skulle udføre 
det arbejde, der nu engang bliver udført ovre i smedjen, så kunne du ansætte en 
mand, eller to måske, og så kunne du lade de andre 12 blive hjemme, der ville 
blive lavet nøjagtigt det samme hvis de fik besked på at arbejde de her 7-8 timer” 


(En anden fange er arbejdsplaceret sammen med 10-15 andre på et ,,projekt- 
hold", der har lokale i kælderen under fængslet. Han fortæller): 

»Der er arbejdspladser, hvor der stort set intet arbejde foretages. Men i stedet for 
at fangerne kan opholde sig på deres afdelinger, hvor der er mulighed for at få 
dagslys og frisk luft, skal de opholde sig i kælderen hele dagen - hvor den friske 


»Det blev drøftet, hvad der kan gøres for at forbedre den beskæftigelsesmæssige situation i 
anstalten, som erkendes ikke at være særlig god" (Referat af anstaltsmøde 21.7. 1995). 
»De indsattes talsmænd er meget utilfredse over, at der fortsat ikke er sket væsentlige for- 
bedringer af beskæftigelsen. Navnlig de indsatte, som er henvist til at opholde sig i kælde- 
ren, uden at komme op derfra i 8 timer hver dag, finder talsmændene, der bør gøres noget 
for … Problemet er bare, at beskæftigelse kræver store bevillinger, der ikke er til stede" 
(Referat af anstaltsmøde 16.8. 1996). 

luft bliver trukket gennem et lille knust staldvindue i affaldsrummet, der ofte fly- 
der med ugegammelt affald. Her i kælderen, på kælderens stengulv ligger mange 
af de indsatte det meste af dagen uden at foretage sig andet end at forsvinde i; 
kedsomheden … Hver morgen går jeg med min sovepose og mine kludetæpper 
ned i kælderen. Her er jeg smed, står der på mit skilt. Men jeg har dog aldrig set 
eller rørt ved noget værktøj. I stedet har jeg fundet et bord hvor jeg ruller min 
sovepose og mine kludetæpper ud, efter at jeg har fejet ekskrementerne væk fra 
musenes natlige bal. Her lægger jeg mig til at sove. Selv om luften er muggen, da 
der ikke findes frisk luft eller vinduer. Jeg ville helst have ligget og sovet inde ved 
siden af. Men der er optaget. Her ligger folk på gulvet på små hjemmelavede 
måtter af pap … Her spiser jeg senere min frokost.” 


»Hvordan ser du på arbejdspligten?" 

»Min mester dernede i kælderen, der vist nok er maskinarbejder, er en meget 
flink mand. Han lurede mig hurtigt og fandt ud af at jeg befandt mig bedst med 
min skrivemaskine. Principielt bliver de jo nødt til at gøre det, ikke, for ellers tror 
jeg folk bliver alt for apatiske. Du er nødt til at indføre en form for rutine ikke, 
jeg tror det er godt at man kommer væk fra sin celle, for at kunne komme tilba- 
ge til den, altså jeg mener det er godt at kunne flytte sig ellers tror jeg det bliver 
fuldstændigt uudholdeligt … Selvfølgelig hvis man bare skal hen og sidde og snif- 
fe til noget sølvpapir, så kan det være flintrende lige meget hvor man sidder. Man 
skal have et mindstemål af aktivitet.” 


i 
åd åse 2 ge 


»Hvuor stor del af dagen arbejder du?" 
»Jeg har aldrig lavet noget, ALDRIG |!" (Fangen har været i fængslet ca. 8 måne- 
der). 


»Hvilken form for arbejde kunne du tænke dig hvis du kunne vælge frit?" 

»Jeg ville jo gerne ha” kunnet siddet heroppe ( i skolen), her er sol og lys, så 
HL kunne jeg ha” skrevet der, det prøvede jeg også på, men jeg kom i kælderen. Jeg 
| ved ikke hvorfor. 

HALL Der er mange urimeligheder, f.eks. at jeg skal sidde nede i kælderen, hvor man 
dårligt kan trække vejret, jeg har måttet acceptere det, men jeg har følt det fuld- 
stændigt grotesk at jeg skulle sidde dernede” 


Det er ikke sådan at fangerne generelt ikke gider laver noget. Nogle 
har et stort behov for arbejde, for at udfylde tiden, men arbejdet skal 
forekomme dem meningsfuldt. En fange siger om arbejdspligten: 

»Jeg synes ikke det er positivt at der er arbejdspligt, men jeg synes det ville være 
positivt hvis der var arbejde for dem, der ville arbejde.” 


»Huad kunne du tænke dig?" 

»Jeg kunne godt tænke mig at vi som sidste år gik og lavede den grusbane, altså 
nogle ting som de indsatte senere hen ville kunne bruge, jeg tænker ikke på at 
forskønne fængslet , men f.eks. lave den grusbane, lægge den græsplæne. Ting 
der kunne bruges til noget af de indsatte.” 


»Meningsfuldt arbejde ikke sådan noget dippedutarbejde?” 

»Nej, altså meningsfuldt arbejde det er f.eks. heller ikke og gå over på snedkeri- 
et og stå og lave vinduesrammer til et eller andet højhus, der skal bygges ude i 
Høje Glastrup, fordi jeg vil føle, at regimet laver penge på mig.” 


»Det er du imod?" 


»Ja, det er jeg sådan set, jeg ville hellere ha” vi ku” lave noget vi selv fik glæde af” 


Rengøringen er en af de arbejdspladser, der fungerer og har en 
mening for fangerne. Jobbet som gangmand” er attraktivt. En fange 
på rengøringsholdet fortæller: 


»… Jeg er med på sådan et hold hvor vi alle sammen skal gøre rent i centralen”, 


der har jeg fået tildelt trappen. Det er mit job. Når jeg er færdig med den, må 


man selv om, om man vil gå over og drikke en kop te til kl. 10, eller om man vil 
gå direkte op på sin afdeling, og begynde og gøre rent der. Det er op til sin egen 
samvittighed hvor meget der bliver gjort rent, man skal tage: køkken, wc, bade- 
værelse. Så kl. 12 er der frokost, for mit vedkommende er det på afdelingen. 
Derefter kommer vores mester og samler os ind, jeg har fået tildelt jobbet at køre 
med skrald. De andre bliver delt op i to hold og bliver sat ind på hver sin afde- 
ling og gør rent derinde, der kører sådan en turnus, den dag er det de afdelinger 
og den dag er det de afdelinger osv. 

Så når man er færdig med det, ved 12.30-13.00 tiden, så går de fleste af os over 
og drikker en kop te, som det hedder officielt, så kl. 14 skal du være ovre på 
afdelingen og ha” klargjort dine viskestykker, og på bestemte dage skal du 
rengøre kontoret, oppe hos mig er det 2 gange om ugen. Så når man er færdig 


med det, så har man fri 
»Hvor meget tid bruger du på arbejde?" 


»4-41/2 time, 6 timer hvis jeg vil pudse vinduer, jeg får gerne sådan nogle flip, så 


vasker jeg det hele ned fra gulv til loft” 

»Er du tilfreds med den fordeling der er mellem pause og arbejde?" 

»Jeg kan ikke klage, nej. Men jeg må ærligt indrømme, at hvis jeg sad som de gør 
andre steder, så ville jeg skrive en klage over min mester hver dag, over hvad fan- 
den skal jeg sidde her og glo for så kan jeg lige så godt sidde oppe på min pind, 
og kradse malingen af vinduerne, eller .f 


»Hvordan ser du på arbejdspligten?" 
»Jeg synes den er latterlig, når der ikke er noget arbejde, så er den latterlig” 


»Hvis du kunne ville du så undgå arbejde?" 
»Nej, ikke mig nej, så ville jeg kede min ihjel. 


Fangerne føler det ubehageligt og nedværdigende blot at blive parke- 
ret på arbejdspladsen. 


»Hvad er det du finder mest irriterende i det daglige?" 
»Ja, at man skal op kl. 7 om morgenen og transporteres et andet sted hen, bare 
for at sidde og glo. Det er ikke det jeg skal op — det er det at sidde og gloJf 


(En anden fange fortæller om sin dag): 

»Jeg er gerne oppe halv syv, så er jeg klar til at gå ind og få min medicin kl. 7. 
Det skal jeg være, det indskærper de. Så går jeg her op på biblioteket, så sker der 
ikke noget. Jeg sidder og sidder." 


»Hvilken arbejdsplads har du her?" 
»Biblioteket. 


»Kunne du godt tænke dig at lave noget mere, at det ikke var pause det hele?" 


»Ja, det kunne jegå 


»Har du fået disciplinærstraf for arbejdsvægring?”" 
»Nej, det har jeg ikke.f 


»Hvis du kunne ville du så undgå arbejde?" 
»Nej, det ville jeg ikke!f 


»Hvilken form for arbejde kunne du tænke dig hvis du kunne vælge frit?" 
»Det er sgu svært at sige, for der er ikke rigtig nogen arbejdsplads der fungerer.” 


»Hvordan ser din mester på arbejdspligten?" 
»De er sgu nærmest ligeglade." 

»Hvad irriterer dig mest i det daglige?" 
»Ja, hvad irriterer mig mest? Det er nok den måde vi jævnligt bliver behandlet 
på af betjentene og al den venten. Det er et stort venteri 


»Du føler både det er lidt ydmygende i det, og det irriterer dig?" 
»Ja, det gør det i allerhøjeste grad.” 


Mere overraskende er det, at værkmestre og betjente heller ikke 
synes interesseret i at effektivisere arbejdspligten, men stiller sig til- 
freds med, at fangerne begiver sig til arbejdspladserne og forholder 
sig passivt og roligt i arbejdslokalet. Arbejdet synes i vidt omfang 
opgivet både som resocialiserende og som profitgivende projekt. Fan- 
gen er ikke en ressource, der kan udnyttes. Passiviseringen har sæn- 
ket sig over såvel vogtere som fanger. 


»Hvordan tror du mestrene ser på arbejdspligten? For man kan jo undre sig over hvor- 
for folk får lov til at sidde så meget ned og hænge? Er de ligeglade? Er det håbløst for- 
di der ikke er noget arbejde?" 

»Mit indtryk er … og det synes jeg ligesom jeg kan se at de fleste mestre her i 
huset, de har været i systemet i mange år, og jeg tror simpelthen de er opdraget 
med at man sidder på sin flade røv og drikker kaffe og laver stort set ikke noget. 
Jeg tror, at hvis mange af de mestre rundt på arbejdspladserne virkelig gjorde en 
reel arbejdsindsats, så ville der også være mere at lave de forskellige steder, men 
interessen er der ikke. De er ligesom mange fanger, gået i stå. De skal være her 
7 timer, 5 dage om ugen for at hive deres løn hjem og derudover kan de oven i 
købet tillade sig 120 sygedage. Det bliver også benyttet flittigt for langt største- 
parten.f 


»Er det dit indtryk?” 

»De kører også sur i det. Det kan man mærke på dem, når de har været her et 
par måneder i træk, uden ferier eller afspadsering eller sygemelding, så er de ikke 
rare at være sammen med. Og så som regel ser man dem heller ikke i et par uger, 
vel. Det er typisk, så tager de lige 14 dage eller 3 uger” 


Efter indførelsen af AUF-strukturen og dermed lukningen af afdelin- 
gerne i arbejdstiden, blev parkeringen meget tydelig. Før havde afde- 
lingen og cellen været det centrale i fangens hverdag. Når der ikke 
var arbejde og i pauser, kunne fangerne returnere til afdelingen og 
selv fylde deres dag ud. Med lukningen af afdelingerne blev fanger- 
ne parkeret på arbejdspladserne uden arbejde eller andre aktivi- 

tetsmuligheder. Det skabte mange konflikter og udløste en række 
aktioner fra fangernes side. Uden at det har hjulpet synderligt. Efter 
en aktion blev der delt puslespil med 1000 brikker ud til en arbejds- 
plads. Situationen på arbejdspladserne er forblevet uændret efter jeg 
forlod fængslet. 


Magtteknikkernes strategi 


Strategi anvendes ikke her i den sædvanlige betydning, som en 
bevidst sammenhængende rationel udtænkt plan. Magtteknikkernes 
strategi refererer til et mønster i et netværk, som virker i løs koordi- 
nation af de enkelte teknikker. Pointen er ikke at benægte, at menne- 
sker har velovervejede strategier, men at det samlede mønster, skabt 
af disse mange enkelte og lokale strategier, i sig selv udgør en strate- 
gi — uden at være overlagt på samme måde (Foucault 1982, s. 225). 
Sådanne strategier er resultat af en kompleks proces af kampe, hvor 
individers og organisationers planlægning spiller en væsentlig rolle, 
men ikke en kontrollerende rolle. 

Hvad er så den lokale strategi med teknikkerne i Vridsløse? Magt- 
teknikkernes strategi er at kontrollere fangen, opretholde ro og 
orden. Det indebærer at dirigere fangen, dels hans færden, dvs. hvor 
han befinder sig, og dels hans adfærd, dvs. hvad han foretager sig. 
Meningen med at dirigere hans færden er at fastholde ham i ufrihe- 
den. Kontrollen med adfærd går ud på at hindre eller begrænse ulov- 
lig adfærd under afsoningen. Magtteknikkernes strategi er at passivi- 
sere fangen, at opbevare fangen. Man søger ikke at udnytte fangens 
arbejdskraft, ligesom tidligere tiders tro på arbejdets resocialiserende 
eller kvalificerende effekt er væk. En særlig overvågnings- og kon- 
trolindsats ydes i forhold til, hvad der anses for at være risikogrup- 
per: narkomaner og rockere. 

Den ideelle fange for fængslet er den rolige, passive fange, der ind- 
ordner sig under reglerne. Fangen, der er god til at vente og sidde 
inaktiv på en stol på arbejdspladsen. Gå tilbage på sin afdeling og 
passe sig selv. Gå ind i sin celle klokken 21:30 og se fjernsyn. Kort 
sagt let at opbevare. De velfungerende aktive selvhjulpne og selvsik- 
re fanger er upopulære blandt vogterne. De kræver en mening med 
deres liv i fængslet, skaber uro og konflikter. 

Denne lokale strategi er ikke udtænkt eller formuleret i Justitsmi- 


nisteriet eller af fængslets ledelse. Her formulerer man helt andre dis- 
kurser om fængslet rolle. Det er heller ikke en webersk rationel plan 
med overordnet målsætning og midler. Det er strategi i Foucaults for- 
stand. Rationaliteten ligger i den enkelte magtteknik. Strategien er | 
helt åben og aflæselig. Når fangerne placeres i et lokale uden | 
meningsfuld beskæftigelse er strategien at gøre dem passive. Når fan- | 
gen låses inde i cellen er strategien at isolere ham osv. Magten er en | 
relation mellem det der bevidst bliver gjort, og det som ubevidst sker. 

Resultatet af de daglige rutiner i fængslet, magtteknikkernes loka- 
le uformulerede strategi er at parkere fangens krop og sjæl. Dels kon- | 
trollere kroppens mulighed for ar bevæge sig inden for og ikke | 
mindst ud af fængslet, og dels nedbryde sjælens evne til at tage 
beslutninger og handle — dens egenvilje. 


7. Magtteknikkernes konsekvenser 


Ud over at opretholde kontrollen i fængslet påvirker magtteknikker- 
ne fangen. Et længerevarende ophold i en anstalt som Vridsløselille 
Statsfængsel føles pinefuldt og har negative psykologiske og sociale 
følger. Dette resultat er jeg ikke kommet frem til ved systematiske 
studier, det er af mere intuitiv karakter, fremkommet ved selviagtta- 
gelse og iagttagelse af mine medfanger gennem årene. Denne ,, viden" 
er da heller ikke ufunderet i anden fængselsforskning, f.eks. er selv- 
mordshyppigheden mange gange større blandt fanger, end blandt 
befolkningen i almindelighed (Porporino, F. & Zamble, E. 1984), 
hvilket kunne indikere, at et fængselsophold er belastende. 

Sykes (1958) taler ligefrem om ,,;pains of imprisonment" (smerter- 
ne ved indespærring), som han mener er forårsaget af tabet af frihed, 
besiddelse, heteroseksuelle kontakter, autonomi og sikkerhed. Selv 
om ,pains of imprisonment" knytter sig tl amerikanske fængselsfor- 
hold, kunne jeg genfinde smerten i mine interviews. 


Pains of imprisonment 
Sar Mangel på frihed 
Fængslets detaljerede regler fjerner fangens selvbestemmelse selv i de 
mest trivielle ting og skaber følelse af hjælpeløshed og afhængighed, 
som er uforenelig med fangens status som voksent menneske. Det 
passiviserende monotone fængselsliv hindrer ikke blot fangen i akti- 
viteter, som kunne distrahere ham fra personlige problemer, men 
skaber en følelse af tomhed og meningsløshed. Livet i fængslet føles 
spildt. Dette er ikke kun refleksioner på sengekanten, men en ofte til- 
bagevendende og pinefuld følelse hos fangen. 

Fængslet gør det muligt at udmåle straffen nøjagtigt ved hjælp af 
en tidsvariabel. Fængselsstraffen er på den måde ,,;naturlig" på den 

samme måde som man ude i samfundet benytter tiden som mål ved 
byttetransaktioner på arbejdsmarkedet. Man sidder i fængsel for ,,at 
betale sin gæld til samfundet", Tiden spiller en vigtig rolle for de fle- 
ste fanger. Den er meget konkret. Tiden i fængslet er udmålt på time. 
Jeg havde selv til stadighed fuldstændig tjek på, hvor længe jeg havde 
siddet og hvor længe der var tilbage. En fange siger: 


»Hvad går du glip af ved at være i fængsel?" 
»Jeg går glip af de år fra jeg er 24 til 32 år, min ungdom! Noget af min bedste 
tid!f 


(En anden fange siger): 

»Du skal sidde inde her et godt stykke ind i 90'erne. Hvordan holder man til det?" 
»Ja, hver søndag aften, når en uge er gået, så siger jeg til mig selv: ,,Der blev den 
uge slået ihjel, så er der en uge mindre tilbage af straffen.” Men der er jo også 


gået en uge af ens liv uden mening og formål.f 


(En tredje fange siger): 
»Føler du livet spildes?" 
»Ja, fuldstændigt, ingen tvivl om det. Selv om man både kan gå i skole og alt 
muligt, det er fuldkommen spildtid. Men det er vel også det der er meningen." 


Mange fanger mister den normale tidsfornemmelse. Dagen, ugen, 
måneden og året er i højere grad end udenfor inddelt i på forhånd 
fastlagte rutiner. Fremtiden bliver lige så forudsigelig og upåvirkelig 
som nuet, der igen er en tro kopi af fortiden. Regulariteten betyder 
forudsigelighed. Forudsigelighed er mangel på udfordringer og 
muligheder for at påvirke fremtiden. En fange fortæller: 


…… det er meget trivielt, tiden står så at sige stille, altså når man kigger baglæns 
og siger; hold da op jeg har siddet her x antal måneder x antal år, så kan man 
godt sige; hov, det gik egentlig stærkt, fordi du kan pludselig konstatere, du har 
ingen oplevelse af det tidsrum, fordi der er sket meget få konkrete ting. Altså når 
man er udenfor kan man sige: hold kæft der er gået så og så lang tid, for jeg kan 
huske, jeg har været på Bakken 3 gange siden da, og hvis jeg kun går der én gang 
om året, jamen, så må der været gået 3 år. Du vurderer tiden på en anden måde, 
her er der ikke de ekstreme oplevelser hvor du kan sige; gud hvor var det skide 
skægt, det var fedt. Så tiden den står så at sige stille, samtidig med at den på en 
bizar måde går hurtigt, når du kigger baglæns.” 

»Og det skyldes, at det er så monotont og trivielt?" 
»Det er så trivielt, du laver nøjagtigt det samme, næsten konstant, weekenderne 
er ens, månederne er lige pludselig ens, og pludselig finder du ud af at årene er 


egentlig også ens.f 


(En anden fange fortæller): 

»Så har jeg så gået 3 år uden kvindelige bekendtskaber, og uden særlig meget 
besøg i det hele taget. Jeg har haft en enkelt gut, der kommer når jeg ber” ham 
om det, rent business, og det fik tidsfornemmelsen til at opføre sig anderledes, 
hvor jeg (før) følte, at en uge kunne være meget lang tid, eller for den sags skyld 
en dag, hvor jeg ventede på besøg, men nu kunne der gå op til et 1/2 halvt år 
uden at jeg registrerede, at tiden gik, men den var gået, jeg kunne hele tiden se 
den, når jeg vendte mig om, hold kæft, hvor den går stærkt, og problemfrit, tan- 
kefrit og sorgfrit. Det var 10 gange nemmere at afsone, at få tiden til at gå lyn- 
hurtigt, hvorimod ensomhedsfølelsen langsomt bliver stærkere og stærkere, 


synes jeg 


Mangel på besiddelse 


Fængslet har et detaljeret sæt af regler for besiddelse. Der synes at 
være en uskreven norm, som fængselsvæsnet søger at opretholde: 
livet i fængslet skal være af ringere standard end gennemsnittet i sam- 
fundet udenfor. Den materielle standard i fængslet skal balancere på 
en moralsk grænse. Fængselsstraffen er ikke blot frihedsberøvelsen, 
det er også det at tåle visse livsbetingelser. Fængslet skal ikke ligne et 
hotel eller en højskole.” På den anden side skal forholdene have en 
vis standard for at samfundet moralsk kan forsvare det. Man skal 
kunne sige, vi har et humant fængselssystem. Det er imidlertid ikke 
specielt materielle goder som fangerne savner, mange har jo heller 
ikke haft så meget, da de var udenfor. Derimod nævnes ofte savnet 
af naturen, andre synsindtryk end gårdtursarealet. 


»Savner du små luksusting, bestemt mad osv. ?” 


»Nej, jeg har alt det luksus jeg skal bruge herinde. Der er selvfølgelig … nu er jeg 


26 Dansk fængselsforbunds bestyrelse for afdelingen i Vridsløselille skriver i et referat af 
6.8.1991 vedrørende et arrangement i fængslet — den såkaldte ,,Kvindedag": ,,Skammeligt 
at vide, hvordan de indsatte rettelig ,,;smovsede" sig i god mad på Kvindedagen — mens vi 
andre i det daglige dårligt nok kan få bevilget en blyant. Skærende kontrast af dimensio- 


ner.” 

ikke på sprøjten eller på piller eller noget, men man kunne godt trænge til lige at 
drikke en øl f.eks. og man kunne også godt trænge til at gå en tur i svømmehal- 
len, eller tage en tur til stranden, eller en tur i skoven. Det er mursten over det 


hele eller jernstænger, det kan godt blive .…f 


(En anden siger): 

»Savner du naturen, havearbejde og sådan noget?" 

»Ja, det gør jeg, og at komme i vandet. Det at man ikke kan komme ud og ro en 
tur. Men det er svært at sige sådan noget, for man ved, at man skal blive her- 


(1 


inde 


Mangel på heteroseksuelle forhold 


I og med man kan få besøg er det muligt for nogle fanger at opret- 
holde et heteroseksuelt forhold. Men mange forhold går i stykker, og 
de fleste får efter et stykke tid ikke længere besøg af deres tidligere 
partner. Det er ofte kæresten der bryder forbindelsen. 


»Er du nogen gange deprimeret, meget ked af det?" 

»Ja, én gang, det var mens jeg var herude. Det var da min pige ikke engang vil- 
le skrive til mig, at hun ikke ville komme og besøge mig mere, men det gik hur- 
tigt over. Det gik mest ud over X (ven), han fik nogen på skallen, når jeg var 
fuld. Y (medfange) låste sig inde, det gad han ikke. Men der gik kun 2 måneder, 
så havde jeg glemt det. Vi var enige om, da vi kom sammen, at jeg havde lange 
år, og hvis hun var træt af at komme herind, så måtte hun sige det, i stedet for 
bare at blive væk. Men hun gjorde lige det modsatte af hvad vi havde aftalt." 


Kvinden føler vrede, skam og skyld over at manden har svigtet hen- 
de og sat hende i den situation, hun befinder sig i. Manden føler ja- 
lousi og magtesløshed i forhold til situationen uden for muren (Ander- 
sen, Myrhøj & Svartå 1994, s. 6-7). Savnet af forhold til kvinder er 
naturligvis stort, men det er sjældent noget man taler om. Følelser er 
i det hele taget tabubelagt i fængslets mandeverden. En fange siger: 


»Selvfølgelig kan man da undertrykke det, men længslen og savnet efter tryghed 


og kærlighed bliver da ikke mindre af, at man bliver sat i fængsel, jeg vil da sige 
tværtimod.” 

Der er kvinder ansat i fængslet. I min tid i Vridsløse har jeg kendskab 
til 3 tilfælde, hvor der opstod sød musik mellem en fange og en ansat. 
Det er naturligvis forbudt og medfører, at den pågældende ansatte 
bliver forflyttet. Det bliver af fængslet nærmest betragtet som forræ- 
deri, som kollegaerne står helt uforstående over for. Kløften mellem 
vogtere og fanger viser sig helt tydeligt her. 

Homoseksualitet er mindre accepteret i fængslet end udenfor. Et 
åbent homoseksuelt forhold vil blive hånet. Jeg har aldrig hørt om 
homoseksuelle voldtægter, der ofte omtales i beretninger fra f.eks. 
amerikanske fængsler. Det er ikke mit indtryk at homoseksuelle for- 
hold er udbredte i Vridsløse, men det er svært at vurdere, fordi det i 
så fald er tabu.” 

Sexlivet i fængslet klares først og fremmest med onani. Selv om 
der stadig er en bestemmelse i regelsamlingen om, at der skal holdes 
øje med overdreven udøvelse af den slags, er det ikke mit indtryk at 
den efterleves.” I hvert fald vises der med fængslets tilladelse porno- 
film på den interne videokanal. 


Mangel på tryghed 


Manglen på tryghed i Sykes” (1958) forstand drejer sig primært om 
volden i fængslet fra vogtere og medfangers side. En vold, der ikke 
har samme udbredelse i Vridsløse som i Sykes” amerikanske fængsel. 
I Vridsløse var der til stadighed 17-24 fanger i frivillig isolation. Nog- 
le af dem søgte tryghed i bytte for yderligere isolation. Men de fleste 
fanger føler sig relativt trygge. 


Hd »Føler du dig tryg i fængslet eller føler du dig utryg?” 
(AN »Det er ganske få tilfælde, hvor man måske har set en indsat man syntes der vir- 


| 27 I Kriminalforsorgens cirkulæresamling II, Tilleg: Almindelig instruks for fængselstjeneste 
september 1948, IV nr. 26 står der stadig at læse følgende: ,,Homoseksualitet, dvs. kønsligt 
forhold mellem personer af samme køn, forekommer undertiden i anstalterne. Blandt 
andet fordi det kan medføre en varig afsporing i fangens kønsliv og dermed besværliggøre 
hans genindpasning i samfundet, kan det ikke tolereres." Det er imidlertid ikke mit indtryk 
at denne instruks følges længere. 

28 ,,Onani, dvs. kønslig tilfredsstillelse uden partner, er hyppig i fængsler og vil normalt und- 
drage sig iagttagelse. For så vidt den ikke overdrives, er den ifølge lægevidenskaben uska- 
delig, hvorimod stærk overdrivelse kan medføre nervøse svækkelser. Observeres tilfælde af 
sidstnævnte art, bør indberetning finde sted" (D.f.k: Kriminalforsorgens cirkulæresamling 
II, Tillæg: Almindelig instruks for fængselstjeneste september 1948, IV nr. 26). 

ker fuldstændig psykopatisk oven i hovedet, og så kan man bare gå hen i den 
anden ende på gårdturen og håbe på, man ikke kommer på samme afdeling. Så 
i det store og hele føler jeg mig trygt 


(En anden fange fortæller): 

»Jeg føler mig ikke truet af andre fanger, men jo, jeg er bange for at betjentene 
lige pludselig kommer en nat, hvor jeg skal i seng, det er da klart, jeg har hørt 
om flere episoder, hvordan betjentene lige pludselig kommer kl. 11 om aftenen 
og stormer ens pind, og ned i isolation. Det orker jeg simpelthen ikke at tage stil- 
ling til, det er da klart lige den første time om aftenen hvor man er lukket inde, 
da kan man godt få sådan en skræk for den der nøglelyd? 


»Har du følt angst?" 
»Ikke decideret angsttilfælde, men jeg har været angst og tænkt; shit mand, fæng- 


self 


»Men det er ikke uprovokeret angst? Du har ikke fået hjertebanken og svedt, du har 
ikke været bange for hvor mange år du fik osv. ?" 

»Jeg var sgu mere bange for, om jeg nu mistede min familie og venner, op i røven 
med at sidde i fængsel, det var der jo ikke noget at gøre ved, altså jeg var mere 
bange for hvem, der holdt ved af mine venner, og hvad med min uddannelse, og 
hvad nu med konen, jeg havde lige sat familie i verden, det var sgu mere sådan 
nogle ting, der plagede mig. Og det blev jeg mere chokeret over end at komme i 


fængsel. Det var værre 


Diskussion af pains of imprisonment 


»Pains of imprisonment" er ikke en utilsigtet konsekvens af fængslets 
magtudøvelse. Det er meningen, det skal være pinefuldt at være i 
fængsel. Det er en straf. Men konsekvenserne af magtteknikkerne er 
ikke kun ubehaget ved at være i fængsel, der er også varige psykolo- 
giske og sociale skader. 

Mange undersøgelser af fængselslivet har drejet sig om de mulige 
skadelige effekter af langvarig indespærring. En stor del af disse 
undersøgelser har ligesom denne haft en etnografisk kvalitativ karak- 
ter (Sykes 1958, Galtung 1961, Cohen and Taylor 1972, 'Toch 1977). 
Disse undersøgelser har argumenteret for, at manglen på produktive 
og stimulerende aktiviteter over en længere periode fører til mental, 
følelsesmæssig og social nedbrydning. I de senere år er der imidlertid 

sat spørgsmålstegn ved skadevirkninger af ,,pain of imprisonment" 
f.eks. konkluderer Bonta & Gendreau (1990, s. 365) i en kritik af 
begrebet: 


»Til dato har fængselslitteraturen i stor udstrækning været influeret af modellen: 
»pinen ved indespærring". Denne model anser indespærring som værende psy- 
kologisk skadelig. De empiriske data vi har gennemgået sætter imidlertid spørgs- 
mål ved validiteten af det synspunkt, at indespærring er generelt pinefuldt. Isola- 
tion i begrænset omfang og under humane betingelser, langvarig indespærring og 
kort tids forvaring udviser ikke psykisk nedbrydende effekter” ” 


Bonta & Gendreau kritiserer den hidtidige forskning for at være for 
retorisk og ideologisk, for manglende respekt for empiriske beviser 
og epistemiske værdier. Jeg mener imidlertid ikke man kan operatio- 
nalisere ,,pain of imprisonment" til hjertebanken, forøget svedudson- 
dring, synsforstyrrelser, nervøsitet, manglende koncentrationsevne 
osv. Denne meget fysiologiske og meget kvantitativt orienterede 
forskning formår ikke i tilstrækkelig grad at indfange de psykologi- 
ske og sociale konsekvenser af fængslet. Det er ikke mit indtryk, at 
mennesker først og fremmest reagerer med angst og nervøsitet under 
et fængselsophold, måske umiddelbart efter fængslingen, men senere 
i forløbet præges fangen af ændringer af mere sammensat psykolo- 
gisk og social karakter. I det følgende vil jeg se på disse virkninger af 
fængslet. 


Psykologiske og sociale konsekvenser 
ÅL ” Depression 


Fangens situation er deprimerende. Det er sjældent man hører en 
sund latter i fængslet. De værste akutte depressioner forekommer 
imidlertid under varetægtsfængslingen, det er her de fleste selvmord 
sker.” De diagnosticerede depressive bliver som regel placeret i 
Anstalten ved Herstedvester, men naturligvis er depressive tilstande 


29 Bonta & Gendreau kan endog referere en undersøgelse af Bluestone & Mc Gahee (1962): 
»De interviewede 19 fanger (18 mænd og 1 kvinde), som afventede henrettelse i Sing Sing 
fængslet. De forventede at finde intens nervøsitet og depression, men de fandt ingen” | 
30 Gennemsnitlig tager ca. 10 fanger deres liv om året i danske fængsler. 79% af selvmordene | 
er sket mens personen har været i varetægtsfængsel (Kyvsgaard 1989, s. 43). | 


104 


H0.........:.:.:.:2:222 


« ; 
udbredte hos fangerne. Til spørgsmålet, om han har en depression, 
svarer en fange: 


»Det får vi vel alle sammen mere eller mindre É 


»Men det har ikke været lange perioder?" 


»Jeg har lige haft en periode på 9 måneder” 


»Hvor du var dybt deprimeret?” 
»Nej, hvor jeg ikke snakkede med nogen.” 


» Var der noget bestemt der gik forud for det?" 
»Nej, det var der ikke 


Ydmygelse i 


Magtteknikkerne virker ofte ydmygende på fangen. Under visitation 
er det ydmygende at skulle klæde sig af, mens to betjente står og kik- 
ker på. Det er ydmygende at aflægge urinprøve under opsyn. Det er my 
ydmygende at blive behandlet som et barn, at der ofte ikke er nogen 
fornuft eller rimelighed i de ting man skal gøre, og at det ikke hjæl- 
per at argumentere med fornuft. Diskussioner afsluttes ofte med at 
betjenten siger: ,,at sådan er det bare, og du har selv købt billetten". 
Kriminalforsorgens Uddannelsescenter har udarbejdet en ønskvær- 
dig: ,,Personprofil for uniformeret personalef, Her hedder det under 
rubrikken: ,,Personlig robusthed" bl.a.: Være moden og voksen nok 0 
til at spille ,,forældrerollen" og ,,Kunne leve med, at det til tider er ål 
svært at se en sammenhæng" (Direktoratet for Kriminalforsorgen 
1994). At kunne leve med meningsløsheden i systemet er åbenbart i 
også et krav til personalet. i 

I forhold til betjentene er fangen altid ,,;underdogf, den der skal 
bede om lov. Ofte undværer man hellere noget end altid at skulle 
anmode om tilladelse. En fange siger: 


»Nu er jeg jo oppe i årene og jeg savner jo ikke, at der er en eller anden der står 
og fortæller mig, hvad jeg skal gøre. Jeg burde være på toppen af mit liv og hvor 
jeg bestemte over mig selv, ikke, og det er utroligt nedværdigende, og det kan jeg 
selvfølgelig godt vende imod mig selv, hvordan kunne jeg sætte mig i en situa- 

tion, hvor der skal gå nogle mennesker rundt i uniformer og fortælle mig hvad 
jeg skal gøre, det er utroligt nedværdigende." 


(En anden fange siger): 
»Og mange gange vil man jo ikke nedværdige sig til at stå og tigge og be” om 
noget, vel.f 


Magtesløshed 


Magtesløshed er en udbredt følelse blandt fanger. Det gælder rets- 
processen som de ofte føler, går hen over hovedet på dem. En fange 
fortæller: 


»Det første dommeren sagde til mig, da jeg kom ind i retten klokken 9 det var: 
Jeg har et møde klokken 15:30 og det har vi bare at være færdige til. Tak ska” du 
ha” mand, det er en drabsdom vi sidder i kammerat, har du ikke andet end dine 
aftaler at ordne, mand. Så fik jeg mine 12 år. Det var de 20 minutter om at vote- 
re, og så var det ellers bare ud af klappen, næste. Og vi var færdige til klokken 
15:30f 


Magtesløsheden gælder også i forhold til livet i fængslet, som fangen 
har meget lidt indflydelse på og reelt set ikke kan flygte fra. 


(En fange siger): 

»… Det er en følelse af afmagt, ikke også, jeg har prøvet 10 gange at klage over 

nogle ting, gået til DfK”, hvor jeg har formuleret, syntes jeg selv, en fornuftig og | 
velargumenteret klage over nogle forhold, hvor jeg har fået et blankt afslag, ikke, 

og der mener jeg jo, at det viser klart, at der ikke er noget at komme efter der” 


(En anden fange siger til spørgsmålet): 

»Hvorfor finder du dig i de urimeligheder?” 

»Jeg har ingen anden mulighed, hvis jeg kunne gøre noget, så ville jeg gerne gøre 
det, men hvad skulle jeg gøre? Gå i frivillig enerum, så har de mig jo. Det er stort 
set den eneste mulighed. Hvis der var en mulighed for at gøre noget, så ville jeg 
gerne gøre det. 

… Vi er lammet i debatten. Klager man over fængslet, behandler ledelsen selv 
klagen og frikender overraskende nok sig selv. Så kan man gå videre til Direkto- 
ratet, og det sker en eller 2 gange ud af 150, at man får medhold. Andre mulig- 
heder eksisterer ikke." 

Også fangernes muligheder for at løse problemer, der måtte opstå 
uden for muren med familien er meget begrænsede. En fange siger: 


»Det er jo klart, du kan ikke komme ud og snakke med nogen af dem du ville 
ha” snakket med, og ha' forklaret dem ordentligt hvad der er sket, eller noget 
som helst, du sidder bare her og kan ikke gøre noget. 


Udbrændthed 


I et fængsel er forholdet mellem vogter og fange en interaktion mel- 

lem abstrakte samfundsvæsner. Man ser ikke hinanden som menne- | 

sker med mange sider, men blot fangerollen og vogterrollen. Inter- 

aktionen mellem abstrakte samfundsvæsner kendetegnes af følelses- 

løshed. Har man en oplevelse af at blive mødt, som om man ikke fin- 

des — som menneske — så befinder man sig i en risikozone for at bli- 

ve udbrændt (Asplund 1987, s. 139). mn 
Udbrændthed er en tilstand som ifølge Maslach (1985) skulle ; 

have tre kendetegn: emotionel udmatning, depersonalisation, dvs. 

tendensen til at opfatte andre mennesker som ting, og endelig nedsat 

præstationsformåen. Udbrændthed er et følelsesbortfald i sammen- ER 

hæng med den sociale interaktion. Fangen mødes med mistillid eller a 

ligegyldighed og reproducerer de følelser. Man bliver kynisk af at 

være 1 fængsel. Fanger er ofte ligeglade med sig selv og andre. I det 

følgende eksempel virker fangen træt og depressiv. Der er lange pau- 

ser mellem spørgsmål og svar, og svarene er korte: | 


»Hvordan er andre fangers holdning til dig?" 1! 
»Det ved jeg ikke, og jeg er heller ikke interesseret i at vide det.” 


»Hvad sætter du mest pris på, anerkendelse og ros fra fanger eller ansatte?" 1 
»Det er jeg sgu ligeglad med." ' & 


»Hvorfor det, er det ikke rart at få ros?" 
»Næl 


»Det syntes du ikke?" 
»Næ, det syntes jeg ikkef 

— une 


»Er du bange for at blive en grønsag?”" 
»Nej, jeg er ligeglad 


»Er du vred på verden?" 


»Næ, jeg er nærmest ligeglad.f 


»Du er ikke bange for at blive ensom, når du kommer ud? Du har ikke kontakt med 
familie eller venner, du skal ud og finde nye, men det regner du godt med du kan?” 
»Næ, det tror jeg ikkelf 


»Men det bekymrer dig ikke?" 
»Næ, ikke en skid, der er 4 år endnu” 


»Føler du dig udbrændt?” 
; Jaj 


»Ligeglad?" 
»Ja, ligeglad. 


»Apatisk?" 
»Ja, noget i den stilf 


(En fange fortæller om afdelingsmøderne”): 

»… folk kan ikke kommunikere og der er ingen interesse. Det er ikke fordi folk 
ikke tør sige noget, at det kun er få der taler, det er simpelthen fordi de ikke kan. 
Sådan er det, sådan vil det altid være. … Det er forfærdeligt. Der er flere folk der 
siger deres mening ude i samfundet. Jeg tror ikke fangerne ved hvor vigtigt det 
er, men de har givet op, man bliver ligeglad 


(En anden fange siger): 

»Ja, … følelserne er slukket. Det er ligesom, der bare er én, der har slukket for 
dem, det kan ikke nytte noget at rende rundt og ærgre sig hele tiden, og der er 
ikke noget at glæde sig til, så kan man lige så godt finde den gyldne mellemvej 
og køre på den, ikke? For hvis man endelig glæder sig til noget, så er der nok 
nogle der skal forplumre det, nogle af systemkøterne"f 


Men ligegladheden kan også være en forsvarsmekanisme. Hvis man 
ikke forventer noget, bliver man ikke skuffet. 

»Føler du dig nogle gange udbrændt, dus. lidt ligeglad, apatisk, måske især følelses- 
mæssigt?” 

»Ja, til tider, f.eks. omkring muligheden for at komme ud herfra før 2/3-tid, for- 
skellige ting vedrørende orlov og udgang. Jeg er næsten 1/2 år forsinket med 
hensyn til orlov og udgang. Og der har jeg til sidst haft den holdning, at der er 
jeg sgu ligeglad. Men det er også en måde at forsvare sig på, prøve at undgå at 
lade sig køre ned. Så bliver man nødt til at have den holdning, at det er sgu lige 
meget. Jeg har været bevidst om, lige fra starten af, ikke at have nogle forvent- 
ninger. Jeg har ikke haft forventninger om at få mine udgange efter 1/4 tid. Jeg 
har ikke forventninger om at komme i åben på et eller andet tidspunkt, eller at 
jeg skulle udstationeres, eller et eller andet. Og det har så også omvendt sparet 
mig for en masse ærgrelser. Det er fordi jeg kender systemet og ved, man ikke 
skal forvente en skid. Jeg er også i værste fald forberedt på at jeg måske skal sid- 
de fuld tid. Som et forsvar mod, at det kan komme som et chok — hvis man ikke 


får prøven. 


»Det forhold, at du forbereder dig mentalt og dermed undgår de store ærgvelser, med- 
fører det så også, at du ikke har de store glæder? Er konsekvensen, at du også skærer 
af i den anden ende? Bliver mindre glad over ting som du førhen glædede dig over?" 
»Jeg har ikke været bevidst omkring det, men det er da højst sandsynlig. Jeg har 
i hvert fald aldrig nogensinde været rigtig glad herinde. Altså det er meget svært 
at finde en grund til at være glad herinde. Det nærmeste jeg kan komme, det er, 
at der er nogen situationer, hvor du har det godt både fysisk og psykisk. Men 
direkte at være glad, det er længe siden, det har jeg ikke oplevet, mens jeg har sid- 
det inde." 


Perspektivløshed 


Det er kendetegnende for mange fanger, at de har mistet en mening 
og et perspektiv med deres liv. En fange siger til spørgsmålet: 


»Hvad er det mest belastende ved at være i fængsel?” 

»Åt man spilder sit liv, spilder tiden på noget ligegyldigt, altså man gider ikke 
foretage sig noget fornuftigt i og med man sidder i fængsel, så det bliver sådan en 
grødet fremtid man automatisk har, så man tænker ikke over det, det bliver bare 


sådan noget, nå, men så lever vi i nu'et ikke?" 


(En anden fange siger): 
»Jeg tænker en dag af gangen." 

,Du tænker ikke så meget på din løsladelse?" 
»Nejf 


»Er du bekymret for hvordan du vil klare dig ude?" 
»Ja, jeg er bange for, at jeg ryger tilbage igen” 


»… Hvorfor siger du så ikke: jeg har to år til jeg skal ud, nu vil jeg forberede mig, jeg 
vil det og det og jeg gider ikke komme i fængsel mere?" 

»Det gør jeg ikke, fordi det har jeg prøvet de sidste par gange, og der mener jeg 
egentlig selv, at jeg har været meget villig til at komme i gang med noget, og da 
har det været systemet eller kommunen, der har sagt nej, til de ting som jeg godt 
vil, og jeg syntes egentlig ikke de krav som jeg har, er så fandens store. Og jeg 
mener bare, jeg vil gerne ud og ha” et kørekort og en bolig, for så har jeg et fast 
arbejde, når jeg kommer ud som chauffør hos ham den kammerat, jeg har boet 
hos. Det har jeg prøvet at kempe for de sidste par gange og det har jeg fået nej 
til hver gang, for kommunen siger, at det er for dyrt, og det kan ikke svare sig, 
for du ryger ind igenf 


»De har opgivet dig?" 


KA 


»Ja, klart, det tror jeg på. 


»Hvad kunne du godt tænke dig? Familie, få et arbejde, helt normalt?" 
»Jamen, helt almindelig tilværelse kunne jeg godt tænke mig, og bare leve." 


»Men føler du, det kan være svært at komme frem til det?" 

»Ja, det syntes jeg, som jeg har oplevet de sidste par gange, hvor folk har sagt 
nej, nej og nej, og det tror jeg de gør igen, derfor er det svært, derfor har jeg opgi- 
vet det på en måde, ikke ? Hvor jeg så har sagt, så er det sgu også lige meget. 
Det er måske også forkert af mig, hvor jeg skulle ha” givet det en sidste chance 
og sagt; nu prøver vi igen, ikke? Men det er svært at prøve igen syntes jeg." 


Vrede 


Disse følelser af ydmygelse, magtesløshed osv. kan føre til vrede. 
Mange fanger føler en vrede mod fængselssystemet. En vrede mod 
autoriteter, myndigheder og kontrollerende personer, fangen tager 
med sig ud af fængslet. En fange siger: 


»Den behandling jeg har været ude for, den er jeg sur og harm over. Jeg håber 
ikke jeg bliver så sur og harm, at jeg går ud og smider en bombe et eller andet 

åndssvagt sted, vel, men nogle gange er det svært at sige, at det må man bare 
glemme, smide ad helvede til og så prøve at se på noget positivt, se fremad i ste- 
det for. Fordi mange af de ting de foretager sig er så meningsløse og det er et 
spørgsmål om tid, før det giver bagslag. Noget af det jeg går og frygter i daglig- 
dagen, det er sgu, at jeg kommer til at true en betjent. Altså, for jeg kan mærke 
på mig selv, at min lunte bliver kortere og kortere, og jeg kan mærke, at nogle af 
de overgreb jeg bliver udsat for, dem er jeg simpelthen så rasende over. Fordi det 
er noget der hører til et diktatur, og det hører ikke hjemme i Danmark. Jeg kan 
ikke se noget godt eller positivt ved det." 


Soning 


Mange fanger synes det er rimeligt af de har fået en fængselsstraf. 
Nogle fanger synes at ubehaget og de krænkelser som fængselsop- 
holdet medfører, er rimelige — de er en del af straffen. En person med 
stor skyldfølelse, f.eks. en person der har begået et drab på sin kære- 
ste, kan endog opleve ubehaget som en lettelse, som en bodsøvelse. 
En fange svarer på spørgsmålet: 


»Synes du det har været synd for dig, at det er gået som det er gået?" 
»Næ, det synes jeg ikke, nu har jeg jo slået min dame ihjel, altså jeg blev drevet 
til vanvid, og så tændte jeg af, ikke, og det må jeg så bøde for nu.” 


(En anden fange siger): 
»Synes du det er rimeligt du er kommet i fængsel?” 
»Det har jeg jo selv valgt, på en måde!" 


Men det er ikke nødvendigvis over for ofrene eller samfundet at fan- 
gen angrer. Fortrydelsen er ofte i forhold til familien og den situati- 
on, han har bragt sig selv i. En fange siger: 


»Selv om jeg er helt på det rene med, at det er moralsk forkert, så har jeg ikke 
decideret moralske skrupler. Så er det lige så meget, at jeg har lavet en masse lort 
for mig selv, mit eget liv og min familie ikke. Og det vil jeg da godt gøre bedre i 
resten af mit liv. 

… fordi jeg har ikke skadet samfundet i nogen videre forstand. Det er så få pen- 
ge, det drejer sig om. Det betyder intet. Så kan du så sige, at der har været nog- 
le mennesker involveret. O.k. de har fået et chok, her og nu, men altså det er de 

vel forhåbentligt kommet over igen. Det er vel også noget de har været klar over 


kunne ske når de har taget et job i en bank, så er der den mulighed, at der kan 


stå en røver over for dem en dag 


Men det er ofte vanskeligt at opretholde følelsen af anger som tiden 
går. Meningsløsheden i fængselslivet skaber en bitterhed mod syste- 
met. Mange synes ikke straffens længde er rimelig. En fange siger: 


Jeg synes det er rimeligt, at jeg er kommet i fængsel, men jeg synes ikke straf- 
fens længde er rimelig i mit tilfælde, sammenlignet med andre jeg sidder sammen 
med, og økonomi det straffes faktisk hårdere end mange andre ting: voldtægt, 
drab, vold med døden til følge. Det kan jeg godt være irriteret over, eller det var 
jeg engang, men nu er jeg mere eller mindre ligeglad, der kan ikke laves om på 
det” 


(En anden fange siger): 

»Synes du det er rimeligt du er kommet i fængsel?” 

»Jeg vil næsten kaste bolden tilbage til systemet og spørge om det er rimeligt, at 
jeg blev sat i fængsel. Jeg har smuglet hash, og hash herinde bliver bedømt mil- | 
dere end alkohol. Det er pragmatikere, (i statsapparatet, red.) der har siddet og 
vurderet, der kender skadevirkninger af de to rusmidler, jeg har selvfølgelig 
udnyttet situationen ved det at hash var ulovlig og havde mulighed for at tjene 


en hulens masse millioner, … det er klart når statsmagten beslutter, at man af en 


eller anden grund ikke vil ha” det stof ind, og nogle så gør det alligevel så er man 
nødt til at have nogle sanktionsmuligheder, men så kan man sige om det ikke er 
helt hen i vejret at smide mig 6//2 år i fængsel for at smugle hash. Det står slet 
ikke i forhold, de kunne give mig 2 år." 


4] Desocialisering 

Selv om en oprindelig ide med fængslet var resocialisering, tyder 
meget på, at livet i fængslet medfører en desocialisering, at chancerne 
for at klare hverdagen udenfor er betydelig ringere efter et fængsels- 
ophold. Fangerne oplever ikke fængslet som resocialiserende, men 
som en institution, der nedbryder dem socialt. En fange siger: 


»Jeg tror ikke på negativ oplevelse som opdragelse af det enkelte individ, jeg tror 
på positiv oplevelse i stedet for. Jeg tror ikke på at ved at smide en mand ind iet 

bur eller ned i en kælder, at du så kan få et bedre menneske, ja, du kan måske få 


det på trods, men så bliver din reaktion også på trods …. 


»Men fængselsopholdet som sådan mener du har en negativ indflydelse på folk?” 
»Jamen, det er 100% sikkert, hvis du skal opnå nogle nye resultater, så skal du 
gå ud fra dine egne sejre, ikke fra dme egne nederlag. Og ligegyldigt hvordan du 
ser på det, så er det et nederlag at skulle sidde i fængsel” 


(En anden fange siger): 

»Fængslet som sådan er ikke nogen smerte, man kan godt ha” det godt i et fæng- 
sel. Det der er det værste er, at man bliver revet op med rod, altså man mister 
automatisk venner, familie, job, karriere, ry, rygte, renommé, ja altså alt, sim- 
pelthen. Det er en straf oven i straffen. Alt ødelægges for én fremover. Det er det 
værste." 


Fængslet og livet udenfor er isoleret fra hinanden, fangen bliver sim- 
pelthen hægtet af i forhold til andre mennesker og i forhold til 
arbejdsmarkedet. 'Tabet af kontakt med omverdenen, især familie og 
venner, er en smertefuld oplevelse for de fleste fanger. Straffen er 
reel. En del fanger mister al kontakt til livet uden for muren, får 
aldrig besøg, aldrig et brev. En fange siger til spørgsmålet: 


»Mener du, at dit fængselsophold vil have nogen betydning for, hvordan du vil klare 
dig når du kommer ud?” 


»Ja, stor betydning 


»På hvilken måde?” 


»Det sociale, 


»Du har mistet kontakten udad til?" 
»Jeg har mistet alt 


»Er det fordi familien ikke vil vide af dig?” 
»Jeg har sagt farvel til dem” 


»Og du har ikke familie og venner udenfor?” 
»Intet. 


» Tabt tiltroen til andre?” 


»Ja, det vil jeg nok sige.” 
Jeg 8 

,Du vil gå lidt forsigtigere til værks fremover når du skal knytte dig til andre?" 


Ja 


»Er det fængselsopholdet der har gjort det, eller er der hændelser før?" 
»Nej, det er fængselsopholdet” 


»Hvorfor det? Er det fordi du bliver behandlet sådan af systemet eller fordi der er meget 
plat og svindel blandt fangerne?" 
»Det er det hele, … den måde de ansatte behandler os på, så mister man lysten 


til at ha' med andre mennesker at gøre.” 


»Hvad synes du er mest belastende ved at være i fængsel?" 


»Det at man ikke har nogen venner og bekendte udenfor." 


»At man bliver afskåret fra samfundet ?" 


Jer 


(En anden fange forklarer): 

»Jeg har mistet forældremyndigheden over min datter, og senere hen har jeg 
mistet samkvem med hende, og det virkede som om systemet … ikke fordi jeg er 
nogen specielt dårlig person, men de har simpelthen vurderet; du er drabsmand. 
Det har gjort, at du ingen rettigheder har, det ligger der ligesom at læse mellem 
linierne, vi gør nøjagtigt som det passer os, og på trods af, at jeg får at vide at det 


her kan systemet ikke gøre, så går der ganske kort tid, så gør de netop det, og så 


siger de; nu kan vi ikke gøre mere og så går der et stykke tid så laver de lidt 
mere, og sådan er det gået en 7-8 gange. Her til sidst fik jeg at vide, at jeg kunne 
sådan set ikke se min datter mere, hvis det passede dem. Så i den forstand er jeg 
blevet vred på den sociale del af systemet, men ikke i forbindelse med fængsels- 
straffen.” 


HR" Nogle fanger afskærer selv bevidst kontakten med verden udenfor. 
Relationer til kæreste, familie og venner begrænses. Denne strategi 
har flere årsager. Fanger mister alligevel ofte forbindelsen med kære- 
ste, familie og venner fordi de afskærer forbindelsen. Ved selv at gøre 
det undgår man nederlaget og overraskelsen. Fangen søger at gøre de 
følelsesmæssige bånd mindre betydningsfulde med argumenter som: 
kvinder er alligevel løse på tråden eller har et rimeligt krav på at 
have en mand ved sin side, børnene skal ikke opleve at se deres far i 
fængsel, forældrene er gamle og senile, og familien er bare til besvær. 
For at klare livet i fængslet må fangen bryde med de sociale kontak- 

ter udenfor og koncentrere sig om livet i fængslet. En fange siger til 
spørgsmålet: 


»Har du en kæreste?" 
»Ja, men man kan ikke få et forhold til at leve under disse betingelser .…. 


»Du får ikke besøg?” 

»Efter at jeg er kommet herover, har jeg selv besluttet, at det vil jeg ikke ha” … Jo 
jeg vil gerne ha” besøg en gang imellem, ikke. Når X bor herovre så kommer 
hun en enkelt gang imellem, men jeg har besluttet, at jeg sidder i fængsel, også 
for at mindske min flugtrisiko, hvis man kan sige det. Jeg bliver utilregnelig. Jeg 
kan huske det fra Nyborg, det var ulideligt, jeg havde det dårligt, altså der fik jeg 
besøg måske 5-6 gange ugentligt, og jeg tænkte ikke på andet, det ødelægger min 
hverdag fuldstændigt. Jeg tænker kun på hvad der foregår udenfor. Nu be- 
grænser jeg det til telefonen og det har jeg det udmærket med.” 


(En anden fange fortæller): 
»I de første 2 år jeg sad inde, havde jeg en meget tæt kontakt til flere kvinder på 
samme tid, jeg følte jeg havde behov for en eller anden form for bekræftelse hele 


tiden, og fik den også. Men når man sidder med det perspektiv som jeg gør, (en 
12 års dom) så kommer jalousifølelsen ind og besværlighederne med, at det er to | 
vidt forskellige verdener vi kører i, der er pigen udenfor og så mig inden for 
murene, der er slet ingen sammenfald på nogen måder, der er kun besøgslokalet | 
og posten, og som tiden gik fik jeg mere og mere ondt i hjertet, eller hvad fan- 
den man kan sige, over at jeg var bare røget i fængsel, og jeg havde lyst til at 
komme ud til dem, og al min energi gik på at tænke på dem, hvad de lavede, 
hvad de følte, hvad de tænkte, hele tiden. Det tog for meget energi fra mig, at jeg 
ikke ku' … at min udvikling gik langsomt. Så opstod der nogle komplikationer 
med disse piger, og vi blev så enige om at stoppe.” 


En del fanger ønsker ikke at evt. småbørn kommer på besøg. Det 
begrundes ofte med at barnet ikke skal opleve fængslet. Men årsagen 
er nok nærmere, at fangen ikke kan bære tabet af kontakten med 
barnet. En kontakt, der ikke kan opretholdes med nogle få timer i et 
lille besøgsrum en gang imellem. Besøget af barnet minder blot fan- 
gen om, at han ikke ser sit barn vokse op. Det er lettere følelsesmæs- 
sigt, på kort sigt, blot at afskære kontakten. En fange fortæller: 


»Jeg savner alle, jeg så inden jeg kom i fængsel, og jeg savner selvfølgelig min 


dreng. Jeg har en dreng på 2 år, men sådan noget kan slet ikke fungere, når man 

KR, 


sidder i fængsel. Jeg har set, at der er nogen der har deres børn med i fængslet, 
men det vil jeg i hvert fald ikke ha”, og min kone eller samlever har samme opfat- 


telse, så det er bare bum bum, slut, færdigt. 


»Men du savner din søn?” 
»Ja, meget, men det nytter heller ikke at sidde og græde snot over det hver dag, 
og se billeder af ham hver evig eneste dag, for så kommer man aldrig videre 


Desocialiseringen udløser et savn af nære personlige forbindelser. 
Fangen føler sig svigtet af tidligere familie og venner, og har ofte 
mistet tilliden til andre mennesker. Fanger kan have bekendte i 
fængslet, men det er sjældent der udvikler sig nære venskaber. Og 
disse forbindelser brydes ofte pludselig, uden fangens indflydelse, 
ved overflytninger til anden anstalt eller løsladelse.” Fanger med 
f.eks. pakistansk eller tyrkisk baggrund og herboende familie er nog- 
le af dem, der får mest besøg. Her brydes de sociale forbindelser ikke 
i samme grad ved en fængsling. En fange fortæller: 


»… altså jeg savner lidt at have noget rod, ikke. Noget familiebagland, savner det 
at have haft, og stadig ha' nogle forældre, der elsker en, har omsorg for en, tæn- 


ker på en." 


»Nære personlige relationer?" 

»Ja, jo, det savner man også lidt, men det jeg savner mest, det var, at familien vil- 
le støtte en noget mere end den har gjort. Selvfølgelig savner jeg også personlige 
venner, men ser det ikke som et ,must" i mit liv, der hvor jeg står nu, for det skal 
jeg sgu nok få, og de venner jeg havde før har været dårlige, og dem jeg selv syn- 
tes har været gode, de har været dårlige på den måde, at de er sprunget fra, 
jamen, så kan jeg jo stadigvæk ikke bruge dem til noget, så på den måde savner 
jeg jo ikke engang dem. 

Når jeg ser på udlændinge og ser deres sammenhold og familiesammenhold, det 
kendskab man får til udlændinges familierelationer, der kan jeg godt blive lidt 
mut, og tænke det kunne jeg sgu godt have tænkt mig” 


Fængslet opleves som en ventetid — en parentes — af fangen, mens 
livet fortsætter udenfor. Fængslets verden og livet uden for muren er 


31 En løsladt fange fra Vridsløselille Statsfængsel må ikke komme i fængslet som besøgende, 
man kan derfor ikke besøge tidligere medfanger. 

isolerede fra hinanden. Fangen har ingen fælles oplevelser med dem 
udenfor, og de kender ikke verden inden for muren. Mange fanger 
har det svært med besøgene. Der er ikke meget at fortælle om livet i 
fængslet og livet udenfor interesserer fangen mindre og mindre. 
Båndene til verden udenfor bliver tyndere og tyndere. Fangen mister 
evnen til at gebærde sig og stemplingen gør nogle fanger menne- 
skesky. En fange siger: 


»Man nulstiller sit liv fra man ryger ind til man kommer ud. Du kan lave en hel 
masse ting herinde, og du kan blive bedre til et eller andet, men dine menneske- 
lige- og arbejdsrelationer de bliver nulstillet i det øjeblik du ryger ind, og dvs. at 
du skal starte fra det nulpunkt, når du kommer ud. Alt det der er sket, mens du 
har været væk, mangler du, der er sket noget mellem dig og andre mennesker, 
specielt børn.” 


»Hvordan ønsker du dit liv skal være når du kommer ud?" 

»Jeg har da alle mulige forestillinger, men jeg tror de er uholdbare fordi de er 
skabt i en celle. Jeg tror heller ikke du skal tænke for meget på det mens du sid- 
der i en celle, for så når du kommer ud, så er det alligevel fuldstændig anderle- 
des, og så har du brugt al tiden til at tænke på det." 


(En anden fange fortæller:) 

»… der er ikke meget ved at sidde i et besøgslokale på 6-8 km? med tremmer for 
vinduerne og snakke på tid med sin gamle mor. Til at starte med kom de også 2 
gange om ugen, men det blev ligesom for meget at sidde og snakke 2 X 2 timer 
om vejret og om hvordan går det. Det skulle jo ikke blive sådan så man tænkte: 
»åhh nej, nu kommer der besøg igen og hvad fanden skal vi snakke om". Så det 
har jeg prøvet at snakke med familien om så godt jeg kunne, for det er jo ikke så 
let at sige, at de ikke skal komme så tit, men de kunne godt forstå det. 

Man bliver automatisk menneskefjendsk af at sidde fængslet. Fremmede menne- 
sker, allerede nu, selv om jeg ikke har siddet så længe (11/2 år), hvis jeg så træder 
ind i et rum, hvor der sidder nogle jeg ikke kender, så vil jeg vide hvem det er, 
før jeg vil sige dav. Og jeg forestiller mig, at når jeg kommer ud i samfundet så 
bliver det endnu værre. Man bliver paranoid af det.” 


Ens sprog ændrer sig, man bruger ord og begreber som folk udenfor 
ikke kender. Alle de skæbner man ser og hører om og selve livet i 
fængslet, gør fangen mere kynisk. Ens muligheder for at reagere og 
handle er meget begrænsede. Fanger bliver ofte meget selvcentrere- 
de. En fange fortæller: 

,… det bliver svært at få en normal omgangstone, med andre mennesker, fordi 
man er vant til den her fængselssnak. Jeg kan også mærke det på den reaktion fra 
min pige, hvad er det du siger, sådan behandler man ikke almindelige menne- 
sker" og nåh nej, hun er ikke en af disse her fængselsbekendtskaber, men en per- 
son jeg holder af og vil opnå noget med. Der kan jeg godt mærke, at det bliver 


svært.” 


» Tror du folk kan se/mærke på dig at du har været i fængsel og på hvilken måde?" 
»Ja, der er selvfølgelig 3 år til jeg skal løslades, men som det er nu , jamen, så 
kan folk mærke det på mig når jeg er ude, at jeg sidder i fængsel, ingen tvivl om 
det, det føler jeg og det fortæller de migå 


Desocialiseringen er også rent praktisk. I fængslet vænner fangerne 
sig til et langsomt liv, når man kommer ud går alting meget hurtigt, 
ikke mindst trafikken. Tilpasningen til institutionslivet giver sig 
udslag i at mange fanger tænker, taler og bevæger sig langsommere 
end de gjorde udenfor. Mange bliver ligeglade med sig selv og kom- 
mer sjoskende til besøg i en træningsdragt og et par hjemmesko. De 
synes fysisk og psykisk dovne. I visse tilfælde skyldes det simpelthen 
dårlig kondition, mangel på frisk luft, men der er også tale om en 
psykisk træthed og apati. De første gange jeg var på udgang, efter 5 
år i fængslet, følte jeg mig fremmed. Som tilskuer til en verden, hvor 
alting foregik i et andet tempo og hvor jeg ikke hørte hjemme. En 
anden fange fortæller: 


»Jeg havde det også sådan på den første udgang, ude i samfundet. Jeg glædede 
mig uhyggeligt meget, det var sgu spændende, der skete et bræk i hverdagen, 
gud, hvor var det fedt, og rigtig mange forventninger og det var bare lykken. 
Men efterfølgende oplever man jo, at man på en eller anden måde er tilskuer ude 
i samfundet, man er i en kæmpe zoologisk have, at man ligesom ikke har en 
plads, at det ikke har de aspekter man havde forventet og det er sgu kort tid man 
er ude." (12 timers udgange) 


»Reelt set er man jo også på udebane når man er ude, så længe som vi har siddet?” 
»Det er man jo og alt herinde går jo i sneglefart, så man snegler også rundt der- 
ude, og de 12 timer går jo, sådan her (knips med fingrene. red.) og bum så skal 
man gå ind ad porten og så er man i fængsel igen, så der melder sig altid en eller 
anden tomhedsfornemmelse, syntes jeg, om at, nå ja, nu er der så en måned til, 


det er så det, ikke, flipper lidt over det tempo du kører med derude, det stress jeg 

oplever de ,,dyr" har, jeg går og kikker på, som er mennesker ikke, he he, så det 
har skuffet mig en del, ja” 


Den sociale position ændres radikalt i det øjeblik man bliver fange, 
man er ikke længere ,,Peter", far" og f.eks. ,,tømrer”, man er »fange 
nummer 14". Ved løsladelsen resocialiseres man ikke til sin tidligere 
position. Der er for det første den officielle stempling i form af en 
straffeattest, der er en alvorlig hindring for genindtrædelse på 
arbejdsmarkedet. Men der er også den uformelle stempling i form af 
afstandtagen fra en dømt person. Desocialiseringen strækker sig 
langt ud over fængselsopholdet. En fange fortæller: 


»Min chance for at klare mig er jo helt klart blevet mindre, jeg har jo fået en 
straffeattest, som siger en af de groveste forbrydelser med manddrab, ikke. Og 
den tror jeg ikke, jeg kommer ret langt med ude på arbejdsmarkedet, fordi flere 
og flere annoncer vil ha” rene straffeattester. Firmaer vil have rene straffeattester 
og så kan man jo ikke komme med en straffeattest som min. 

Nu på mine udgange har jeg oplevet, at der er tre slags mennesker; der er de 
mennesker, der har dømt dig på forhånd, så er der de mennesker, der har dømt 
dig på forhånd, men gør alt for at skjule det når de snakker med dig, så er der 
dem, der har sin egen mening og kommer hen og åbenlyst fortæller sin holdning 
om det." 


»Nu kommer du fra et meget lille samfund, og der har du været tilbage til på 
udgang?” 

»Ja, og der har jeg da oplevet at nogle af mine bedste kammerater de har givet 
mig en kold skulder, de næsten ikke kikkede på mig, de næsten tørrede fødderne 
af på mig, ikke, så har jeg mødt andre der har kommet hen og klappet mig på 
skulderen og spurgt om der var noget jeg manglede, og snakket åbenlyst om det 
og sagt deres mening. Så ved jeg hvor folk står. Det er nok der, jeg er nervøs, for 


hvordan gamle venner reagerer." 


Passivisering 


Den lokale strategi med fængslets magtteknikker er at parkere fan- 
gerne passivt. Dette passive liv er en pine, men samtidig også en 
måde at klare konsekvenserne af indespærringen på. Nogle fanger 
går så at sige i dvale følelsesmæssigt og socialt. En tidligere fællestals- 
mand siger i et interview i Politiken 12.11.95: 

»Vi er frihedsberøvet. Deri består selve straffen. I skal være beskyttet mod os i en 
bestemt periode, men loven dikterer ikke, at vi også skal have det dårligt. Tvært- 
imod, den taler om, at vi skal resocialiseres. Forestil dig hvor meget resocialise- 
ring, der for en voksen mand er i at sidde fra morgen til aften og folde kuverter, 
40.000 om ugen eller hvad en maskine ude i samfundet kan gøre på en time. 
Eller sidde måned efter måned med pallevis af OTA-solgryn kartoner og klistre 
en lille label på det ene hjørne, fordi der mangler lim. Og komme tilbage til en 
celle, hvor man har mindre plads end en burhøne. Og når folk så løslades efter 
at have siddet i årevis og absolut ikke har foretaget sig andet end at glo tv, er de 
ofte på stoffer og spadserer ud af porten med 300 kroner i løsladelsespenge på 
lommen. Har du fantasi til at forestille dig, hvad de gør?” 


(En anden fange fortæller): 

»… og så kommer jeg selvfølgelig også til at savne at … i mange tilfælde, vi kan 
jo slappe af, altså tempoet herinde er jo måske en 1/4 del eller en 1/3 af hvad den 
er ude i samfundet. Nu er jeg begyndt at gå på udgang, jeg bliver forskrækket, 
når jeg kommer ud og ser, at alting foregår i et vanvittigt højt tempo i forhold til 
herinde, så det der med lige at kunne sætte sig ned og ånde en gang, altså hvis 
jeg skulle ryge ud på arbejdsmarkedet f.eks., jeg ville gå fuldstændig i koma, for- 
di det vil gå alt for hurtigt, alt for stærkt, og der kommer jeg nok til at savne den 
mulighed vi har herinde, nemlig at geare helt ned, i månedsvis kan vi geare helt 
ned, du kan faktisk slå en kontakt fra en måned, og du savner ikke noget. Når 
du tænder den igen, så vil du bemærke, at kalenderen er bare en måned længere 
fremme. Altså det der ,, tiden står stille"”-syndrom man lider lidt af herinde, per- 
manent jetlag, det er behageligt." 


Andre fanger er uhyre bevidste og urolige for konsekvenserne af pas- 
siviseringen og parkeringen i fængslet. De er bange for, at de ikke vil 
være i stand til at klare hverdagen uden for muren. En fange siger: 


»… jeg er bange for at blive en grønsag, som man siger, for man sidder meget og 
keder sig, og bliver meget ligeglad, initiativløs og tænker, at det kan man gøre i 
morgen og i den stil.f 


(En anden siger): 

»Jeg tror desværre, at langt størstedelen af de indsatte er betydeligt dårligere stil- 
let den dag de bliver løsladt end den dag, de ankommer til fængslet. Sat tilbage 
af en hverdag uden reelt indhold, uden ordentlige fysiske og intellektuelle udfor- 
dringer” 

(En tredje fange svarer på spørgsmålet): 

»Hvad synes du er mest belastende ved at være i fængsel?” 

»At verden her er totalt anderledes end den verden, man skal tibage til, de er så 
forskelligartede, der er ingen af de ting man måske lærer herinde, der direkte kan 
overføres. Det er nok det, der bærer mest præg senere hen for mig, det er, at 
omgangstonen, passiviteten og ligegyldigheden, den kan man risikere at tage 
med sig, når man skal ud. Så det mest belastende ved at være i fængsel det er, at 


man er i fængselsverdenen.” 


Selv i fritiden er mange fanger passive. Når det lykkes fangerne at få 
stablet et fritidsarrangement på benene, er tilslutningen ofte forbav- 
sende ringe. Selv til en rockkoncert dukker der kun ca. 40 fanger op. 
Nogle langtidsfanger mister interessen for verden uden for fængslet 
og bliver indadvendte i takt med, at breve og besøg udefra svinder. 
En fange siger: 


»Jeg føler en vis afstand til tingene. Og det væsentlige får jeg via tv. Det er også 
i forbindelse med at jeg ikke har udgang, det kan ligesom være lige meget, hvad 
får jeg ud af at læse avisen? Det er derude, og jeg er herinde." 


Fængslet passiviserer ikke kun fangen i fængslet. Passiviteten tages 
med ud. Selv sunde og raske fanger uden misbrugsproblemer, der 
ikke er fyldt 30 og som har haft fast arbejde indtil de blev fængslet, 
drømmer kun om én ting — en passiv tilværelse som førtidspensio- 
nist. En sådan 26-årig fange fortæller: 


»Jeg har en drøm om at få mig en førtidspension, få mig en lille jolle med evt. en 
mast på så jeg kunne sejle mig en tur med sejl, en masse lystfiskeri fra kyst med 
stang og snøre, en masse hobbyarbejde, modelbyggeri, billedskærearbejde, og 
det er alle sammen ting, der er mulighed for at realisere når jeg kommer ud. Der 
er flere ting, jeg godt kunne tænke mig at komme ud og afprøve” 


(En 36-årig fysisk rask tidligere håndværker siger til spørgsmålet): ,,Hvordan vil 
du klare dig når du kommer ud?" 

»Det kommer an på om jeg får min pension, det regner jeg med, efter så mange 
år tror jeg ikke engang jeg skal søge. Men jeg søger den alligevel, men ellers har 
jeg ingen problemer …. 

(En tredje fange svarer langsomt og tøvende på spørgsmålene): ,,Hvad tror du bli- 
ver svært for dig, når du kommer ud, set på baggrund af dit fængselsophold?" 

»At få tiden til at gå." 

,Du tror du meget nemt kunne sidde i en lejlighed og ikke kende så mange menne- 


sker?” 


Jat 


,Hvordan ønsker du, dit liv skal være når du kommer ud?" 
»Jeg kunne tænke mig så snart jeg kommer ud at dampe af til Sverige. Jeg fisker 


meget." 


»Så ville du leve af din pension og fiske oppe i Sverige?" 
Ja 


»Familie?" 
5 
»Nej: 


»Arbejde?” 
»Nej" 


Tillært hjælpeløs” 


Fængslet definerer fangens omgivelser og de mennesker han omgås. 
Det er et miljø som i udstrakt grad begrænser fangens kontrol over 
hans dag, begrænser valgmuligheder og forudsigelse af fremtidige 
begivenheder. Det er væsentligt for mennesker at have - eller i det 
mindste føle de har en vis kontrol over deres omgivelser (Phares 
1976). Mennesker med lav grad af kontrol over deres omgivelser tror 
ikke deres handlinger fører til ønskværdige resultater eller kan afvær- 
ge ubehageligheder. De tror ikke, de kan gøre noget for at influere 
begivenhederne omkring dem. De lærer at det ikke nytter at reagere 
selv over for ubehagelige forhold. Tillært hjælpeløse individer reage- 
rer passivt over for omgivelserne fordi de har lært, det er nyttesløst 
eller umuligt at kontrollere situationen omkring dem (Seligman 
1975). 

I fængslet befinder man sig i en sådan situation. Fangen har be- 


32 Oprindelig et begreb fra psykologien introduceret af Seligman (1975). 

grænset valg hvad angår beskæftigelse og fritidsmuligheder. Tid og 
sted for alle aktiviteter er bestemt af regimet (Galtung 1961). Fængs- 
let er en blanding af ekstrem forudsigelighed og usikkerhed, som fan- 
gen har meget få muligheder for at påvirke. Dagen i dag er som 
dagen i morgen, uden fangen kan forandre sin situation. Fangen kan 
blive flyttet eller isoleret uden varsel og uden mulighed for at hindre 
det. 

Samtidig lever fangen i en beskyttet verden. Der bliver sørget for 
det fornødne. Fangen bliver i stigende grad ude af stand til løse de 
problemer og udfordringer, som hverdagen i fængslet — for slet ikke 
at tale om livet udenfor — måtte byde på (Goodstein, MacKenzie & 
Shotland 1984). Den tillærte hjælpeløshed er en konsekvens af den 
passive parkering af fangerne. En fange der er meget bevidst om for- 
holdet svarer på spørgsmålet: 


»Hvad er det værste ved at sidde i fængsel?” 

»Magtesløsheden, umyndiggørelsen, det at blive frataget beslutninger over sit liv. 
Men man kan så vende det om og spørge, hvad er det bedste ved at sidde i fæng- 
sel? Og det er det samme svar! Ambivalent, ikke? Ansvarsløsheden er også en 
fordel, alt er dejligt nemt, der stilles ingen krav til én, uhyggeligt og dødfarligt på 
længere sigt, men på kort sigt meget fedt. Her finder man tryghed, derude stilles 
krav og forventninger. Har man afsonet mange år, er det let at falde tilbage i 
fængselsrytmen. Det, der gør os invalide, er, at vi er frataget det ganske almin- 
delige ansvar for familie, arbejde osv. Vi bliver amputeret proportionalt med 
straffens længde … 

Man vender ryggen til livet! Vænner sig til klimaet, og det er netop det farlige. 
Så taber man enhver kontakt med livet udenfor, og den dag man endelig har 
gjort regnskabet op herinde, så duer man kun til at være spærret inde i denne 
kunstige verden. Så er man uegnet til at leve i friheden … 

Det er en lettelse for mig at ha” fået 10 år. Nu varer det 5 år, før jeg skal speku- 
lere på at skulle ud og kæmpe i friheden igen. Men det er også dybt tragisk. Det 
er bestemt ikke udtryk for, at det er godt — for godt — at sidde i fængsel, kun for 
at jeg er blevet så ødelagt af at sidde her, at jeg mere eller mindre kun kan fun- 
gere her, og det er jo dybt godnat. Mest dybt godnat er, at jeg selv er så bevidst 
om det, de fleste fortrænger det jo.” (Hauberg 1992, s. 224-25) 


Nogle fanger vænner sig til fængselslivet. Det bliver det normale liv. 
Det gælder specielt langtidsfanger og folk med mange domme. Goff- 
man (1961, s. 23) taler om institutionalisering. Han beskriver hvor- 

ledes fanger i totale institutioner langsomt taber deres identitet og 
institutionaliseres. Det begynder med indsættelsen i institutionen, 
hvor der sker en ,,mortification", hvorved den dømtes tidligere status 
i samfundet, familiemæssig og erhvervsmæssig, erstattes med fan- 
gens. Regelsættet fra samfundet erstattes med fængslets, man visiteres 
ind, registreres, får sit fangenr. og ID-kort, fotograferes osv. Man 
lærer at blive hjælpeløs. En 27-årig fange, som sammenlagt har siddet 
i fængsel i 9/2 år på en række mindre domme fortæller: 


»Ja, det lyder måske åndssvagt, men man kan vænne sig til alt, og jeg tror egent- 
lig jeg har vænnet mig til at blive her” 


»Du har vænnet dig til at sidde i fængsel, simpelthen, det er dit liv?" 
»Ja, det har været mit liv, gu' er her da kedeligt, men man kan nogenlunde ven- 
de og dreje det, så man kan få dagen til at gå." 


»Er der ting du kan dårligere nu end før?" 
»Nej, det syntes jeg ikke. Det er da rigtigt nok, at det er da nok ikke sundt at sid- 
de spærret inde i lengerevarende tid." 


»På hvilken måde?” 

»Psykisk, tror jeg, for nogle år siden kan jeg huske, jeg blev lukket ud, hvor jeg 
havde den der mærkelige ide, hvor jeg stoppede op ved hver dør jeg kom hen til, 
og kikkede mig tilbage (venter på at der skal komme en betjent og låse den op. 
red.) og så gik jeg videre, det havde jeg en månedstid. Det lagde jeg egentlig ikke 
selv mærke til, men det gjorde mine forældre. Og sådan nogle småting har alle, 
når man bliver lukket ud, men ikke længerevarende, tror jeg ikke.f 


»Hvordan går tiden? Keder du dig?" 
»Tiden går egentlig meget godt, du kan jo egentlig selv opdele din hverdag som 


du har lyst til, inden for rammerne, og det bliver en vanesag, du retter dig efter." 


»Du keder dig egentlig ikke, men har du ikke en følelse af, at det er det samme og det 
samme hele tiden?" 

»Jo, nogle enkelte gange, det er rigtigt, jo, man kan godt køre det samme og det 
samme igennem nogle dage i træk, men som jeg hele tiden siger, jeg tror det er 
en vanesag, at jeg er kommet ind i den rytme der” 


» Generer visitation efter besøg dig?" 


»Det er jo bare en vanesag." 

»Mangler du friheden?” 

»Ja, det gør jeg, det er klart, det er vel bedre at være i friheden, men jeg syntes 
det har været sådan et tungt system, hver gang jeg er blevet lukket ud. … Når 
man skal op på bistandskontor, kommune og folkeregister, så er det sådan en 
tung kamp at komme igennem, og der er mange gange jeg har givet op og sagt: 
Det er sgu lige meget, jeg klarer mig selv. Det er da også forkert, det kan jeg da 
godt se, men jeg har ikke den … mod til og vilje til at sætte mig ned og tage det 
med ro, indtil det kommer op til min tur." 


Savner du tiden før du kom i fængsel?” 
»Ja, det gør jeg, men det ligger så langt tilbage, at jeg næsten ikke kan huske det. 
Jeg har jo næsten kun oplevet min barndom udenfor” 


Fanger der totalt har opgivet at påvirke situationen omkring dem, 
bliver i fangesproget kaldt håndtamme”. Det er mønsterfangen, der 
overholder reglerne og synes talsmandsarbejdet og protest er 
meningsløst. En fange fortæller: 


»Jeg sidder i fængsel! Jeg har sgu ikke overskud til at være formand for sådan en 
forening, der siger, nu skal det og det stoppes, det gider jeg sgu ikke. Jeg tror ikke 
jeg kan ændre noget radikalt ved at brokke mig. Det bliver som det er” 


(En anden fange siger til spørgsmålet): ,,For mange regler?" 

»Nu er jeg kommet ind i det, ikke, men kommer der en ny regel, så kan det godt 
irritere mig, ikke, har vi ikke nok i forvejen? Og alligevel, kommer der en ny 
regel, så ryster man på hovedet og siger, nå ja, men det undskylder systemet jo 
bare med ,,orden og sikkerhed", ikke, ergo skal vi jo ha” den regel, og vi kan jo 
ikke komme uden om den, og de skal sgu nok få den gennemført. Ja, og så går 
der noget tid, og det bliver glattet lidt ud, og så accepterer folk det.” 


»Føler du dig ikke nogle gange ydmyget?” 

»Nej, for jeg har sgu hele tiden sagt, jamen, sådan skal det nok bare være, og 
man har altid vidst, at fanger de sidder inde på en pind og samler klemmer ikke, 
og hvis de så satte mig til at samle julekalendere, ja, så samlede jeg de forbande- 
ne julekalendere." 


Den tillært hjælpeløse står i en vanskelig situation ved løsladelsen. 
Fangen har levet i et miljø uden udfordringer, uden mulighed for at 
bestemme over sin dag, uden mulighed for at løse sine personlige og 
praktiske problemer. Goffman beskriver hvorledes fangen ændrer sin 
selvopfattelse i den totale institution: 

(fangen) .. kan ikke bevare den form for handlekraft, som viser et individ, at det 
| har en vis indflydelse på sine omgivelser, at vedkommende er en person med 
voksen selvbestemmelse, autonomi og handlefrihed” (Goffman 1961a, s. 43) 


Fra en tilværelse af afhængighed, hvor alle basale behov har været 
klaret af personalet, skal fangen pludselig være selvhjulpen. Den 
nyvundne frihed betyder usikkerhed og udfordringer. De sociale rol- 
ler og evner som har været parkeret i fængslet kan ikke uden videre 
aktiveres. Fangen oplever en følelse af personlig utilstrækkelighed til 
at klare sig i et samfund, som kræver initiativ og handlekraft. Den 
institutionaliserede fange vil have svært ved at finde job, skabe kon- 
takt til andre mennesker, klare at administrere sin hverdag. Derfor 
ender mange fanger som førtidspensionister og bistandsklienter. Jeg 


oplevede et par eksempler på fanger, der ikke ville løslades. Den ene 
barrikaderede sig på et toilet og klagede over sidste lønudbetaling for 
at forhale løsladelsen. En anden nægtede at blive løsladt før han fik 
en lejlighed, der opfyldte ganske bestemte krav. Andre fanger har 
såkaldt , løsladelseskuller". De er ikke specielt glade, men nervøse og 
irriterede op til løsladelsen. En fange forklarer: 


»Nu har jeg næsten afsonet 10 år mere eller mindre og det er klart, at det bliver 
svært at komme ind i en normal gænge igen, forstået på den måde, at du har lige- 
som været vant til, at alt bliver gjort for dig i fængslet. Det at du så kommer ud 
lige pludselig og skal ordne alt selv, det er en større omstilling end de fleste er sig 
bevidst. Og det er jeg da klar over, at det bliver ikke let." 


Selvdisciplin 


Overvågningen, kontrollen, reglerne og disciplineringssystemet 
udvikler en selvdisciplin hos fangerne. Mange internaliserer magt- 
forholdet, fordi de er af den opfattelse, at de i den sidste ende vil tabe 
ved at yde modstand. En fange siger: 


».Jeg må indrømme, at jeg føler jeg selv, meget bevidst, at jeg er god til at und- 
gå konfrontationer, fordi jeg undgår så vidt muligt at køre en betjent op mod mig 
selv. Det gider jeg simpelthen ikke. Fordi jeg ved, at hvis jeg står og sviner en 
betjent til, af en eller anden mærkelig grund, så giver det bagslag på et eller andet 
tidspunkt. Så jeg har den holdning, at jeg prøver på at snakke pænt til dem, og 

prøver på at holde gode miner til slet spil. Eller hvad man skal sige. Simpelthen 
også for at de ikke kan sætte noget på mig. For at have mit på det rene. Selvføl- 
gelig også med den bagtanke, at jeg helst vil undgå de der ting, for jeg ved hvor 
surt de kan gøre livet for én, hvis de virkelig vil, for det et dem der sidder med 
den lange ende.” 


Selvkontrollen gælder også forholdet mellem fangerne indbyrdes. I 
betragtning af at nogle af fangerne har svært ved at styre deres tem- 
perament, at der er mange med voldsdomme samt det tætte samliv 
fængslet frembyder, er der meget lidt intern vold mellem fangerne. 
En fange fortæller: 


»Generelt er der en enorm selvjustits. Hvis man tager i betragtning, at vi lever 20 
mennesker på hver afdeling op og ned ad hinanden 24 timer i døgnet, godt nok 
er vi lukket inde i cellerne de 10 af timerne, men alligevel. Hvis man så ser på 
hvad der sker af sammenstød, skænderier og slagsmål osv., så er der fantastisk 
roligt, og folk er fantastisk dygtige til at indordne sig efter hinanden. Man er selv- 
følgelig bevidst om, at vi alle er i en presset situation, og man skal være lidt for- 
sigtig i nogle situationer. Hvis man ved at folk lige har mistet deres orlov, eller at 
konen er skredet fra dem, så skal man sgu passe på. Der skal ingen ting til, før 
ballonen den sprænger, men det er jo ting man ved, også fra sig selv.” 


»Jeg havde også forventet der var mere vold, end der er i fængslet. Bl.a. p.g.a. de 
voldsdomme folk har.” 

»Der sker jo ingenting her, og det er jo også utroligt, når man tænker på de fru- 
strerende forhold folk er udsat for i dagligdagen. Jeg vil da ikke lægge skjul på, 
at nogle gange, bare for at få lov til at afreagere, har jeg lyst til at smadre de to 
forpulede betjente, der sidder oppe på kontoret. Ikke fordi jeg har noget imod de 
to personligt, for jeg ved ikke engang hvem der sidder deroppe i de situationer. 
Men simpelthen på at få afreageret, og for at gøre opmærksom på, at der er noget 
hamrende galt, der ikke kan blive ved” 


Erfaring og viden 


Men fængslet er ikke blot negative erfaringer og nedbrydning. Det 
kan også være positive erfaringer og ny viden. Jeg lærte at leve sam- 
men med mange meget forskellige mennesker på et lille område og 
under et vist pres. Isolation er tid i overflod. Tid til at tænke, læse og 
evt. skrive. Tid til at lære sig selv at kende. Personligt påbegyndte jeg 

mit studium. Kontakten med politi, retsvæsen og fængselsvæsen er 
naturligvis også en kilde til viden om statsmagten. Ligesom livet i 
fængslet gav mig viden om mennesker og leveforhold jeg ikke kend- 
te direkte. Når man har haft sit på det tørre, bliver man en erfaring 
rigere ved direkte at opleve livsvilkårene nær bunden. En anden fan- 
ge har samme oplevelse: 


»Jeg syntes jeg har fået en indsigt, nu er jeg jo pludselig i en anden samfunds- 
gruppe, set hvordan medierne behandler denne her samfundsgruppe, og det er 
virkelig med pegefingeren nedad, hele tiden. Man ser lige pludselig samfundet 
fra en ny vinkel og det kan være fedt nok, så ved man det." 


(En tredje fange siger): 

»Min dom er 10 år, så jeg skal sidde 7 år knap … når man skal sidde her så lang 
tid så kan man lige så godt med det samme … prøve at opfatte dette som en del 
af livet i stedet for som en afbrydelse af det, så får du det meget bedre herinde, 
for så begynder du at engagere dig i de ting der foregår, du begynder at få kam- 
merater. Så jeg vil sige: jeg har accepteret at dette er en del af min tilværelse, det- 
te er en af mine erfaringer, og tager den som lige så interessant som hvis jeg var 
blevet direktør for IBM, og var flyttet til USA for den sags skyld. Det er en 
anden ting, men det er en ting 


Fængslet behøver heller ikke at betyde en psykisk nedbrydning. Når 
man er isolationsfængslet er man i en situation, hvor man ikke kan 
flygte fra sine egne tanker. Nogle modnes af denne proces. Kommer 
man igennem isolation og et længere fængselsophold uden mén, føler 
man sig psykisk stærkere. En fange siger: 


»Psykisk er man nok noget bedre rustet. Man bliver stærk psykisk af at sidde i 
spjældet, eller også bliver man det modsatte. Klarer du den, ja, så er du selvføl- 
gelig psykisk stærk, og det er helt sikkert, det kan du bruge når du kommer ud 
igen 


»Mener du at det er tilfældet med dig, at det har styrket din psyke?” 

»Ja altså … psyke, kampånd eller det har styrket et eller andet i hvert fald, om 
det lige kan siges at væren psyken, det kan det sikkert godt, men det er jeg ikke 
så meget inde i." 


»Men du mener ikke du har fået et knæk, hvis du forstår hvad jeg mener?” 
»Nej, nej, altså, lad os sige vi er et helt træ, så er der måske et par grene, der er 

blevet knækket af fængslet, men mange af de andre grene, de har altså taget 
noget af den kraft som de knækkede grene ikke skal bruge mere” 


Et fængselsophold kan også ændre ens værdinormer — i hvert fald for 
et stykke tid — man sætter mere pris på friheden, naturen og bliver 
bevidst om hvad man bruger sin tid på. 'Til spørgsmålet: Skal livet 
leves lidt stærkere når du kommer ud? Svarer en fange: 


»… Jeg vil nærmere sige, livet skal leves mere koncentreret. Det er spørgsmålet 
om hvad du gider bruge din tid på. Jeg er meget bevidst om jeg ikke gider spil- 
de min tid på alt muligt negativt lort. Jeg vil have det godt. Jeg vil bruge min tid 
på dels selv at havde det godt, og have det godt med mine omgivelser, og at mine 
omgivelser har det godt med mig. Du får nogle andre værdinormer, det er helt 
klart, når din frihed den bliver … jeg ved ikke om du bliver mindet om den eller 
… når den bliver sat i relief. Det kommer til at betyde væsentlig mere for dig, at 
du har din frihed. Også på den måde du lever i din dagligdag udenfor. For man 
kan jo også godt leve i en dagligdag udenfor, hvor du er bundet på hænder og 
fødder” 


Forbryderfabrikken 


En tilbagevendende bekymring i kriminologien er, at fængslerne fun- 
gerer som forbryderfabrikker. Koncentrationen af lovovertrædere 
skaber ikke lovlydige borgere. De udveksler kriminelle erfaringer og 
viden. Mens deres kontakter til samfundet afskæres knytter de for- 
bindelser til andre kriminelle. Kriminologer var tidligt opmærksom 
på dette forhold. Ch. Lucas skriver i ,,De la réforme des prisons" fra 
1835: 


»Fengslet vil nødvendigvis fabrikkere forbrytere, gjennom den form for tilværel- 
se de innsatte fører. Hvad enten de settes i enecelle eller til et unyttigt arbeid, som 
de ikke vil kunne leve av, kommer det ut på ett. For i begge tilfeller ,,tenkes der 
ikke på mennesket i samfunnet. Der skapes en naturstridig, unyttig og farlig" til- 
værelse. Vil man, at fengslet skal oppdra de innsatte, må ikke dets oppdragelses- 
system stride mot naturens love." (Her citeret fra Foucault 1994a, s. 236) 


En af de fanger vi interviewede synes til fulde at leve op til dette bil- 
lede af fængslet som forbryderfabrik. Der er tale om en mand fra et 
ikke-kriminelt miljø, som var idømt 12 år for et drab i affekt. Før 

| fængslingen var han i gang med en erhvervskarriere. Efter 3-4 år i 
fængsel har han bestemt sig for at begynde en kriminel karriere. Han 
angiver flere grunde. Dels anser han sine muligheder for at genopta- 
ge sit gamle liv som små, dels har han fået gode venner fra kriminelle 
miljøer, dels har hans erfaringer med autoriteter ændret hans hold- 
ning til disse, og endelig har han ændret sine normer og ønsker til 
livet. Han er ikke længere interesseret i en erhvervskarriere. Han for- 
tæller: 


»… altså som sagt, nu er jeg ikke tidligere straffet og dvs., at jeg kendte jo ikke 
noget til det der, jo, selvfølgelig jeg er jo ikke en naiv, der kom ind med 4-toget, 
men jeg havde ikke nogen omgang med kriminalitet tidligere, var ung og bor- 
gerlig, karriere og opadstræbende og var på vej, og ih og åh og 21 år og det hele 
det kørte bare. Jeg begyndte at få en hyre, det begyndte at køre, og det blev plud- 
selig afbrudt af en grum forbrydelse der gør, at jeg skal sidde mange år i fængsel. 
Selvfølgelig påvirker det én, for min karrieremulighed, når jeg kommer ud er 
stærkt reduceret i forhold til hvad de har været indtil nu, så jeg har overvejet, 
hvis ikke besluttet, at droppe den der unge karrierebevidste attitude, og finde 
noget helt andet og lave, simpelthen. Jeg vil ikke stå tidligt op om morgenen og 
gå meget meget sent i seng om aftenen, for at knokle på en eller anden arbejds- 
plads mere, det bliver noget andet. Jeg har fået en anden indstilling til systemet. 
Jeg vil prøve og se om jeg kan få mig, øh, vil eventuelt starte en kriminel karrie- 
re, når jeg kommer ud. Det har væltet hele min tilværelse fuldstændigt om at sid- 
de herf 


»Har dit fængselsophold skadet dig?” 

»Ja, selvfølgelig er man også skadet, for hvem vil ikke vurdere, at en slutning på 
en god karriere og starten på en evt. kriminel karriere vil vel ud fra flere for- 
skellige synspunkter være til skade for mit liv, for jeg accepterer lige pludselig det 


faktum, at jeg kommer til at sidde flere år i fængsel, når jeg engang kommer ud, 
i an for jeg vil formentlig blive fanget op til flere gange i løbet af tilværelsen. Så der er 
rr da flere punkter, hvor man vil sige, der er jeg skadet når jeg kommer ud. Hele 
min holdning til systemet har ændret sig, det vil da nok være skadeligt, for næste 
gang en betjent siger til mig, at jeg skal stå stille, så vil jeg be” ham om at holde 
kæft i stedet for, .. 


»Ja, men det kan man sige, at det er en skade som systemet kan være ked af, men føler 
du selv, at du er blevet skadet?” 
»Nej, jeg synes jeg er blevet klogere, har udviklet mig. Så nej, jeg vurderer det 
ikke personligt som en skade.” 

»Du har lært noget om kriminalitet?" 
»Meget, alle tiders skole” 


»Og også om narko?" 
»Ork, jeg kunne opstille et apotek når jeg kommer hjem/f 


»Er du bekymret over hvordan du vil klare dig når du kommer ud?" 

»Ja, lidt er jeg, for som sagt, det er hele min verden, der er blevet ændret ved at 
sidde i fængsel, men indtil nu er det kun den teoretiske verden der er blevet æn- 
dret, jeg ved jo endnu ikke om jeg vil fungere i samfundet som forbryder, fordi 
det har jeg aldrig prøvet før." 


»Hvis du skal sige det, har du så fået mere eller mindre selvtillid?" 
»Mere!f 


»Hvorfor det?" 

»Fordi jeg har lært at sige fra på en anden måde. Før var jeg meget autoritetstro 
— ikke fuldstændig — men jeg var meget autoritetstro. I dag er jeg mere til fart, og 
det her kan jeg sagtens styre selv og går det galt, ja, så går det galt. Jeg er mere 
fatalistisk, tror jeg det hedder, i dag end jeg var tidligere. Det giver også noget 
selvtillid.” 


»Du skal ikke have fast arbejde når du kommer ud?" 
»Så skal det være noget meget let, jeg kan få en masse penge for. Men de hænger 


næppe på træerne.” 


I dette tilfælde er der indtil videre blot tale om snak. Men recidivet 
hos fængselsdømte i Danmark ligger på godt 68% inden for 2 år, 
(Kyvsgaard 1989, s. 101) og recidivet fra et lukket fængsel som Vrids- 
løse er endnu højere. Nogle fanger nærer intet ønske om at afbryde 
deres kriminelle løbebane. En fange fortæller: 


…… Det er få, der vil undlade at begå kriminalitet. Der er ikke noget grundlag 
herinde, der kan give dig inspiration til at undlade at begå ny kriminalitet, der er 
nogen der har fået nok, så at sige, det er omkring hver 20'ende eller 30'te fange 
man møder, som udtaler: at nu har jeg sgu fået nok. Nu har jeg siddet 4,5,6,7 
domme af fortløbende, jeg har siddet så og så mange år af mit liv, nu kan det 
være nok. Og nogle af de mennesker vil i nogle tilfælde kunne holde den tanke, 
og blive ude. Men det er relativt få." 


REE 


»Og som sagt tror du ikke selv du vil afholde dig?" 
»Nej, tværtimod. Jeg har afholdt mig før, men nu vil jeg ikke afholde mig. Det er 


ligesom den omvendte situation” 


»Men du vil godt sætte din frihed på spil med kriminalitet?” 
»Ja, det vil jeg godt gøre” 


»Er det ikke modsigelsesfyldt?" 

»Nej, — jo, på et eller andet plan er det vel, men på den anden side vil jeg sige, at 
det går også hen og bliver et forhold mellem mig og staten. Vi skal ud og lege en 
leg nu. Jeg skal ud og se om jeg kan tage røven på systemet. Og systemet har nu 
fået til opgave at se om det kan tage røven på mig. Det har udviklet sig nu fra at 
være en ting, hvor jeg har dummet mig — begået en kriminel handling — og syste- 
met har straffet mig derefter. Det har udviklet sig til noget, der skal blive en leg 
nu. Kan jeg køre i BMW uden af lave ret meget andet end at smugle et par tons 
hash — jamen, så er det det, jeg skal.” 


(En anden fange fortæller): 

»Har du lært mere om kriminalitet?” 

»Ja, du kan eddermame tro, jeg har lært fiduser mand, er du sindssyg, det er Jo 
Danmarks bedste forbryderskole det her. Før jeg røg ind, kunne jeg ikke gå ind 
til naboen og stjæle et æble, om så det var midt om natten kl. 12, og jeg vidste 
han var kørt i sommerhuset. Nu tror jeg ikke, han har ret mange æbler tilbage, 


når jeg kommer ud" 


» Tror du, at du selv vil komme tilbage?" 

»Kommer jeg tilbage, så bliver det på ny kriminalitet, jeg tror ikke, jeg får udløst 
min prøve. Nu har jeg jo siddet i en af Danmarks bedste forbryderskoler, ikke? 
Der er jo nok nogle ting, der trækker, når man kommer ud og står over for det .. 


»Du vil ikke udelukke at du havner i suppedasen igen?” 
»Næ, det tror jeg sgu ikke, for som sagt, man har jo fået nogle fif og ideer. Og 
hørt folk sige; så gjorde vi det, og så gjorde vi sådan” 


Andre har et ønske om at komme ud af kriminaliteten, men tror ikke 
de kan pga. deres hjælpeløshed og desocialiserede situation. En fan- 
ge fortæller: 


»Jeg er 27 år, og når jeg er færdig med denne her dom, så har jeg siddet i 10//2 


ar. 

»Du har praktisk taget siddet i fængsel siden du var 16 år?" 
»Ja, det er rigtigt, det har jeg 


»Mener du at dit fængselsophold vil have nogen betydning for, hvordan du vil klare 


dig når du kommer ud?" 
»Det ved jeg ikke, de sidste par gange syntes jeg ikke, det har hjulpet noget, hvis 


man kan sige det på den måde." 


»Du mener du fortsatte med kriminalitet? Nu er du blevet så meget ældre, forestiller du 
dig at du fortsætter med kriminalitet?" 

»Det kommer an på, hvad jeg bliver lukket ud til. Hvis jeg bare bliver lukket ud 
som sidste gang jeg blev lukket ud fra Horsens så … 3 dage før jeg skulle løsla- | 
des på fuld tid, så lukkede de mig ud til ingenting. Boligen den skulle jeg søge | 
samme dag jeg blev lukket ud, det var i Københavnsområdet, og så syntes jeg | 
ikke om den bolig jeg var ude og kigge på, men det kunne jeg blive nødt til, for | 
jeg havde ikke andre muligheder, men så var der det problem, at kommunen 
syntes ikke om beløbet for huslejen, så jeg fik den ikke. Så stod jeg uden bolig, 
på gaden, og havde ikke noget at lave, og så gik jeg ud og lavede et røveri 


Samlet kan man konkludere, at de fleste fanger synes det er rimeligt 
de får en straf, men de finder ikke den måde hvorpå den udøves 
rimelig. Den forekommer dem urimelig, uretfærdig og meningsløs. 
Magtteknikkernes passiviserende strategi og desocialiserende konse- 
kvens skaber hjælpeløshed og fremkalder en følelse af meningsløshed 
hos fangen. Som kompensation for desocialiseringen og som 
udgangspunkt for modmagtsteknikker og strategier opbygges fange- 
samfundet. 


8. Fangesamfundet 


Fængslet er et delt samfund. Der er vogterne og der er fangerne. Der 
er ringe social mobilitet mellem de to grupper. En fange kan aldrig 
blive vogter.” Vogterne er der frivilligt, de er ansat, de kommer og 
går. Fangerne er indsat, de er tvunget til at være i fængslet 24 timer i 
døgnet. Det er ikke så mærkeligt, der opstår et særligt fangesamfund. 
Fanger omgås mest fanger. De lever tæt sammen fra klokken 7:00 til 
21:25. De er sammen på arbejde og på gårdtur, mange laver mad og 
spiser sammen. Kontakten til personalet er langt mindre og formel. 
Den har i langt de fleste tilfælde et konkret praktisk formål, som kun 
kan løses af vogteren. Åbne en dør, hente post, osv. 

Det er derfor ikke så underligt, at det er medfanger, der er fangers 
referencegruppe. Hvis en fange har et personligt problem henvender 
han sig til en medfange frem for til personalet. Der er naturligvis pro- 
blemer, som fangen henvender sig til personalet med, fordi kun de 
rent praktisk kan løse dem, f.eks. problemer i forhold til myndighe- 
der uden for muren. Men i sådanne tilfælde diskuterer fangen ofte 
problemet med medfanger først, for at få deres vurdering og hold- 
ning. Det er også fangerne, der udøver en væsentlig del af den ufor- 
melle sociale kontrol blandt fangerne. Ris og ros fra medfanger spil- 
ler en større rolle end ris og ros fra personalet, fordi fangen deler 
hverdag, livsbetingelser, normer og værdier med sine medfanger. En 
fange siger: 


»Kritik fra en ansat, det kan jeg jo springe op og falde ned på, fordi jeg i forvejen 
mangler respekten for de fleste ansatte, jeg har ikke den gensidige respekt som 
jeg f.eks. har for dig. Kom du f.eks. og sagde: Hov x, det du gjorde forleden dag 
det var ikke særlig smart eller et eller andet, så ville jeg tage det til efterretning på 


33 Jeg mødte en enkelt fange, som tidligere havde været fængselsbetjent. Et forhold der med- 
fødte en vis skepsis fra hans medfangers side. 


134 


H0000c0c0c0c0c0c0c0c0—0—0—o0o0omo—om 


en helt andet måde, end hvis der kommer en betjent og siger et eller andet til 
mig, for han er bare en bussemand. 

Ros fra ansatte kan jeg ikke bruge til noget, deres normer og sådan noget kan jeg 
slet ikke bruge til noget som helst. Men det er klart, at jeg, såvel som de fleste 
andre, ønsker da at blive respekteret af mine medfanger. Og nyde en vis respekt 
hos mine medfanger, også fordi det er vejen til en nemmere og mere behagelig 


dagligdag" 


Allerede fra det moderne fængsels fødsel har samfundsforskningen 
set fangesamfundet som noget problematisk. A. de Tocqueville skri- 
ver i 1845: 


»Der finnes et organisert forbrytersamfunn blant os … De utgjør en stat i staten. 
Nesten alle disse mennene er blitt kjent med hverandre i fengslene eller treffer 
hverandre igjen der. Det er dette forbrytersamfunnet det i dag gjelder å splitte." 
(Her citeret fra Foucault 1994a, s. 210) 


Holdningen i fængselsvæsnet er, at fængslet er et forhold mellem den 
enkelte fange og systemet: ,,Do your own time”, er rådet til fangen 
(Bondeson 1989, s. 62). Det var også det råd jeg fik af arresthusbe- 
tjenten, da jeg skulle overflyttes til Vridsløse. ,,Pas din egen afsoning, 
lad være med at blande dig i andres problemer, så kommer du lettest 
igennem systemet.” Det var også holdningen hos den daværende 
Direktør for Kriminalforsorgen: 


»… Vi har gode erfaringer med at modtage vore afsonere som enkeltpersoner og 
give dem en individuel behandling, men så snart det begynder med organisering 
af tingene, hvor nogen repræsenterer nogen, bliver det sjældent positivt, for så 
går det hurtigt ud på at, man snakker om folk som en masse." (Hauberg 1992, s. 
280) 


Fangesamfundet har været genstand for megen forskning. Ifølge 
Clemmer (1958) skulle der blandt fangerne opstå en uformel social 
verden med sine egne sociale klasser, sprog, økonomi og normer. 
Assimilation af fangen i en fangesubkultur opsummerer Clemmer i 
begrebet ,,prisonization”. Der opstår et sammenhold mellem fanger- 
ne rettet mod fængselsregimet. Jo længere en fange opholder sig i 
fængsel, desto mere optager han ifølge Clemmer de ,,antisociale", kri- 
minelle værdier og normer, som karakteriserer fangesamfundet. 

At betegne fangekulturen som ,,antisocial" (Bondeson 1989, s. LD) 
beror imidlertid i høj grad på et perspektiv udefra og ovenfra, samt 
et legalitetsperspektiv. I dette perspektiv henviser ,,social" til værdier, 
som er accepteret i ,,;samfundet" — forstået som det etablerede" sam- 
fund. I fangesamfundet antages socialiseringen at foregå, når fangen 
accepterer roller og værdier, som står i modsætning til — og er rettet 
mod det lovlydige samfund, repræsenteret af fængselsbetjentene. Vel 
er fangekulturen antisocial i forhold til fængselsregimet, og den er i et 
vist omfang anti-legal, men er naturligvis ikke antisocial i et fange- 
perspektiv. Den er netop en social reaktion på fængslets magtteknik- 
ker, som skaber fællesskab og sammenhold. Fangekulturen er ikke et 
normsæt rettet mod samfundets værdier og normer generelt. De gen- 
findes i høj grad i fangekulturen. Du må ikke stjæle fra en medfange, 
du må ikke stikke en medfange, man er solidarisk med en fange, som 
bliver udsat for urimelig behandling osv. Fangekulturen er en reak- 


åg 
ZEN: tion på fængslets magtteknikkker, på overvågning, kontrol og disci- 
É plinering. En reaktion på et autoritært regime. 
Fan Fangernes negative holdning til statsmagtens repræsentanter i 
Hr fængslet — betjentene — kan derfor heller ikke overføres til en generel 
5, negativ holdning til samfundsordenen uden for muren. Tværtimod 
mu: har fanger ofte borgerlige politiske holdninger, ligesom deres mål i 
FED tilværelsen ofte var at opnå rigdom og social status. Deres metoder 
al har blot været ulovlige. 

[: Undersøgelser har vist, at prisonisering tiltager, jo længere fangen 


er i fængslet (Wheeler, 1961). Jo mere lukket og kontrollerende regi- 
sø met er (Street 1970). Wheeler (1961) mener der er en sammenhæng 
da mellem fangens forhold til omverdenen og afsoningsforløbet: I 
mi begyndelsen af afsoningsforløbet afskæres fangen fra omverdenen. 
HD Han opsuges af fængslet og dets subkultur. Hen imod løsladelsen 
vender fangen sig væk fra fængslet og subkulturen. Familie og venner 
i det lovlydige samfund bliver igen en væsentlig referenceramme. 
Fangens forhold til verden udenfor beskriver en U-kurve. Bondeson 
(1989, s. 21) afviser at en sådan deprisonisering finder sted hen mod 
løsladelsen. 

En af mine informanter giver en beskrivelse af hans forhold til 
omverdenen, som passer på Wheelers U-kurve, mens andre forbli- 
ver prisoniserede til deres løsladelse, og endog tager dele af subkul- 
turen med sig ud. Det drejer sig f.eks. om forholdet til overvågnings- 

og kontrolteknikkerne. Jeg kender det fra mig selv. Jeg føler mig 
generet og provokeret, når jeg møder Securitasvagter i butikker, på 
biblioteket, S-togskontrol, videokameraer her og der og alle vegne. 
Vridsløse er imidlertid ikke en lukket institution i samme grad 
som lukkede fængsler i f.eks. USA. En del af fangerne i Vridsløse er 
under udslusning og har derfor udgang i følge med en vogter eller 
som orlov. Ca.1/3 af fangerne får regelmæssig besøg. Det foregår i en 
særlig besøgsafdeling, hvor der til forskel fra Wheelers amerikanske 
fængsler er mulighed for fysisk kontakt. Nogle fanger er der i stand 
til at bevare en bevidsthed om, at de hører til i to verdener gennem 
hele afsoningsforløbet. Wheelers U-kurve er måske derfor ikke så 
markant i et fængsel som Vridsløse, selv om trækkene findes. 


Årsagerne til fangesamfundet 


En anden del af forskningen har beskæftiget sig med årsagerne til 
dannelsen af denne fangekultur. Ifølge Sykes (1958) er det ,,Pains of 
imprisonment", som fører til dannelsen af en kriminel subkultur. 
Den skulle repræsentere et kollektivt forsøg fra fangernes side på at 
imødegå konsekvenserne af det pres, som fængslets magt udgør. 
Fangesamfundet er en funktion af strukturel genereret magtesløshed 
(Thomas & Zingraff, 1976). Fangerne prøver at neutralisere følgerne 
af ,;pains of imprisonment" ved at flygte ind i subkulturen, der byg- 
ger på et vist sammenhold mellem fangerne mod vogterne. 

To konkurrerende forklaringer har siden slutningen af 1950'erne 
prøvet at give svar på prisoniseringsprocesserne: ,,deprivations- 
modellen" og ,,importations-modellen”. Deprivations-modellen (Sy- 
kes & Messinger 1960, s. 14-5.) fremhæver retssystemet og fængslet 
som årsagen til prisoniseringen: 


»… en depersonaliserende og stigmatiserende effekt af retsmaskineriet og fængs- 
ling, koblet med de fremmedgørende konsekvenser af den undertrykkende 
magt, som udøves af fængslets personale, i deres forsøg på at opretholde social 


kontrol i fængslet." 


Importations-modellen (Wheeler 1962, s 161) fremhæver, at omfanget 
af værdier og normer i opposition til personalet afhænger af graden 

og varigheden af den enkelte fanges tilknytning til det ,,kriminelle 

værdisystem" før indespærring. De to modeller blev lanceret som 
| konkurrerende. Efter mange undersøgelser konkluderede forskere, 
| at begge modeller er i funktion samtidig (Thomas 1977, Wellford 
i 1967). 

Det er muligt, at fangekulturen i Vridsløse indeholder elementer 
fra subkulturer udefra, f.eks. ,,narko-" og ,rocker-kulturen", men 
den er også i høj grad en reaktion på fængslet. Fanger, der ikke har 
været tilknyttet subkulturer, optager også elementer af dens værdier 
og normer. Mange udtryk og øgenavne er ikke taget med udefra, 
men opstået i fængslet (se ordlisten bagerst i bogen). 

Socialiseringen til fangerollen — prisoniseringen — bliver som regel 
beskrevet som en énvejsproces — som et uheldigt resultat af fængslet 


may (Clemmer 1958, Sykes 1958). Fangekulturen er imidlertid også en 
tt udadrettet kraft, et udtryk for modmagt, der søger at modsætte sig 
EM magtens teknikker. Ved strejker og aktioner søger fangerne at påvir- 
En ke fængslet, medierne og offentligheden. Fangesamfundet har også 
Fa sin egen kultur i almindelig forstand. Sine egne forfattere, digtere, bil- 
HH ledkunstnere og teaterfolk, der udtrykker fangesamfundets tanker og 
1 følelser. 

Fo; Galtung (1961) påpeger, at de fleste fanger er sig bevidst, at de 
FØL? lever i to verdener, dels den inden for muren og dels den udenfor. 
le) 


Fangen oplever en konflikt mellem at søge at bevare den identitet, 
der er relevant for livet uden for fængslet, og samtidig tilpasse sig 
livet i fængslet. At blive en del af fangesamfundet kan ses som en 
sa løsning på denne konflikt. Fangen kan bevare dele af sin identitet og 
En samtidig undgår han den institutionaliserende tilpasning og bevarer 
øen sine sociale færdigheder. 


xY 
3 


Fangesamfundets normer 


Fangekulturens normer beskriver Sykes og Messinger (1960) i føl- 
gende principper: Stik aldrig en medfange. Udnyt ikke dine medfan- 
ger. Vær sej. Stol aldrig på en betjent. Jeg kunne genfinde disse nor- 
mer i mit materiale. En fange siger: 

»Ja, god moral er bl.a. at lade være med at tale alt for meget med betjente, ikke. 
Man sætter sig ikke op på kontoret og knevrer 3 kvarter med betjentene, så får 
de andre sgu mistanke om, at der er et eller andet galt. Man stikker ikke sine 
venner. Man stjæler ikke fra andre. Ja, men så længe man opfører sig ordentligt 
og passer sit, så er der jo ikke de store problemer med moral, det er jo næsten 


den man selv sætter, ikke. Det har jo nok noget at gøre med, at man behandler 


folk som man gerne selv vil behandles, ikke. 


Men også andre normer spiller en rolle. Fanger dømt for sædelig- 
hedsforbrydelser, specielt mod børn, er ilde sete i fangesamfundet. 
En fange siger: 


»… der er nogle forbrydelser, der pr. definition ikke rigtig accepteres herinde, og 
som jeg bestemt ikke vil acceptere, 


»Hvad er det for type forbrydelser?" 
»Det ville være sædelighedsforbrydelser f.eks, jeg ikke ville bryde mig omf 


Men det er spørgsmålet om det ikke også er en udbredt holdning i 

befolkningen og således ikke et særtræk ved fangesubkulturen. Stik- || 

keri er ikke accepteret. En fange, som har stukket en medfange til 

politiet eller til fængselsmyndighederne, vil have det meget svært på 

sin afdeling. Fangerne søger at løse interne problemer selv, evt. via 

talsmænd og afdelingsmøder, uden at indblande betjente eller inspek- 

tionen. Tyveri fra medfanger er bestemt heller ikke velset og derfor 

også sjældent. En fange siger: | 
(at) respektere sine medindsatte, det er en forudsætning for at man kan bo 

sammen, 20 mennesker på en afdeling, på så lidt plads, ikke. Det er hele tiden 

det man skal ha” i baghovedet, man sidder under nogle totalitære forhold, som er 

enormt frustrerende, og som gør at man lige pludselig kan reagere helt anormalt 

fra det ene øjeblik til det andet. 1 

Man laver ikke plat og stjæler fra hinanden, det skaber så meget lort. Ikke kun 

for dem der gør det, men også for resten af afdelingen. Så det skal man så vidt 


mulig undgå” 1) 


(En anden siger): 
»Dernæst skal man kunne stole på den mand, som er den ideelle fange, når man | 
snakker. Herinde snakker man meget om kriminalitet, man snakker også nogle 

gange om fremtidig kriminalitet, og der bliver du nødt til at snakke med nogle 
mennesker som du har dyb tillid til. Dem mangler vi herinde. Den ideelle fange 
skal man kunne stole på, dvs. han må i hvert fald ikke ha” været stikker, altså ha” 


informeret nogle myndigheder på noget tidspunkt om andre personer. Dernæst 
så skal han også kunne stoles på i den forstand, at han ikke løber med sladder, 


han sidder ikke og snakker med dine medfanger 10 min. efter, om det du har sid- 
ll det og snakket om, det er et af mine vigtigste kriterier. Og et kriterium for en god 
| fange skulle også være, at han har den omgang med personalet som personalet 
| og systemet egentlig kræver for at han kan overleve herinde, eller fungere her- 
inde, men ikke yderligere, jeg kan ikke fungere særlig godt med fanger, som spil- 
ler for meget bordtennis og alt muligt andet med betjentene, og har for meget 
social omgang med dem. Den ideelle fange, han er også lidt betjentfjendsk, ikke 
aggressiv, men alligevel betjentfjendsk, afstandstagende." 


(En tredje fange siger): 

»… jeg ville jo ikke ha” kontakt med en indsat jeg ved går til personalet og for- 
tæller om andre fanger, det ville jeg ikke. 

… så ville jeg med det samme se hvad jeg kunne gøre for at få ham væk. Om han 
så selv skal gå, eller hvad jeg ville foretrække, at han selv lister af, men Jeg vil nok 
gøre noget for det, hvis jeg ved der er noget konkret om snakken og det ikke 
bare er en fangehistorie. Dem er der også mange af. Men f.eks. med ham X, 
hvor jeg fik en helt konkret oplysning om hvad der var foregået, så kan jeg ikke 
lade være med næste gang jeg ser manden at konfrontere ham med det, hvilket 
også resulterede i at han gik.” 


Den ideelle medfange er således ikke kun defineret af de normer 
Sykes nævner. Det spiller også ind hvordan fangen fungerer i hver- 
dagen. At han er omgængelig, respekterer sine medfanger, at han 
rydder op efter sig, at han ikke tumler påvirket rundt på fællesarea- 
lerne. Mens hashen giver en rolig atmosfære på en afdeling, kan 
f.eks. amfetamin og visse piller give aggressioner og skabe paranoia, 
f.eks rohypnol. 


Relationerne mellem fanger 


Fangerne har ikke selv valgt at være sammen. Hverken i fængslet 
eller på den afdeling, hvor de bliver placeret. Man kan ikke vælge sin 
afdeling. Fængslet har tværtimod et blandingsprincip, således at man 
søger at blande unge og gamle, kort- og langtidsfanger, danskere og 

udlændinge, svage og stærke, narkomaner og ikke-misbrugere. Alle 
deltager de i et komplekst net af fordomme, fjendtlighed, venskab og 
alliancer. En fange fortæller: 


»… jeg er her for et stykke tid, jeg har ikke haft nogen kriminel løbebane og har 
ikke haft kontakt til de mennesker, jeg nu har kontakt til, tidligere, og jeg betrag- 
ter det som nogle mennesker, jeg er blevet pålagt og være sammen med i en 
årrække, og så må jeg hellere lære dem at kende, og finde ud af hvad de er for 
nogen og få et forhold til dem, frem for at låse mig inde i 7 år. Dét ville jo være 
et helvede, men jeg har så senere, som jeg har udviklet mig herinde og lært folk 
at kende, fundet ud af, at de er jo en race for sig, de er nogle meget specielle 


mennesker." 


(En fange med baggrund som forretningsmand siger): 
,… sådan et sted som her, der er det jo mange tilfældigheder, du vælger jo ikke 
selv din omgangskreds, den bliver jo hevet ned over hovedet på dig. 


Det kan godt være jeg føler mig lidt finere, men f.eks. nr. x ville jeg ikke gåi en 
svømmehal med. Mange gange krummer jeg altså tæer over mine medfangers 
opførsel, og det er vel nok der, jeg er lidt atypisk, men det har vel også noget at 
gøre med at jeg selv føler, at jeg har levet 2 livs || 


Nogle få fanger knytter tætte venskaber. Men de fleste er tilbagehol- | 
dende med at knytte tætte bånd, måske fordi de håber at kunne bry- || 
de deres kriminelle løbebane. En langtidsfange siger: 


»… den bedste ven jeg har fået herinde, er en fyr ved navn xxx, men han er ble- | 
vet flyttet herfra. Men det er et venskab der vil holde uden for fængslet, uden for 
al tvivl.” 


»Hvuem bruger du din fritid sammen med, hvad er det for typer fanger?" 
»Jamen, det er de løse kammeratskaber, man får en masse af i fængslet. Altså 


som sagt, man oplever at få, hvis man er heldig, én måske to, måske lidt flere 
venner, men venner det er en sjældenhed trods alt, der skal jo meget til at blive 
venner. Man oplever en masse løse kammeratskaber, som dog udskiftes meget 
hurtigt i form af, at der er så stor forskel på dommene. Der kommer også, synes 
jeg, flere og flere korte domme i fængslet, dvs. man oplever at få et eller andet 


løst kammeratskab med en gut eller to som bliver løsladt 3, 4, 5 måneder sene- 


rer 


(En anden fange svarer på spørgsmålet): 

»Har du nogle gode venner blandt fangerne?” 

»Nej, det er bekendtskaber, men det skyldes igen min indstilling til, hvad Jeg vil 
med mit fængselsophold. Jeg vil meget gerne prøve at undgå at lande i samme 
situation, som da jeg var ude i samfundet og røg ind på det her, og min situation 
var meget elendig, dårligt kammeratskab og druk og stoffer og frustrationer af 
helvedes til. Så jeg har konkluderet, at hvis jeg skal ha” en chance, når jeg kom- 
mer ud, ja, så skal jeg ha nogle folk som på en eller anden måde ikke kan påvir- 
ke mig til at gå på den forkerte side af loven igen. Og der mener jeg ikke, at jeg 
umiddelbart har mødt nogle folk i fængslet, som jeg vil kunne opnå et venskab 
med, der ikke ville føre til et eller andet i den retning. Jeg stræber efter at få nog- 
le kvalitetsvenner i livet. Og jeg har endnu ikke mødt nogle herinde, jeg har kun- 
net opnå det med." 


»Kan du ikke ha” et venskab med en kriminel uden selv at være kriminel?” 


»Jeg mener jeg er for svag en person til at kunne det” 


»Det kunne jo også være fordi du ikke har mødt nogle endnu du syntes det var værd 
at skabe et varigt venskab til?" 

»Nej, for jeg har sgu mødt nogle enkelte rigtig fede mennesker, med nogle rigtig 
fede indstillinger til livet, men jeg har holdt igen, fordi jeg ikke er 100% sikker på 
mig selv endnu, om jeg kan ,,falde i vandet" eller hvad det nu hedder. Jeg kan 
ikke se, at der er nogen grund til at jeg tar” den risiko, fordi mit liv er mere vig- 
tigt end at måske beholde én som ven” 


Fangelivet er præget af mangel på nære sociale kontakter. Fangens 
mulige omgangskreds begrænser sig til de ca. 180 fanger, der er i fæl- 
lesskab. Fangerne i Vridsløse er i den forbindelse privilegerede. I 
Nyborg og Horsens Statsfængsel er fangerne adskilt afdelingsvis og 
har kun meget begrænset mulighed for samvær med fanger uden for 
afdelingen. Der er meget ensomme fanger. Nogle fanger er meget 
bevidste om, at deres relationer til medfanger ikke er venskaber men 
netop kun bekendtskaber. Fanger diskuterer sjældent private proble- 
mer og følelser. En fange siger: 


»Jeg har fået nogle bekendtskaber, men jeg har ikke fået nogle deciderede ven- 
ner. Men det skyldes igen, at man er meget reserveret herinde. De ting man 
diskuterer og snakker med sine medindsatte om, det er mere eller mindre lige- 
gyldige ting eller ting, der har relation til ens ophold eller straf eller fængslet på 
en eller anden måde eller måske noget uddannelse, men det er, hvad skal man 
sige, det er følelsesdøde ting, det er ikke ting du tager dig specielt nær, vel” 

Hierarkiet 


I fængslet er alle ikke lige, der er ligesom ude i samfundet et hierar- 
ki. Fangerne kommer til fængslet med forskellige forudsætninger, det 
være sig økonomiske, vidensmæssige, psykiske eller fysiske. Nogle 
klarer sig bedre end andre i fængslet. Der er rige og fattige. Der er 
socialt velfungerende fanger, der er fanger med alvorlige misbrugs- 
problemer og fanger med psykiske problemer. Der er udenlandske 
fanger med kulturelle og sproglige problemer. Og som før nævnt er 
det problematisk at være dømt for sædelighedsforbrydelser og være i 
et fællesskab, præsis som uden for muren (Notat fra Vridsløselille 
Statsfængsel 2.1.96 ,,Om svage fanger"). Jeg har dog oplevet, at fan- 
ger dømt for voldtægt har været i fællesskabet uden større problemer. 
For at klare sig godt i fængslet skal man selv kunne administrere sin 
hverdag økonomisk og socialt. Det kræver en vis grad af social kom- 
petence at leve så tæt på andre mennesker. En fange forklarer hvilke 
fanger, han helst vil omgås: 


»Rimelig velfungerende, jeg sætter ikke nogen specielle krav til folk, bare man 
kan tale sammen og at det ikke er nogle halv-evnesvage, som der jo er mange af. 
Jeg synes ikke jeg stiller nogle krav, bare de ikke er totalt lamme i roen” 


»Det giver et vist svar på, hvem du ikke vil omgås?” 
»Altså jeg vil sige, jeg omgås ikke så meget narkomaner, men på den anden side 
har jeg da omgået narkomaner.” 


»Det er ikke det, der er den oprindelige skillelinie, vel?” 

»Nej, om en mand er narkoman eller ej, hvis han er rimelig fornuftig at snakke 
med, og jeg synes om personen, så kan jeg da godt snakke med ham selv om han 
ryger heroin.f 


»Men hvis vi skal kredse ind hvad der afgør om du har kontakt eller ej, så er det stort 
set deres sociale omgængelighed, eller hvad?” 

»De behøver f.eks. ikke at kunne lave mad, hvis de bare tager opvasken. Hvis de 
heller ikke gider det, kan jeg godt blive sur. Hvis jeg skal tvinge folk til at tage 
opvasken. Hvis vi bare kan finde ud af det sammen. Jeg har ingen fordomme 
m.h.t. folks kriminalitet, det er ikke det der afgør kontakten. 

… hvis folk ikke kan begå sig. Hvis folk udelukkende tænker på sig selv. Det er 


måske små ting, men hvis en mand f.eks. kommer og sætter sig og æder, og så 

går igen når han er færdig med at æde, uden så meget som at tænke på at hjælpe 
med at vaske op eller, gøre noget for andre end sig selv. Det kan være nok til, at 
jeg ikke gider tale til en mand overhovedet. Jeg kan godt lide, hvis vi kan lave 
noget sammen." 


Fællestalsmanden er en respekteret fange, valgt af sine medfanger 
ved hemmelig afstemning. Han befinder sig i hierarkiets øverste lag. 
Det gør han ikke i kraft af fysisk styrke, økonomisk magt eller fordi 
han er medlem af en rockerklub, men fordi han er i stand til at 
udtrykke og formidle fangesamfundets holdninger. Den fysisk stærke 
fange, narkosælgeren, pengeudlåneren har måske magt over enkelte 
personer, præcis som uden for muren, men de er ikke specielt velse- 
te og de styrer ikke fangesamfundet. En fællestalsmand gennem 2 år 
siger om sin magtposition over for sine medfanger: 


»Det kan man godt sige … jeg har magt over andre fanger” 


»Hvordan har du det med det?” 

»Det har jeg det egentlig meget godt med, he, he. Jeg har altid følt i mit liv, at det 
var andre, der havde magt over mig, og syntes det … at få noget magt lige plud- 
selig, få noget indflydelse på tingene giver en selvtillid, og jo længere perioden er 
og jo mere man bliver respekteret, så får det en positiv indflydelse. Jeg ser ikke 
ordet magt som noget negativt i den her forbindelse, men som indflydelse og det 


giver noget selvtillid som jeg kan bruge senere hen og jeg har været glad for at få 


ff: den chance. Jeg synes ikke, jeg misbruger den magt. Jeg har fundet en rigtig god 
hr balance mellem tingene, for det er jo noget med fangeholdninger til problemet, 
FH 5; der gør, at man konkluderer et eller andet og handler derefter. Så følger folk trop 
HJ på det. Det er det der er rart at se på , hvis man har nogle ideer og får folk med 


HA på dem, og man så kan se udmøntelsen af resultatet” 


»Altså, du føler mere, du er en bølgebryder for nogle ting, der rent Faktisk ønskes af 
Jfangebefolkningen ?” 
| bøg 


»Mere end du presser noget ned over dem, ikke?" 

»Ja, nogle gange kan det godt være, at jeg presser noget igennem, men så er det 
p.g.a. tidspresset, men omvendt føler jeg, at det er noget, der kommer os alle 
sammen til gode, og derfor har jeg ren samvittighed. Og jeg føler ikke det er en 
dominans." 

»Hvad kendetegner lederne?" 

»En menneskelig forståelse, noget psykisk overskud for disse mennesker, god 
argumentation, de respekterer andre mennesker og de har en lyst og får en leder- 
rolle. Rå muskelkraft mener jeg ikke har nogen lederrolle herinde, måske lidt 


negativ, de kan skræmme nogle folk, men de hører ikke med i talsmandsgruppen 
på den måde, og på den måde tilhører de ikke det officielle hierarki 


»Men der kunne være et mere uofficielt hierarki herinde?" ||) 
»Ja, der er nok nogle indimellem, der bruger deres muskelkraft, set i mine øjne 
lidt forkert." 


»Men det er ikke dem der får mest indflydelse?" || 
»Nej, og slet ikke i overordnede spørgsmål, det er sådan noget med at få folk til 
at betale hvad de skylder, osv.f 


(En anden fange, der ikke hører til i toppen af hierarkiet siger om talsmands- 


gruppen): | 
»Jeg vil ikke sige de generelt fungerer som ledere blandt fangerne. Men det er 


klart, der er nogen, der i visse situationer er mere dominerende end andre. Der 


er nogen, der tager mere aktivt del i vores fælles hverdag end andre netop i form | 
af talsmandsarbejde og fritidsudvalg osv. Det er vidt forskelligt, hvor aktive folk 
er herinde, hvor meget overskud folk har. Det er klart, at de folk der har de 
største problemer forbundet med deres ophold, de vil ikke have det største over- 
skud til at lave den slags ting. Og dem der har et reelt overskud, de vil have over- 
skud til at lave den slags ting. Og de vil mange gange måske komme til at virke 
eller fremstå som ledere. Men det vil jeg ikke sige generelt for de har også … det | 
er mit indtryk at … man kan opleve nogle gange, specielt fællestalsmanden er 
»fed up" med hans arbejde, fordi det er altså meget omfattende. Han bliver også | 
lagt mange ting i munden og på sinde som han egentlig slet ikke står for eller har 
haft intentioner om, og mange af de ting kan godt blive misforstået osv. Der vil 


altid være nogen, der er mere dominerende end andre, men det er ikke nogen | 


specielle, kan man sige.f 


,Dem, der er dominerende, hvad er det der karakteriserer dem? Er det nogen der har 

siddet mange år? Er det nogen der har begået særlig hård kriminalitet? Eller er det" ok 
dem, der som du siger har et socialt overskud?" 

»Jeg tror ikke det er kriminaliteten, der karakteriserer dem. Jeg tror mere det er . 

deres personlighed generelt. Det er ikke kun herinde, de vil være dominerende. 

Det vil de også være udenfor. Det er et spørgsmål om, at der er nogle, der er 


mere synlige end andre, mere aktive, og det kan blive tolket som om de er mere 
dominerende, for jo mere aktiv du er, jo mere vil du præge nogle ting. Men jeg 

vil da også skynde mig at sige, at hvis der er nogen der har en for dominerende 
adfærd i dagligdagen, så får de det at vide og bliver pillet ned gang på gang” 


(En fange der er i fængsel for første gang siger): 


»Jeg synes ikke, folk virker tyranniseret, der kan selvfølgelig være nogle situa- 
tioner, der er også folk der tyranniserer sig selv. Mange sætter gæld vel vidende at 
ll de ikke kan betale, så er systemet jo sådan herinde, at de ikke kan gå til Kongens 


foged og få ham til at inddrive deres gæld, og så kommer det der afhængigheds- 
forhold. Selvfølgelig er der også et stort misbrug, misbrug er også en måde at slå 
kedsomheden ihjel på, det forstår jeg godt, jeg ville bare ikke selv kunne bruge 
det, for mig ville det bare give flere problemer. Men der er helt sikkert tyranni 
fra dem, der deler stoffer ud og dem, der kræver penge ind. Men det ser ud som 
om der er mange, der har deres små grupper, de så befinder sig meget godt i” 


Balvig m.fl. (1969, s. 121) refererer amerikansk forskning for det 
synspunkt, at lederne i fangesamfundet udvikler en kooperativ kon- 
takt med personalet, som holder tendenser til oprør i den øvrige fan- 
gebefolkning nede, og udøver en kollektiv selvdisciplinering. En fan- 
ge fortæller: 


»I gamle dage (midten af 1960'erne) sad alle cigaretsmuglerne og de kriminelle 
fra Vesterbro her i Vridsløse. De røg i fængsel hele tiden og kendte smutvejene. 
De var mindst lige så grove som dem, man i dag kalder stærke fanger”. Faktisk 
udnyttede de andre indsatte mere, end man gør i dag, men de var mere på bøl- 
gelængde med betjentene. Derfor råbte fængslet ikke så meget op” (Hansen & 
Jacobsen 1995, s. 78) 


En sådan overenskomst mellem såkaldte stærke fanger og betjente 
var der ikke tale om i den periode jeg var placeret i Vridsløse. Tals- 
mænd og toneangivende fanger var tværtimod meget initiativrige og 
aktive i de kollektive konflikter. Fællestalsmanden siger til spørgsmå- 
let: 


»Altså opstår der en ledergruppe blandt fangerne?” 

»Ja … det gør der, leder/koordinator eller noget i den stil, man koordinerer sam- 
menholdet, kalder sammen til aktion for nogle fælles problemer, det er ikke 
noget med at nu skal I gøre sådan og sådan for jeg er udnævnt til leder, vel.” 


AUF-strukturen øgede kløften mellem de stærke velfungerende og 
svage dårligt fungerende fanger. Livet i Vridsløselille Statsfængsel 

kræver, at fangen i stigende omfang selv kan udfylde og administre- 
re sin hverdag. Fangen skal selv administrere sine penge, selv lave 
mad og klare sine personlige fornødenheder, selv organisere sin fri 
tid, selv give sin dagligdag en mening. Fængslet fodrer, behandler og 
beskæftiger ikke længere fangerne, opbevarer dem blot. Fængselslivet 
kræver en større social kompetence end tidligere. For de velfunge- 
rende fanger er dette en fordel. De kan selv administrere en del af 
deres liv. Men det er svært at leve op til for de stadig flere og hårde- 
re belastede stofmisbrugere og psykisk syge, som befolker fængslet. 
De har svært ved at stå op klokken 7 og være parkeret på en arbejds- 
plads til klokken 15:15. De kan ikke administrere deres penge, 
prøver at platte sig igennem og får derfor problemer. Nogen kan sim- 
pelt hen ikke lave mad. Andre kan ikke finde ud af at rydde op efter 
sig i køkken, bad og vaskerum, hvilket skaber konflikter. På den led 
har fængslet uddybet kløften mellem »Stærke" og ,svage" fanger. 
Nogle kan simpelthen ikke klare at leve i fællesskabet, men foretræk- 
ker at ligge passivt hen i cellen, se fjernsyn og få fængselsmaden ser- 
veret. Fængslet havde til stadighed ca. 20 fanger siddende frivilligt 
isolerede. Det er ikke kun fanger der p.g.a personlige konflikter og 
narkogæld har valgt at gå i isolation, men i lige så høj grad fanger, 
der ikke har kunnet klare fængslets hverdag. Hvis det blot drejede sig 
om trusler fra de ,stærke", kunne man blot etablere en lukket afde- 
ling for de ,svage" med internt fællesskab. Men fængslet har ikke 
andet tilbud til de dårligt fungerende end isolation. Den beskyttede 
afsoning betyder yderligere begrænsninger af disse fangers vilkår, 
som yderligere belaster dem psykisk og socialt. Den beskyttende iso- 
lation løser et problem, men forstærker andre. 

Et andet problem er, at antallet af fanger med psykiske lidelser, 
der placeres i de almindelige fængsler, har været stigende de senere 
år." Selv om jeg oplevede at tolerancen var høj blandt fanger over 
for afvigere, var der problemer specielt med medfanger, som let blev 
hidsige. En fange siger: 


34 , Statsfængslet har en psykiatrisk og en psykologisk konsulent med et meget lavt ugentligt 
timetal. Disse kan ikke påtage sig egentlig behandling af indsatte, men udfærdiger alene 
erklæringer til brug i sagsbehandling … Hertil kommer, at antallet af indsatte med svære 
psykiske lidelser i de senere år har været stigende. Det drejer sig om indsatte, som egentlig 
hører hjemme om ikke på hospital for sindslidende så dog i hvert fald på Anstalten ved 
Herstedvester, som har behandlingspersonale, … (Notat fra inspektøren i Vridsløselille 
Statsfængsel 13/6 1996). 

»Det irriterer mig, at så mange syge, der hører til på H.V. skal sidde her, ford; 
der er pladsmangel. De er mentalt rigtigt syge og bør slet ikke være her. Vi skal 
ikke belemres med dem. Det er 80% på min afd., de bliver fyldt med så megen 
medicin og går rundt og fnyser, de er virkelig tossede. Det synes jeg er en belast- 
ning. Men jeg passer meget på — for går man for meget sammen med tosser, bli- 
ver man påvirket af det. Vi har haft nogle meget slemme eksempler. Jeg har en 
halv snes gange været oppe på betjentkontoret og sige, at det ikke kan ha' sin rig- 


tighed, at så syge folk skal være her, og jeg har hver gang fået medhold, og de 


|| siger at de gør hvad de kan for at få dem flyttet, men det sker ikke” 


»Stærke og svage fanger" 


Fængselsregimet har en uskreven norm: alle fanger skal være lige. 
Der ses skævt til folk, der indretter sig for godt, spiser godt og lever 
godt. Det var simpelthen umoralsk at visse fanger, f.eks. medlemmer 
af H.A., formåede at indrette sig behageligt i fængslet. En fange må 
heller ikke ansætte en anden fange, selv om lønnen er højere end 
den, fængslet betaler, det betragtes som grov udnyttelse. Kriminal- 
forsorgen har i de senere år fokuseret på ,;problemet stærke og svage 
fanger". Der er blevet lavet flere rapporter om emnet (Direktoratet 
for Kriminalforsorgen 1994a og 96). Kriminalforsorgen skildrer pro- 
blematikken med stærke og svage fanger som et forhold mellem fan- 
gerne. At de stærke fanger dominerer, udbytter og plager de svage 
fanger: 


»De stærke kan i kraft af personlighed, fysik, eller andet styre og udnytte svage- 
re medindsatte.” (Dfk 1994a, s. 2) 

»Grupper af indsatte, herunder rockerne og deres supportere, som i de senere år 
har skabt sig en sådan magtposition i fængslerne/arresthusené, at de i dag er i 


stand til at udgøre en særdeles negativ styrende faktor i forhold til de medind- 
satte." (Dfk. 1994, s. 4) 


De svage fanger er narkomaner, fysisk og psykisk svagt funderede, 
sex-kriminelle og fanger ,,der har sladret om andre i deres sag" (Dfk. 
1994a, s. 4-5). I en senere rapport lægger arbejdsgruppen vægt på, at 
der også er positive stærke indsatte og at man ikke må forveksle dem 
med de negative. Men arbejdsgruppen indbefatter konkret fanger, 

der er fangepolitisk aktive, som negative stærke fanger. Direktoratet 
opfatter fangernes solidaritet som et problem: 


»Det er oplevelsen, at de stærke indsatte — uanset om de er medlemmer af tals- 
mandsgruppen — ofte bevidst styrer fællestalsmanden og talsmandsgruppen … 
De stærke indsatte udstrækker deres magt i et sådan omfang og ønsker at påvir- 
ke klimaet på afdelingerne i en sådan grad, at også øvrige indsatte afholder sig 
fra at kontakte personalet ud over, hvad der er strengt nødvendigt … de 
nuværende mere frie forhold (fællesskab, besøg, udgang m.v.) … gør det betyde- 
lig nemmere at få magt i fællesskabet nu frem for tidligere, hvor de indsatte ofte 
lå i indbyrdes strid, og hvor personalet — på trods af normen om ikke at sladre — 
alligevel havde relativt gode muligheder for at få indsigt i forholdene og påvirke 
de indsatte.” (Dfk 1996, s. 11-12) 


I et fangeperspektiv ser det anderledes ud. Her er stærk/svag-fange- 
problematikken i lige så høj grad et forhold mellem fangerne og 
systemet, som mellem fangerne indbyrdes (Hansen & Jacobsen 1995, 
s. 78). Det er karakteristisk for såkaldte stærke fanger at de ikke tager 
stoffer, at de benytter sig af muligheden for at uddanne sig, at de hol- 
der sig fysisk og psykisk i form, at de er selvsikre og velartikulerede. 
At de søger at skabe et sammenhold blandt fangerne, at de søger at 
stable fritidsarrangementer på benene. De accepterer ikke fængslets 
regime, men søger konstant at udvide deres muligheder i fængslet. 
En bibliotekar som har været ansat i Vridsløse fra 1987-92 beskriver 
i et interview i Dagbladet Information (15/16 august 1992) i forbin- 
delse med BIII-konflikten forholdet således: 


»Der er ikke, som ledelsen hævder, tale om en kamp fangerne imellem —- men om 
en kamp mellem mænd, og det er på den ene side de mænd i fangegruppen som 
er ,stærke" og velfungerende, og de mænd i betjentgruppen, der opfatter enhver 
velfungerende fangegruppe som en potentiel trussel mod stabilitet i fængslet. Det 
er vagtmestre, de fagligt aktive betjente og en stor gruppe nyansatte, der simpelt- 
hen ikke aner, hvordan de skal forholde sig til de indsattes daglige krav og 
ønsker, urimelige og rimelige … det er jo fanger, som er i forbløffende god fysisk 
og psykisk form. De udstråler en vis styrke, indimellem ren livsglæde — og ikke 
mindst sikkerhed 


De svage fanger kan systemet derimod behandle som de vil. De yder 
ikke den samme form for modstand, skaber ikke de samme proble- 
mer for systemet. De kan kontrolleres, de kan lettere parkeres, passi- 

viseres og institutionaliseres i deres ensomhed, stofmisbrug eller 
skam over deres kriminalitet. De er de perfekte klienter. Skaber 
| arbejde, skal hjælpes, støttes og formes af omsorgsmagten. Her er 
| ingen tvivl om magtforholdet. De vender igen og igen tilbage til 


fængslet og sikrer derved dets fortsatte eksistens. Fængslet er gen- 
| brugsvirksomhed. 

Vridsløselille Statsfængsel oprettede 11. maj 1992 en specialafde- 
ling: BIIT" for stærke fanger, konkret for medlemmer af Hells 
Angels (H.A.) og fanger, der angiveligt stod dem nær (Notat vedr. 
særanbringelse 11. maj 1992). Det til trods for, at fængselsinspek- 
tøren så sent som 11.11.91 i et notat til Direktoratet havde skrevet, 
at H.A. ikke styrede fængslet, ikke handlede med hård narko. H.A. 
søgte derimod at gøre deres afsoning så behagelig som mulig. De 


velfungerende ikke indretter og bruger fællesstuen er det ikke 
sådan, at de svage indretter og bruger den. Det er også meget 
muligt at en H.A.'er kom foran i køen ved købmanden eller fri- 
søren, men det er ikke nødvendigvis begrundet i trusler og frygt. I 
fængslet nærer en del fanger respekt for H.A.'ernes subkultur, deres 
sammenhold, æresbegreber, at de ikke lader sig ,,tryne" af fængslet 
osv. De fanger der blev anbragt på BIII var stærke fanger i forhold 
til personalet og det gav respekt hos medfangerne, ligesom de også 
drog nytte af den magtbalance mellem fanger og vogtere, som 
H.AJ'erne var med til at skabe. Når , Jønke" kommer foran i køen 
hos frisøren, kan det være det samme fænomen som når en popu- 
lær skuespiller eller sportsstjerne kommer foran i hospitalskøen 
eller hos bageren (,,Brasen" 1993/93 s. 24-35). Det er nok karakte- 
ristisk for BIII-fangerne, at de nærede en vis foragt for narkomaner 
eller for svaghed i det hele taget, men at BIII-fangerne generelt 
eller i vidt omfang, truede svage fanger i isolation, var ikke tilfæl- 


5: var aktive, de indrettede sig behageligt i den afdeling, hvor de var 
Så placeret osv. Imidlertid var en ,,særlig undersøger”, en fængselsbe- 
37) tjent, 1 de forudgående måneder nået frem til, at H.A.'erne og deres 
HH venner dominerede de øvrige fanger ( Notat af 11. maj 1992 ). De 
25" »Sad" på opholdsstuerne, på kondilokalet, de sprang foran i frisør- 
Fe køen osv. 

fr Det er imidlertid ikke sådan, at hvis de velfungerende fanger 
FE; holder sig tilbage i fritidsaktiviteter og afdelingens liv, blomstrer de 
i svage. Narkomanerne dyrker generelt ikke styrketræning. Hvis de 

det. De omgikkes og beskæftigede sig simpelthen ikke med dem. 
Antallet af fanger i frivillig enrum ændrede sig ikke i perioden efter 
BIII oprettelse.” 

BIIT'erne havde spillet en aktiv rolle i fængslet i talsmandsarbejdet 
og fritidslivet. De var med til at indrette vægttræningslokale, de 
arrangerede fodboldturneringer og var meget aktive i forberedelser- 
ne til den såkaldte ,,Kvindedag”" i fængslet. Til stor fortrydelse for 
betjentenes fagforening. De BIIl-anbragte udgjorde en subkultur i 
fængslet, hvor solidaritet dem imellem og modstanden mod fange- 
vogterne var særlig stor. Under den to år lange konflikt accepterede 
de aldrig deres placering på BIII. De nægtede at samarbejde med 
personalet, at arbejde, at istandsætte eller rydde op på afdeling BIII 
(Interview med Ole Hansen Albertslund Posten 28.9.94, s. 10). De 
søgte at få nedlagt afdelingen gennem det juridiske system: Direkto- 
ratet, retsudvalget, Ombudsmanden osv., ligesom de aktionerede på 
forskellig vis, dels alene og dels sammen med resten af fængslet. Det- 
te resulterede i et utal af disciplinærsager. Der var som regel flere 
BIIT'ere i straffeafdeling AI end på BIII. 

At langt hovedparten af fangerne ikke frygtede de BIII-anbragte 
viste den opbakning aktionerne og modstanden mod BIIl-afdelingen 
fik de følgende 2 år. Et eksempel: På et tidspunkt havde BIII-fanger- 
ne og resten af fængslet gårdtur på samme tidspunkt, men på for- 
skellige arealer i fængselsområdet (se fig. 8). Under gårdturen den 
27.8.92 gik der pludselig ca. 90 fanger i samlet flok forbi de betjente, 
som skulle holde de to fangegrupper adskilt, og over til BIIT-erne, 
hvor der blev spillet en fodboldkamp. Det gav en bøde på 50 kr. og 
6 dages betinget strafcelle. Men alligevel gentog episoden sig en 
månedstid senere, hvorefter gårdturstiden blev separeret. 

De fanger, fængslet udnævner til stærke fanger, er som regel de 
velfungerende fanger. De er blandt andet med til at opretholde en vis 
orden på afdelingens køkken, opholdsstue, vaske- og baderum osv. 
Uden dem vil hverdagen i fængslet blive langt mere kaotisk, også for 
de mindre velfungerende fanger. En fange, der ikke hører til de stær- 
ke, forklarer: 


35 ,Pr. 1. maj 1992 … var der 25 indsatte anbragt i enrum efter eget ønske. Pr. 15. juli 1992 
var … 21 i frivillig enrum. Pr. 1. oktober var 23 i frivillig enrum (Notat af viceinspektør 
Lise Koch af 6.10. 1992). 

»… m.h.t. stærke og svage fanger, jeg vil sige det på den måde, der er nogle fan- 


ger, der er mere dominerende end andre, og der er nogle fanger der er væsentlig 
mere velfungerende end andre. Altså jeg har den oplevelse af at være her, at lige- 
som de fanger der er mest velfungerende og også derigennem har det største 
overskud, dem oplever jeg ha” en enorm positiv virkning på de af deres med- 
indsatte, som er allerdårligst stillet og har allersværest ved at fungere. Fordi at, 
jeg vil ikke kalde det pres, men øh, de har en eller anden positiv indflydelse på 
dem, og er med til, fordi de har lidt overskud, med til at trække dem lidt op en 
gang imellem 


»Du mener at fanger, der er velfungerende, fungerer positivt for fællesskabet?” 
»Det er min oplevelse.” 


»Mere end de render rundt og slår på tæven og dominerer?” 


maks »Det er helt klart min opfattelse, og det gir” jo egentlig også sig selv, at de mest 
SAN velfungerende fanger, de vil jo også ha en interesse i en rolig og balanceret hver- 
HH dag, og den opnår de også bedst ved, at alle kan fungere og alle har det nogen- 
fl lunde godt, ikke, og hvis man er på en afdeling hvor alle holder sig fuldstændig 
3 for sig selv, og bare passer sig selv og ikke snakker sammen, så tror jeg, man 
KA kommer til at opleve, at der er nogen, der simpelthen falder igennem og dårlig 
3) nok kan klare sig, forsumper fuldstændigt. Og der er det min oplevelse, at den 
Alb måde det fungerer på her, på stort set alle de åbne afdelinger her i huset, det er, 
Tind at der er nogle, man kan kalde dem stærke fanger, der er mere velfungerende 
få end andre, og de er altså med til at trække gennemsnittet op. Altså man oplever 
æg tit, at man kommer ud i køkkenet og så står der en eller anden, der tegner og for- 


tæller for en og forklarer, hvordan man laver dit eller dat” 


(En anden fange siger): 

»… Der har altid i den tid jeg har siddet her været et godt sammenhold, her på 
afdelingen. Nu har det været meget fremme med stærke og svage fanger, og vi 
har altid hernede prøvet at hjælpe de svage, få dem med i det sociale, og vi har 


altid taget imod folk her og sagt giv dem dog en chance og hvis de ikke kan gå 
efter reglerne, ja så må de videre ud i teksten, ikke. Men de skulle jo lige have 
den chance først og det er der mange der har fået hernede. Så det syntes jeg nok 
at vi har et godt sammenhold hernede” 


Om vold mellem fanger 


Før jeg kom i fængsel, havde jeg en forestilling om at fangesamfundet 

var et meget voldeligt samfund. Dels er der jo mange voldsdømte, og 
dels fremstilles fængslet som meget voldeligt i medier, et billede 
Dansk Fængselsforbund ivrigt har bidraget til at tegne. Jeg blev der- 
for overrasket over det relativt fredelige liv i fængslet. Der er ikke 
daglig vold mellem fangerne. Der kunne gå uger og måneder mellem 
voldelige episoder på min afdeling. Det hænder naturligvis, at nogen 
får et blåt øje. Årsagen til volden er som regel problemer relateret til 
narko. En nylig ankommet fange til Vridsløse siger: 


»… Fordi Vridsløse er jo et mærkeligt sted på den måde, at når man ser på de 
domme som folk har og de gerninger folk har begået, så er det jo imponerende, 
hvordan vi alligevel omgås hinanden, det er meget sjældent, der er episoder af 
voldelig karakter. Der var en betjent der fortalte mig, at han havde fået tudet 
ørerne fulde med hvor meget vold der var, så gik der ni måneder fra han blev 


ansat, til han hørte den første alarm ….” 


(En anden fange fortæller): 

…… nu har jeg siddet her i snart 4 år, og o.k. jeg har da været oppe at slås 2 gan- 
ge, men man kan altså ikke sætte så mange mennesker sammen på et sted uden, 
at der kan opstå gnidninger, vel. Men stort set så er jeg medgørlig, og mange af 
dem jeg har boet sammen med de har sgu også været medgørlige så det har sgu 
gået sådan slag i slag, helt fint, i det store hele." 


»Hvis to er kommet op at skændes eller slås, blander du dig så?" 

»Det kommer an på, hvad de er kommet op og skændes over, er det noget der 
vedrører afdelingen, f.eks. et grydelåg, der mangler eller et bord der.ikke er ble- 
vet tørret af, eller en har tabt et kg. sukker på gangen og ikke vil støvsuge det op, 
så vil jeg nok blande mig, det kunne jeg ikke forestille mig jeg kunne lade være 
med. Men er det om deres rådne narkotika eller deres pengesager, så lad dem da 
for guds skyld slås, så kan de ryge i hullet og væk fra afdelingen, så har vi da fred 
igen. Så det er lidt med forskel, hvornår jeg vil blande mig. 


Racisme 


Det er min fornemmelse, at der er mindre racisme inden for muren 
end udenfor. Mens jeg så mange racistiske graffitis i arresthusene, er 
der ingen i Vridsløse. Jeg oplevede ingen racistiske konflikter mellem 
grupper af fanger i min tid i Vridsløse, og meget få på det personlige 

plan. Det kan der være flere grunde til: der er en fælles solidaritet mod 
systemet, udlændingene er simpelthen for mange — ca. 30%, samt det 
forhold at man lever tæt, at man lærer hinanden personligt at kende, 
spiser sammen osv., svækker tendenser til racisme. De toneangivende 
fanger var imod racisme, det gjaldt f.eks. H.A.'er. '"Talsmandsgrupper 
|| var meget agtpågivende over for problemer, der kunne udløse racis- 
me. Der var en særlig talsmand for udlændinge i talsmandsgruppen. 
"Talsmandsgruppen bakkede fuldt op om de muslimske fanger i en 
konflikt om tids- og lokalekrav til at afholde fredagsbøn. 


Narko 


Narkomanerne er kriminalforsorgens faste kunder. En fængselsbe- 
tjent siger: ,,Når en narkoman bliver løsladt siger vi ikke farvel men 
på gensyn", Det er mit skøn at mindst 50% af fangerne i Vridsløse 
fra tid til anden er stofmisbrugere, fraregnet hashrygere. "Tages den- 
ne gruppe med nærmer man sig de 90%. Direktoratet for kriminal- 
forsorgen anslår selv, at 49% af fangerne i de lukkede fængsler er 
narkomaner (Politiken 28.8.94 2. sektion s. 9). Det sker at fanger bli- 
ver narkomaner i fængslet, men det virker bestemt også afskrækken- 
de at se det liv, narkomanerne fører i fængslet. Narkoen er fængslets 
store problem. Fængselsinspektøren Ole Hansen siger: 


»… narkotika er vort største problem på alle leder og kanter og nogle gange så 
stort, at vi slet ikke kan se, at vi har andre. Et problem for de indsatte, et pro- 
blem for vores udgangs- og løsladelsesinstitution, for sikkerheden, gældsætning, 
indsmugling, you name it.” (Hauberg 1992, s. 270) 


Der er mange årsager til problemets omfang. 1) Narkomanerne i 
fængslet er mennesker, der har begået kriminalitet for at få deres stof, 
de er derfor også villige til at bryde fængslets regler for at få stof. 2) 
I fængslet placeres de dør om dør med dømte for narkohandel og 
smugleri. 3) I Vridsløse var der ingen behandlingstilbud over for mis- 
brugere, ud over tildeling af metadon.” Der er fanger, som går i fri- 


36 I sensommeren 1997 er der blevet oprettet en afdeling, i samarbejde med institutionen 
»Kongens Ø"Y, for narkomaner, der ønsker at blive stoffrie. 

villig isolation, fordi de ikke føler, de kan modstå fristelsen til at tage 
den narko, de tilbydes i fællesskabet. 4) Mange søger en flugt fra det 
trivielle fængselsliv i narkotikaen. 

Der er således et marked for narko i fængslet. Et marked, der lige- 
som ude i samfundet ikke kan kontrolleres væk. Størstedelen af den 
hårde narko i Vridsløse bliver smuglet ind af narkomanerne selv i 
forbindelse med besøg og orlov. Det er til eget forbrug og til videre- 
salg for at finansiere dette forbrug. Det er således mange forskellige 
fanger, der indsmugler narko. Der er naturligvis også enkelte ikke- 
misbrugere, som indsmugler med rent profitmotiv. Men der er ikke 
tale om en mafia med enkelte bagmænd, som sidder på handlen. Det 
er et bredt marked med mange sælgere og købere (Jørgensen & Niel- 
sen 1994).7 

Det kan måske undre folk, der ikke kender et fængsel, hvordan 
narko kan indføres i et sådant omfang. Men heroin fylder meget lidt 
og 1/20 gram er nok til et fix. Tre måneders forbrug kan således 
indsmugles i endetarmen. Inspektør Ole Hansen siger om problemet: 


;Vi kan ikke stoppe det ved besøgsgrænsen. Lægeforeningen ville aldrig gå med 
til, at en læge var ansat til at stå hele dagen og stikke en finger op i folk … Afhæn- 
gigheden er så stor, at fantasien er umulig at gå op imod." (Interview i Alberts- 
lund Posten 28.9.1994) 


Men selv rutinemæssige rektal-undersøgelser ville ikke løse proble- 
met. F.eks. kan man sluge stoffet emballeret i et kondom, og på den 
måde tage stoffet med ind. Selv de mest lukkede fængsler i verden 
kender til narkoproblemer. Alligevel søger man i Vridsløse at kon- 
trollere sig ud af problemerne, bl.a. ved et restriktivt regelsystem. 
F.eks. kan en fange ikke låne en bog af en besøgende, fordi det kun- 
ne dække over indsmugling. Fanger må ikke sælge og købe ting af 
hinanden, du må heller ikke låne din medfange din walkman, for sæt 
nu det dækker over en økonomisk transaktion i forbindelse med nar- 
ko. Men ført og fremmest søger man at kontrollere narkoen ved de 
mange visitationer. Resultatet er i bedste fald ringe. Det gør i hvert 
fald livet surt for fangerne. 


37 Jørgensen og Nielsen var fanger i Vridsløselille Statsfængsel. 


Narko og forholdet mellem fangerne 


Blandt sælger og køber af narko er der et had/kærlighedsforhold. 
|| Begge har brug for hinanden som sælger og køber, og begge hader 
hinanden som afpresser og dårlig betaler. Narkotikaen i fængslet 
bekæmpes med kontrol. Narkomaner, narkohandlere og visitations- 
betjente jager rundt i fængslet efter hinanden som mus, kat og hund 
| lukket inde i et lille rum. Betjenten er stolt og glad, når han finder 
| stoffer. Et fund der blot vil skærpe konflikterne mellem handlere og 
brugere. Narkoproblemerne medfører ekstra restriktioner og visita- 
tioner også for ikke-narkomaner. Narkomaner er derfor ofte upopu- 
lære blandt fanger, der ikke bruger hård narko. Hos narkomanen 
har narkoen første prioritet, den er centrum i tilværelsen. Det snak- 


mas ken drejer sig om er: hvordan fås stoffet, af hvem, til hvilken pris, 
533 hvordan skaffes penge osv. Alle andre emner er sekundære. Har 
Fr; man ikke den fælles interesse i narko, er det begrænset hvad man 
Så kan snakke om. Narkomanen mangler konstant penge. Han søger 
£å) ofte at låne uden at kunne betale tilbage, hvilket skaber mange kon- 
bt) flikter til medfanger, der føler sig snydt. Det skaber også en vis 
fm utryghed, at der er påvirkede personer i fællesarealerne, og det til- 
FS; trækker visitationer. Påvirkede narkomaner bliver bedt om at gå ind 
FA] på deres pind. Endelig har nogle narkomaner vanskelig ved at klare 
Sad dagligdagen, personlig hygiejne, rydde op efter sig i fællesområder- 
i ne osv. En fange svarer på spørgsmålet: Beskriv idealtypen på en 
fange? 


»En der er i psykisk balance med sig selv … har et naturligt forhold til stoffer … 
og er et behageligt menneske, omgængelig. Men det er nok det med stofferne der 
gør, at det andet følger med. 

Det mener jeg har afgørende indflydelse på den enkeltes personlighed. Jeg 
mener, er man dybt afhængig af f.eks. heroin, så præger det ens personlighed 
utroligt meget, og det er en type fange, der ikke siger mig særligt meget, fordi det 
kommer ned på et plan, hvor det kun handler om stoffer og kriminalitet. Mine 
værdier er livsindhold og livsglæde.” 


(En anden fange siger til spørgsmålet): ,,Beskriv idealtypen på en fange?" 

»Ja, det lyder åndssvagt, men en der er hjælpsom, en der er lidt aktiv. En der vil 
gøre noget ved sin egen situation for at forbedre den. Jeg hader fanger, der er 
passive, jeg mener, så må man ta” kampen op. Det er der ikke mange, der gør, 

det er meget nemmere at ryge en pakke heroin og så gå ind og sove. Og dem er 
der blevet for mange af her.f 


(En tredje fange siger): 

»Nu er jeg tidligere stofmisbruger og nu er jeg på metadon. Men jeg føler ikke i 
dagligdagen, at jeg af den grund bliver sat specielt i bås. Det gør jeg ikke. Det 
ved jeg godt, at det er der andre der gør, men det mener jeg også afhænger af, 
hvordan du ellers opfører dig i dagligdagen, hvordan du selv behandler andre, 
hvordan de tænker om dig og hvordan de behandler dig.f 


Også fangerne synes således narko er et problem i fængslet. Da 
fængslet i vinteren 94/95 begyndte at tale om en deling af fængslet i 
en stærk og svag afdeling blev problemet akut. Det var talsmands- 
gruppens opfattelse, at det først og fremmest var narkoen, der var 
årsagen til de svage fangers problemer og derfor besluttede tals- 
mandsgruppen at indlede en kampagne mod hård narko. Det var 
ikke nogen uproblematisk beslutning. Det var et brud på en af de 
uformelle regler for fangesamfundet: ,,Bland dig ikke i andre fangers 
sager". Desuden var det mod de umiddelbare interesser for de fleste 
fanger. For narkomanerne ville det betyde dårlige og dyrere leveran- 
cer. For narkohandlerne ville det betyde besværligheder med hand- 
len. Det var min umiddelbare antagelse, at meget få ville stikke hån- 
den ned i det hvepsebo af interesser og konflikter, som narkoen skab- 
te. Problemet blev derfor drøftet grundigt på afdelingsmøder for at 
søge at sikre opbakning bag kampagnen. Det blev gjort klart, at det 
var et forhold mellem fangerne. 'Talsmandsgruppen ville ikke stikke 
narkohandlere til fængslet. Kampagnen var heller ikke en moralsk 
fordømmelse af narkobrug eller handel. Det var en aktion for at for- 
bedre hverdagen for alle fanger og hindre den todeling af fængslet, 
som ville forringe alle fangers vilkår betydeligt. Kampagnen gjaldt 
heller ikke hash. 

Talsmandsgruppen besluttede at afholde en hemmelig afstem- 
ning om kampagnen for at lodde stemningen blandt fangerne (Fig. 
13). Resultatet var for mig meget overraskende, med en stemme- 
procent på 76 stemte 81% for kampagnen mod hård narko, 15% 
imod og 3//2% blankt. Dvs. mange af narkobrugerne må have støt- 
tet kampagnen, hvilket vidner om det potentiale, der er for afvæn- 
ning i fængslet. Nogle synes, at talsmandsgruppen skulle blande sig 


157 


RE 


Kampagne mod narko i vores fængsel ?? 


Talsmandgruppe har i snart 1 måned kørt en kampagne mod salg af 
narko i vores fængsel. 

[I Baggrunden for denne kampagne er at vi ønsker at undgå en 2-3-4 

| deling af fængslet. 

Denne deling vil nemlig betyde: 

. En deling af skolen. 

- Forringet gårdturs muligheder. 

. Dårligere fritids-tilbud. 

- Opdeling af besøgsafdelingen i bestemte dage. 

. Splittelse af socialekontakter, madgrupper, kammeratskaber mm. 
- Fangerne bliver som gruppe svækket over for systemet. 

. Stempling alt efter hvilken gruppe du havner i vil forfølge dig 
sener, således at hvis du bliver "stærk" ved sener afsoninger, kun 
kan komme i lukket fængsel. 

8. Alt dette vil ske uden tilførsel af flere resurcer. 


NOMRBWØN 


PE Yderligere får fængslet øget magt/kontrol over os jo mindre enheder- 
Zar ne er. 
TSH 
Så Talsmandsgruppen har i denne situation valgt at opfordre til: 
Hil 1. Samtaler med narkohandlerene, hvor vi forsøger at gøre Dem 
| opmærksom på de skadevirkninger deres handel forårsager. 
[ln 2. Social-isolation af narkopusherne. 
190, 3. Opfordring til at gæld bliver afviklet på en fornuftig måde. 
pr) 4. Talsmandsgruppen arbejder kraftig for en forøgelse af alle fritids- 
I aktiviteter. 
Ky, 
i Talsmandsgruppen ønsker at vide om der tilstrækkelig opbakning til 
Elie: at videreføre denne kampagne. 
(ll; SÆT X. 


| Støtter du kampagnen. ? | 


Uden fangernes opbakning bliver konsekvensen at talsmandsgruppen 
ikke kan forhindre en 2-3-4 deling af fængslet. Du skal-tænke på at 
du selv eller en af dine kammerater, senerer i livet måske skal afsone 
på vridsløselille. WWW 


Denne afstemning er selvfølge 100% anonym, derfor ingen navne 
eller nummer. Denne seddel skal afleveres i morgen : 
ONSDAG MELLEM KL: 1515-1615.Ved købmandsbutikken. 


M.V.H. 
Talsmandsgruppen. 


Fig. 13. Stemmeseddel. 

uden om det spørgsmål, og lade være med at spille betjente. 

Kampagnen var ikke rettet mod brugerne, dvs. dem, der bare fik 
narko ind til eget brug. Den var rettet mod de større narkohandlere 
dvs. dem, der solgte for at tjene penge, solgte på klods og således 
skabte gældsproblemer. 'Talsmandsgruppen kontaktede dem, dvs. 
man mødte en 3-4 stykker op i deres celle, forklarede dem sagens 
alvor og bad dem holde op. 'Truslen var primært udelukkelse fra fæl- 
lesskabet. Hvis de ikke standsede handlen, opfordrede man afdelin- 
gen til at fryse dem ud af fællesskabet. 'Talsmandsgruppen hængte 
desuden opslag op, hvor man informerede om talsmandsgruppens 
narkopolitik (Fig 14). 

"Talsmandsgruppen kunne naturligvis ikke løse problemet, i det 
tilfælde den fik stoppet en handler kom andre til, eller handlerne blev 
foretaget så diskret, at talsmandsgruppen ikke fik nys om det. Men 
jeg vil tro, man i det halvår jeg fulgte kampagnen, fik nedsat handlen 
med 25-50%. Antallet af fanger som gik i frivillig enrum i perioden 
faldt fra omkring en snes til omkring et dusin. Det lykkedes tals- 
mandsgruppen at gøre omfattende narkohandel i fængslet til noget 
upopulært. 

Fængselsledelsen så formelt positivt på kampagnen. Men brød sig 
naturligvis ikke om den dobbeltmagt som talsmandsgruppen udøve- 
de over for narkohandlerne ved at komme med advarsler og i enkel- 
te tilfælde en ,,flad”", og greb ind over for dette ved at isolere en aktiv 
fange i kampagnen. De mest negative over for kampagnen var visi- 
tationsbetjentene, der bestemt ikke ønskede at fangerne blandede sig 
i deres opgave. 


Fangesamfundet og vogterne 


Relationen mellem fangerne og vogterne er central i fængslet. Det er 
det fængslet drejer sig om: at vogteren holder fangen indespærret. 
Vogteren låser fangen ud og ind af cellen, overvåger fangens 
bevægelser eller eskorterer ham rundt i fængslet. Det er vogteren, der 
udfører det Foucault betegner som magtteknikker. Ordre gives, auto- 
ritet udøves som i en Webersk organisation. Forholdet mellem fange 
og vogter er en struktureret konflikt (Jacobs & Kraft, 1978). 

Der er en kløft mellem fangerne og vogterne (Goffman, 1961 s. 

| ! Talsmandsgruppen skal hermed advare om, at dette fængsel er 
under udvikling til at blive et fængsel, hvor alle afdelingerne er 
speciel-afdelinger, (frivillig iso ), hvis ikke der sker nogle drastiske 
ændringer, hvad angår HEROIN HANDELEN. 


Problemet er: at alt for mange ønsker at gå i frivillig iso fordi de 
skylder penge til højre og venstre. Det kan skyldes, at det er alt for 
nemt at få på klods, at folk bliver udsat for et pres af narkohandlerne 
for at de skal købe deres stoffer og sagtens kan få på klods op til 14 
dage frem osv... Mange af de indsatte har svært ved at sige nej og 
derfor havner de "lige pludselig" i bundløs gæld. Så vælger de at gå 


HØ i frivillig iso. 
VEJL 
za Derfor er der brug for alles hjælp for at stoppe denne negative 
FERM udvikling. Ellers ændrer afsoningen i Vridsløselille sig til at forgå på 
id speciel-afdelinger. 
CD 
HH Det vi kan gøre er følgende: 
pl At vi indsatte, sammen giver narkohandlerne den kolde skulder. 


ke 


=TE. 
= salve 


At vi holder dem udenfor fællesskabet så de kan mærke de er uvel- 
kommen. 

At vi i fællesskab prøver at fortælle dem konsekvensen af deres han- 
dling, at de ødelægger det for alle indsatte og sig selv. 

At narkomaner søger lægelig behandling og får den nødvendige 
hjælp af fængslet. 

At få stoppet den urimelige gældsindrivelse der finder sted. 


Dette kan være med til at stoppe denne negative udviklingen og være 
med til at skabe et enhedsfængsel, hvor der er rimeligt og mennes- 
keligt at befinde sig, under sin afsoning. 


M.V.H. 
Talsmandsgruppen. 


Fig. 14. Opslag fra talsmandsgruppen. 

18). Rollerne indlæres i varetægten. Her er fangen låst inde i cellen 23 
timer i døgnet. Den eneste kontaktmulighed til omverdenen er 
betjenten eller går igennem betjenten. Fangen skal bede om at kom- 
me på toilettet og i bad. Fangen skal vænne sig til, at betjentene ikke 
banker på før de kommer ind i cellen. Kommunikationen består i at 
fangen anmoder om noget og betjenten giver tilladelse eller ordre. 
Fangen er pr. definition ,,underdog". Det er ulige kommunikation - 
mellem to roller: fange og vogter. Fangen kender for det meste ikke 
navnet på betjenten. Vedkommende præsenterer sig ikke og bærer 
ikke navneskilt. Fangen tiltales lige så ofte ved sit fangenummer som 
ved sit navn. Vogterne har information om livet i fængslet og planer 
med fangerne, som fangerne ikke har. At komme fra varetægtsfæng- ) 
sel til afsoningsfængsel er en halv løsladelse, fordi man i afsonings- | 
fængslet ikke i samme grad er afhængig af vogteren. Man kan undgå 
konstant at indgå i en social relation, hvor ens rolle er den lille. Man 
har et vist frirum. Goffman (1961, s. 23.) beskriver hvordan fangen 1) 
fratages sin individualitet og placeres nederst i et autoritært bureau- 
krati, når han træder ind i den totale institution. Fange og vogter 
udvikler stereotype fjendebilleder af hinanden. Der er en skytte- 
gravskrig mellem de to grupper, og i en skyttegravskrig kan man 
ikke rende rundt i ingenmandsland ret længe. Den negative holdning 
over for vogterne er blevet beskrevet som en særlig subkultur, en til- 
pasning osv. Men den kan også beskrives som en reaktion på de 
magtteknikker, som vogterne udøver: Det er vogteren, der låser fan- 
gen inde, smider ham i strafcelle osv. En fange siger om forholdet: 


»Min holdning til fangevogterne og de ansatte her i huset det er, at jeg har svært 
ved at følge dem, jeg har svært ved at lade være med at spekulere over hvad fan- 
den de egentlig har af værdinormer. Hvad der foregår inde i deres hoved. Altså 
vælge et arbejde, hvor du går dagligt op og ned ad så store spændinger og et ube- 
hag omkring de mennesker, du går op og ned ad. Jeg kan slet ikke forestille mig, 
at nogen mennesker skulle kunne vælge det frivilligt. Jeg mener, hvis man blev 
tvunget til det af nogle ekstreme omstændigheder … men det tror jeg ikke der er 
nogen af de ansatte her i huset eller i Danmark, der bliver. Det er forholdsvis fri- 
villigt for folk, hvad de vil beskæftige sig med.” 


» Tror du den holdning, du har, er dækkende for andre fangers holdning til de ansat- 
te?” 

»Nogens … men der er nok andre der har et mere direkte følelsesmæssigt … et 
direkte hadforhold til betjentene. Det kommer sig af at man oplever, at det altid 
er betjentene, der kommer med de negative ting til dig, det er altid betjentene der 
smider dig i AI, de gør alt det negative ved dig. Det er meget, meget sjældent du 
oplever noget positivt fra deres side af. Det er klart, at jo dårligere socialt stillet 
folk er, jo hårdere presset de er, jo mere er der folk der vil køre deres aggressio- 
ner ud imod personalet direkte og dermed også have det forhold til personalet, 
at de bare er nogle svin og deres værste fjender og hvis de kan gøre noget, der 
kan gøre det surt for dem, så gør de det så sandelig også. Og omvendt er der 
også personalegrupper, der mener at de skal kanøfle fangerne for enhver pris, og 
de er deres værste fjender. Og de tør dårlig nok vende ryggen til dem, for så er 
de bange for at få en kniv i ryggen, eller et eller andet. 


(En anden fange siger): 

»… først og fremmest er der jo et grundlæggende system herinde der hedder, at 
der er indsatte og der er ansatte, og ansatte er i og for sig en form for modstan- 
dere på et eller andet plan, idet de låser dig inde om aftenen og det er dem, der 
smider dig i hullet, når der er problemer med dig osv., og sekundært så har jeg 
ikke oplevet, at de er særlig gode til problemløsning generelt, ..f 


Mange fanger deler betjentene op i flinke og dumme. Det er som 
regel de samme betjente, som forskellige fanger putter i disse katego- 
rier. De flinke er dem, man kan få til at yde service, f.eks. låne en 
telefon, give en besked videre, og de betjente, der taler og behandler 
én som andet end en fange. De dumme er dem, der skriver mange 
rapporter. Der er ofte en modsigelse i fangernes ønsker om at betjen- 
tene skal følge reglementet, så man ved, hvad man har at rette sig 
efter, men på den anden side skal de være så fleksible, at man kan få 
en dispensation. En fange siger til spørgsmålet: Hvordan vurderer du 
personalet? 


»Dum, dummere, dummest (griner) nej, der er nogle enkelte, der er rimelig for- 
nuftige, men jeg går ikke og vurderer dem som jeg gjorde engang, det gider jeg 
simpelthen ikke mere, bare de kan holde sig nede på deres kontor, så er jeg til- 
fredså 


»Hvordan er en idealbetjent i dine øjne?" 


»Han følger reglerne, så man ved hvor man har ham, og er alligevel rimelig flek- 


sibel med nogle småting” 

(Fællestalsmanden siger om sin holdning til betjentene): 

»Den er blandet, for med tiden finder man nogle betjente, man egentlig synes 
godt om, som er behjælpelige og som er meget motiveret til at have en positiv 
indstilling til fangerne generelt, men omvendt møder jeg også alt det sure skravl 
af betjente, og derfor vil jeg nok generalisere lidt og sige at det er et meget over- 
fladisk forhold man har. Fordi jeg har den status jeg har, lytter de og taler mig 
efter munden, og når de så vender ryggen til griner de af det eller modarbejder 
det. Så er der nogle man slet ikke kan kommunikere med overhovedet, som bare 
er negative over for at fangerne har en talsmandsgruppe. Men jeg prøver at være 
åben, når jeg henvender mig til betjentgruppen, og tænker at de er mennesker, 
på en eller anden måde, men jeg har dælme svært ved at se det nogle gange.” 


»Så de rimelige betjente er i mindretal?" 
»Ja, helt klart, det er nogle enkelte nogen, der går igen og igen i alt 


»Hvad er det de gør, som du synes er godt?" 


»De ser på os som menneske, øh 


»De skelner mellem menneske og fange, om du er et nummer eller en hel person?” 
»Ja, de er meget åbne og friske og initiativrige, dem jeg syntes er gode, hvor de 
dårlige er meget lukkede og gnavne og negative." 


»Hvordan er andre fangers holdning til de ansatte?" 

»Det generelle er, at man har en negativ holdning, for det er nu engang dem der 
står for straffuldbyrdelsen, og det er klart, at folk som låser en inde, smider en i 
hullet, laver dumme regler og gør livet besværligt ud over hvad dommeren egent- 
lig har sagt, nemlig at man bare skal frihedsberøves, så oplever man en masse 
andre ting, der følger med den frihedsberøvelse, som gør at holdningen generelt 


bliver negativ. 


Det der karakteriserer forholdet mellem fange og vogter i Vridsløse 
er først og fremmest, at kontakten begrænser sig til det nødvendige. 
Almindelig social kontakt ses sjældent. Fanger og betjente drikker 
aldrig kaffe sammen, de taler sjældent om private ting sammen. Kun 
det nødvendige: ved udlukning til gårdtur og bestilling af tid til 
besøg på en anden afdeling. Ofte kun ,,Go'morgen" og ,,Go'nat". 
Det er gensidigt, hverken fanger eller betjente opsøger hinanden med 
henblik på almindelig social omgang. Betjentene er på deres side 
stressede over fængselslivet. Det er en speciel arbejdsplads, hvor de 
mennesker de skal beskæftige sig med ofte ikke bryder sig om dem. 

Der er fra vogternes side den samme tendens til at undgå ,,;unødven- 
dig" kontakt med fangerne. Fængslets ledelse må hele tiden pålægge 
vogterne at bevæge sig lidt mere rundt på afdelingen. Den ringe kon- 
takt angår også det helt praktiske. Betjentene bruger ikke afdelingens 
køkken eller toiletfaciliteter, men bevæger sig ud af afdelingen til 
særlige personaletoiletter. 

For en repræsentant fra Direktoratet, der besøgte fængslet i nogle 
dage i efteråret 94, kom dette som en overraskelse. Han havde siddet 
på en afdelings kontor en hel vagt uden nogen kontakt med fanger- 
ne. Der er ikke noget mærkeligt i det. Fangen ønsker ikke et socialt 
forhold til en person, der samtidig skal kontrollere, overvåge og rap- 
portere om hans adfærd. En fange siger til spørgsmålet: Hvor stor 
kontakt har du med betjente? 


»Jeg har nul kontakt med dem. Jeg går sådan set i en stor bue uden om dem, 
hvis det kan lade sig gøre. Jeg har ikke brug for kontaktperson, i og med jeg ikke 
har orlov eller udgang, og hvis jeg skal spørge dem om noget, er det f.eks: hvor 
er min post m.m. Jeg har ikke brug for at snakke med nogen af dem. 


(En anden fange siger til spørgsmålet): ,,Skal betjentene have mere kontakt til dig?" 
»Nej, han skal holde sig væk og lade os køre det, der skal køres, hvis man kan få 
lov til det. 

De skal låse op og i, og ellers holde sig væk. Det er da meget passende.” 


En nylig ankommet førstegangsstraffet fange vi interviewede havde 
en anderledes positiv holdning til betjentene — alene det han kaldte 
dem ,, personalet". Det til trods for at han var blevet parkeret i et 
uhumsk kælderlokale i arbejdstiden og udsat for andre urimelighe- 
der. Han forklarer sin holdning med, at det er hans egen skyld han er 
havnet i fængsel, han må derfor finde sig i urimelighederne, og des- 
uden følger personalet blot de regler, som andre har udstukket. Han 
siger: 


»… jeg har ikke haft problemer med personalet, jeg har ikke noget problem med 
aggressivitet over for personalet, jeg har talt pænt til dem fra den dag jeg kom, til 
den dag jeg tager af sted igen. Jeg er fuldstændig klar over, at det jeg havde fore- 
taget mig, … at hvis jeg en dag ville komme i fængsel p.g.a. det jeg havde foreta- 


get mig, ja så var det min egen skyld, det var en veloverlagt handling, det var 

hashsmugleri, så det var jeg godt klar over, man må ikke smugle hash i Dan- 


mark, så kan man komme i fængsel” 


»Hvor ofte taler du med en ansat?" 

»Dem har jeg kontakt med flere gange dagligt, jeg får meget post, jeg får næsten 
post hver dag, når jeg ringer i telefon. Min sag har været med mange tele- 
fonsamtaler til advokater og sådan, og hvis jeg alligevel har haft et eller andet 
ærinde dernede, så bliver jeg gerne siddende et minut eller to og snakker om løst 


og fast. 


Det er sjældent der opstår et direkte personligt fjendtligt forhold mel- 
lem fanger og betjente. Begge grupper er klar over de skal have en 
hverdag til at fungere. Selv under konflikter kan omgangstonen være 
afslappet. Der er en vis professionel holdning fra begge sider. De to 
grupper søger blot så vidt muligt at undgå hinandens selskab. Den 
mest negative holdning har fangerne til de betjente, der er tættest 
knyttet til den direkte fysiske magtudøvelse. Det er betjentene der er 
stationeret i centralhallen: ,,Centralbisser". Det er betjente, der ikke 
går på afdelingerne, men fungerer som udrykningsstyrke, når der er 
problemer. Visitationsbetjentene. er heller ikke populære, ligesom 
betjentene i straffeafdelingen AI går for at være skrappe. 

AUF-strukturens grundide: at fængselsbetjenten både skal være 
vogter, socialmedarbejder og lærer/fritidsmedarbejder bærer præg af 
at være en skrivebordside uden kendskab til, hvordan fangen oplever 
forholdet til betjentene i et lukket fængsel. Systemet fungerer mulig- 
vis bedre i et åbent fængsel, hvor bevogtnings- og disciplineringsop- 
gaverne er mere nedtonede, men det fungerer ikke i et lukket fæng- 
sel som Vridsløse. 


Om vold mellem fanger og vogtere 


At fanger udøver vold over for vogterne er sjældent, jeg husker kun 
et par episoder i de 4 år jeg var i Vridsløse. Det var i forbindelse med 
anbringelse i straffeafdeling AI, hvor fangen ikke ville følge med god- 
villigt, og i en situation, hvor en betjent konfiskerede en pakke hero- 
in en fange netop havde købt. Vold mod en betjent har alvorlige kon- 
sekvenser for fangen. Ud over en længerevarende isolationsstraf føl- 

ger flytning til anden anstalt, samt at betjentene vil være på nakken 
af ham resten af hans afsoning. Selv trusler om vold kan udløse 
sådanne sanktioner. En fange fortæller: 


»Jeg går også og er overrasket over at det ikke sker oftere, at der er nogen der 
tænder fuldstændig af, for det er sket meget få gange og så har det været meget 
uskyldige episoder, når det så endeligt er sket. Der har ikke været noget farligt 
ved det.” 


»Hvad tror du det skyldes? Er det fordi folk i baghovedet har de konsekvenser det kan 
give?" 

»Det er ikke det at du får en tillægger” på et halvt eller et helt år, eller det at du 
bliver flyttet, der afskrækker folk. Dem der sidder herinde for voldsdomme, de 
er sgu ligeglade. Men det der kan være med til at afskrække folk det er, at man 
ved, at der kommer en hævn fra de betjentes side. På den måde, at systemet lige 
så snart at der er en eller anden voldsmand der har været oppe og toppes med 
en betjent eller sådan noget lignende, så bliver du jagtet af samtlige andre betjen- 
te. Og du får et helvede i resten af din afsoning” 


Vogternes vold mod fanger kaldes magtanvendelse (Se appendiks 
om fængselssprog), den anvendes i de situationer, hvor fanger nægter 
at følge anvisninger og hvor disciplinen må gennemtvinges. Det klas- 
siske eksempel er ved anbringelse i sikringscelle. 

Davis (1982) (her citeret fra Ditchfield 1990 s. 126.) lavede et stu- 
die af vold i et fængsel i Birmingham i årene 1977-79. Der var rap- 
porteret 141 tilfælde af vold mellem fanger og 70 angreb på betjente 
fra fangers side. Davis fandt, at der var færre voldsepisoder om søn- 
dagen. Det var sært, set i lyset af at søndagsrutinen var magen til lør- 
dagens, der ikke udviste et lignende fald i voldsepisoder. Davis fore- 
slår som en delvis forklaring, at det faktum, at der er færre personale 
på vagt om søndagen giver en mindre repressiv stemning. Dette fin- 
der Davis er en tiltrækkende mulighed, i særdeleshed når den kom- 
bineres med det faktum, at lokale fængsler med lidt personale har 
færre uroligheder end de relativt bedre bemandede centrale fængsler. 
En anden mulig forklaring er, at personalet i bevidstheden om at de 
er færre på vagt om søndagen, opfører sig anderledes end i resten af 
ugen. 

Jo mere vogterne søger at kontrollere og overvåge fangens liv, jo 
mere stritter fangen imod. Horsens Statsfængsel — som kører et mere 

restriktivt regime end Vridsløse — har langt flere enrumsanbringelser, 
fikseringer og mere brug af håndjern end Vridsløse (Direktoratet for 
Kriminalforsorgen, f.eks. 1992, 93 og 94). 


Andre personalegrupper 


Fangerne nærer generelt mistillid til at personer ansat i fængsels- 
væsnet vil dem noget godt. De er nervøse for at personlige oplysnin- 
ger benyttes som grundlag for yderligere sanktioner mod dem. En 
fange siger: 


»Jeg har den opfattelse, at alle der er ansat i et fængsel er ansat for at ærgre folk. 

Jeg har set talrige eksempler på, at de kan være nok så søde det ene øjeblik og 
sige pænt goddag, og det næste øjeblik så dolker de en i ryggen. Og hvis jeg hav- 
de en depression og skulle tale med en psykolog, så ville jeg være bange for, at 
han ville misbruge oplysningerne. Jeg føler mig simpelthen paranoid ved tanken 
om at sidde og åbne mig for sådan en, der er ansat, hvad jeg mener er for at ær- 
gre fangerne, selvfølgelig er der nogen der ikke er sådan, ..f 


(En anden fange siger til spørgsmålet): ,,Du ville ikke vælge en ansat eller psykolo- 
gen at tale med om personlige problemer?" 

»Aldrig til en betjent. Jeg har engang snakket med psykologen, men med en 
meget stor bevidsthed om at det kunne give kraftig bagslag. Det vil ikke være om 
dyberegående ting. 


Værkmestre og lærere 


Værkmestre er faglærte betjente, som leder arbejdspladserne. Hold- 
ningen til værkmestrene på de velfungerende arbejdspladser og til 
lærerne i skolen er noget mere positiv end til betjentgruppen med 
rene bevogtningsopgaver. Dels synes fangerne, der foregår noget 
meningsfuldt, og dels føler de ikke disse personalegrupper i samme 
grad har kontrollerende opgaver. En fange siger om værkmestrene 
på rengøringsholdet: 


»Men det er også fordi, du har dem på en anden måde, jeg tror nok, at hvis jeg 


havde nogle af dem på min afdeling, var jeg nok ikke specielt tilfreds med dem. 
De er nogle andre personer, når du har dem på afdelingen, end når du har dem 

på arbejdspladsen. Når de er på afdelingen, så skal de være det der betjentover- 
vågnings pis. F.eks. xxx, hun er den bedste arbejdsleder jeg nogen sinde har haft, 
men oppe på afdelingen … Puha, jeg ville nødig ha” hende til afdelingsbetjent. De 
har meget med, at ham kan jeg li”, og han der ham kan jeg ikke ..” 


Inspektionen 


Fangerne har ofte et mildere syn på fængslets ledelse end på betjen- 
tene. Ledelsen har ikke noget at gøre med den direkte kontrol, over- 
vågning og disciplinering. Inspektør Ole Hansen blev af de fleste fan- 
ger betragtet som en rimelig mand. Selv under den værste del af 
BIII-konflikten, hvor samtlige fanger var isoleret i 6 uger, blev han 
undskyldt. Han udførte blot Direktoratets ordre, var under pres fra 
betjentene, eller var uvidende med hvad der egentlig foregik i fængs- 
let. Man anså ham nok for at være træt og udbrændt efter 17 år i 
Vridsløse Statsfængsel, men han blev af de fleste fanger betragtet som 
en hæderlig person i modsætning til f.eks. betjentforeningens for- 
mand. Fællestalsmanden siger om ledelsen: 


»Jeg synes, at ledelsen på overfladen virker flink og lyttende og giver udtryk for 
en stor forståelse for problematikkerne, vi rejser. Men deres handling bagefter er 
meget langtrukken og vattet. Om det er generelt, fordi det er offentligt, at det 
skal være bureaukratisk, det ved jeg ikke, men jeg synes bureaukratiet herinde er 
meget langsommeligt, men jeg synes, de virker meget åbne og forstående, men 
de handler ikke derefter, tværtimod. 


(En tidligere fællestalsmand siger): 

»Ledelsen, der vil jeg sige, det er ikke godt, men det er heller ikke hammer 
dårligt. De har en masse problemer, som de prøver at løse så godt, de kan. Her 
i huset fungerer det ikke godt, men heller ikke rigtigt dårligt. Dfk er totalt ubru- 
geligt. Fuldstændigt ubrugeligt” 


Socialrådgiverne 


De fanger, vi har interviewet, har udtalt sig meget kritisk om social- 
rådgiverne. Grunden kan være at det ofte er socialrådgiverne, der 
kommer med afslagene på fangernes anmodninger. Fangerne har en 
forventning om, at socialrådgiveren kan hjælpe dem, støtte dem osv., 
og disse forventninger bliver ofte skuffede. Fængslet er bestemt ikke 

nogen institution til løsning af sociale problemer. Socialrådgiverne 
synes at have meget lidt indflydelse på beslutningerne vedrørende 
fangernes behandling. Der sker også en socialisering af socialrådgi- 
verne og af de andre personalegrupper til vogternes holdninger. Med 
tiden bliver lægen og socialrådgiveren lige så mistænksom over for 
fangen som betjenten. De ser en simulant og en platugle i enhver fan- 
ge. Socialrådgiverne bliver også via narko-restriktionerne en del af 
det kontrollerende system. En fange siger: 


»Jeg har lige skippet alt samarbejde med socialrådgiveren. Jeg syntes, hun tager 
røven på mig. Hun fylder mig med løgn” 


(En anden fange siger): 

»Jeg landede her i huset efter en tvangsoverflytning fra en anden anstalt, og ,,den 
dolk jeg havde fået i ryggen" fulgte mig hertil, altså m.h.t. narkovilkår", og min 
første samtale med socialrådgiveren gik på, at hun havde fået oplysninger om, at 
jeg havde befundet mig inde på en pind hvor der var blevet røget ,,silverf. Jeg 
måtte så lige spørge, hvad silver var, for det havde jeg ikke forstand på på 
daværende tidspunkt, men det var når man røg heroin. Så spørger jeg hende 
hvem og hvad siger det? Jamen, det havde hun spurgt en medindsat om, hvor- 
dan jeg klarede mig på afdelingen, og han havde så givet de oplysninger til hen- 
de. Så siger jeg til hende: jamen, går du da og søger oplysninger på mig? Ja! Det 
er godt, så har vi ikke noget at bruge hinanden til mere. 

Så har jeg så været nødsaget til at bruge hende i forbindelse med … når man er 
langtidsfange har man de der langtidsmøder, hvor man udtrykker sine ønsker 
om orlov og bla. bla. bla … og det foregår sådan, at jeg har vidst, hvad jeg har 
villet, gået op til hende og sagt at hun skulle gøre sådan og sådan, bum færdig, 
og så ud ad døren igen.f 


Psykologen 


Statsfængslet har en psykiatrisk og en psykologisk konsulent med 
meget lavt ugentligt timetal. De påtager sig ingen egentlig behandling 
af fangerne, men udfærdiger erklæringer til brug i sagsbehandlingen. 
Mange fanger har brug for psykologhjælp, men den er vanskelig at 
få, ventetiden er mere end et halvt år. Det er også et problem, at 
behandleren er en del af systemet. Sundhedspersonalet i fængslerne 
er ikke underkastet tavshedspligt — tværtimod er de forpligtet til at 
give oplysninger videre til fængselsvæsnet. Fangen har derfor ikke til- 

lid til, at hans informationer ikke vil blive brugt mod ham i fæng- 
selssystemet. En fange fortæller: 


»Psykolog blev jeg skrevet op til, da jeg kom her i huset d. 18/12 91 fordi social- 
rådgiveren i kriminalforsorgen var meget interesseret i at få mig til en psykolog, 
og hun himlede op og forklarede mig stolpe op og stolpe ned hvor godt det var. 
Jeg sagde, at jeg aldrig havde været til en psykolog, men at jeg da godt ville prøve 
det en enkelt gang, så kunne jeg nok hoppe fra, hvis det ikke var noget for mig. 
Så hun skulle nok sende mig en tid, der gik 1/2 år, så kom der en betjent en ons- 
dag kl. 12 midt i min middagspause og sagde, at psykologen havde altså tid til 
mig nu. Der sagde jeg, jeg ville jeg skide på psykologen, for jeg havde selv fået 


klaret mine problemer. Så det er min oplevelse med psykologen herinde” 


(En anden fange fortæller): 

»… hos de ansatte har jeg det indtryk, at alt hvad du siger, vil blive brugt imod 
dig senere, så dem ville jeg simpelthen ikke snakke med, vel. Jeg har før prøvet 
at snakke med en ansat i forbindelse med et problem, hvor jeg ikke fik den 
respons på det jeg ville ha', og hvor jeg fik stukket kniven i ryggen bagefter. De 
oplysninger jeg gav, blev brugt imod mig, simpelthen. Og det afholder mig fra at 


bruge det system. Så vil jeg hellere brænde inde med det, end at det bliver brugt 


df imod mig. 

lb … Hun sad og lyttede med store brune dådyrøjne meget interesseret og sad og 
i tog notater, og jeg sad ligesom og lettede hjertet, … og hun fik mig nok til at sige 
gl mere, end jeg havde tænkt mig fra starten, hvor jeg bl.a. fortalte om mit tidligere 
il liv, hvor jeg i en periode fra sommeren 86 og et halvt år frem var kommet på 
re speed, og var blevet dybt afhængig af det, men var selv kommet ud af det, da jeg 
jj opdagede, at det var et stort problem for mig at tage speed hver dag og så leve 
"! med de psykiske konsekvenser, det giver. … Men det hele resulterede i, at jeg har 
J fået narko-vilkår.” 

9. Modmagt 


Modmagt er sjældent gjort til et tema af samfundsforskere. Sam- 
fundsforskernes hovedtema er i højere grad ,;magt og afmagt" end 
»magt og modmagt" (Mathiesen 1982, s. 21). Afmagt er en situation, 
hvor der ikke er nogen udvej, nogle midler eller muligheder for at 
ændre situationen indbefattet det at modsætte sig, eventuelt standse 
eller ophæve andres viljesudøvelse over for en selv (Mathiesen 1982, 
s. 73). En del af afmagten består netop i, at modmagten ikke aner- 
kendes som en mulighed. Modmagten repræsenterer det at ,,komme 
ud af afmagten" og over til dannelsen af midler og muligheder til at 
ændre sin situation og modsætte sig viljesudøvelsen over for en selv. 
Modmagten ser handlemulighederne i situationen. 

Fangevogterne og offentligheden opfatter og definerer sjældent 
fangernes udtalelser og handlinger som politisk modstand, men som 
afvigende adfærd, barnlig eller usamarbejdsvillig opførsel; ting som 
retfærdiggør, at disse individer netop er i fængsel og skal overvåges 
og kontrolleres tæt. Kun mønsterfangen, der tillært hjælpeløs og pas- 
siv accepterer fængslet er ,,resocialiseret", klar til at blive lukket ud, 
ude af stand til at klare sig i samfundet, for derfor igen at blive fan- 
get ind af fængslet. 

Skildringer af modmagt — forstået som modmagt — i kriminologi- 
en er ikke almindelige. Fangens reaktion på fængslet skildres oftest 
som afvigende, asocial karakter, som hos Clemmer (1958) i begrebet 
»fprisonization". 

En række undersøgelser har vist at fanger, som tilslutter sig fan- 
gesubkulturen, ikke som forventet er mere recidive end de fanger, 
der har en mere løs tilknytning til fangesubkulturen, tværtimod. Fan- 
ger, som er oprørske, der afviser de formelle fængselsregler, klarer sig 
bedre ved løsladelsen og minder rent faktisk mere om ,,;normalef 
personer uden for fængslet på en række personlighedsdimensioner 
(Driscoll 1952). Et interessant resultat af disse undersøgelser er, at den 

tilpasning, som kan være ønskelig ud fra et kontrolsynspunkt, dvs. 
tilpasning karakteriseret ved overholdelse af fængslets regler og pas- 
sivitet, ikke nødvendigvis er en ønskelig tilpasning set ud fra et løsla- 
delseperspektiv. Jaman (1971) fandt, at de fanger som tilpassede sig 
dårligt til fængselslivet havde mindre risiko for at vende tilbage end 
dem, der var veltilpassede til fængselslivet. Miller og Dinitz (1973) 
fandt, at fanger, der identificerede sig med ,,fangekulturen", dvs. de 
fanger som var mindst tilbøjelige til at rette sig efter betjentenes 
ordre, havde større succes under prøveløsladelse end de veltilpassede 
fanger. Ward (1987) undersøgte hvordan 500 tidligere fanger klarede 
sig efter løsladelse. Han fandt, at overtrædelse af fængselsreglementet 
var en signifikant faktor for succes eller fiasko (defineret som gen- 
indsættelse efter ny kriminalitet eller overtrædelse af prøveløsladel- 
sesvilkår). Fanger med 5-10 disciplinære rapporter havde større chan- 
ce for at klare sig igennem prøvetiden, end fanger med 
0-5 disciplinære rapporter. Goodstein (1979) fandt, at de indsatte, 
som tilpassede sig fængselslivet bedst, havde flest vanskeligheder ved 
overgangen fra institutionslivet til livet i frihed. 

I stedet for begreber som ,,coping" (Torch 1977) ,,ajustment" 
(Wheeler 1962) ,;prisonization” (Clemmer, 1958) synes et magt- /mod- 
magts perspektiv at have en større forklaringskraft, hvad angår det for- 
hold, at fanger, som tilslutter sig fangesubkulturen, er oprørske, afviser 
det formelle system osv., er dem der er mindst recidive, mens de fan- 
ger, der bliver ,,håndtammef, dvs. totalt tilpasser sig fængslets krav og 
normer, har sværest ved at klare sig uden for muren. 

Ved at se visse af fangernes handlinger som modmagt i relation til 
fængslets magtteknikker, tror jeg, det er muligt at øge forståelsen af, 
hvad der foregår i fængslet. Ved at undersøge de forskellige mod- 
magtsstrategier, som fangerne udvikler, vil jeg desuden prøve at sige 
noget om, hvilke strategier der er mest succesfulde, set ud fra fan- 
gens perspektiv. 


Modmagtsteknikker 
Mod overvågning 


Modmagtsteknikkerne er de handlinger, fangerne foretager sig for at 
undgå eller modvirke fængslets magtteknikker. Fangen søger at und- 

gå overvågning, kontrol og disciplinering for at bevare sin identitet, 
privatliv og værdighed. Fangen minimerer kontakten med persona- 
let. Han søger hen i nicher, hvor han ikke er overvåget, i det hjørne 
af gården, eller i det indhak på gangen, hvor han ikke umiddelbart 
kan iagttages. Ikke nødvendigvis for at lave noget man ikke må iføl- 
ge reglementet, men for blot at være privat. 

Visse fanger er, af disciplinære årsager eller fordi de betragtes som 
»flugttruede", under skærpet overvågning. Det er belastende kon- 
stant at være særlig overvåget. En reaktion er at lege kispus med 
systemet. En gang imellem gemmer fanger sig i fængslet, ikke for at 
flygte, men bare for at drille, fordi det udløser den helt store efter- 
søgning. En fange gemte sig f.eks. i en krybekælder under fængslet i 
et døgnstid medbringende tæpper og mindre forråd af mad og ciga- 
retter, mens betjentene gennemsøgte fængslet fra kælder til kvist med 
hunde. 

En fange, der var udsat for meget hyppige visationer af sin celle, 
begyndte at skrive små bitte sedler med ukvemsord om visitations- 
betjente, som han gemte de mest snedige steder i sin celle. De blev 
naturligvis fundet af betjenten. For dette inkasserede fangen med et 
smil på læben en disciplinærstraf for brug af ,,upassende sprog". 


Mod orden 


Fængselslivet udgør en sær blanding af monoton forudsigelighed og 
usikkerhed, fordi fangen har ringe kontrol over sine omgivelser. For- 
styrrelser i denne orden er i sig selv væsentlige pusterum. Strejker og 
aktioner, hvor fangerne f.eks. nægter at gå ind efter gårdtur og bliver 
ude til midnat, bryder monotonien og skaber en følelse af evne til at 
påvirke livet omkring en. 

En modmagtsteknik mod ro og orden er at fremkalde uorden og 
uro. Et eksempel er at smide affald ud af vinduerne. Der er ikke tale 
om en bananskræl eller et stykke papir, men systematisk at smide 
aviser, blade, mad, møbler, hvad som helst ud ad vinduet i store 
mængder, så arealet omkring bygningerne flyder med affald. Fængs- 
let skal ikke ligne en velordnet institution, men en institution hvor 
orden ikke hersker. Under BIII-konflikten flød arealerne omkring 
fængslet i lange perioder med affald. 'Tremmekoncert er en anden 
måde at fremkalde uro. Den afholdes som regel efter indlukning 

Til: Fængselsledelsen ; Dato: 3. august 1994 


Meddelelse: Fangerne bliver idag ude på gårdturen til kl. 24.00. Dette sker j 
protest imod, at mange fanger ikke har meningsfuldt arbejde eller gives mulighed for me- 
ningsfuld aktivitet eller selvbeskæftigelse. Fanger parkeres og behandles som kvæg. Den- 
ne punkt-aktion er en protest imod dette, 


Historik: Den 1. april indførte anstalten en såkaldt reform (AUF-reformen), fangerne ad- 
varede imod konsekvenserne af reformen. Disse er øget overvågning, øget parkering, 
mindre selvbeskæftigelse m.v. På det seneste er det absurde i arbejds-situationen evt 
leret. 30-40 fanger deltager i øjeblikket i en sommerhøjskole med mulighed for idrætslig 
selv-beskæftigelse eller idræt med deltagelse af instruktør. Et meget lille antal af resten af 
fangerne har meningsfuld beskæftigelse, medens de fleste af fangerne blot parkeres. Ofte | 
rum uden ventilation. 


Arbejdssituationen: | kælderen er 10—15 fanger (på elektriker—, blikkenslager— eller sme- 
dehold) uden arbejde. De er blot parkeret i et rum uden vindue. Der er lugt og varmegener 
i rummet på grund af dårlig ventilation. De sidder i et rum, der af Arbejdstilsynet er god- 
kendt som pauserum i 2 gange 10 minutter, hele dagen fra 7.45 til 15.15, kun afbrudt af 
en Y2 times frokostpause på afdelingen, I træindustrien sidder 6-8 personer og samler 
puslespil i et rum uden ventilation og vinduer. De får i det mindste pauser i det fri i mod- 
sætning til fangere i kælderen. Herudover kommer åt mange arbejdspladser kun har 
arbejde til 1-2 personer, men der er 6-8 personer på holdet. Disse fanger er frataget 
muligheden for selvbeskæftigelse, men tilbydes kun parkering af anstalten i stedet. Disse 
arbejdsforhold hersker f.eks. på flg. arbejdspladser: projektholdet, projekthold 1, projekthold 
2, depotet og murerne. 


Fangerne mistet tålmodigheden: Vi fanger er blevet trætte af at påpege disse mangler 
uden at der sker noget. Derfor aktionerer vi idag. Det gør vi fordi vi ønsker, at vise vores 
utilfredshed inden næste uge, hvor problemerne yderligere eskalerer. Sommerhøjskolen 
ophører, hvorved mange fanger fordeles på de arbejdshold der i forvejen er parkeret uden 
beskæftigelsesmuligheder. Vi har fået nok, og sker der ikke en forbedring i næste uge, må 
vi overveje situationen igen. 


Fangerne tilbyder hjælp: Tanken bag AUF-reformen var at øge mulighederne både for 
fornuftig arbejdsbeskæftigelse og fornuftig selvbeskæftigelse. Det modsatte er sket. Par- 
kering og spildtid er eskaleret voldsomt. I følge AUF-reformen skulle der være et aktivi 
tetscenter, hvor fanger der ikke havde fået tilbudt meningsfuld beskæftigelse skulle tilbydes 
forskellige aktivitets-muligheder, Dette aktivitetscenter findes kun på tegne-brættet. Vi 
fanger tilbyder selv, at beskæftige de folk fra arbejdspladserne ved at arrangere en idræts— 
skole. Dette tilbud har vi tidligere fremkommet med over for ledelsen. Endnu uden svar. 
Fængslet lever ikke op til kravene i "AUF-reformen" eller "Europarådets minimumsregler 
for fanger". Vi tilbyder vores hjælpende hånd. Hvad med at give os et svar? 


På fangernes vegne 
Talsmandsgruppen 


Fig. 15. Brev fra talsmandsgruppen i forbindelse med aktion. 

klokken 21:25 og til ud på natten. Den består i, at fangerne hamrer 
på tremmerne eller sidder oppe i vinduet og trommer på de metalaf- 
faldsspande, der er standardudstyr i cellerne, for at lave den maksi- 
male larm. De enkelte cellefløje spiller op til hinanden og konkurre- 
rer om at larme mest. Under konflikter, hvor fangerne er isolerede i 
deres celler, er det med til at skabe fællesskab og sammenhold. Det 
larmer desuden i den grad, at fængslets naboer ringer og klager og 
spørger hvad der sker. For en udenforstående kan disse aktionsfor- 
mer synes barnlige, men fængslet tager dem i hvert fald alvorligt. 
Enhver uorden er et angreb på regimet. Under BIII-konflikten blev 
affaldsudsmidning straffet med 10 dages isolation og i gentagelses- 
tilfælde med flytning til anden anstalt. 


Mod disciplin 

Lydighedsnægtelse er en anden modmagtsteknik. Individuelt er den 
ikke meget værd, den er nedkæmpet på et øjeblik, men kollektivt fun- 
gerer den. F.eks. ved at samtlige fanger nægter at gå ind fra gårdtur 
(Fig. 15). Kommer det som en overraskelse, kan fængslet ikke umid- 
delbart gøre noget. Det tager tid at mobilisere det nødvendige antal 
betjente til at tvinge fangerne ind, selv hvis de blot øver passiv mod- 
stand. En variation er at lade det sive, at en sådan aktion er under 
opsejling, uden at gennemføre den, og således påføre fængslet en 
mobilisering uden grund. Lignende aktioner er at nægte at gå i cel- 
lerne om aftenen eller ,,sit down" aktioner i centralhallen. 


Mod tvangsarbejde 


Den traditionelle modstandsform er strejken. Den har imidlertid 
ikke samme effekt inden for muren som udenfor, da fængslet ikke er 
afhængig af fangernes arbejdskraft. Strejke er desuden forbudt og 
straffes med bøde og isolation. Den bruges derfor oftest kun sym- 
bolsk, dvs. som endagsaktion, for at markere en utilfredshed. En 
anden protest mod tvangsarbejder er sabotage af maskinerne, såle- 
des at produktionen bliver ubrugelig, eller bevidst at lave fejl og 
dårligt arbejde. En fange svarer på spørgsmålet: Har du fået discipli- 
nærstraf for arbejdsvægring? 

»Nej. Ikke andet end hvis jeg har bragt mig i situationen med vilje.” 


»Har du været i AI?" 


»Ikke her, men på Nyborg før jeg blev fjernet fra trykkeriet” 


»Fordi du ikke ville lave noget?” 
»Fordi jeg ikke ville lave noget og fordi trykkeriet gik i stykker” 


Ønsker fanger at nedlægge arbejdet i længere tid for at protestere, 
fremkalder de i stedet en situation hvor de bliver enrumsanbragt. 
Dvs. en situation, hvor fængslet isolerer fangerne under henvisning 
til opretholdelse af sikkerhed og orden. Nu er det formelt ikke en 
straf, men en nødvendig forholdsregel, og fangen opretholder der- 
med sin arbejdsdusør. En sådan situation skabes almindeligvis ved 
sabotage af sikkerhedsudstyr: f.eks. klippe ledninger over eller fjerne 
låse, fylde dem med lim og tændstikker, ødelægge hængslerne på cel- 
ledørene så de ikke kan lukkes, ved almindelig hærværk f.eks. at smi- 
de med maling, hælde cement i kloakken osv. Ved at forbyde strejke- 
retten har fængslet således blot opnået at få mere hærværk. 


Legale og illegale 


Modmagtsteknikkerne kan opdeles i legale og illegale. De legale 
omfatter den formelle klage eller juridisk proces. Da det er Direkto- 
ratet for Kriminalforsorgen, der udarbejder cirkulærerne, styrer 
fængslerne og selv tager sig af klager over fængslet, føler de fleste fan- 
ger, at klagevejen er en narresut. De fanger, der har en god advokat 
som ikke har sluppet dem ved domsafsigelsen, men også varetager 
deres interesser under afsoningen, står langt stærkere. Fangerne i 
Vridsløse betalte desuden selv til en fond, der dækkede udgifter i for- 
bindelse med retssager mod fængslet. De illegale teknikker spænder 
fra lydighedsnægtelse i forskellige former til sabotage. 


'Teknikkernes retning 


Modmagtsteknikkerne kan også opdeles efter hvem de er rettet 
imod. De kan være rettet mod det formelle magtapparat: fængslets 
ledelse og Direktoratet for Kriminalforsorgen. En sådan påvirkning 
kan være indirekte, idet fangerne søger at påvirke pressen og dermed 

offentligheden. Betjentforeningen og talsmandsgruppen havde i som- 
meren 94 en ,pressekrig" kørende, hvor de hver især via medierne 
søgte at give offentligheden hver deres billede af problemerne i 
fængslet (f.eks. Information 22.7.94). Et andet eksempel var besættel- 
serne af vagttårne (Politiken 10.8.94). En eller flere fanger kravlede 
op i et vagttårn inde på fængselsarealet og nægtede at gå ned. De var 
umiddelbart svære at fjerne uden at bringe fangerne eller de betjente, 
der skulle hente dem ned, i fare. Så aktionerne fik lov til at forløbe, 
indtil fangerne frivilligt kom ned efter et døgnstid. 'Tårnbesætterne 
kunne fotograferes udefra. De blev kombineret med at talsmands- 
gruppen udsendte pressemeddelelser om årsagen til de pågældende 
aktioner. Efter et par besættelser blev tårnene inden for muren fjer- 
net. 

Modmagten kan også være rettet mod fængselsbetjentene som 
gruppe. Dette skete under AUF-konflikten. Når betjentene aflyste en 
fritidsaktivitet, skabte fangerne ekstraarbejde ved at strejke, en afde- 
ling ad gangen, eller nægte at gå ind i cellerne ved indlukning. Ak- 
tioner kan også være rette mod den enkelte betjent. Det kan være i 
form af en kollektiv klage over vedkommende, eller forskellige for- 
mer for mobning. 


Teknikkernes effektivitet 


Det er vanskeligt at finde modmagtsteknikker, der kan presse fængs- 
let. Dels har fængslet ikke brug for fangernes arbejdskraft, og dels er 
de fleste modstandsformer regelbrud, og kan derfor straffes med iso- 
lation og andre repressalier, som hurtigt bryder de fleste kollektive 
modstandsformer. Fangernes pressionsmiddel kan være at skabe uro. 
Fængslet ønsker at opretholde et billede af, at der hersker ro og 
orden i institutionen, ikke mindst i forhold til offentligheden. Des- 
uden påfører uro fængselsvæsnet omkostninger. Nogle betjente er 
imidlertid glade for lidt ekstravagter i perioder med uro. Følgende 
diskussion udspandt sig mellem interviewer og en fange: 


»Men det er jo ingen trussel at strejke f.eks. ?" 
»Nej, men hvis vi truer deres sikkerhedssystem, så får de problemer. Det kunne 
vi se sidst da der blev stjålet låse. Godt nok kan de bure os inde (isolere os), men 


det giver dem problemer.” 

» Tror du ikke bare de vil trappe midlerne op indtil vi er knust?" 

»Jo, det vil de muligvis nok, men de vil nok tænke sig om, altså hvis man først 
gennemfører et eller andet for fulde hammer, så tror jeg de vil tænke sig en ekstra 
gang om næste gang, nu siger jeg ikke vi kan hærværke os til .. 


»Jeg tror ikke vi kan hærværke os til en skid, tænk på hvor mange år vi smed papir 
ud og smadrede lokummer?" 

»Den form for hærværk, der blev lavet sidst, virkede udmærket. Det var en 
anden form for hærværk, den er ikke kun irriterende, den belaster deres system, 
men de vil ikke give sig, regimet giver sig ikke. Men den form for hærværk: at 
pille låse ud og klippe kabler over til deres alarmsystem, eller hvad man ellers 
kunne gøre, den type hærværk tror jeg, de hurtigere ville blive trætte af . Hvis de 
havde tænkt på det på BIII og virkelig bare havde holdt ved, så tror jeg det hav- 
de set anderledes ud i dag, nu er BIII lukket men ..f 


I enkelte tilfælde lykkedes det at finde aktionsformer, hvor fængslet 
ikke umiddelbart kunne straffe tilbage. Et eksempel var, da fangerne 
boykottede fængslets købmand i protest mod, at prisniveauet var for 
højt. Fangerne tilbageleverede de penge de fik udbetalt til selvforplej- 
ning og krævede i stedet, at fængslet skulle udlevere mad. Det ville 
blive vanskeligt for fængslet. Det gamle køkken var nedlagt, det ville 
være dyrt at få mad udefra, og arbejdskrævende at fordele det. 
Fængslet havde således på dette punkt brug for fangernes samarbej- 
de. Ledelsen i fængslet mente, fangerne var forpligtede til selvforplej- 
ning, men kunne ikke tvinge fangerne til at købe ind og lave mad, og 
ikke straffe dem for at lade være. Det lykkedes rent faktisk fangerne 
at få skiftet købmanden ud i løbet af fire uger. 


Købmandskonflikten 
Nedlæggelsen af det centrale fængselskøkken og overgangen til selvforplej- 


ning opfattede de fleste fanger som et stort plus. (Det forstår man, hvis man 
har smagt fængselskosten). Fangerne fik i stedet udbetalt 38.05 kr. om dagen 
til kost, problemet var blot at fængslets købmand udnyttede sin monopdlstil- 
ling. Prisniveauet i fængselsbutikken var 26% højere end de gennemsnitlige 
priser ifølge Danmarks Statistiks forbrugerpriser. Efter mange klager til 
fængslets ledelse og Direktoratet, samt resultatløse forhandlinger gennem et 
lille års tid, besluttede fangerne at boykotte købmanden og kræve fængsels- 
maden tilbage (,,Brasen" nr. 1 1994 s. 7-11). Den 20.4. 1994 returnerede fan- 
gerne deres kostpenge og udbad sig mad fra fængslet. Inspektionen svarede, 

at man ikke var forpligtet til at forpleje fangerne, men man ville på arbejds- 
dage tilbyde frokost. Derudover kunne fangerne i weekenden købe bagerva- 
rer gennem en af fængslet godkendt bagerbutik. 

Fra den 27.4. til den 18.5. boykottede fangerne købmanden. Samtidig lyk- 
kedes det talsmandsgruppen at få medierne til at interessere sig for sagen 
(Politiken 29.4.94). Den 17.5. meddelte fængslet, at man havde fundet en ny 
købmand. En Favør-butik, som ville levere varer til samme priser som Favør 
uden for muren. 

En sidehistorie var, at under konflikten havde fangerne udvidet deres køb 
hos bageren til ikke kun at omfatte brød. De købte mel, gær, juice, æbler, kyl- 
lingerne og ost. Fængslets visitationshold beslaglagde disse varer til en værdi 
af 5.000 kr, idet de gjorde gældende, at det ikke var i overensstemmelse med 
aftaler. Inspektionen meddelte at varerne ville blive destrueret. Talsmands- 
gruppen svarede, hvad sandt var, at der ikke var nogen aftale om, hvad fan- 
gerne måtte købe gennem bageren, samt at varerne var fangernes ejendom, 
og hvis vi ikke kunne få dem ind i fængslet, ville vi forære dem til ,,Himmel- 
ekspressen”, en institution for hjemløse. Anstalten nægtede os tilladelsen her- 
til med den begrundelse, at vi måske ville prøve at få refunderet nogle af 
vores udgifter herigennem. Maden blev således kørt til ,Vestforbrændingen" 
og destrueret. Fangerene besluttede herefter at indstævne fængslet for retten. 
Dagen før sagen skulle for, tilbød fængslet forlig og tilbagebetalte pengene til 


fangerne. 


"Talsmandsgruppen havde omkring AUF-konflikten planer om andre 
aktionsformer, hvor fængslet vanskeligt kunne straffe. F.eks. bede 
fangerne sende al deres private tøj hjem og anmode om at få udleve- 
ret fængselsmundering, hvilket ville koste fængslet mange penge. 
Eller starte en legal klagekampagne. Dvs. kræve aktindsigt og skrift- 
lige begrundelser for alle beslutninger ifølge forvaltningsloven og 
påklage dem i systemet, hvilket ville belaste det bureaukratiske 
system i alvorlig grad.” Talsmandsgruppen forberedte en sådan 
kampagne med fortrykte anmodningsskrivelser og klagevejledninger. 


38 Fængselsvæsnet havde i forvejen svært ved at overholde forvaltningslovens tidsfrister ved 
aktindsigt (10 dage) og begrundelser (14 dage), det blev ofte til måneder og halve år. 

Tilpasningsstrategier 


Kriminologien har oftest ikke set fangers strategier for livet i fængs- 
let som modmagt, men som tilpasnings- eller ,,overlevelsesstrategi- 
er". Goffman (1961, s. 58-59) identificerer følgende fire former for 
tilpasning: 


1) ,,Tilbagetrækning". En regression, hvor fangen trækker sig ind i sig 
selv og har svært ved at omgås betjente og medfanger. (Jeg har 
mødt fanger med dette reaktionsmønster i Vridsløse. Der er netop 
tale om en psykisk reaktion mere end en modmagtsstrategi). 

2) ,,Den uforsonlige". Fangen udfordrer bevidst systemet, er rebelsk, 
nægter ethvert samarbejde og bliver en del af en fangekultur med 
en fjendtlig holdning over for fængselssystemet. (Her er tale om 
en mere eller mindre bevidst gennemtænkt modmagtsstrategi). 

3) ,,Kolonisering". En kolonisering af institutionen. Fangen søger at 
kopiere verden udenfor inde i fængslet. Prøver at skabe sig en så 
behagelig tilværelse som muligt inden for muren. (Her er også tale 
om en modmagtsstrategi. En del af de fanger, der blev anbragt på 
BIII benyttede denne strategi, hvor fangen søger at bevare sin 
identitet og livsform inde i fængslet). 

4) ,Omvendelse". Fangen indoptager det officielle syn på sig selv og 
prøver at leve op til rollen som mønsterfange. Mens den kolonise- 
rende fange søger at opbygge en verden, der ligner den udenfor, 
så søger den konverterede fange at opfylde institutionens krav om 
disciplin og moral. Han er tilfreds med institutionen og altid til 
disposition for personalet. 

(Her er tale om tilpasning. En sejr for magtens strategi). 


Nogle fanger blander elementer fra disse strategier. Man kan f.eks. 
godt søge at indrette sig behageligt og samtidig være rebelsk over for 
regimet. Eller isolere sig og samtidig være på tværs og klage konstant 
(Hansen 1995). Nogle fanger blander strategierne på opportunistisk 
vis, således at de er fjendtlige over for personalet i fangegruppen, 
men når de er alene med en vogter, er de mønsterfanger. 


Goodstein (1979) undersøgte sammenhængen mellem fangers strate- 
gi for tilpasning til fængslet og deres evne til at klare sig efter løsla- 

Tilfredshed 


Lav Høj 
Den oprørske Den institutiona- 
Lav fange liserede fange 
Løsladelses 
ORESTES Den manipulative Den positive i: 
Høj løsladelsesorinte- fange 


rede fange 
Fig. 16 


delse. I en typologi for fangers tilpasning til fængsel beskriver hun to 
dimensioner: tilfredshed med fængslet og løsladelsesorientering. De 
beskriver fire forskellige former for tilpasning til fængselslivet.”” 


(Fig.16) 


1) Den oprørske fange. (Lav tilfredshed, lav løsladelsesorientering). 
Har negative holdninger til institutionen og ønsker ikke at skjule 
dem for at opnå løsladelse. Den oprørske fange afviser åbent de 
formelle regler, nægter at tilpasse sig til, hvad institutionen anser 
for , god" opførelse. Han er meget lig ,,the prisonized inmate"%, 
også kaldet ,right guy" eller ,;real man" hos Sykes (1958). ,;The 
real man" afviser de værdier, ledelse og betjente gør sig til tals- 
mænd for, til fordel for de normer, som hæver fangernes autono- 
mi. Det forventes, at denne type fange jævnligt begår regelbrud, 
sjældent deltager i aktiviteter organiseret af fængslet og bliver 
negativt bedømt på arbejdspladsen. 

2) Den manipulative løsladelses-orienterede fange. (Lav tilfredshed, høj 
løsladelsesorientering). 

Er utilfreds med institutionen, men skjuler det i interaktion med 
de ansatte, da han forventer det vil fremme hans løsladelse. Han 
svarer mest til ,the politician" hos (Sykes 1958), eller den pseudo- 
sociale fange, idet han udadtil tilslutter sig de formelle regler for 
god opførelse, når det tjener ham selv. Fanger med denne strategi 
forventes at melde sig til diverse programmer organiseret af fængs- 
let og fremstiller sig selv som ægte interesseret i resocialisering. 


39 Vi skelede i vores udvælgelse af informanter til Goodsteins kategorier, som vi søgte at dæk- 
ke ind. 

3) Den institutionaliserede fange. (Høj tilfredshed, lav løsladelsesori- 

entering). 
Er imødekommende over for institutionens formelle krav i et for- 
søg på at etablere en komfortabel livsstil for sig selv. Det forven- 
tes at den institutionaliserede fange vil få et ,,godt" job i fængslet 
og deltage i aktiviteter organiseret af fængslet. Men da hans løsla- 
delsesorientering er lav, er det ikke nødvendigt for ham at give 
udtryk for interesse i resocialisering osv. 

4) Den positive fange. (Høj tilfredshed, høj løsladelsesorientering). 
Har generelt positive holdninger til sine omgivelser, er både til- 
freds med institutionen og løsladelsesorienteret. Han ser ikke på 
fængslet med ekstrem modvilje, da han opfatter, at han bliver 
behandlet fair af personalet, og derfor tilpasser han sig uden pro- 
blemer fængselsrutinerne. Denne type svare til Sykes” (1958) 
»Square John" eller den prosociale fange i fængselslitteraturen, da 
han accepterer fængslets officielle sociale system, men beholder sit 
ønske om et liv uden for fængslet. 


Goodstein fandt, at de fanger, som tilpassede sig bedst til det formel- 
le fængselssystem, havde vanskeligst ved at omstille sig til livet uden- 
for, mens de fanger som afviste institutionen havde lettest ved at til- 
passe sig livet udenfor efter løsladelse: 


»Det synes som om fængslet, ligesom det traditionelle sindssygehospital, via sine 
administrative rutiner med tildeling af belønning og straf, ikke forbereder de ind- 
satte til en succesfuld overgang til friheden. Det er ironisk, at de institutionalise- 
rede fanger, som accepterede fængslets grundlæggende struktur, som var veltil- 
passede til fængslets rutiner og som havde de bedste jobs, kort sagt dem man 
kunne kalde mønsterfanger, havde det sværest ved at tilpasse sig verden udenfor. 
Endnu mere ironisk er det, at de fanger, som blev benævnt ballademagere i 
fængslet, syntes at have de færreste problemer efter løsladelsen” (Goodstein 
1979, s. 266-7) 


Goffman og Goodsteins resultater bygger på undersøgelser fra ame- 
rikanske fængsler, som på visse punkter adskiller sig fra Vridsløses 
regime. Som tidligere nævnt er Vridsløse knap så lukket som et ame- 
rikansk lukket fængsel. Selve opførslen i fængslet spiller heller ikke 
den samme rolle for mulighederne for prøveløsladelse som i USA. 

Modmagtsstrategier 


Modmagtens strategi er at undslippe magtens strategi. Fangerne 
udvikler deres egne strategier, der ikke altid er særlig effektive eller 
frugtbare. Det er vanskeligt i et så repressivt system som et fængsel. 
Lige så forskellige fangerne er, lige så mangfoldige er også deres 
måde at klare sig igennem fængselslivet. Ikke alle tilslutter sig fange- 
samfundets normer, og de dækker kun en del af fangens reaktion og 
strategi. Nogle fanger bliver ,;mønsterfangerf, dvs. tillært hjælpeløse, 
inaktive og passive. Andre går amok. Nogle søger at fedte og snyde 
sig til en behageligere hverdag, andre bliver paranoide kværulanter, 
nogle bryder helt sammen, går i frivillig isolation og ind i deres egen 
verden, nogle laver hærværk, smider afføring og affald ud af vinduet 
— opfører sig udisciplineret. Mange dulmer ubehaget ved fængsels- 
livet med narko, andre søger styrke ved fysisk træning eller ved at 
indgå i subkulturer, andre igen arbejder fangepolitisk. En fange sva- 
rer på spørgsmålet: En dom på mere end otte års fængsel må fore- 
komme temmelig udsigtsløs? 


»Det gør den selvfølgelig også, men psykisk indstiller man sig hurtigt på det, og 
der er forskellige måder at håndtere det på. Nogle overgiver sig med det samme 
og siger hver morgen til sig selv, at nu er der kun 8 år tilbage, andre opdager, at 
tiden går lettere, hvis man tager stoffer. Og dem er der ingen mangel på. Vi fin- 
der alle en måde at overleve på. '"Talsmandsarbejdet har været en af mine. Jeg 
holder mig fra stoffer og nægter at underkaste mig. Det hader de mig selvfølge- 
lig for og opfatter mig som en utålelig kværulant. 


Ud fra mine iagttagelser og interviews har jeg identificeret en række 
strategier, som kan opdeles i individuelle og kollektive. 


Individuelle strategier 


Fangers strategi bygger i stor udstrækning på individuel styrke. Når 
vi spurgte, hvem de ville henvende sig til med problemer, svarede de 
ofte, at de foretrak at løse dem selv. Den seje fyr, der kan klare sig 
selv og ikke piver, respekteres af medfanger. Men fangernes evne til 
at udmønte deres strategier er ofte præget af manglende stædighed, 
planlægning og evne til at forudse konsekvenser. Fanger har ofte en 
utrolig kort tidshorisont for deres handlinger. 

Manipulativ/kalkulativ strategi 


Denne strategis mål er i Goodsteins terminologi ekstrem løsladelses- 
orienteret. Dens primære mål er at komme ud på orlov, til åben fæng- 
sel og blive løsladt så hurtigt som muligt. Sekundært at skabe de 
behageligste afsoningsbetingelser i fængslet. Det er en meget indivi- 
dualistisk strategi, der kun opportunistisk tilslutter sig fangekulturen 
eller de formelle regler i fængslet. Det er primært et forsøg på at 
opretholde fangens gamle identitet og liv. En fange fortæller: 


»M.h.t. min kontaktbetjent”, der gjorde jeg op med mig selv, at jeg ville ha” et 
godt forhold, for at komme så nemt igennem det som muligt. Jeg var jo klar 
over, at alle de ting jeg skulle ha” igennem, de skulle gå igennem hende, og da føl- 
te jeg, at hvis jeg kunne komme med nogle fornuftige oplæg til hende som hun 
cf »købtef, så ville jeg komme betydelig nemmere og bedre igennem det. Jeg stik- 
| ker fingeren i jorden for at se hvor hun står i forhold til systemet og ser så, hvad 
J jeg kan få ud af det i forhold til systemet. 
H … jeg har det på den måde, at uden at de mere eller mindre ved af det, får jeg 
i altid fundet ud af, hvor højt i systemet de faktisk er, hvis du forstår hvad jeg 
mener. Jeg fandt ud af at hun var souschef (hos socialrådgiverne) og sad i ret så 
mange udvalg, både når det drejede sig om Kastanienborg" og i det udvalg om 
sejltogtet, og det syntes jeg var en fordel for mig. 
… jeg får noget ud af det, fordi jeg fortæller hende, mere eller mindre, hvad hun 
skal gøre, inden for de rammer hvor jeg ved, at det kan bære. 
Jeg har kørt lidt, og det var helt bevidst, jeg har kørt lidt på mine gamle forældre, 
men det har været med bagtanke i, at det var måden for mig at jeg kunne få mine 
udgange på. Altså, det har været direkte forretningsmæssigt, og det er faktisk det, 
jeg bruger socialrådgiveren til, det er det rent forretningsmæssige. 
Jeg har aldrig haft noget udestående med en betjent, men det har noget at gøre 
med hvor god en menneskekender du er, og hvordan man selv optræder. Kom- 
mer jeg ind til en ny betjent, så har betjenten respekt for mig, fordi han udmær- 
ket godt ved, at jeg ikke kommer og spørger om noget, uden jeg har undersøgt 
om det kan lade sig gøre, og så tør han jo ikke, over for sådan en ,,gammel rot- 
tef som mig, sidde og kvaje sig. Men til.gengæld kører jeg heller ikke frem og 
begynder at spørge om ting, der er urealistiske. Og jeg har lært en ting, at det der 
med at begynde at kempe mod, det kan man lige så godt glemme, de vinder 
hver gang, om så de skal lave løgnehistorier, og de er som regel to, ikke, og de 
skal nok vinde. 
Jeg har det på den måde, at så lenge man får gennemført, hvad man personligt 
er berettiget til, så tror jeg man skal passe på med ikke at genere dem for meget. 

Jeg har tænkt på at skrive til rigsrevisionen for at irritere dem. Skrive til rigsrevi- 
sionen for at gøre dem opmærksom på det pengespild der er her. Det kunne ram- 
me dem. Det gælder f.eks. pengespildet ved købmandsbyggeriet, sprøjtemalings- 
anlægget — der bliver sløset med midlerne her. 

.Jeg ved ikke om man kan gøre noget ved sådan noget, jeg vil ikke gøre det som 
individuel person, for jeg vil helst ha” at de ikke får øje på mig og min plan … jeg 
vil sgu væk herfra, 


For langtidsfanger er det en farlig strategi. Man kan ikke i årevis 
manipulere sig igennem fængselslivet på opportunistisk vis uden at 
blive gennemskuet. Det indebærer en risiko for at blive ensom i for- 
hold til fængselssamfundet. En fange fortæller: 


»Der trækker jeg mig nok lidt tilbage i mit eget sneglehus, det vil jeg slet ikke 
blandes ind i, og der er blevet mange flere rygklappere og spytslikkere. Man tør 
jo ikke at sige noget, man skal kende folk gevaldigt godt, før man tør ytre sine 
synspunkter, om man kan li” den ene person eller den anden. 

Så vidt muligt vil jeg slet ikke blande mig i noget som helst. Den første gang jeg 
sad her, var jeg i talsmandsgruppen, men der har jeg valgt denne her gang, at jeg 
vil slet ikke ha” noget som helst med det at gøre” 


(En anden fange siger): 

»Jeg er bevidst om, at for at få mindst mulige problemer, må jeg sno mig. Jeg må 
selv gøre en indsats for at undgå problemer og konfrontationer som kan bevirke 
en straffeforanstaltning. Det bliver du ustandselig nødt til at have i baghovedet. 
Der var mange ting, jeg godt ville gøre anderledes og vise en anden holdning 
over for, men jeg holder lidt igen, for jeg skal være her i lang tid og jeg gider ikke 
noget. Jeg vil … Jeg føler mig magtesløs” 


Narkomani som strategi 


Det er diskutabelt om brug af narkotika kan betegnes som en mod- 
magtsstrategi. Ved modmagt forstår man handlinger, der bevidst 
søger at påvirke magtens lokale strategi. De fleste narkomaner var 
narkomaner, da de kom i fængslet og fortsætter blot misbruget. Nog- 
le bliver imidlertid narkomaner i fængslet og her kan man i en vis 
grad tale om en strategi, om end ikke en særlig frugtbar. I hvert fald 
bruger fængslet utrolig mange ressourcer i form af kontrol på at 
bekæmpe brug af den hårde narko. 

Narkotikaen er en flugtvej fra den ubehagelige virkelighed i 

fængslet. Kendetegnende for ,,;strategienf er dens korte tidsperspek- 
tiv. Narkomanen lever i nuet, tænker ikke på fremtiden — blot en dag 
frem. De bruger ofte deres kostpenge til stoffer. Låner, selv om de 
ved, de ikke kan betale tilbage. Mange må hutle sig igennem ugen, 
og kommer i gældsproblemer og bliver stressede. Nogle vælger der- 
for at gå i frivillig isolation, hvor de dels kan finde ro og sikkerhed 
og hvor der serveres mad. En fange fortæller: 


»Selvfølgelig er der også et stort misbrug, misbrug er også en måde at slå ked- 
somheden ihjel på, det forstår jeg godt, jeg ville bare ikke selv kunne bruge det, 
for mig ville det bare give flere problemer” 


Umiddelbart er stoffernes passiviserende virkning i overensstemmel- 
se med fængslets lokale strategi, men dels skaber de hårde stoffer 
også problemer og konflikter og dermed uro, og dels er samfundets 
holdning til den hårde narko meget negativ. Fængslet ville ikke kun- 
ne leve med den dobbeltmoral på den ene side at sætte folk i fængsel 
for narkoforbrydelser og på den anden side acceptere narkoen i 
fængslet. De konflikter narkoen medfører mellem fangerne svækker 
naturligvis også fangernes kollektive modmagtsstrategier. En fange 
siger om fangernes sammenhold: 


»… der er kommet for meget narko, og det ødelægger sammenholdet. Der kan 
stadigvæk være små grupper, der har et godt sammenhold, men ikke som i gam- 
le dage. 


Den meget udbredte hashrygning, som har en lignende sløvende 
virkning, er stort set accepteret. De fleste betjente vender hovedet 
den anden vej, når der ryges og reagerer ikke på lugten. Hvis visita- 
tionsholdet finder hash konfiskeres det naturligvis, men ved mindre 
mængder gives der blot 25 kr. i bøde. Accepten hænger sammen med 
hashens beroligende effekt på fangerne. Uden hashen ville hverda- 
gen være langt mere konfliktfyldt. 


Selvvalgt isolation 


Det er ikke alle, der går i frivillig isolation, fordi de ikke kan klare sig 
i fællesskabet, nogle gør det som en individuel proteststrategi. En fan- 

ge i Vridsløse, der har valgt denne strategi, siger i en interviewbog 
han har lavet sammen med en journalist: 


»Men fangerne valgte at strejke, måske fordi de forbinder ordet med sammen- 
hold. Strejke lyder flot, ikke? Det er noget med solidaritet og røde faner. Det 
kræver lagt stærkere psyke at være frivilligt alene i cellen og blive siddende, til 
man får sin vilje. … Jeg valgte så selv at irritere systemet ved at blive frivillig iso- 
leret. … Det er en kamp mod systemet, jeg aldrig kan vinde. Men jeg gør det for 
mig selv. For min egen selvrespekts skyld. Jeg har intet opnået med det.” (Han- 
sen og Jacobsen 1995, s. 127) 


Den pågældende fange lukkede sig inde i sim egen verden uden 
omgang med medfanger eller vogtere, meget lig Goffmans ,,tilbage- 
trækning". Men samtidig sendte han et utal af klager til Direktoratet 
over stort og småt og kritiserede konstant fængslet. En strategi, der 
dels søgte at bevare egen integritet, men samtidig var et forsøg på at 
opnå regimets opmærksomhed: hør på min klage, se hvor dårligt jeg 
har det! Han betragter fængslet som en faderlig autoritet, der har 
svigtet sin opgave. Den pågældende fange appellerer i bogen til 
fængslet og betjentene om at påtage sig deres ansvar for at aktivere 
og opdrage fangerne. Et ansvar fængslet imidlertid for længst har 
opgivet at påtage sig. 


Klage, brokke og plage 


Nogle fanger føler sig uretfærdig behandlet af fængslet. De føler sig 
ofte specielt forfulgt, grænsende til det paranoide. De jamrer og brok- 
ker sig til alle, der gider høre på dem, og sender en strøm af klager. 
At få ret bliver en besættelse (Hansen og Jacobsen 127, 141-6). Flere 
fanger, inklusiv mig selv, har flere ringbind med korrespondance 
med Direktoratet. Formålet er dels at søge at opnå noget, dels at irri- 
tere systemet. Inspektøren Ole Hansen siger: 


»Men vi kan næsten ikke styre en anden type, de patologiske klagere, som siger 
lige ud, at de vil bruge deres afsoning til at klage, ligegyldigt over hvad. I vort 
bureaukratiske, hierarkiske system får de samme behandling som alle andre, og 
vi kan jo heller ikke i et retssamfund have særlige udskillelsesmekanismer til at 
frasortere dem.” (Hauberg 1992, s. 268) 


Selv om fængselsvæsnet stempler de mest aktive klagere som kværu- 

lanter, er der ofte en substans i klagerne. Men først og fremmest er 
klagen en måde at hævde sit selvværd på, at vise at man ikke finder 
sig i hvad som helst, og at man ikke er helt kuet. 

Selv medfangerne kan godt blive træt af den type, der jamrer og 
brokker sig konstant over forholdene. Det er god fangemoral at 
tage sin straf som en mand". En fange siger: 


»Jah, god moral? som sagt, man skal acceptere den situation man er i, og man 
skal også kunne ta' sin straf, mere eller mindre, som en mand så at sige, man skal 
kunne sige: nå ja, jeg har købt en billet og det her, det er turen, og det er der altså 
ikke rigtig noget at gøre ved. Jeg er nogle gange lidt træt af folk, der skaber sig 
for meget, de er så kede af at de har fået fra 3 til 20 års fængsel eller 16 år, selv 
om de i virkeligheden erkender, de har begået forbrydelsen, så føler de sig utro- 
ligt trådt på osv. Jeg syntes det er lidt forkert, jeg kan godt forstå, systemet idøm- 
mer de straffe, det nu en gang gør. Så god moral er altså også at kunne sige; nå, 
Ja, det kostede det.” 


En del udenlandske fanger, som ikke er vant til den danske bureau- 
kratiske kultur, tror det hjælper at skrive et brev til dronningen med en 
lang historie om deres familie og deres egen ulykkelige situation. De 
tager heller ikke et nej fra bureaukratiet for et nej, men tror de ved at 
gentage deres anmodninger til bureaukratiet kan plage sig til et ja. 


Selvaktivering, skabe mening 


Den behandling og resocialisering nogle mennesker uden for muren 
og nogle fanger troede foregik i fængslerne, findes ikke. Magtteknik- 
kernes lokale strategi er parkering. Den meningsløshed, som fangen 
oplever, er nedbrydende. En modmagtsstrategi er at søge at holde sig 
aktiv og trods de passiviserende teknikker selv at give livet i fængslet 
en mening og et perspektiv. Dvs. ikke blot betragte fængselsopholdet 
som en død periode — et liv i parentes. En fange siger om tiden i 
fængslet: 


»… Hverdagen her er primært tomheden — som er den største udfordring, så kan 
du takle den som du vil. Og det er jo også den, der får folk til at gå på nakken 
af hinanden eller komme ud i misbrug — og det er jo også det, der får dig til at 
lave noget som det her. Det er din kamp mod tomheden. Det er den måde vi tak- 
ler det på. 

… Tiden skal bruges. De næste tre-fire år inden prøveløsladelsen, skal ikke bare 
rives ud af kalenderen … Det er ikke ligegyldigt, hvad man laver i denne tid. Det 
er ikke ligegyldigt, om der findes en mening her. Måske er det vigtigere, end det 
er udenfor. 

… Det er klart at man godt kan få, i forhold til sin egen tilværelse, nogle tanker 
om at nu har de taget så meget af mit liv. Der kan komme en aggression, jeg er 
ikke 100% sikker på hvordan jeg vil takle den situation, når jeg har siddet noget 
længere tid, den aggression med at nu har de stjålet noget af mit liv, men det er 
fordi jeg ikke mener, hash er nogen forbrydelse, (fangen er dømt for hashsmug- 
leri) og der mener jeg at der er noget forkert der, ikke? Men jeg tror ikke jeg vil 
være så dum, at jeg vil vende den aggression mod systemet, jeg vil sgu' nok bru- 
ge den til at piske mig selv lidt længere frem ad banen” 


(Han fortæller videre om sin dag i fængslet): 

,10 minutter i 8 går jeg ned i kælderen (på ,,arbejde" red.), og i kælderen der har 
jeg så haft mit eget lille rum, jeg vil ikke kalde det et kontor, selv om der var et 
stort bord, hvor jeg så vidt mulig har prøvet at piske mig frem til en form for pro- 
duktivitet ved at prøve at skrive og læse, fordi kælderen ikke bød på noget jeg 
kunne bruge til en skid. 

Der har jeg så siddet i 10 måneder og jeg har, når jeg ser tilbage, haft et rimeligt 
resultat ud af det, … folk har syntes jeg har set mærkelig ud i hovedet, når jeg 
kom op dernede fra, men det har jeg alligevel godt kunnet abstrahere fra, fordi 
hvis jeg har fået brugt min dag til noget så er det o.k. 

… Jeg havde det bedst med mig selv, hvis jeg fik noget fra hånden, kunne jeg 
mærke, og hvis jeg havde brugt 3-4 dage på ikke at lave noget som helst, så blev 
jeg pissefrustreret. Hvis jeg er produktiv, så betyder det ikke så meget for mig, at 
jeg sidder i spjældet, men hvis jeg ikke er produktiv, hvis jeg spilder tiden, så 
begynder det at blive et problem, det er nok det mest karakteristiske ved mig.” 


Det er forskelligt, hvordan fangerne skaber denne mening i fængsels- 
livet. Nogle går i gang med den uddannelse, de ikke har haft mulighed 
for, eller været i stand til at gennemføre, uden for muren. Hvert år er 
der et par fanger, som tager en hf-eksamen. Det giver en selvtillid, som 
mange fanger ikke har oplevet tidligere i deres liv. En fange fortæller: 


»… Selvtilliden består i at jeg har oplevet, at jeg er blevet glad for mig selv, hvis 
man kan sige det på den måde. Jeg har oplevet at jeg har nogle værdier, som jeg 
aldrig har set før, oplevet at jeg kan, hvis jeg sætter mig noget for, gennemføre et 
eller andet, hvor jeg aldrig før har kunnet gennemføre noget som helst, f.eks. af 
alle de uddannelser jeg har prøvet at starte. 

Fra at få 5 i folkeskolen og så nu at få 11”og 13, det er et spring. Fra ikke at ha' 
haft lyst til livet og så ha” fået det, der er et stort spring, ikke?” 


Man kan også se min undersøgelse af fængslet som en modmagts- 
strategi. Fængselsvæsnet søger at overvåge, kontrollere og discipli- 
nere mig. Skabe en fange. Jeg iagttager og undersøger overvågnings- 
og disciplineringsteknikkerne og frigør mig derved delvist fra fange- 
rollen. Jeg bliver observatør og undersøger. 

Nogle engagerer sig i fangepolitisk arbejde. Meningsløsheden i 
fængselslivet fremkalder den mening at yde modstand mod systemet. 
Fanger som aktivt søger at kontrollere og påvirke deres egen situa- 
tion og deres omgivelser begrænser også den tillærte hjælpeløshed. 
For de fællestalsmænd, jeg oplevede, var det fangepolitiske arbejde 
ofte også en personlig strategi, der gav dem selvværd. 

Andre fanger finder en mening i kreativ udfoldelse. De maler, teg- 
ner, skriver, laver kunsthåndværk, spiller musik, osv. En anden måde 
at skabe mening på er ved fysisk træning. Mange fanger bruger 
meget tid på vægttræning, andre løbetræner. De oplever små sejre, 
når de bliver større, stærkere eller løber længere. Den fysiske styrke 
smitter af på psyken. Den giver ro og balance og en naturlig træthed. 
Enkelte er også i stand til at finde en mening med arbejdet i fængslet. 
Det hjælper til at udfylde tiden. Weekenderne er ofte et problem med 
for meget tid uden mulighed for aktiviteter, især i vinterhalvåret, 
hvor gårdturstiden er begrænset til én time. 

Man kan ikke kun skabe et meningsfuldt liv i fængslet alene. Når 
man lever i et fængsel i årevis, må man involvere sig med de menne- 
sker, man lever sammen med for at skabe et meningsfuldt liv. En fan- 
ge siger: 


»Jeg vil sige som så, du kan komme langt alene, indtil et vist punkt, det er en illu- 
sion og tro at man kan komme en skid længere, det bedste er jo at finde en grup- 
pe af mennesker som har samme interesse som du har, og så arbejde hen mod et 
projekt sammen med dem. Det er stimulerende — det er klart. 

… Hvis jeg ser tilbage på det, så har jeg haft nogle perioder, hvor jeg har været 
meget produktiv og været rimelig tilfreds med, hvordan fanden det er gået. Men 
jeg har også haft perioder hvor jeg ikke har lavet en skid, og de perioder kunne 
Jeg ha” tacklet på en anden måde, det er helt sikkert. Nu er jeg også ved at skri- 
ve en bog og så har jeg haft lidt svært ved at tackle det, skulle jeg sætte mig 24 
timer eller skal man vente på det kommer, og der er jeg nogle gange kørt sur, når 

jeg har sat mig alene i 10 dage, og da kunne jeg mærke at jeg burde ha standset 
for længe siden, og ha” involveret mig med nogle mennesker i stedet for. Jeg har 


begået mange fejl.” 


Det er imidlertid de færreste fanger der har de fornødne ressourcer 
med sig ind i fængslet til at bryde meningsløsheden og passiviserin- 
gen. Det er endnu færre der finder dem inde i fængslet. De fleste for- 
lader fængslet ringere stillet socialt end da de kom ind. 


Individuelt ,, oprør" 


Nogle fanger med en stor frihedstrang kan ikke tilpasse sig systemet. 
De reagerer aggressivt på, hvad de føler som ydmygende behandling. 
De kommer konstant i konflikt med reglerne, hvad der fører til man- 
ge disciplinære straffe . Trods disse umiddelbare problemer er disse 
fanger ofte karakteriseret ved en høj grad af selvværd, skabt netop 
ved modstanden mod at tilpasse sig fængselsrutinernes begrænsnin- 
ger. En fange svarer på spørgsmålet: Har du haft disciplinærstraffe? 


Ja" 

»Hvilke?" 

»Lidt af hvert, p.g.a. mobiltelefon (indsmugling), påstået brandstiftelse, papirud- 
kastning og flugt, og bøder i store mængder og for upassende sprogbrug, men 
kun en enkelt for det, for man lære at holde den på grænsen, gøre dem opmærk- 
somme på, at man syntes, at de er nogle svin, ik”, men formulere sig, så de ikke 


kan straffe en." 


Som tidligere refereret har der været lavet en del undersøgelser af for- 
holdet mellem disciplinærstraffe og recidiv. Man kan tale om to sko- 
ler. Den ene skole siger, at fanger som nægter at samarbejde med 
institutionen er bedre egnet til livet udenfor, fordi de demonstrerer 
handlekraft, uafhængighed og autonomi, mens fanger, som er blevet 
institutionaliserede, passive og hjælpeløse af tilpasningen til fængsels- 
livet vil mangle initiativ og kapacitet til at tage selvstændige beslut- 
ninger, som er nødvendige for at klare sig uden for tremmerne 
(Jaman 1971, Kassebaum, Ward & Wilner 1971, Miller & Dinitz 1973, 
og Goodstein 1979). 

Som modsætning kan der argumenteres for, at fanger som bryder 

fængselsreglerne har større recidiv. Overtrædelse af fængslets regler 
viser, at fangen har vanskeligt ved at tilpasse sig regler for adfærd, et 
mønster, der vil fortsætte efter løsladelsen. En dansk undersøgelse af 
Eva "Teilmann (1976) konkluderede, at disciplinære problemer i 
fængslet havde tendens til at øge muligheden for recidiv.”" En svag- 
hed ved undersøgelsen er, at den ikke skelner mellem karakteren af 
de disciplinære overtrædelser. Der er naturligvis stor forskel på om 
disciplinære overtrædelser drejer sig om besiddelse eller indtagelse af 
euforiserende stoffer, om vold mod medfanger og vogtere i raseri 
osv. eller det drejer sig om disciplinærstraffe udløst af bevidste indi- 
viduelle eller kollektive konflikter med regimet. 

Mens det ,,0oprørf, der er kendetegnet ved bevidste handlinger, 
kan styrke fangens autonomi og selvværd, så er det ,, oprør" som er 
karakteriseret ved blindt raseri ikke en særlig hensigtsmæssig reak- 
tion. En fange siger: 


»Jeg har fået mange hulture for at true personalet eller slåskampe eller … De 
første 7 måneder jeg var her, havde jeg 19 disciplinærstraffe, hvor de 15 af dem 
var i hullet, og så har jeg 2 ovre fra BII for at smide papir ud af vinduet, og for 
at smide rundt med billardkugler efter betjentene 


»Er du bange for at gå amok?” 
»Nej, jeg tror sgu mere det er dem der skal være bange for at man går amok, for 
så kommer de sgu til skade.” 


»Du er ikke selv bange for, at du ikke kan styre det?" 

»Nej, fordi du kender straffeturen, hvis du går amok, jeg har prøvet det før. For 
min skyld kan de sgu godt sætte mig i spændetrøje, når jeg er hidset ned, så er 
jeg hidset ned. Så går jeg sgu ikke amok igen bare fordi de putter mig i spænde- 
trøje, vel. Men der skal meget til, de skal træde mig meget over tæerne. Jeg vil 
sige det på en anden måde, de har ødelagt én udgang, der gik jeg ikke amok. 
Hvis de ødelægger denne her, så smadrer jeg betjentene og kontoret og hele lor- 
tet, for så er de nogle svin” 


Fanger, der går amok, ender ikke kun i spændetrøje nogle timer. Fan- 
ger, som har været i voldelig konfrontation med betjentene, overføres 


40 "Teilmanns undersøgelse omfattede fanger i det åbne fængsel Kragskovhede med domme på 
mellem 1 og 12 måneder (Teilmann 1973, s. 24.). Altså et noget andet regime end i Vrids- 
løse. Hendes resultat var heller ikke entydigt. Det var ikke signifikant ved 5% niveauet 
(s. 78). 

som regel til andre fængsler, isoleres i mange måneder og får efterføl- 
gende en hård afsoning. De udsættes for magtteknikker, hvis strategi 
er at knække dem psykisk. 


Flugt 


En radikal form for modmagt mod fængslet — i hvert fald på kort sigt 
— er flugt. Motiverne til flugt kan deles op i flugt fra de ubehagelige 
livsvilkår i fængslet, og flugt til familie, venner og friheden. Måske har 
fangen et konkret problem, der kun kan løses ved hans tilstedeværel- 
se udenfor. Jeg kender til flere tilfælde, hvor fangen efter sin flugt rin- 
ger til fængslet og fortæller hvornår han kommer tilbage, og rent fak- 
tisk kommer frivilligt tilbage. Jo flere problemer, jo mere ubehag og 
meningsløshed fangen føler i fængslet, jo stærkere er motivet til at flyg- 
te. Jo større de personlige og familiemæssige skader ved indespærrin- 
gen er, jo større er motivet til at flygte. Endelig kan flugten også være 
en modmagtsstrategi mod fængslet som magtinstitution. Fangen ved 
godt, at springturen er af begrænset varighed. Det er selve flugten, det 
at vise at man kan slå systemet, at dets magt ikke er fuldkommen, 
som er målet. En fange fortæller om sine motiver til at flygte: 


»Det er det jeg overlever på. Det er ikke bare trangen til frihed, men også en 
kamp mod systemet … Systemet prøver at bringe én psykisk ud af balance. Der- 
for må man gøre noget. Jeg kan enten overgive mig eller gøre noget på min egen 
måde. Jeg har altid haft det sådan, at når jeg kom til et statsfængsel, tænkte jeg: 
Et år, kan jeg holde ud. Og ikke længere. 


Et sådant motiv kunne ligge bag flugten d. 27.8.95, for nogle af de 12 
fanger, der med hjælp af en gummiged, som udefra gennembrød ring- 
muren, flygtede fra Vridsløse. Flugten blev landskendt, ikke mindst 
fordi den blev filmet af tv. Folk med kendskab til planerne havde 
informeret et lokal tv-selskab — ,;T"V-Stop" — om, at noget ville ske 
ved statsfængslet, hvilket tyder på at et af målene med flugten var at 
gøre systemet til grin. En deltager i flugten siger: 


»Hvis man vælger at stikke af for at holde ferie sammen med sin pige, skal man 
ikke bruge en gummiged. Men hvis man vil smadre systemet og gøre det til grin 
… så er det effektivt. Det er jo enhver indsats drøm at vælte en fængselsmur. Og 


det var ligesom en drøm. 

Det er en håbløs metode, hvis man bare vil på en springtur, for hele landet var 


på den anden ende, men opmærksomheden kan bruges på det meget væsentlige, 


at få sagt noget om dette meningsløse system.” 


»Hvorfor flygter du, når du kun har 13 måneder tilbage af straffen?” 

»For det første, fordi det ikke kan blive værre. For det andet fordi det er så fuld- 
stændig meningsløst og kedsommeligt, at sidde her, for det tredje, fordi det giver 
mig en vis psykisk ro at vide, jeg kan gå når jeg ikke vil være her længere, og for 
det fjerde for at drille dem, tage kampen op og vise dem, at det ikke kun er dem, 


der bestemmer.” 


En vellykket flugt glæder fangerne. At stå i sit vindue og se nogen 
forcere muren er som en lille sejr over regimet. Fællestalsmanden sag- 
de til Politiken (3.9.95 PS, s. 1) kort efter flugten: 


»Det ligger dybt i os alle, at vi gerne vil ud gennem den mur. Det er den ultima- 
tive drøm for en fange. Derfor følger der en stemning af glæde, når det sker, og 
derfor sladrer vi ikke når vi hører rygter om flugt … sådan en flugt som i søn- 
dags skaber en eufori, fordi den afbryder en meget triviel hverdag” 


Strategier og fangesamfundet 


Set indefra opløser fangesamfundet sig således i en forskellighed. 
Fangerne har haft meget forskellige motiver til deres kriminalitet. 
Der er forskel på et drab i jalousi, et rovmord eller et mord for at 
opretholde sin ære osv. For fangen er medfangen et menneske med 
mange evner og dimensioner ud over hans kriminalitet. Indefra er 
det svært at genkende den meget homogene fangesubkultur som 
Clemmer, Wheeler og Sykes beskriver. Der er ikke én fangesubkul- 
tur, men ligesom uden for muren flere grupper/kliker efter interesse- 
fællesskaber f.eks. omkring hårde stoffer, hash, ,,bikere”, bodybuil- 
ding, talsmandsarbejdet eller kulturelle og sproglige fællesskaber 
f.eks. blandt pakistanere, kurdere, latinamerikanere osv. 

Meget kunne tyde på, at begrebet ,,prisonization" bygger på den 
diskutable antagelse, at fordi fanger bliver udsat for den samme påvirk- 
ning, må de nødvendigvis reagere med samme strategi. Spørgsmålet er, 
om det er meningsfuldt at udmønte et begreb, som skulle kunne for- 


194 


klare en lang række strategier, der nok har nogle fælles træk, men også 
på mange punkter er forskellige. Fangerne i Vridsløse synes at reagere 
på magten med forskellige strategier, som kun tilsyneladende, eller på 
nogle punkter, er ens. Fangerne prøver at bevare deres personlige 
præferencer og vaner gennem forskellige individuelle strategier. Men 
trods denne splittethed og opdeling skaber fængslet og dets magttek- 
nikker også et fællesskab og en solidaritet og dermed også kollektive 
modmagtsteknikker og strategier. Fællestalsmanden repræsenterer dette 
fællesskab og må derfor have en åben holdning over for fængslets for- 
skellige subkulturer og individuelle strategier. Fællestalsmanden siger: 


»Jeg synes selv, jeg har en god holdning til andre fanger, jeg dømmer dem ikke 
på nogen måde ud fra deres status, og hvad de har lavet. Jeg kigger på dem som 
mennesker. Hvordan de er over for mig, jeg er ligeglad med om de er narkoma- 
ner eller rockere eller what ever. Jeg ser på dem som menneske og handler ud fra 
det. Jeg giver alle en chance og lytter ikke på sladder, hvis der går et dårligt ryg- 
te om én, er det ikke ensbetydende at jeg hopper med på den vogn.f 


»Er det p.g.a. at du er fællestalsmand, at du har det åbne sind, eller ville du ha” det 
alligevel?” 

»Det er jo en kombination, vil jeg sige, men først og fremmest min egen indstil- 
ling. Behandle folk som du selv ønsker at blive behandlet, det er et af mine ord- 
sprog. Og selvfølgelig bliver jeg nødt til at ha” den holdning, når jeg er fællestals- 
mand, så bliver jeg nødt til at hjælpe alle på lige fod. Men det er nok primært min 
personlige holdning der afspejler sig derigennem” 


Fangesamfundet er ikke en fast sammensvejset gruppe med fælles 
holdninger til livet i almindelighed. Tværtimod forekommer fanger 
mig at være meget individualistiske. Solidariteten er i forhold til 
fængselsregimet. Den kommer til udtryk, hvis en fange er blevet 
dårligt behandlet. Det oprører fangebefolkningen. Den viser sig ved 
strejker og kollektive aktioner, hvor opbakningen for det meste er 
stor. Den viser sig i situationer, hvor et stort antal fanger er vidende 
om flugtforberedelser, uden de bliver afsløret osv. Fællestalsmanden 
siger: 


»Nu er det længe siden vi har haft en aktion, men de gange vi har haft, har der 
været så godt som 100% opbakning. Jeg vil sige det på den måde, på overfladen 
og når det gælder, så er der sammenhold, men i hverdagen er der megen split- 


telse og intriger? 

»Der kunne du godt tænke dig noget mere sammenhold, mere rene linjer, mere kam- 
meratlige forhold blandt fangerne?” 


»Ja, der er uhyggelig mange intriger og uhyggelig meget meningsløshed, sladder 
og snak om hinanden herinde. 


»Aliså, sådan små intriger i et lille samfund?” 

|| »Ja, og folk respekterer ikke hinanden og på den måde opstår der en masse pro- 
blemer, men jeg syntes, de gange det har gjaldt, så har sammenholdet været der, 
hvor vi har råbt højt og banket i bordet og sagt; nu må vi stå sammen, og så har 
vi gjort det.” 


Kollektive modmagtsstrategier 


De kollektive strategier kan man samle i talsmandsarbejdet. Dette 
har dels en formel og legal karakter, dels en uformel og illegal karak- 
ter. Ifølge et cirkulære fra Kriminalforsorgens cirkulæresamling fra 
1971, moderniseret i 1978, (KC-J-1-3) er der mulighed for, at fanger- 
ne kan udtale sig om generelle spørgsmål i den enkelte institution, 
men ikke spørgsmål vedrørende enkelte fanger eller enkelte medlem- 
1 mer af personalet. Direktør for Kriminalforsorgen i begyndelsen af 
90'erne, Anders Troldborg var ikke speciel positiv over for tals- 
mandsordningen: 


AT: ,Jeg tror ikke meget på det her med at lade sig repræsentere, jeg tror mere 
på det enkelte menneske.” 


SP: ,,Du tror ikke på, at fanger kunne få noget fornuftigt ud af at organisere noget i 
Fællesskab f.eks. talsmandsordningen?” 

AT: ,,Ikke rigtig, jeg vil i hvert fald sige: jo mindre grupper, det sker i, jo bedre. 
Og det, man mange gange kan frygte ved sådanne ringe, er jo, at det kun går ud 
på at aftale fælles aktioner” 


SP: ,,Man formulerer nogle fælles problemer og nogle forslag til fælles problem- 
løsning?” 


AT:,Jeg tror ikke på, de har så mange fælles interesser. Det er Jo kun en kort tid, 
de tilfældigt er sammen i et fængsel …. 


| SP:"Skal fangerne ikke have mulighed for at aktionere og strejke?" 
| AT: Tja, det er i hvert fald ikke noget positivt, snarere en falliterklæring, eller et 

våben, der kun er godt, så længe det ikke bliver brugt, Bruges det, ødelægger det 


meget.” 


SP: ,,Vi har da fine eksempler på, at aktioner har ført til positive omvæltninger, Soli- 
daritet i Polen f.eks. ?" 

AT: ,Jo, det er godt nok at muligheden er der, men det er jo det samme som 
magtanvendelse, muligheden skal være der, men det må dreje sig om ikke at bru- 
ge den. Og jeg er ikke glad for det der med, at nogle skal repræsentere andre, det 
bedste må da være, at hver enkelt repræsenterer sig selv. Vore små fængsler giver 
udmærkede muligheder for en direkte dialog med den indsatte.” (Hauberg 1992, 
s. 280-2) 


Vridsløselille Statsfængsels inspektør Ole Hansen havde en mere 
positiv indstilling over for talsmandsarbejdet, i hvert fald det legale: 


»Nogle af vores tidlligere talsmænd har virkelig formået ved vel gennemførte kla- 
gesager at få vores system lavet om, fordi de havde ret. For tror vi, at vi er gode 
nok og ikke har brug for andre til at pirke os, er vi jo åndssvage — og pressen ved 
jo aldrig nok konkret til at sige noget fornuftigt, mens de fanger, der har siddet 
her 7-8 år og er velbegavede, ved hvad de snakker om … Ikke ret meget af det 
positive, der er sket her de sidste 10 år, ville være sket, hvis vi ikke havde dygti- 
ge fanger, fremskridtene skyldes 1 meget høj grad fangerne” (Hauberg 1992, s. 
269) 


I Vridsløse har der siden begyndelsen af 70'erne været en aktiv tals- 
mandsgruppe. Det er mit indtryk, at talsmandsarbejdet fungerer 
bedre i Vridsløse end i de andre lukkede fængsler, hvilket kan skyl- 
des fangesammensætningen, det faktum at Vridsløse er et enheds- 
fængsel, samt den relative positive holdning fra ledelsen. Konkret 
kommer det til udtryk ved at jobbet som fællestalsmand og udlæn- 
dingetalsmand gør det ud for arbejdspligten for de pågældende. 
Talsmandsgruppen består af fællestalsmanden, som vælges af 
samtlige fanger ved hemmelig afstemning. En særlig udlændingetals- 
mand valgt af de fanger, der ikke har dansk statsborgerskab. Des- 
uden vælger hver afdeling en afdelingstalsmand. 'Talsmændene kan til 
enhver tid afsættes af et flertal af fangerne og en ny vælges. Det sker 
med jævne mellemrum.” Fængslets ledelse kan formelt ikke afsætte 


41 Fra januar 92 til september 95 var der 5 forskellige fællestalsmænd. "To holdt op fordi de 
ikke kunne fungere p.g.a restriktioner fra ledelsens side, en fik et mistillidsvotum fra fan- 
gerne, og en flygtede. 

talsmænd. Men har i praksis gjort det, i nogle tilfælde, ved at placere 
dem på BIII, eller fratage dem deres mulighed for at bevæge sig mel- 
lem fængslets afdelinger. 

Fangerne betaler ugentligt hver 3 kr. til en fælles kasse, der i et vist 
omfang dækker bøder ved aktioner eller udbetaler et beløb ved læn- 
gerevarende strejker, så der er råd til cigaretter og kaffe. Endelig bru- 
ges pengene til advokatbistand ved juridiske konflikter med fængslet. 
En gang om ugen, eller efter behov, afholdes der talsmandsmøder. 
Ca. en gang om måneden afholdes der anstaltsmøder, hvor tals- 
mandsgruppen kan drøfte problemstillinger med repræsentanter fra 
anstaltens ledelse. Det er meget begrænset, hvad fangerne kan opnå 
gennem det formelle talsmandsarbejde. Det afhænger helt af anstal- 
tens ledelses velvilje. Fællestalsmanden siger om fangers muligheder 
for indflydelse: 


»… Vi har lidt muligheder i talsmandsgruppen eller via fritidsgruppen at skabe 
nogle fritidsinteresser. 'Talsmandsguppen har mulighed for at ændre nogle af de 
her ligegyldige regler, mulighed for at påvirke ledelsen til at ændre noget liv i 
fængslet på en eller anden måde, så lidt medindflydelse har vi. Men i alle de 
overordnede ting, der er vi totalt uden indflydelse, for i bund og grund kan de 
gøre som de har lyst til. At de så her i huset har valgt at lytte en lille smule til 
hvad vi siger, er jo kun positivt.” 


(En anden fange siger): 

»Jeg må ærligt indrømme, at jeg holdt op i talsmandsgruppen, for når man sad 
oppe ved ledelsens møder og de sagde : ,,I har jo selv været med til at bestem- 
me" … Men vi var ikke med til at bestemme en skid. Da vi var der, fik vi dikte- 
ret hvad vi måtte være med til at bestemme, og så fik vi dikteret, at sådan var det 
bare. Det var minimalt hvad vi kunne. Men talsmandsarbejdet skal da være der, 


ellers havde vi ikke engang et vandhul eller en røgovn .…. 


Alle væsentlige beslutning tages uden konsultation med talsmands- 
gruppen. Som eksempel kan nævnes at talsmandsgruppen siden slut- 
ningen af 1991 anmodede ledelsen om at blive inddraget i tilrette- 
læggelsen af strukturændringerne i forbindelse med indførelsen af 
AUF-strukturen. 'Talsmandsgruppen rykkede talrige gange, men 
blev først hørt, da alt var aftalt og færdigt i forhold til Direktorat og 
de ansatte. 'Talsmandsgruppen fik således ingen reel indflydelse på 


198 


HO Oococo—o—…— ' 


AUF- strukturens udseende. 'Talsmandsgruppen har også i perioder 
afbrudt det formelle samarbejde, fordi man syntes det var tidsspilde. 
Men anstaltsmøderne spiller naturligvis en rolle, forum for gensidig 
information mellem fanger og fængslet og for forhandling, når der er 
konflikter. 

Talsmandsarbejdet er mere end den formelle repræsentation af 
fangernes synspunkter over for fængslet ved anstaltsmøderne. 'Tals- 
mændene er ofte bisiddere i disciplinærsager, hjælper medfanger med 
anmodninger og klagesager. Meget af fællestalsmandens arbejde går 
med at løse problemer mellem fangerne internt. Fællestalsmanden 
bliver ofte kontaktet af fanger i frivillig isolation, der gennem ham 
søger at løse deres problem, således at de kan vende tilbage til fælles- 
skabsafdelingerne. Det kan være at få en afdragsordning på en gæld 
eller aftale en løsning på en personlig konflikt. En fange, der ikke 
selv deltager i talsmandsarbejdet, siger om det: 


»Man kan sige, talsmandsgruppen er det eneste sted, du kan få noget ordentlig 
støtte til at få en klage igennem. Det er også en garanti for … det er jo ikke alle, 
der kan formulere sig lige godt. Og jeg tror for størsteparten af de indsatte er det 
et problem, hvis man skal skrive en klage til Direktoratet eller inspektøren. Med 
formulering osv., det betyder meget for hvor alvorligt du bliver taget. Der tror 
jeg, at talsmandsgruppen formidler mange af de ting. Men også generelt for at 
holde kontakt mellem de indsatte, med til at styrke sammenholdet." 


Men først og fremmest søger talsmandsgruppen at lægge vægt bag 
fangernes synspunkter og utilfredshed. Det kan ske ved formelle kla- 
ger til Direktoratet eller Ombudsmanden, via henvendelse til offent- 
ligheden og det politiske system, samt via aktioner. Det er via dette 
arbejde der nås de resultater, der trods alt fremkommer. 
Talsmandsgruppen sender ofte klager over forhold i fængslet til 
Direktoratet, ikke fordi det umiddelbart hjælper, men det tvinger 
fængslet til at forholde sig til klagen. Enkelte sager gik videre til 
Ombudsmanden, f.eks. etableringen af afdeling BIII. 
Talsmandsgruppen søgte også at påvirke offentligheden. I forbin- 
delse med de fleste aktioner blev der udsendt pressemeddelelse. I 
enkelte situationer blev der afholdt pressemøde. Den 19. september 
1994 blev udråbt til ,,;Fangers dag" hvor talsmandsgruppen netop via 
medierne søgte at gøre offentligheden opmærksom på problemer i 

fængslerne (Særnummer af ,,Brasenf september 1994). Ca. tusind 
fanger i landets fængsler deltog i en endagsstrejke. Dagen fik bred 
dækning i medierne. Også det politiske system søgte talsmandsgrup- 
pen at påvirke, dels ved breve til retsudvalget, og dels ved at invitere 
politikere på besøg i fængslet. Fangebladet ,,Brasen" bliver desuden 
sendt til en lang række medier, politikere og personer med tilknyt- 
ning til straffesystemet. 

Men det: var naturligvis først og fremmest fængslets ledelse, tals- 
mandsgruppen og fangerne søger at påvirke via forskellige aktions- 
former: strejker, sabotage, kollektiv lydighedsnægtelse osv. Fangerne 
er udmærket klar over, det er begrænset, hvad talsmandsgruppen via 
kollektive aktioner kan opnå, alligevel ser de fleste positivt på dem, 
fordi de også er med til at skabe et vist sammenhold og selvværd 
blandt fangerne. En fange siger om talsmandsarbejdets muligheder: 


»Altså jeg tror at de store tunge beslutninger, dem kan vi ikke påvirke ret meget, 
vi kan fortælle vores mening og vi kan strejke lidt, men hvis noget nu engang er 
befolkningens, ledelsens eller Direktoratet for Kriminalforsorgens holdning, så 
kan vi ikke gøre ret meget ved det. Men der er mange småproblemer i det dag- 
lige, der kan løses via talsmandsinstitutionen” 


(En anden fange siger om talsmandsgruppens betydning for sammenholdet mel- 
lem fangerne): 

»Det kommer meget an på situationen, du kan finde nogle situationer, hvor der, 
stort set, er 100% sammenhold hele vejen igennem, men kun i de situationer 
hvor der er gjort et godt stykke fodarbejde. I situationer hvor der f.eks. sker 
overgreb i en eller form på en medfange eller en gruppe, eller et eller andet, der 
kan man opleve en enorm solidaritet og en 100% opbakning i en fælles kamp, 
men i mange andre situationer hvor det er ting som kan komme til at koste noget 
for den enkelte, at skulle kæmpe for det, og ting som ikke betyder noget på kort 
sigt, men på langt sigt, det er meget svært at få et sammenhold omkring de ting. 
Altså det umiddelbare daglige sammenhold og også kommunikation blandt de 
indsatte, den er faktisk meget dårlig. Det er min oplevelse, at det er talsmands- 
gruppen der trækker og er drivkraften bag det sammenhold der. Og uden tals- 
mandsgruppens arbejde med hele tiden at samle folk, så ophører det sammen- 
hold .…. 


»Synes du der skulle være mere sammenhold?” 
»Helt sikkert. Det ville være en kæmpe fordel for os. Ikke fordi jeg har illusioner 


om at vi kan gå ud og få nogen form for bestemmelsesret eller vi kan få gen- 

nemtrumfet noget via strejker eller aktioner, for det er jeg bevidst om, at det er 
meget meget svært. Men det vil da på alle mulige områder gøre vores hverdag 
nemmere og det vil da også helt sikkert give os noget selvværd, vise hinanden at 
man kunne stå sammen om nogle ting. Skabe en enighed og få bygget nogle bro- 
er over små problemer og konflikter. Og gennem sammenhold få løst en masse 


småkonflikter, der egentlig er unødvendige at have i dagligdagen ..f 


At de kollektive aktioner manglede gennemslagskraft skyldes flere 
forhold. For det første er det en af statsmagtens kerneinstitutioner, 
fangerne er oppe imod. Fængselsvæsnet kan simpelthen ikke tillade 
sig at bøje sig for pres. Det vil indsætte de nødvendige magtmidler 
for at sætte sin vilje igennem. "Talsmandsgruppen var udmærket klar 
over, at man aldrig kunne få lukket afdeling BIII. 

For det andet er aktioner ulovlige. Fængselsvæsnet kan uden 
større problemer isolere fangerne og dermed standse aktioner. For 
det tredje er det svært at finde aktionsfelter, hvor man kan presse 
fængselsvæsnet. Regimet har ikke brug for fangernes aktive samar- 
bejde på ret mange felter. 

Endelig er der problemet med at mobilisere fangerne. Korttids- 
fanger er f.eks. generelt mindre solidariske. De skal snart ud og inter- 
esserer sig ikke for livet i fængslet. Nogle er nervøse for at miste orlov 
og udgang under konflikter. Narkomaner har brug for kontakten til 
medfanger for at få deres stof, og er derfor ikke glade for strejker, 
fordi det betyder isolation osv. Selv om utilfredsheden er stor, skaber 
fængslet en magtesløshed og passivitet, der sammen med den 
bedøvelse narko og hashen frembringer, gør det svært at opbygge en 
solidaritet. En fange siger: 


»Nej, jeg har ikke energi til at overskue alle andres problemer, jeg har talt med 
ham (talsmanden) og hørt hvordan en dag går for ham. Der er mange proble- 
mer, og der er også mange banale problemer og man kan jo altså ikke løse alle 
sammen, og jeg tror ikke, jeg ville orke at tage så meget på min kappe, og så læn- 
ge han orker og er god til det, så syntes jeg vi skulle nøjes med ham.” 


Ved større konflikter søgte talsmandsgruppen at lodde stemningen 
blandt fangerne ved hemmelige afstemninger for at sikre sig, at der 
var en reel opbakning i fangebefolkningen bag aktionerne. En kon- 
flikt som den etableringen af BIII-afdelingen udløste, og som kørte 

gennem mere end 2 år, eller modstanden mod AUF, er ikke noget 
talsmandsgruppen kan presse ned over hovedet på fangerne. Tals- 
mandsgruppen kan tage initiativer, men modstanden må have et 
grundlag i fangebefolkningen. 

Det fangepolitiske arbejde havde også en kulturel dimension. I 
den tid, jeg var i Vridsløse, var der to teaterprojekter: ,,Hamlet" og 
»Stærke og svage fanger". ,,Hamlet" blev til på initiativ af en social- 
pædagog, der kort tid efter blev afskediget. Betjentene så skævt til 
projektet, fordi de ikke fik ekstra ressourcer til bevogtning under 
prøver. Forestillingen blev desuden hurtigt en del af BIII-konflikten. 
Fordi aktørerne ville vise forestillingen for alle fængslets fanger. 
Fængslet ville end ikke tillade en særforestilling for BIII-fanger. Og 
derfor blev forestillingen aldrig vist for fangerne, men kun for 
pårørende. 

I sommeren 1995 skrev og opsatte fangerne på eget initiativ, og 
med Anne Marie Helger som instruktør, et stykke der behandlede 
problemerne omkring stærke og svage fanger. Stykket var med til at 
styrke modstanden mod den todeling af Vridsløse, der på daværende 
tidspunkt var på trapperne. 


Konklusion 


Det er fængselsvæsnets personale — fra justitsministeren til vogteren — 
der har magten i fængslet. De holder fangen indespærret. Direktora- 
tet udformer og administrerer love og regler for livet i fængslet, vog- 
terne udmønter dem i praksis. Selv den rigeste narkobagmand eller 
stærkeste rocker bliver visiteret, kontrolleret, isoleret og flyttet rundt 
på uden større problemer. 

Der er en modsætning mellem konsekvenserne af fængslet og Kri- 
minalforsorgens principprograms formelle intention om resocialise- 
ring og afkriminalisering. En modsætning mellem dele af den formu- 
lerede strategi og den praktiserede strategi. Magten udøves i form af 
overvågnings-, kontrol- og disciplineringsteknikker, hvis lokale stra- 
tegi er at kontrollere og dirigere fangens færden og adfærd. At holde 
ham indespærret og passiv. Fængslet er først og fremmest et parke- 
ringshus. Magtudøvelsen påvirker fangerne. De desocialiseres, bliver 
tillært hjælpeløse, mister mening og perspektiv i tilværelsen. Den vel- 


202 


tilpassede mønsterfange er passiv, håndtam, udbrændt og tillært hjæl- 
peløs. Han vil ikke have mange chancer uden for muren. 

Som kompensation for desocialiseringen og som udgangspunkt 
for mange modmagtsteknikker opbygges fangesamfundet. Fangerne 
udvikler en mangfoldighed af strategier for at opretholde deres iden- 
titet og selvværd under fængselsopholdet. 

Mine egne erfaringer, og de modmagtsstrategier som mine med- 
fanger vælger, viser på mange punkter en lighed med de strategier, 
der er beskrevet i litteraturen på tværs af landegrænser og en tidspe- 
riode på 40 år, om end de i litteraturen ofte ikke betragtes som mod- 
magtsstrategier, men som tilpasning. Bag disse strategier ligger en 
fælles faktor: fængslets magtteknikker af intens overvågning, kontrol 
og disciplinering. De er reaktioner på disse teknikker, mere eller min- 
dre succesfulde forsøg på at imødegå fængslets omfattende magt. 


Ifølge den officielle diskurs er de negative følger af et fængselsophold 
en uheldig og utilsigtet bivirkning ved en nødvendig kontrol. Men 
det er naturligvis en logisk følge af de lokale teknikkers strategier — 
af den måde livet i fængslet konkret reguleres på. Når mennesker iso- 
leres så desocialiseres de, når de parkeres så passiviseres de. Det er 
derfor ikke så mærkeligt, at det er de fanger der udvikler effektive 
modmagisstrategier, der har den største chance for at komme igen- 
nem et fængselsophold uden de negative konsekvenser. 

Hvem er så de fanger, som ikke nedbrydes af fængslet, som ikke 
bliver institutionaliserede og tillært hjælpeløse, men som måske end- 
da styrkes og kan bruge deres erfaringer fra fængslet videre i livet? 
Hvad er det for teknikker og strategier de bruger for at begrænse den 
nedbrydning fængselslivet medfører? Det er først og fremmet evnen 
til at skabe ,empowerment" dvs. en forøgelse af handlemuligheder- 
ne, eller af den styrke, hvormed fangen kan handle. Det er at skabe 
muligheder for at handle strategisk, i forhold til sine betingelser 
(Christensen 1996). Være i stand til at få ting fra hånden. Øge kon- 
trollen over sit eget liv og få indflydelse på sine omgivelser. Etablere 
en følelse af, at det, der foregår omkring en, ikke er ligegyldigt, tilfæl- 
digt eller en uafvendelig skæbne, men påvirkeligt, at det kan foran- 
dres gennem handling. Det er fanger, som tror, det er meningsfuldt, 
at gøre noget ved den situation, de befinder sig i. Det er fanger, som 
maksimalt udnytter de muligheder, de har for at kontrollere deres 

eget liv og de omgivelser, de befinder sig i. Skabe mening og per- 
spektiv med deres liv i fængslet. Ikke blot betragte fængslet som en 
venteperiode — en parentes, men forholde sig til sine omgivelser og 


medfanger. Fanger med en sådan indgangsvinkel klarer langt bedre 
de stresspåvirkninger, fængslet skaber (Porporino & Zamble 1984). 


Fængslets magtteknikker søger at isolere og individualisere modstan- 
| den i en række specialtilfælde, som har svært ved at forene sig. Fan- 
| gerne lever et liv tæt kontrolleret og reguleret, det er vanskeligt at fin- 
de succesfulde modstandsformer. Den modmagt, der udøves, aner- 
kendes og opfattes ofte slet ikke som modstand mod magten, som 
har defineret fangerne som afvigere og søger at tage kontrollen over 
deres liv. 

Det er sjældent, fangerne vinder" konflikter. Det er en af statsap- 
paratets kerneinstitutioner, de er oppe imod. Men i det mindste syn- 
liggør modmagten de magtforhold, der ellers er usynlige. Konflikter- 
ne er med til at opretholde magtrelationer i fængslet, hvor fangerne 
ikke er helt dominerede og magtesløse. Vridsløselille Statsfængsel 
ønsker ikke en BIII-konflikt igen. Modstanden mod BIII var med til 
at forhindre opdelingen af fængslet i en afdeling for svage og en afde- 
ling for stærke fanger. Konflikterne kan styrke fangerne som indivi- 
|| der. Opretholde et vist selvværd. Når der hersker total ro og orden, 
| | krymper folk, når der er konflikt styrkes selvværd og fællesskab 
| | blandt fangerne. 
| Det er nødvendigt for fangen selv at holde sig aktiv — på trods af 
fængslet — for at bevare sin identitet og værdighed. Det gælder fysisk 
| - motionsmæssigt — det gælder psykisk, intellektuelt og socialt. Det 
gælder om at forholde sig aktivt til sine omgivelser i fængselssyste- 

met, sine medfanger, og i det omfang det er muligt, til verden uden- 
for, for at undgå at blive tillært hjælpeløs. Man må imødegå fængslets 
desocialiserende magtteknikker, dets meningsløse tvangsarbejde. 
Hvis man er aktiv på disse planer, vil man uvilkårligt komme i kon- 
flikt med fængselsregimet, thi dets teknikkers lokale strategi går ud 
på at parkere og deaktivere fangen. Modstand og konflikter bliver 
dermed en betingelse for at bevare sin identitet og selvværd i fængs- 
let. En fange i USA har udtrykt det kort ,,For at forblive et menne- 
ske i fængslet må man bryde dets regler” (Washington 1981, s. 19). 

10. Hvorfor fængslet? 


Efter i det foregående, med Weber, at have spurgt: Hvem har mag- 
ten i fængslet? Og med Foucault spurgt: Hvordan udøves magten og 
modmagten? vil jeg i den afsluttende perspektivering, med afsæt i 
Marx" historiske materialisme og Foucault, spørge: Hvorfor fængs- 
let? Hvis det er en fiasko som resocialiserende og afkriminaliserende 


institution, hvorfor er fængslet så en institution i vækst og fremgang 
i det meste af verden?” (Christie 1995). 


Foucault og historisk materialisme 


Foucaults analyse af fængslets fødsel er ikke en historisk-materiali- 
stisk analyse i klassisk forstand, hvor udviklingen ,,i sidste instans" 
relateres til produktionsmåden.” Foucault går tilbage i straffemeto- 
dens historie til et punkt, hvor der er et brud. Hvor straffen med 
nutidens øjne synes helt anderledes og irrationel. For Frankrigs 
vedkommende er det til 1757, hvor en gerningsmand til et mislyk- 
ket mordforsøg på kongen pines og plages og rives i fire stykker. 
Foucault fordømmer ikke denne straffeform, men søger at forklare 
dens rationalitet i samtiden. Ikke for at give tortur et nostalgisk 
skær, men for at understrege også det nuværende systems forbi- 
gående karakter. For at fjerne den legitimitet det nye straffesystem 


42 I USA var der i 1980 lidt over 300.000 fanger i 1997 er der ca 1,6 million. I England var 
der i januar 1993 40.000 fanger i april 1997 60.000, I Danmark var der i 1980 1800 straf- 
afsonere, i 1993 2240 (fustitsministeriet 1995, s. 14). Se i øvrigt Christie (1995). 

43 I et brev til Bloch af 21/9 1890 skriver F. Engels: ,,Efter materialistisk historieopfattelse er 
det i sidste instans bestemmende moment i historien produktionen og reproduktionen af de 
virkelige livsbetingelser … Vi skaber selv vor historie, men for det første under meget 
bestemte forudsætninger og betingelser. Blandt disse er de økonomiske til syvende og sidst 
de afgørende” (Marx & Engels 1971, bind II s. 488-9). 


205 


påberåber sig som rationel kontrast til fortiden. Ved at vise det 
moderne fængselssystems historiske karakter er Foucault på linie 
med den historiske-materialisme, der netop også vil vise den forbi- 
gående karakter af de institutioner, som den herskende ideologi 
præsenterer som evige. 

Hvis Foucault på dette punkt er i overensstemmelse med Marx, er 
der andre punkter, hvor han adskiller sig. Foucault beskriver ingen 
indre modsigelse i det moderne straffesystem, som vil få det til at 
bryde sammen og blive erstattet af noget bedre. Den bevægelse mod 
en stadig mere rationel verden, der kan findes hos Marx — og hos 
Weber — er ikke til stede hos Foucault. Hans kritiske metode hviler 
på påvisning af forskelle mellem før og nu — at rationaliteten altid er 
historisk betinget. 

Foucault er skeptisk over for marxismens tendens til totaliserende 
teori — til at reducere politiske fænomener og institutioner til funktio- 
ner af produktionsmåden. Han fristes dog selv til, om end ikke at 
reducere, så dog til at generalisere i slutningen af ,, Overvågning og 
straf": 


»Båret av de allestedsnærværende disciplinære virkemidler, og med støtte av de 
fengselsaktige apparater, er den normaliserende myndighet blitt en av vårt sam- 
funns hovedfunksjoner. Normalitetens dommere er til stede overalt. Vi befinner 
os i lærer-dommeren, lege-dommeren, pedagog-dommeren, sosialarbeider-dom- 
merens samfunn. Alle utbrer normens universelle herredømme . Og enhver — på 
den plass han befinner sig — underkaster sin kropp, sine gester, sin atferd og 
oppførsel, sine ferdigheder og ytelser denne magt. Det fengselsagtige nett — med 
sine store og små anstalter og metoder, med sine integrasjons-, fordelings-, 
bevoktnings- og observasjonssystemer har i det moderne samfunn dannet den 
brede basis for den normaliserende myndighet." (Foucault 1994a, s. 270) 


Dette citat kan give det indtryk, at ,;normaliseringsmåden" hos Fou- 
cault har erstattet produktionsmåden som det totaliserende princip i 
samfundet. Men Foucaults standpunkt er et andet: magtteknologier- 
ne er talrige og ikke reducerbare til en fællesnævner. Kritiske analy- 
ser må være detotaliserende, begrænsende sig til konkrete områder 
med konkrete magtrelationer fordi rationaliteten altid er begrænset af 
tids- og stedsperspektivet. 

Man kan ifølge Foucault ikke udlede magtrelationerne på (vulgær) 

marxistisk vis fra produktionsmåden. Men de hænger naturligvis 
sammen. Det disciplinære samfund opstår på baggrund af visse histo- 
riske processer af økonomisk, politisk og videnskabelig art: 


»Dersom Vestens økonomiske oppsving begyndte med de metoder som mulig- 
gjorde kapitalens akkumulasjon, kan man kanskje si at metoderne for å styre 
akkumulasjonen av mennesker muliggjorde et politisk oppsving i forhold til det 
de tradisjonelle, rituelle, bekostelige og voldelige herskeformerne som straks ble 
foreldete og avløst av en fin og velberegnet teknologi for underkuelsef (Foucault 
1994a, s. 196) 


Den oprindelige akkumulation, dvs. opløsningen af det feudale sam- 
fund og erobringen af kolonierne, som var præget af fysisk vold som 
politisk middel, blev afløst af kapitalistisk akkumulation med disci- 
plinen og kontrollen som politisk middel. 


»Faktisk kan disse to processer — akkumulasjonen av mennesker og av kapital — 
ikke skilles fra hverandre … På et mindre alment plan var produktionsapparatets 
teknologiske endringer, arbeidsdelingen og utviklingen av disiplinære metoder 
intimt forbundet. Hver av disse faktorer muliggjorde og nødvendiggjorde den 
andre … Veksten i den kapitalistiske økonomi påkaldte disiplinens særskilte form 
for øvrighed, men hvis almene principper, metoder for underkuelse av kroppe og 
krefter, i ett ord dens ,,politiske anatomi" kan iverksettes gjennom høyst forskjel- 
lige politiske styresett, apparater eller institusjoner” (Foucault 1994a, s. 196) 


At producere på kapitalistisk vis er at disciplinere. Kapitalismen er 
ifølge Foucault i lige så høj grad karakteriseret ved disciplinen som 
ved udbytningsforholdet. Mikromagten producerer produktionsmå- 
detilpassede legemer og sjæle. Det er i den politiske anatomi, at pro- 
duktionsmådens magt ligger gemt som disciplinens, overvågningens 
og kontrollens produktion af viden, sandhed og normer, der under- 
støtter og supplerer hinanden, danner strategier og udkrystalliseres i 
organisationer og institutioner. Overgangen fra den usystematiske, 
fysisk voldelige og vilkårlige afstraffelse til 1800-tallets systematiske, 
bureaukratiske disciplinfængsel kan ses som et resultat af udviklin- 
gen af en produktionsmåde, som netop krævede orden og disciplin. 
Disciplinen er den form, magten tager i det kapitalistiske samfund og 
uden hvilken det ikke kan fungere. 

Foucault tager ikke generelt afstand fra historisk-materialisme.” 
Foucault finder nærmere marxismen utilstrækkelig. Der er andre 
magtformer end dem, der udspringer af produktionsmåden. 


Kriminalitet og samfund 


Kriminalitet er en funktion af en historisk foranderlig relation mel- 
lem det lovlige og det ulovlige. Kriminalitet, og dermed hvem der er 
forbryderen, er bestemt af en kulturel og politisk grænsedragning. 
Ud fra denne fastlægges det kriminelle som afvigende adfærd. Politi- 
et, retsvæsnet og fængslet forvandler det ulovlige til kriminalitet og 
lovbryderen til forbryder. 

Marx skriver i ,,Iéorier om merværdien" : 


»Forbryderen producerer ikke kun forbrydelser, men også hele strafferetten, og 
dermed også den professor, som holder forelæsninger over strafferet, og desuden 
det uundgåelige kompendium, hvori selvsamme professor kaster sine fore- 
læsninger ud på det almindelige marked som ,vare" … Forbryderen producerer 
endvidere hele politiet og retsvæsnet, retsbetjente, dommere, bødler, nævninge 
osv. … Forbryderen producerer et indtryk, dels moralsk dels tragisk, alt efter 
omstændighederne … og dermed også kunst, skønlitteratur, romaner og sågar 
tragedier, … har Syndens Træ ikke samtidig været Kundskabens Træ siden 
Adams dage.” (Marx 1979, s. 466-7) 


Foucault vender dette på hovedet. For ham er det fængslet, justits- 
væsnet, politiet, kriminologien og kunsten, der producerer eller rette- 
re konstruerer forbryderen. 


Marxister, som har beskrevet fængslets historie før ,, Overvågning og 
straf", har ikke været opmærksom på panoptikon og magtteknikker- 
ne. De opfattede fængselssystemets udvikling som en funktion af 
samfundets klassestruktur. Således også den klassiske marxistiske 


44 ,Det er umuligt i dag at skrive historie uden at bruge en hel række begreber direkte eller 
indirekte forbundet med Marx' ideer, og placere sig inden for den tankeverden, som er ble- 
vet defineret og beskrevet af Marx. Man kan endog undre sig over, hvad forskel der i grun- 
den er mellem at være historiker og være marxist” (Foucault 1980, s. 53) 

fængselsanalyse ,,Punishment and Social Structure” af Kirchheimer 


og Rusche (1968). Deres konklusion var at fængslets historie er en 
funktion af produktionsmådens historie: 


»… til særlige former for straf svarer til et givent stade i den økonomiske udvik- 
ling” (Kirchheimer 1968, s. 10). ,,Af alle de kræfter, som var ansvarlige for den 
nye vægt på indespærring som straffeform, var den vigtigste profitmotivet. Såvel 
i snæver betydning, hvilket vil sige at institutionen gav overskud, som i en vide- 
re betydning, hvor hele straffesystemet blev gjort til en del af statens merkantili- 
stiske program” (Kirchheimer 1968, s. 68-9) 


Kirchheimer og Rusche hævder, at straffenes udvikling og udsvinge- 
ne i indespærringens omfang og hårdhed har sammenhæng med 
svingninger på arbejdsmarkedet. Når der er mangel på arbejdskraft, 
vokser tvangsarbejdet, man søger at udnytte løsgængere og kriminel- 
le økonomisk. Når der er overskud af arbejdskraft benyttes andre 
straffeformer som led i almenpræventionen. Der kan imidlertid rejses 
empirisk tvivl om en enkel og direkte årsagssammenhæng mellem 
arbejdskraftmarkedet og den voksende indespærring.” Dels er straf- 
fearbejde ikke særlig rentabelt. Dels var der ikke så megen mangel på 
arbejdskraft, men løsgængerproblemet, som var resultat af feudalis- 
mens opløsning og skabelsen af proletariatet, man ville løse med 
etableringen af de mange arbejdsanstalter. Ændringerne i produk- 
tionsmåden former kriminalpolitikken, ikke som en direkte funktion, 
men indirekte gennem skabelsen af et socialt fenomen — løsgængeri. 
De økonomiske omvæltninger skaber social opløsning, som bliver et 
ordensproblem i byerne, der kræver kontrol.” Fængslet er ikke knyt- 
tet til variationer i de økonomiske konjunkturer eller arbejdsløshe- 
den som sådan, men til det juridiske systems opfattelse af politisk og 
økonomisk ustabilitet som trusler fra de ,,farlige klasser". 

Lauridsen (1996, s. 37) argumenterer med reference til Elias 


45 Kirchheimer og Rusche tilhører Frankfurterskolen. ,,Puniskment and Social Structure" 
blev oprindelig udgivet i 1939. 

46 Se f.eks.: Olaussen (1976), Steinert (1976). 

47 Krogh (1982), der har undersøgt organiseringen af fattigvæsnet i Danmark i begyndelsen 
af 1800-tallet, ser indespærringen og tvangsarbejdet som et led i borgerskabets strategi mod 
de fattige og løsgængerne i overgangen fra feudalisme til kapitalisme. En disciplinering af 
de fattige til kapitalismens samfundsnormer. 

(1969) for at der forud for kapitalismens gennembrud var udviklet 
en ny mennesketype, der så med andre øjne på marginalgrupperne i 
det feudale samfund. Der var tale om en civiliseringsproces i 1700- 
tallets Danmark. Nye livsformer og dannelsesidealer brød igennem i 
adelen, i takt med en omstilling fra kriger- til embedsmandsadel. Den 
nye mennesketypes grundlæggende karakteristika var en tilstræbt 
selvbeherskelse. Drukkenskab var ikke længere en dyd, man spiste 
ikke længere med fingrene, der udviklede sig indviklede regler for 
etikette. Selvdisciplin var idealet og en forudsætning for at udføre et 
hverv i statens tjeneste. Fra hoffet og adelen spredte de nye livsfor- 
mer sig til borgerskabet og til embedsmændene, først og fremmest til 
præster og jurister. Den juridiske uddannelse blev indført ved Køben- 
havns Universitet i 1736 og sidst i århundredet dominerede jurister- 
ne retsapparatet. Det kan ikke overraske, at de øvre klasser søgte at 
overføre deres rationalitet og selvbeherskelse til de lavere sociale 
samfundslag. Ved at indespærre forbryderen, løsgængeren og den fat- 
tige kunne man opdrage vedkommende, lære fangen det nye ideal: at 
beherske og styre sig selv. Skabe og forme det moderne subjekt. 
Fængslets fødsel falder sammen med det moderne sjæls fødsel — krop- 
pens fængsel. ,,Sjælen er kroppens fængsel" (Foucault 1994a). 


Fiasko eller succes? 


Men hvilken rolle har det moderne fængsel? 1950'ernes og 60'ernes 
fængsel var industri- og velfærdssamfundets fængsel. Det var kende- 
tegnet ved at arbejde og resocialisering var centrale begreber. Man 
anså fangen for en social ressource. Han skulle lære at arbejde såle- 
des, at han ved løsladelsen kunne indtræde i produktionen igen. 

I 70'erne og begyndelsen af 80'erne betragtede man fængslet som 
en institution i krise. Et dyrt og udueligt straffesystem, som der ikke 
kom noget godt ud af. Fængslet blev betragtet som en fiasko. 


»…de undersøgelser, der foreligger om frihedsstraffens indflydelse på den indsat- 
tes personlighed, giver ikke grundlag for at bedømme frihedsstraf som et veleg- 
net middel til resocialisering af den indsatte” (Justitsministeriet 1977, s. 10) 


Bondeson (1974, s. 560): mener ligefrem at: 

»Anstaltsbehandlingen missar således, inte bare sin rehabiliterande roll, den kan 
anses direkt motverka dette syfte…Anstaltsbehandlingen tyckt enligt redovisade 


data vare kriminogen." 


Kyvsgaard (1989) har lavet en undersøgelse af levevilkårene for de 
mennesker,”som kommer i fængsel samt hvorledes deres levevilkår 
er efter løsladelsen. Kun en fjerdedel af de fængselsdømte var i arbej- 
de ved fængslingen og halvdelen af dem var helt uden tilknytning til 
arbejdsmarkedet. 78% af de fængselsdømte havde ingen erhvervsud- 
dannelse, mod 35% i befolkningen. Mens 1 ud af 10 i befolkningen 
har modtaget kontanthjælp, er det næsten kun 1 ud 10 fængselsdøm- 
te, der ikke har modtaget denne hjælp. Antallet af førtidspensionister 
er 2-3 gange højere blandt fængselsdømte end i befolkningen. Døde- 
ligheden blandt mandlige lovovertrædere er fem gange så stor som i 
befolkningen som helhed. Næsten halvdelen af den fjerdedel, der 
inden strafafsoningen var i arbejde, bliver arbejdsløse efter løsladel- 
sen. En stor del af dem, der ikke inden strafafsoningen modtog 
hjælp, er blevet kontanthjælpsmodtagere. 

Kriminologien har således i overvejende grad betegnet fængslet 
som en fiasko. Kirchheimer og Rusche (1939 s. 207) skrev allerede 
for mere end 50 år siden: 


»Det nyttesløse i strenge straffe og grusom behandling kan bevises tusind gange, 
men så længe et samfund ikke er i stand til at løse de sociale problemer, vil 
undertrykkelse — den nemme løsning — altid blive accepteret. Den skaber illusio- 
nen om sikkerhed ved at skjule symptomerne på sociale problemer med et 
system af legale og moralske domme. Der er et paradoks i det faktum, at frem- 
skridtene i menneskelig viden, har gjort problemerne omkring straffesystemet 
mere forståelige og mulige at løse end tidligere, men samtidig synes en grund- 
læggende revision af straffepolitikken fjernere i dag end nogen sinde før, på 
grund af straffepolitikkens funktionelle afhængighed af den givne sociale orden.” 


Det er imidlertid kun et paradoks, hvis man fastholder at fængslets 
opgave er at løse kriminalitetsproblemet. Hvis fængslet ikke har til 


48 Undersøgelsen omfatter personer der i 3. kvartal 1983 blev løsladt efter at have afsonet en 
frihedsstraf på 9 måneders fængsel eller derunder. Man kan forvente at undersøgelsens 
resultater ville være endnu mere markante for fanger med længere domme. 

formål at forhindre lovovertrædelser, men at skille dem ud og ind- 
ordne dem i en almen underkuelsestaktik, hvis straffesystemet er en 
måde at styre den ulovlige virksomhed på, at ridse visse tolerance- 
grænser op, give nogle former for ulovlig virksomhed frit løb og øve 
pres på andre former, er situationen en anden ( Foucault 1994a. s. 
242). Forholder det sig sådan, er fængslet kun tilsyneladende en ,,fia- 
skof, I så fald når fængslet sit mål, fordi det definerer det kriminelle, 
som isoleres, stilles i fuldt dagslys og organiseres som et relativt luk- 
ket, men gennemtrængeligt miljø. Fængslet bidrager til at skabe en 
synlig og stigmatiseret lovstridig virksomhed. Fængslet producerer 
forbrydere, et miljø som tilsyneladende er gjort marginalt, men som 
samtidig kontrolleres fra centralt hold. Det er lykkedes fængslet at 
producere forbryderen som et patologisk subjekt. Fængslet forvand- 
ler lovovertræderen til ,,forbryderenf og krystalliserer kriminaliteten 
i strømmen af lovstridige virksomheder (Foucault 1994a, s. 246). 
Hvor man tidligere anså mere fængsel som en fiasko for resocialise- 
ringstanken, ser man i dag mere fængsel som mere effektiv kontrol. 
Fængslets succes består i dets evne til at administrere og kontrollere 
kriminelle samtidig med at denne proces præsenteres på en accepta- 
bel form i offentligheden og blandt de professionelle i systemet. Det- 
te er et væsentligt træk ved 90'ernes neoliberale fængsel. 


Det neoliberale straffesystem 


Globaliseringen har betydet en stadig frigørelse af markedskræfterne 
fra den politiske ramme, som har omgærdet nationalstaten de sidste 
tre århundreder. Hvor økonomien tidligere var indlejret i national- 
staternes politik, indlejrer den globale økonomi i dag i stadig højere 
grad den nationale politik. Vi lever i en postkeynesiansk tid. 

Det påtvungne tab af evnen til at regulere de økonomiske kræfter, 
som globaliseringen har medført, præsenteres som en ønskværdig 
modernisering af den politiske styringsrationalitet. Neoliberalismen 
betegner således et skift i rationalitet i forhold til velfærdsstaten og 
dermed nye disciplineringsformer, strategier og mål for styring. 
Neoliberalismen adskiller sig fra den klassiske liberalisme ved ikke at 
anse markedet for en ,,;naturlig” dynamik, der uden indblanding fra 
staten og overladt til sig selv vil optimere velstand. Den neoliberale 

stat er ikke en minimalstat. Tværtimod er det den neoliberale stats 
opgave at oprette, sikre og pleje et ,,;naturreservat", inden for hvilket 
markedskræfterne har de bedste betingelser for at udvikle sig. I ste- 
det for som tidligere at søge at regulere og kontrollere markedet bli- 
ver det i stadig stigende grad statens rolle at servicere og facilitere 
markedet med arbejdskraft, infrastruktur, sikkerhed, osv. Markedet 
trives bedst under visse politiske, legale og institutionelle betingelser, 
som staten aktivt må skabe. 

Neoliberalismen søger at udbrede markedsformen til nye områder 
og organisationer: til offentlige institutioner, til selve regeringsførel- 
sen, til styring af individer. "Teorier fra mikroøkonomien overføres til 
disse sektorer. Det betyder ikke, at den centrale magt svinder bort. 
Den styrer per distance. Hvor det før var socialvidenskabelige eks- 
perter, der definerede hvad der var rigtigt og forkert, er det nu mana- 
gement, økonomiske og regnskabsmæssige eksperter, der gennem 
budgetter og revision disciplinerer og definerer hvad der er rigtigt og 
forkert. Der har udviklet sig en række teknikker, som skaber en øget 
grad af selvansvarlighed, selvdisciplin og evne til at styre sig selv. 
Neoliberalismen konstruerer en relation mellem styret og den styre- 
de, som i stadig stigende grad afhænger af måder, hvor individerne 
selvansvarligt selv skal styre deres liv efter markedsprincipper. I det- 
te nye neoliberale regime af ansvarlige individer er man ikke forplig- 
tet gennem gensidige afhængighedsforhold til sime medborgere. Der 
sker en stadig erosion og fragmentering af lokalsamfundet. Man 
søger at tilfredsstille sig selv inden for en række mikrosammenhænge: 
i familien, på arbejdspladsen, i skolen. 

Denne højere grad af individuel selvstyre forudsætter imidlertid 
en intensivering af normgivende diskurser og her spiller den krimi- 
nelle afviger og fængslet en rolle. "Tænk blot på mediernes fokusering 
på kriminalitet som nyheder og som underholdning. Afvigelsen bli- 
ver et centralt objekt for den normaliserende magt. Den margen som 
definerer midten. Fængslet tydeliggør afvigelsen og gør den brugbar 
i et videre disciplinerende projekt. Afvigelsen styrker de normalise- 
rende diskurser. Diskursens konklusion på fængslets ,,fiaskof, hvad 
angår at reducere afvigelse, er at fængslet ikke er tilstrækkelig korri- 
gerende, og at der derfor må mere og strengere fængsel til. Et fæng- 
sel, der så vil mobilisere og finde nye former for afvigelse, og dermed 
reproducere og intensivere disciplinen i samfundet. 

En neoliberal tendens i pønalogien” er at optage tankegange fra 
mikroøkonomien. I stedet for som tidligere at se forbryderen som et 
socialt utilpasset individ, anses vedkommende for at være en rationel 
økonomisk aktør, der reagerer på incentitiver og disincentitiver og 
hvis opførsel er statistisk forudsigelig. Der har etableret sig en tro på, 
at kriminelle udfører cost-benefitanalyser, at kriminalitet er udtryk 
for rational choice. Ifølge denne tankegang er det vigtigt at ,,;sende 
signaler" til de kriminelle i form af strengere straffe. Signaler, der skal 
vise ,at det ikke kan betale sig”, ,,at vi ikke vil finde os i det.” Denne 
rationelle selvansvarlige figur er begyndt at dukke op alle vegne fra 
politiets udtalelser over politiske diskurser til fængselsvæsnet. 

Den neoliberale straffepolitik interesserede sig ikke så meget for 
årsagen til kriminalitet som for at identificere højrisikogrupper med 
det sigte at kontrollere og inkapacitere dem. Straffepolitikken har 
tabt interessen for ,,;dybden" og beskæftiger sig i stedet med overfla- 
den. Kriminaliteten søges løst ved at manipulere med situationen i 
stedet for at forandre dispositionen. 

Også management-diskursen er trængt ind i de straffepolitiske 
organisationer. Man taler om ressourceallokering, organisatorisk 
effektivitet osv. Udgifterne til systemet er blevet en ligeværdig faktor 
på linie med værdier som retfærdighed og humanitet. Straffesystemet 
er blevet til management af input og output, risikovurdering og res- 
sourceallokering. 

Men det neoliberale fængsel har også en anden mere direkte og 
kontant rolle. Nedbrydning af velfærdsstaten og markedskræfternes 
øgede styrke har medført en øget polarisering af samfundet og der- 
med skabt marginaliserede grupper af arbejdsløse, bistandsklienter, 
unge andengenerationsindvandrere, hjemløse, psykisk syge osv. Indi- 
vider i disse grupper bryder til tider loven. Dem der således falder 
igennem det neoliberale regime af individuel risk-mangement- 
konsumtion er ifølge diskursen individer, som mangler de bevidst- 
hedsmæssige og praktiske evner til at tage et personligt ansvar for 
rationel selvforvaltning. At de er havnet i den situation er ikke mar- 
kedets fejl, ikke det nuværende politiske systems fejl, men deres egen 
fejl. Vedkommende har handlet uansvarligt. Det neoliberale sam- 
fund har accepteret at der er grupper der ikke kan/skal integreres 
men kontrolleres. Et iøjnefaldende resultat af ændringer i straffepoli- 
tikken i de vestlige lande de seneste årtier har således været øget kon- 

trol over en større del af befolkningen (Christie 1995). 

I 1960'ernes straffepolitiske tænkning udgjorde kriminalitetspro- 
blemet en væsentlig grund til at udvide statsmagtens rolle som 
velfærdsskaber, for at reintegrere marginaliserede mennesker i sam- 
fundet. Den neoliberale tænkning søger derimod at adskille straffe- 
politikken fra problemer med social velfærd. Ifølge den neoliberale 
diskurs skal fængslet beskytte borgerne mod disse mennesker, ikke 
ved at søge at integrere dem, men ved at kontrollere dem, holde dem 
væk fra gaden, udskille og isolere dem. Det gælder ikke om at refor- 
mere den enkelte, men om at styre højrisikogrupper. Men ikke kun 
det. Fængslet har også en lokal kynisk uformuleret strategi: at neu- 
tralisere forbryderne ved at desocialisere dem, gøre dem hjælpeløse 
og passive, forvandle dem til sociale tabere. 

Hvis 1960'ernes fængsel var arbejderklassens fængsel, er 
1990'ernes fængsel de ,farlige klassers"? Neoliberalismen har skabt 
og defineret nye grupper af udstødte og marginaliserede. Nutidens 
fængsel er de udstødtes og marginaliseredes fængsel: narkomanernes, 
de psykisk syge, de sociale klienters, subkulturernes og udlændinge- 
nes fængsel. Neoliberale diskurser fokuserer på kriminaliteten blandt 
disse og gør dem til en ,farlig klasse" af voldsmænd, rockere, nar- 
kobagmænd. Kriminaliteten skildres som international og organise- 
ret, som et sikkerhedsproblem. De kriminelle er unyttige og potenti- 
elt farlige. De skal ikke resocialiseres, men opbevares, kontrolleres og 
uskadeliggøres. Hvor Foucaults fængsel var ,fabrik, hospital og 
kaserne" (Foucault 1994, s. 25) er det neoliberale fængsel parke- 
ringshus, nedbrydningsanstalt og losseplads. 


Bygningsmæssigt fremstår Vridsløselille Statsfængsel i det ydre stort 
set som i 1859. Udefra ligner fængslet en middelalderborg, indefra 
ligner det en fabrik tjenlig til nedrivning. Det sidstnævnte er i over- 
ensstemmelse med funktionen. Der ,;produceres" nemlig ikke noget. 
Vridsløselille Statsfængsel er en underlig maskine. Samfundet elimi- 
nerer uønskede elementer ved at sende dem i fængsel. Fængslet ned- 
bryder dem og sender dem tilbage til samfundet. Fængselsopholdet 


49 Begrebet ,farlige klasser” stammer fra slutningen af 1700-tallet og begyndelsen af 1800-tal- 
let. Det var byernes proletariat før det blev politisk og fagligt organiseret til en arbejder- 
klasse. 

sikrer, at samfundet atter vil udstøde dem. Det neoliberale fængsel 
forvandler lovovertrædere til forbrydere, aktive mennesker til passi- 
ve, marginaliserede til udstødte. Dette er ikke nogen skummel plan 
udtænkt i Justitsministeriet. Men konsekvensen af lokale magtteknik- 
ker som understøtter og supplerer hinanden. Magtteknikker i retssy- 
stemet, i fængsels- og socialvæsnet. De producerer en diskurs, hvor 
fængslerne er nyttige mstrumenter — ikke fordi man som i begyndel- 
sen af 1800-tallet troede, de kunne resocialisere fangerne, men fordi 
man via dem kan definere og kontrollere de ,,farlige grupper", og 
dermed øge disciplinen i samfundet. Fængslerne er ikke længere 
skammelige. Fængsler og hårde straffe er blevet politisk populære i 
befolkningen, fordi de sikrer borgernes ret til beskyttelse og orden og 
definerer normalitet i en verden, der forekommer dem stadig mere 
usikker og kaotisk. Årsagen til fængslets succes er dets evne til at for- 
vandle politiske og sociale problemer til kriminalitet. 

Foucault (1972, s. 161) siger i et interview fra 1972 efter et besøg 
i det amerikanske fængsel Attica: 


»… at begå en forbrydelse, sætter spørgsmålstegn ved samfundets funktionsmåde 
på den mest fundamentale facon. Så fundamental, at vi har det indtryk at det er 
et moralsk spørgsmål og glemmer at det er et socialt. … Er det ikke sådan, at alt 
det, der drejer sig om reintegration, alt det som er en psykologisk eller individu- 
el løsning på problemet, maskerer den grundlæggende politiske karakter, af såvel 
samfundets bortskaffelse af disse mennesker, som disse menneskers angreb på 
samfundet? Jeg tror hele denne dybtliggende kamp er politisk. »Forbrydelse er 
statskup nedefra.” Det er en sætning fra Les Miserables” 


Appendiks 


Fængselssproget 


Det sprog, der tales i fængselsvæsnet er et kapitel for sig. Ting, fæno- 
mener og handling får ofte betegnelser, som skjuler magten eller som 
skal retfærdiggøre den. Sproget fortæller om de moralske og politiske 
strategier. 

Fanger kaldes ,,indsatte", fangevogtere betegnes efter AUF-struk- 
turens indførelse ,,enhedsfunktionærer". Fængselsvæsnets sprog er 
fuldt af eufemismer, der skal dække over fængselslivets realiteter. Fan- 
ger kan ,enrumsanbringes", hvis de er ,,uegnede til fællesskab" eller 
er ,flugttruede”. ,,Enrumsanbringelse" er isolation. ,,Uegnet til fæl- 
lesskab" er ikke en vurdering fællesskabet tager. Meget afholdte med- 
fanger kan være ,,;uegnede til fællesskab". Fangen er ikke truet af 
flugt, fangen har lyst til at flygte. Fængselsvæsnets omskrivning af 
ord har en bedøvende funktion der skal hindre brugerne og modta- 
gerne af ordene i at erkende den fulde betydning af det der siges og 
gøres (Cohen 1997, s. 291). 


Straffeloven indeholder i $ 48 følgende bestemmelse: 

»Spændetrøje, håndjern, hensættelse i sikringscelle eller andre sikringsmidler kan 
i det for øjemedet nødvendige omfang anvendes for at afværge truende vold, be- 
tvinge voldsom modstand eller forebygge rømning. Hensættelse i sikringscelle i 
længere tid end 6 måneder kræver justitsministerens godkendelse” (Borgerlig 
straffelov 1989, s. 6) 


Udtryk som ,truende vold, voldsom modstand og rømning" giver 
en levende forestilling om noget farligt, om voldsmænd, oprør og far- 
lige forbrydere på flugt. Når det drejer sig om midlerne til at forhin- 
dre det, tales om ,,hensættelse i sikringscelle", om andre ,,sikrings- 
midler", der kun anvendes ,i det for øjemedet nødvendige omfang". 

Fængselsvæsnet vil end ikke vide af betegnelsen ,,fængselsvæsnet”, 
men skiftede i 1973 navn til ,,Direktoratet for Kriminalforsorgenf. 
Men der er ikke tale om nogen velfærdsinstitution. Meningen med 
fængselsstraffen er, at den skal være pinefuld, at man ikke har sin fri- 
hed, at man skal skilles fra sin familie og venner, at man skal leve 
under et autoritært regime. 


Fanger har også deres sprog, som ikke er abstrakt, men netop skaber 
billeder. Et sprog, der skaber mening og ikke søger at skjule mening. 
Fangevogterne har også deres slang, som jeg ikke har det samme 
kendskab til. Et enkelt eksempel på fangevogterslang har jeg dog: 
»Når du passerer Cola-automaten er du i zombielandf (Citat fra 
fængselsbetjentenes interne blad: ,,Bladet fra munden", efteråret 
1996). Cola-automaten står i besøgsafsnittet umiddelbart ved ind- 
gangen til fangernes afdelinger. Zombier er et udtryk fra Caribiens 
voodoo-religion. Det er afdøde, som genopstår i en tilstand af halvt 
døde halvt levende eksistenser. 

Den følgende liste omfatter dels nogle anvendte fagord og udtryk 
fra fængselsvæsnet og kriminologien og dels fængselsslang. 


Ordliste 


AI: Isolationsafdeling hvor bl.a. fanger idømt strafcelle anbringes. 

Afdelingsmøde: Et møde mellem afdelingens fanger om interne problemer eller 
som led i talsmandsarbejdet. 

A.H.: Forkortelse for Anstalten ved Herstedvester, hvor bl.a. fanger med behov for 
psykisk behandling indsættes. Der er også en afdeling for grønlandske langtids- 
fanger. 

Anstaltsmøde: Ca. en gang om måneden mødes talsmandsgruppen med repræsen- 
tanter fra fængslets ledelse. 

AUF:: Forkortelse for: Arbejde, Undervisning og Fritid. I 1982 nedsatte Justitsmi- 
nisteriet et udvalg under fhv. minister og MF Lauge Dahlgaard, som fik til opga- 
ve at analysere strukturen og tilstanden i de danske fængsler og at udarbejde en 
redegørelse for beskæftigelsen ved arbejde og undervisning samt fangernes fri- 
tidsforhold. I 1986 afleverede udvalget den såkaldte AUF-betænkning (Justitsmi- 
nisteriet 1986). Betænkningen foreslår en omstrukturering af fængselsbetjentenes 
arbejde, fra stort set kun at omfatte sikkerhed og orden, til at blive enhedsfunk- 
tionærer, der ud over kontrol og overvågning også skal varetage beskæftigelses-, 
fritids- og forsorgsopgaver. På fangesiden er nøglebegrebet selvforplejning. I ste- 
det for at få udleveret færdiglavet mad får fangen ca. 38 kr. pr. dag til dækning af 
madudgifter. Fangen står således selv for indkøb, madlavning, tøjvask osv. Selv- 
forplejningen blev indført i Vridsløse 1.4.1993. 


BIII: Særafdeling isoleret fra resten af fængslet oprettet maj 1992 for medlemmer af 
Hells Angels og fanger, som blev betragtet som deres sympatisører. Begrundel- 
sen for afdelingen var angiveligt at denne gruppe fanger dominerede og udnyt- 
tede svage fanger. 

Besøg: En fangerne kan have op til 14 timers besøg om ugen. Det er meget få, der 
udnytter denne kvote fuldt ud. De fleste fanger får ikke besøg. Man kan have op 
til 15 forskellige personer på sin besøgsliste. Besøgende skal godkendes af anstal- 
ten, som bl.a. undersøger om vedkommende er opført i strafferegistret. 

Besøgsrum: Fængslet har 12 besøgsrum på hver ca. 8-10 m? indeholdende en briks, 
et par lænestole og et bord. Døren kan låses indefra. 

Biker: ,,Biker" er bikernes eget ord for rocker. 

Bladet fra munden: Fængselsbetjentenes interne blad i Vridsløselille Statsfængsel. 

Brasen: Gammelt øgenavn for Vridsløselille Statsfængsel. Stammer fra dengang cel- 
lerne var oplyste med gaslamper. Fangerne gemte kartofler fra middagen, som 

de om aftenen brasede over gaslyset på deres bliktallerkner. ,,Brasen" er også 
navnet på fangernes blad, der med jævne mellemrum er udkommet i en snes år. 


CL.: Sygeafdelingen, der er lukket i forhold til resten af fængslet. Ved kortere ophold 
kan man ikke medbringe egne effekter, det er derfor kedeligt at være der. Man 
skal mindst være på afdelingen en dag. Man kan således ikke melde sig syg om 
morgenen, for så at gå tilbage til afdelingen om eftermiddagen. 

Celle: I Vridsløse er de 2,18 X 3,74 m dvs. 8,15 m” Standardudstyret består af seng, 
skab, stol og skriveklap. I døren er der to låse. Låsen kun vogteren har nøgle til 
og en lås som både fangen og vogteren har nøgle til. Fangen er låst inde i cellen 
fra klokken 21:25 til 7:00. 

Centralen: Den kuppelformede hal, som udgør fængslets midte og hvorfra celle- 
fløjene udgår. 


DI.: Modtagelsesafdeling: Her opholder fangen sig en uges tid, mens han visiteres 
ind, arbejdsplaceres osv. 

Dekapacitation: Kriminologisk fagudtryk for det forhold, at så længe lovovertræ- 
deren sidder i fængsel er vedkommende ikke i stand til at begå kriminalitet. Iføl- 
ge denne opfattelse virker selve indespærringen i sig selv kriminalitetsbe- 
grænsende, uagtet recidiv. En følge af denne tankegang er, at det gælder om at 
spærre så mange kriminelle inde så længe som muligt. 

Dfk.: Forkortelse for Direktoratet for Kriminalforsorgen. 


Enhedsfunktionær: Nyt navn for fangevogter under AUF-strukturen. 


Fangefri afdelinger: For at spare personale i forbindelse med AUF-systemet blev 
afdelingerne lukket for fanger fra klokken 8-15:15. Det betød at syge fanger, pen- 
sionister, selvstuderende og fanger der ikke havde noget arbejde, havde pause 
eller mellemtimer i skolen, ikke kunne opholde sig på deres afdeling. 

Fængselsenke: Kvinde hvis mand sidder i fængsel. 

Flad: En flad er slangudtryk for lussing. 

Flugttruet: Et fagudtryk i kriminalforsorgen som betyder, at det skønnes, at fangen 
har et ønske om at unddrage sig straffen. 

Fuld tid: Førstegangsstraffede prøveløslades normalt når 2/3 af straffen er afsonet, 
men ved andet eller tredje recidiv afslås prøveløsladelse og straffen afsones fuldt 
ud, kaldet fuld tid. 


Gangmand: Fange, hvis arbejde er at rengøre afdelingen. Et eftertragtet job. 
Gummiged: Slangudtryk for større entreprenørmaskine. En sådan blev 29/8 1995 
benyttet ved en flugt fra fængslet, idet den gennembrød ringmuren udefra. | 


H.A.: Forkortelse for Hells Angels. Der var 5-6 H.A.'ere, da jeg kom til Vridsløse i 


januar 1992, og kun en tilbage, da jeg blev flyttet i september 1995. 
Herredom: Fængselsudtryk for lang dom, typisk over 8 år. 

Hullet: ,,At gå i hullet" vil sige at gå i frivillig isolation. 
Håndtam: Fængselsslang for fange, der har opgive al modstand og bare retter sig 
efter reglerne. 


Iso: kort udtryk for isolation. 
itv: Forkortelse for: indtil videre, bruges i sammenhæng med disciplinærstraffe og 
enrumsanbringelse. ,,Indtil videre" angiver at anbringelse er tidsubestemt. 


Kagstrygning: Legemsstraf bestående i at forbryderen bundet til en pæl (kag), 
piskes af bødlen. 

Kastanienborg: Vridsløselille Statsfængsels frigangsafdeling, dvs. et åbent fængsel, 
hvorfra fangen i dagtimerne kan passe et arbejde eller en uddannelse ude i byen. 

Kontaktbetjent: Se kontaktperson. 

Kontaktperson: Ifølge AUF-strukturen får hver fange tildelt en fangevogter, der 
skal tage sig af sagsbehandlingen for den pågældende fange. 

Klappe-kagen: Fængselsslang for Anstalten ved Herstedvester. 

Krølleflad: Slang for knytnæveslag. (Se også flad.) 

Kvindedagen: Et arrangement, der fandt sted den 3/8 1991, hvor ca. 80 kvinder: 
kunstnere, sportsudøvere, politikere osv. var inviteret ind i fængslet for at tilbrin- 
ge en dag med underholdning, diskussion, sport og spisning. 


Langtidsfest: Fest arrangeret af fængselspræsten. Afholdes ca. 5 gange årligt i fængs- 
lets kirke for fanger med dom på over 8 år og fanger med udenlandsk statsbor- 
gerskab samt disse gruppers familie. Det er en skattet mulighed for at være sam- 
men med familien uden for besøgsrummet. 

Langstidsfange: Fange med dom på over 8 år. Beslutninger om disse fanger tages 
ikke af fængslet men direkte af Direktoratet for Kriminalforsorgen. 

Lokumsdom: Fængselsslang for kort dom, typisk under et år, svarende til den tid 
en langtidsfange tilbringer på toilettet. 


Narkovilkår: Betyder at udgang gives på betingelse af afgivelse af urinprøve efter 
udgang. Er denne positiv for narkotiske stoffer inddrages udgangen. 
Nyklassisk straffeteori: Straffeteori byggende på tankegods fra 1700- og 1800-tallet 
før behandlingstanken vandt indpas. Nyklassicismen vægter gerningen frem for 
gerningsmanden i straffeudmålingen. Straffen skal stå i forhold til brøden. Straf- 
fen skal bortkaste sit skalkeskjul af behandling, og fremstå som det den er: til- 
sigtet pine. Det drejer sig ikke om resocialisering, men om retsfølelsen. 
Nøglesvinger: Fangeudtryk for fængselsbetjent. 


Panoptikon: Ordet er sammensat af ,pan", der på græsk betyder ,allef og ,,opti 
con”, som betyder ,se”. Begrebet stammer fra den engelske kriminolog Jeremy 
Bentham (1748-1832), der forslog, at bygge fængsler som panoptikoner, dvs. 
med en arkitektur og en organisering, der muliggjorde at få vogtere kunne over- 
våge mange fanger. 

Pind: Fangeslang for celle. Pind associerer til pind i fuglebur. 
Pisseprøve: Aflægges af urinprøve for undersøgelse for narko. Aflægges i betjentens 


påsyn. 
Pønalogi: læren om at straffe. 


Regime: Betyder i kriminologisk sammenhæng fængslets ledelsesstil, brugen af reg- 
ler, rutiner og ressourcer, som styrer fangens liv (Ditchfield 1990 s. 121). Udtryk- 
ket ,, regimet" bruges også af nogle fanger som et negativt ladet udtryk for fængs- 
lets ledelse. 

Recidiv: Fagudtryk for tilbagefald til ny kriminalitet. 


Silversurfing: ,,Ryge silver" er slang for at ryge heroin. Heroinen lægges på et styk- 
ke sølvpapir, der opvarmes. Heroinen bliver flydende og afgiver en røg som 
suges ind med et rør. 

Stamrulle: Fængslets papirer med grundoplysninger om fangen. 

Supercelle: I 1991 blev der i de lukkede fængsler samt i visse arresthuse indrettet 
celler som var særligt forstærkede. I disse celler kan placeres såkaldt flugttruede 
fanger som ved tidligere flugtforsøg har benyttet vold. Fangerne i disse celler er 
underlagt et skærpet regime, de er isolerede fra resten af fængslet, de visiteres fle- 
re gange dagligt, de må ikke have ejendele i cellen osv. 

Systemkøter: Fangeudtryk for fængselsbetjent. 


Talsmandsmøde: Ca. en gang om ugen eller efter behov mødes talsmandsgruppen 
bestående af en fællestalsmand, udlændingetalsmand, afdelingstalsmænd, fanger- 
nes sikkerhedsrepræsentant og redaktøren af ,,Brasen” som er sekretær for grup- 
pen. 

Talsmandsordning: Ifølge $ 18 i Justitsministeriets bekendtgørelse af 21.6.1973 har 
fangerne: ,,… adgang til at udtale sig om og øve indflydelse på forholdene i insti- 
tutionen med henblik på generelle spørgsmål, der angår de indsattes tilværelse i 
institutionen", 

Tillægger: Er fangeslang for en fængselsstraf, som tildeles mens man afsoner, og 
som dermed forlænger fængselsopholdet. 

'Tremmekoncert: En protestform, hvor mange fanger hamrer på tremmerne for at 
lave maksimal støj. 

"Tænder af: ,,At tænde af" er slang for et pludseligt raseriudbrud. 


Øffe: Fangeslang for at sladre til betjente. 


Årsmøde: Et årligt møde mellem repræsentanter fra Direktoratet og fængslets per- 
sonale, hvor langtidsfangernes afsoningsforhold bestemmes et år frem. 

